- ARIPI DE ÎNGER - - CAMILLA LÄCKBERG - CAMILLA LÄCKBERG ARIPI DE ÎNGER Traducere din limba suedeză şi note de Mădălina Grosoiu Titlul original: Vingar av silver, 2020 Editura Trei, 2021 Versiune ebook: v1 0, mai 2021 Cuprins Partea I 6 Fjällbacka – atunci 25 Fjällbacka – atunci 51 Fjällbacka – atunci 76 Fjällbacka – atunci 97 Partea a II-a 103 Fjällbacka – atunci 122 Fjällbacka – atunci 136 Fjällbacka – atunci 145 Fjällbacka – atunci 160 Fjällbacka – atunci 168 Partea a III-a 173 Fjällbacka – atunci 181 Fjällbacka – atunci 195 Fjällbacka – atunci 207 Fjällbacka – atunci 222 Fjällbacka – atunci 237 Partea a IV-a 241 Fjällbacka – atunci 249 Fjällbacka – atunci 255 Fjällbacka – atunci 265 Fjällbacka – atunci 272 Fjällbacka – atunci 287 Mulţumiri 293 „Un thriller psihologic de mare forţă ” - The Washington Post „Puternic şi perfect alcătuit Părea că răzbunarea unei femei nu putea fi mai necruţătoare, însă «noua» Camilla Läckberg continuă să ne ia prin surprindere ” - Bohusläningen „De la celebrele romane crime din seria Fjällbacka, trecerea Camillei Läckberg la subiecte legate de angajamentul social şi apărarea drepturilor femeilor e din ce în ce mai evidentă ” - Elle „Pe aripi de argint e un thriller plin de adrenalină, un cocktail de erotism şi suspans, putere şi subiecte fierbinţi, cu rădăcini adânci în realitate În noul roman al Camillei nu e loc pentru concluzii moralizatoare Läckberg aduce la zi tragedia greacă şi îi da o nouă interpretare în era #MeToo ” – Il Messaggero „Camilla Läckberg e neîntrecută în a construi o poveste care te ţine cu sufletul la gură ”- Mystery Tribune Pentru Karin Partea I Doi deţinuţi condamnaţi pentru omor au evadat în această dimineaţă din vehiculul cu care erau transportaţi În timp ce gardienii s-au oprit la un popas de pe E4 din dreptul localităţii Gränna, bărbaţii au profitat de ocazie şi au fugit în pădure Câteva patrule ale poliţiei au fost chemate la faţa locului, dar căutarea fugarilor n-a dat roade până în prezent Potrivit purtătoarei de cuvânt a Administraţiei penitenciarelor şi a Serviciului de Probaţiune din Suedia, Karin Malm, bărbaţii nu sunt consideraţi un pericol public Din Aftonbladet, 5 iunie Faye porni aparatul de cafea În timp ce acesta îi prepara un espresso, ea se uita pe fereastra înaltă a bucătăriei Ca întotdeauna, priveliştea o captiva Casa din Ravi devenise paradisul ei pe pământ Localitatea în sine nu era foarte mare, avea doar două sute de locuitori permanenţi În numai cinci minute, o străbăteai la pas pe toată În mijlocul micii pieţe se afla un restaurant în care se servea cea mai gustoasă pizza şi cele mai delicioase paste pe care Faye le mâncase vreodată Era arhiplin în fiecare seară Uneori, Ravi era vizitat şi de turişti, numărul acestora fiind mai mare în special acum, spre sfârşitul lunii mai Veneau ciclişti francezi entuziaşti sau pensionari americani care închiriaseră o maşină şi îşi împlineau acum visul de a vedea Italia şi ai căror copii, ajunşi la maturitate, se întrebau, cu disperare, de ce părinţii lor îşi doresc să se bucure de propria viaţă, în loc să fie la datorie şi să aibă grijă de nepoţi Dar nu suedezi Faye nu văzuse niciun suedez aici, de când cumpărase casa, acesta fiind un factor decisiv în alegerea zonei În Suedia era o celebritate naţională În Italia şi-a dorit şi a simţit nevoia să fie anonimă Frumoasa casă veche pe care o cumpărase nu se afla în sat, ci la o distanţă de douăzeci de minute de mers pe jos, în afara localităţii Era situată pe culmea unui deal a cărui pantă era împânzită cu viţă-de-vie, până în apropierea casei Lui Faye îi plăcea să cutreiere văile, să cumpere pâine, brânză şi prosciutto Aceste plăceri erau simbolul italian al stilului de viaţă rural şi Faye se bucura din plin de ele La fel şi mama ei, Ingrid, precum şi Kerstin şi Julienne Deveniseră un mic grup unit în cei doi ani de când fostul soţ al lui Faye, Jack, fusese condamnat la închisoare Kerstin şi Ingrid se întreceau în a o răsfăţa pe Julienne, iar acum, când Kerstin petrecea tot mai mult timp departe de ele, Ingrid i-a promis lui Faye că-i va trimite zilnic fotografii şi veşti despre Julienne Espressoul era gata, iar Faye îşi luă ceaşca şi traversă livingul, îndreptându-se spre partea din spate a casei, de unde răzbăteau ţipete vesele de copii care se bălăceau, semn că acolo se afla o piscină Îi plăcea livingul Îi luase ceva timp să decoreze casa, dar cu răbdare şi cu ajutorul unuia dintre cei mai pricepuţi decoratori din Italia, reuşise să obţină exact ceea ce îşi dorea Casa avea ziduri groase de piatră, care nu lăsau căldura să intre şi datorită cărora era răcoroasă chiar şi în cele mai caniculare luni de vară, dar şi destul de întunecoasă Au remediat asta cu un mobilier masiv în culori deschise şi cu un iluminat discret Ferestrele mari din spate lăsau, de asemenea, să pătrundă multă lumină Lui Faye îi plăcea faptul că livingul se transforma, aproape imperceptibil, într-o terasă În timp ce ieşea, simţi mângâierea draperiei albe Sorbi din cafea şi se uită la fiica şi la mama ei, fără ca ele s-o vadă Julienne crescuse atât de mare, iar părul i se deschisese la culoare, devenind aproape alb din cauza soarelui Îi ieşeau pistrui aproape zilnic şi era frumoasă, sănătoasă şi fericită Era tot ce îşi putea dori Faye Tot ce îi putea oferi o viaţă fără Jack — Mamă, mamă, uite, pot înota fără aripioare! Faye zâmbi şi făcu o expresie uimită, ca să-i arate fiicei sale cât de impresionată era de reuşita ei Julienne înotă până la marginea cea mai adâncă a piscinei, cu respiraţia întretăiată, dar fără aripioarele cu Bamse, pe care le lăsase pe iarbă Ingrid privea îngrijorată spre nepoata ei, stând pe jumătate aşezată, pe jumătate în picioare, gata oricând să se arunce după ea în piscină — Calmează-te, mamă, se descurcă ea Faye mai luă o gură din espresso, care era pe terminate, şi făcu apoi câţiva paşi pe terasă Regretă că nu-şi preparase un cappuccino — Se încăpăţânează să înoate unde apa e adâncă, zise mama ei, cu un aer uşor disperat Te moşteneşte pe tine — Da, mulţumesc, ştiu! Ingrid râse şi Faye nu încetă să se mire, aşa cum o făcuse de multe ori în aceşti doi ani, de cât de frumoasă era mama ei După toate greutăţile la care o supusese viaţa Singurele care ştiau că Ingrid şi Julienne trăiau erau Faye şi Kerstin Pentru restul lumii, amândouă erau moarte Julienne, ucisă de tatăl ei, crimă pentru care Jack era acum condamnat pe viaţă, în Suedia Fusese atât de aproape s-o distrugă pe Faye Dragostea pe care Faye i-o purtase o transformase într-o victimă Dar, până la urmă, el a fost cel care a pierdut asul din mânecă Faye se apropie de mama ei şi se aşeză lângă ea, într-un fotoliu din ratan Ingrid continua să se uite încordată la Julienne — Chiar trebuie să pleci din nou? întrebă ea, fără să-şi ia ochii de la nepoata sa — Se apropie rapid momentul în care ne vom extinde în SUA şi avem foarte mult de lucru la noile acţiuni Dacă reuşesc să obţin o achiziţie sigură la Roma, compania respectivă va fi un câştig important pentru Revenge Giovanni, proprietarul, vrea s-o vândă, mai rămâne doar să-l conving că preţul meu este cea mai bună ofertă pe care o poate primi Dar, la fel ca toţi bărbaţii, îşi supraestimează propria valoare Mama ei îşi muta neliniştită privirea de la Faye la Julienne — Nu înţeleg de ce continui să munceşti atât de mult Deşi ai doar zece la sută din Revenge, nu va mai trebui să ridici niciodată un deget, după acţiunile pe care le-ai obţinut Faye înălţă din umeri, termină de băut espressoul şi aşeză ceaşca pe masa rotundă din răchită — Sigur, o parte din mine ar vrea să rămână aici, cu tine Dar mă cunoşti Aş muri de plictiseală după o săptămână Şi oricâte acţiuni am, Revenge este copilul meu Iar eu, încă preşedinte În plus, simt o responsabilitate uriaşă pentru toate femeile care au investit şi care deţin acum acţiuni la Revenge Au riscat investind în mine, în compania mea, şi vreau să o administrez în continuare Dar, în ultima vreme, m-am gândit să cumpăr o parte mai mare din ea, dacă cineva este dispus să vândă Oricum, ar fi o ieşire bună pentru ei Ingrid se ridică puţin când Julienne se întoarse către partea adâncă a piscinei — Da, da, solidaritatea între femei şi toate astea, spuse ea S-ar putea să nu am aceeaşi părere pe care o ai tu despre loialitatea femeilor — Sunt vremuri noi, mamă Femeile se solidarizează În orice caz, Julienne este de acord ca eu să merg la Roma, am vorbit despre asta ieri — Ştii că te consider capabilă, nu? Ştii că sunt mândră de tine? Faye o prinse de mână — Da, ştiu asta, mamă Tu să ai grijă de puştoaica mea, să nu se înece, că eu mă întorc în curând acasă Faye se apropie de marginea piscinei, unde Julienne, bolborosind, alterna mişcările de înot cu scufundările — Pa, draga mea, plec! — P-p-a O înghiţitură de apă întrerupse salutul lui Julienne, în timp ce înota şi încerca totodată să-i facă mamei sale cu mâna Cu coada ochiului, Faye o văzu pe Ingrid îndreptându-se grăbită spre piscină Valiza o aştepta pregătită în sufragerie Limuzina care urma s-o ducă la Roma probabil sosise deja Ţinând în mână eleganta valiză Louis Vuitton, astfel încât roţile sale să nu zgârie parchetul lucios din lemn de culoare închisă, se îndreptă spre uşa din faţă În timp ce trecea pe lângă biroul lui Kerstin, o văzu uitându-se concentrată la ecranul calculatorului, cu ochelarii speciali, pe care îi ţinea întotdeauna pe vârful nasului — Cioc, cioc, eu plec Kerstin, cu fruntea încruntată de îngrijorare, nu-şi ridică privirea la ea — S-a întâmplat ceva? Faye făcu un pas în cameră şi lăsă valiza jos — Nu ştiu spuse încet Kerstin, fără să ridice privirea — Nu mă speria, e vreo problemă cu noile acţiuni? Sau e vorba despre extinderea în SUA? Kerstin clătină din cap — Nu ştiu încă — Este cazul să-mi fac griji? Kerstin întârzia să răspundă — Nu încă nu O maşină claxonă afară şi Kerstin arătă cu capul spre uşa din faţă — Du-te acum Ocupă-te de tranzacţia de la Roma Discutăm după aceea — Dar — Te asigur că nu e niciun motiv de îngrijorare Kerstin îi zâmbi liniştitor, dar, în timp ce se îndrepta spre uşa grea din lemn, Faye nu-şi putea stăpâni senzaţia că se întâmpla ceva, ceva ameninţător Dar va rezolva situaţia Trebuie s-o facă Aşa este ea Se aşeză pe bancheta din spate, îi făcu şoferului semn să pornească şi deschise mica sticlă care o aştepta Pe când maşina se îndrepta spre Roma, ea sorbea, îngândurată, din şampanie Faye îşi examină chipul în oglinda liftului Trei bărbaţi la costum o priveau admirativ Îşi deschise geanta Chanel, îşi ţuguie buzele şi se dădu încet cu rujul marcă proprie, Revenge Îşi trecu după ureche o şuviţă de păr blond, înşurubă capacul cu R-ul gravat, în timp ce liftul ajunse la recepţie şi bărbaţii se dădură la o parte, pentru a o lăsa să treacă Paşii îi răsunau pe podeaua de marmură albă şi adierea nopţii îi făcea rochia roşie să fluture, în timp ce portarul ţinea uşa din sticlă — Taxi, signora? întrebă el Faye clătină din cap, cu un zâmbet, fără să încetinească, o coti la dreapta şi ieşi pe trotuar Lângă ea, traficul era blocat Maşinile claxonau, şoferii înjurau prin geamurile deschise Se bucura de libertate, că vizita singură un oraş în care nu cunoştea prea mulţi oameni şi unde nimeni nu putea cere nimic de la ea N-avea nicio responsabilitate, niciun sentiment de vinovăţie Întâlnirea cu Giovanni, proprietarul micii afaceri de familie cu produse cosmetice, care să completeze linia de produse existente a companiei Revenge, decursese excelent De îndată ce Giovanni îşi dăduse seama că nu poate folosi tehnici de intimidare şi dominaţie masculină pentru a o convinge să fie de acord cu termenii lui, întâlnirea se desfăşurase în avantajul ei Lui Faye îi plăcea jocul negocierii Cel mai adesea, negociase cu bărbaţi care făcuseră întotdeauna greşeala de a-i subestima abilităţile, exclusiv din cauza faptului că era femeie Când venise vorba ca aceştia să-şi recunoască înfrângerea, se lovise de două tipuri de bărbaţi Cei care abandonaseră întâlnirea fierbând de furie, cu un misoginism şi mai înrăit Şi cei cărora le plăcuseră atitudinea autoritară şi iscusinţa ei şi plecaseră de la întrevedere cu o proeminenţă în pantaloni şi cu o invitaţie la cină, pentru mai târziu În aerul cald al serii, Faye simţea că oraşul vibra în jurul ei şi o îmbrăţişa, oferindu-i tot ce îşi dorise Plimbarea sa nu avea niciun ţel Ce bine ar fi fost dacă ar fi putut să se abandoneze pulsului oraşului În curând va fi nevoită să poarte din nou o mască, să joace rolul pe care şi l-a însuşit în ţara natală Dar în seara aceasta putea fi cine voia Îşi continuă drumul, până când ajunse într-o piaţă frumoasă, pietruită Se adânci, rătăcind, în labirintul aleilor „Trebuie să te pierzi ca să te regăseşti”, îşi zise Un bărbat se desprinse din întuneric, oferindu-şi serviciile, cu o voce răguşită Faye clătină din cap O uşă mare care se scălda în lumina galbenă a becurilor stradale se deschise uşor şi două persoane, un bărbat şi o femeie, care aşteptau afară, pătrunseră înăuntru Faye se opri şi se uită în jur, înainte să se îndrepte spre uşa care se închise din nou O mică sonerie Deasupra ei: o cameră de supraveghere Apăsă butonul, aşteptă, dar nu auzi nimic În cele din urmă, încuietoarea ţăcăni şi uşa se deschise În faţa ei apăru o încăpere imensă, plină de oameni eleganţi şi de sunetul de pahare ciocnite Drept înainte se afla un perete de sticlă şi, dincolo de el, o terasă superbă Ruina iluminată a Colosseumului strălucea în depărtare, ca o navă spaţială prăbuşită Într-o oglindă mare cu ramă aurie vedea, în spatele ei, siluetele fără chip ale unor grupuri de femei bine îmbrăcate, care vorbeau Femeile erau tinere, frumoase şi machiate cu gust, îmbrăcate în rochii scurte, elegante Majoritatea bărbaţilor erau puţin mai în vârstă, dar şi ei arătau bine, emanând calmul şi siguranţa de sine pe care ţi le oferă adesea bogăţia Frânturile de conversaţie care ajungeau la ea erau în italiană Paharele se umpleau, se goleau, se umpleau din nou Puţin mai departe, un cuplu tânăr se săruta Faye îi privea cu fascinaţie, neputând să-şi ia ochii de la ei Erau tineri, pesemne aveau în jur de douăzeci de ani El era înalt, de o frumuseţe specifică bărbaţilor italieni, cu o barbă abia mijită, îngrijită, cu un nas proeminent şi părul de culoare închisă, pieptănat cu cărare într-o parte Ea purta o rochie albă, scumpă, care îi aluneca pe şolduri şi îi accentua talia subţire Îşi purta părul şaten-închis într-o coadă simplă Era evident că erau atât de îndrăgostiţi, încât nu-şi puteau lua mâinile unul de pe celălalt Iar şi iar, degetele lui lungi alunecau pe partea interioară a coapselor ei bronzate Faye zâmbi Când ochii ei şi ai femeii se întâlniră, nu se uită în altă parte, ci îi susţinu calmă privirea Duse la gură băutura, un whisky sour Cândva, şi ea fusese la fel de îndrăgostită Dar dragostea o sufocase, o transformase într-o fiinţă chinuită, închisă într-o colivie de aur Faye îşi întrerupse gândurile când tânăra se apropie brusc de ea — Eu şi logodnicul meu ne întrebam dacă ai vrea să bei cu noi, spuse ea în engleză — Nu s-ar părea că aţi dori companie, zise Faye amuzată — Vrem compania ta Eşti foarte frumoasă Pe ea o chema Francesca, se născuse la Porto Alegre, pe coasta braziliană a Atlanticului, lucra ca model şi picta tablouri Numele lui era Matteo, familia lui deţinea un imperiu hotelier şi de restaurante, picta şi el, dar nu la fel de bine ca Francesca, după cum explică el, cu un zâmbet timid Erau prietenoşi, politicoşi şi o făceau să râdă Pofta lor de viaţă şi detaşarea lor erau contagioase Faye intră în jocul lor şi bău încă două pahare Era fascinată de frumuseţea, tinereţea şi dragostea lor, fără să-i invidieze Nu simţea nevoia prezenţei unui bărbat Voia să-şi controleze propria viaţă, fără să ţină cont de alţii Dar îi plăcea să-i vadă împreună După o oră, Matteo se scuză ca să meargă la toaletă — Vom pleca în scurt timp, spuse Francesca — Şi eu, plec acasă mâine — Vrei să continuăm seara împreună, acasă la noi? Faye cântări oferta, fără să-i evite privirea Putea să-şi recupereze orele de somn la întoarcerea spre casă Îşi dorea ca seara să nu se încheie încă Nu voia să se despartă de ei Taxiul se opri în faţa unei case înalte, impunătoare Matteo plăti, coborâră şi fură întâmpinaţi de un portar în uniformă Apartamentul era situat la ultimul etaj, avea ferestre panoramice şi un balcon cu vedere spre un parc frumos Pe pereţi atârnau fotografii alb-negru, iar când Faye le studie mai îndeaproape, observă că multe dintre ele o înfăţişau pe Francesca Un fel de muzică pop italiană curgea din boxe În spatele ei, Matteo amesteca băuturi la bar, în timp ce Francesca spunea o poveste care o făcea pe Faye să râdă cum nu mai răsese de mult Faye se aşeză pe o canapea imensă de culoare crem, lângă Francesca Matteo le întinse băuturile, apoi veni lângă ele Faye simţea o ameţeală plăcută şi auzea de jos, din stradă, un murmur care o liniştea, în timp ce o aşteptare şi o emoţie încordată puneau stăpânire pe ea Francesca îşi lăsă băutura pe măsuţa de cafea, se aplecă încet şi, cu degetele sale moi, îi dădu lui Faye la o parte de pe umăr breteaua subţire a rochiei roşii şi o sărută pe claviculă Faye îşi simţi corpul cuprins de fiori fierbinţi Matteo îi întoarse capul spre el, îşi apropie buzele de ea, apoi le îndepărtă pentru un moment, îşi plimbă gura de-a lungul gâtului ei şi o muşcă uşor, înainte de a o săruta Mâna Francescăi o mângâia uşor pe coapsă, în sus, oprindu-se în ultima clipă şi mutându-se, provocator, în partea de jos a spatelui Totul era ca un vis Au dezbrăcat-o pe ea mai întâi, apoi s-au dezbrăcat şi ei — Vreau să vă văd pe voi doi, şopti Faye Împreună Îi apăru în minte chipul lui Jack şi se gândi la vremurile în care vorbeau despre eventualitatea de a invita o altă femeie la ei Faye refuzase Nu fiindcă nu era atrasă de acest gând, ci deoarece era convinsă că totul ar fi fost pentru plăcerea lui Pentru Francesca şi Matteo era altceva Faye era acolo pentru amândoi Nu fiindcă se săturaseră unul de celălalt, ci fiindcă dragostea şi atracţia lor erau atât de puternice încât se revărsau, devenind suficiente pentru încă cineva Iar ea se bucura de întreaga situaţie Faye gemu, în timp ce Matteo o aplecă înainte, peste Francesca, şi o pătrunse pe la spate Se uita în ochii larg deschişi ai braziliencei, în timp ce logodnicul acesteia o penetra Gura Francescăi era întredeschisă, iar ochii, plini de o dorinţă intensă — Îmi place să mă uit cum i-o tragi, iubitule, îi şopti Francesca lui Matteo Faye îşi dădea seama că era, pentru ei, doar un instrument prin care îşi consolidau relaţia, dar, în acelaşi timp, simţea că le aparţine Când Faye era pe punctul de a avea orgasm, Matteo se retrase Canapeaua moale era un labirint de trupuri goale, transpirate Faye nu mai luase niciodată parte la ceva atât de intim ca plăcerea acestor oameni frumoşi, îndrăgostiţi Trupul îi tremura în timp ce Francesca se apropia de ea Uitându-se fix una la alta, se aşezară în patru labe, la marginea canapelei, cu spatele arcuit Matteo veni în spatele lor şi o pătrunse, mai întâi, pe Francesca, apoi pe Faye, mutându-se de la una la alta În cele din urmă, Faye îşi dădu drumul Ţipă de plăcere Matteo nu mai putu rezista, respirând din ce în ce mai profund — În ea, gâfâi Francesca Faye simţi cum el o penetrează tot mai adânc, înainte de a exploda Apoi, strâns îmbrăţişaţi, se aşezară toţi trei în patul mare din dormitorul de alături Fumau, pe rând, gâfâind, din aceeaşi ţigară Faye îşi setă alarma de la telefon, ca să se trezească devreme, apoi încercă să adoarmă După o jumătate de oră renunţă Se desprinse cu grijă şi se ridică din pat, fără să-i trezească pe cei doi Ei se mişcară uşor, în somn, îşi puseră braţele unul în jurul celuilalt şi se apropiară unul de altul, în locul cald lăsat de Faye în pat Goală, Faye îşi turnă un pahar de şampanie dintr-o sticlă deschisă şi ieşi pe balcon, luând cu ea paharul şi sticla Oraşul era plin de sunet şi lumină, iar Faye se aşeză într-un şezlong şi îşi sprijini picioarele pe balustradă O adiere fierbinte de vară îi mângâia trupul gol, gâdilând-o Dar ceea ce ar fi trebuit să fie un moment perfect fu distrus de amintirea expresiei pe care o avusese chipul lui Kerstin, în timp ce privea ecranul calculatorului din birou, ieri, înainte ca Faye să plece de acasă Puţine lucruri puteau s-o tulbure pe Kerstin Era tare ca o stâncă, în faţa căreia celelalte pietre se măcinau, preschimbându-se în pietriş Ceva nu era în regulă Faye sorbi din şampanie, în timp ce gândurile i se învălmăşeau în minte Erau atâtea care puteau merge prost în privinţa unei companii atât de mari ca Revenge şi a investiţiilor importante pe care le făcuseră Mulţi bani, investiţii mari, profituri mari, dar şi riscuri mari Nimic nu era sigur Nimic nu era de nezdruncinat Faye ştia asta mai bine decât oricine Se întoarse, văzu frumosul cuplu întins în pat Zâmbi spre ei Acum nu voia să se gândească la chipul îngrijorat al lui Kerstin, acum nu voia să se gândească la tot ceea ce o aştepta Voia altceva — Mama! Julienne veni alergând spre Faye şi îi dădu o îmbrăţişare umedă — Nu alerga pe gresie! strigă Ingrid de departe, de lângă canapelele din ratan — Acum te-ai udat, mamă, spuse Julienne îngrijorată, în timp ce se desprinse din îmbrăţişare şi văzu că partea din faţă a bluzei lui Faye era udă — Nu contează, draga mea Se usucă Dar n-ai ieşit din piscină de când am plecat? — Nu, chicoti Julienne Am dormit în piscină şi am şi mâncat în piscină — Ca să vezi! Am crezut că am o fetiţă, dar s-a dovedit că eşti într-adevăr o sirenă! — Da! Ca Ariel! — Exact ca Ariel Faye îşi mângâie fiica pe părul umed, care începuse să aibă reflexii verzui — Mă duc să despachetez, nu stau mult, strigă ea la Ingrid, care dădu din cap şi se întoarse la cartea ei Se părea că începuse să aibă mai multă încredere în abilităţile de a înota ale lui Julienne Faye urcă scările la etaj şi îşi duse valiza în dormitor Îşi dădu jos rapid bluza umedă şi celelalte haine pe care le purtase pe drum şi se schimbă într-un lounge-set moale, din bumbac Aşeză valiza în walk-in-closet Mâna ei dreaptă, Paola, urma să o despacheteze mai târziu Patul era atât de îmbietor, încât Faye se aşeză pe cuvertură, cu mâinile împreunate la ceafă şi îşi îngădui să se relaxeze Gândul la ceea ce se întâmplase în patul din Roma o făcu să zâmbească în sinea ei Căscă şi simţi cât de obosită era – nu dormise absolut deloc noaptea trecută Nici pe toată durata călătoriei spre casă Nu voia să rişte să adoarmă acum, dar de-a lungul anilor învăţase arta de a-şi oferi câteva minute de odihnă totală, dându-se apoi jos din pat cu mai multă energie Secretul era să reziste impulsului de a închide ochii, aşa că privea în jur, lăsându-şi ochii să rătăcească atât pe detalii, cât şi pe ansamblu Dormitorul era oaza ei de linişte Culori pastelate, inclusiv aici, alb imaculat în combinaţie cu albastru-deschis Mobilă uşoară, elegantă, nimic care să încarce peisajul Nimic asemănător cu imensul birou din lemn masiv pe care îl cumpărase drept cadou pentru Jack, doar pentru că îi aparţinuse lui Ingmar Bergman Lui Jack îi plăceau lucrurile de genul ăsta Gesturile mari Ocaziile de a se lăuda Să le ofere invitaţilor un tur al casei şi să le menţioneze, ca în treacăt, că acest birou pe lângă care tocmai au trecut a aparţinut marelui regizor Faye se uita mulţumită la biroul ei alb, îngrijit Nu aparţinuse niciodată vreunui bătrân influent şi impertinent, care înşelase şi exploatase femeile din viaţa sa Îi aparţinea doar ei Fără povara trecutului La fel era şi Faye Se descătuşase de propria sa istorie Se reinventase Se ridică, legănându-şi picioarele pe marginea patului Neliniştea cu privire la ceea ce spusese Kerstin începu să i se strecoare, din nou, în suflet Acum nu mai era posibil s-o evite Când Faye ajunsese acasă, biroul lui Kerstin era gol, aşa că a presupus că aceasta se afla în camera ei Lui Kerstin îi plăcea adesea să tragă un pui de somn după-amiaza, însă Faye încerca întotdeauna să alunge gândul că nu mai era tânără, că era trecută de şaptezeci de ani Doar la gândul că n-avea să-i fie întotdeauna alături, lui Faye i se tăia respiraţia De când o pierduse pe Chris, ea înţelesese foarte bine că nimeni şi nimic nu ne este oferit pentru totdeauna Şi, chiar şi atunci, moartea făcuse parte din viaţa ei de prea mult timp Bătu la uşa camerei lui Kerstin — Dormi? — Nu dorm Kerstin se ridică buimacă în clipa în care Faye intră în cameră Se întinse să-şi ia ochelarii de pe noptieră, cu privirea înceţoşată — Ai dormit bine? — Nu dormeam, spuse din nou Kerstin şi se ridică, netezindu-şi pantalonii Doar îmi odihneam ochii Faye strâmbă uşor din nas, simţind miresmele puternice din dormitorul mare al lui Kerstin După ce îl cunoscuse pe Bengt, într-un avion cu care zburase în Mumbai, la Ambasada Suediei, începuse să petreacă tot mai mult timp în India Îşi găsise de lucru într-un orfelinat şi călătorea întotdeauna cu cantităţi mari de articole pentru copii la ea De acolo adusese acasă multe obiecte decorative indiene Din când în când, Kerstin aşeza câte o pernă cu fir de aur sau câte o pătură pe canapea, dar Paola avea ordine stricte ca toate aceste lucruri să fie returnate degrabă în „Ms Karin’s room” Renunţaseră rapid la toate încercările de a o învăţa pe italianca iute la mânie să pronunţe Kerstin, astfel încât s-a ajuns la compromisul că era mai simplu să-i spună Karin — Îţi este dor de Bengt? Kerstin pufni, încălţându-se cu o pereche de papuci aşezaţi ordonat sub pat — La vârsta mea, oamenii nu-şi mai duc dorul unul celuilalt E altfel, când eşti mai în vârstă — O, ce tâmpenie, spuse Faye, zâmbind Am auzit o bârfă de la Paola, că „Ms Karin has much nicer underwear now” — Încetează, Faye! Kerstin se înroşi până în vârful urechilor, iar Faye nu-şi putu stăpâni impulsul de a o lua în braţe — Sunt atât de fericită pentru tine, Kerstin Dar sper că nu intenţionează să te ia cu normă întreagă, avem nevoie şi de tine aici — Stai liniştită, după ce stau o vreme acolo, mă plictisesc de el Kerstin zâmbi, dar privirea ei era serioasă — Hai să mergem în birou Trebuie să-ţi arăt ceva Coborâră scările în tăcere Faye simţea o strângere de inimă cu fiecare pas pe care îl făcea Ceva nu era în regulă Nu era deloc în regulă Kerstin se aşeză în spatele biroului şi porni calculatorul Faye luă loc într-unul dintre cele două mari fotolii Chippendale din faţa biroului Deşi nu-i plăcea ca stilul indian să se regăsească nici în biroul lui Kerstin, Faye îl decorase ţinând cont de gusturile acesteia Pe lângă noua sa pasiune pentru tot ce venea din India, Kerstin mai avea o mare dragoste în viaţă: pe Winston Churchill Aşa că Faye se asigurase ca biroul să fie decorat în stil clasic englezesc, cu un twist modern Iar la pièce de résistance era o fotografie uriaşă, înrămată, a lui Winston Churchill, care trona pe peretele de deasupra biroului Kerstin întoarse monitorul spre Faye, care se aplecă şi încercă să pună cap la cap toate cifrele ce pâlpâiau pe ecran Se pricepea la afaceri, dar Kerstin se dovedise a fi şi mai pricepută Winston le privea cu un aer sever, dar Faye evita să privească tabloul Mai ales acum nu avea nevoie de privirea aspră a unui bărbat — Mă ocup de portofoliul de acţiuni al Revenge, din moment ce este atât de important pentru tine, în legătură cu extinderea în SUA şi cu noua emisiune de acţiuni Înainte de plecarea ta la Roma s-au vândut două acţiuni Acum s-au mai vândut trei — Este acelaşi cumpărător? Kerstin clătină din cap — Nu, dar nu pot să nu observ că totuşi toate par să se sincronizeze — Crezi că cineva încearcă să preia compania Revenge? — Poate, spuse Kerstin, privind-o pe deasupra ochelarilor Mă tem că asta ar putea fi problema cu care ne confruntăm Faye se lăsă pe spate în fotoliul ei Corpul îi era încordat şi plin de adrenalină Se forţă să rămână calmă, în timp ce gândurile i se învălmăşeau în minte Era prea devreme pentru speculaţii Acum avea nevoie cel mai mult de dovezi concrete — Cine vinde? — Ţi-am făcut o listă Kerstin îi întinse o foaie lui Faye Kerstin o cunoştea bine Întotdeauna preferase să primească informaţiile importante despre afaceri imprimate pe hârtie, nu doar să le citească de pe un ecran Va trebui să găsească alt mod de a proteja pădurea — Nu înţeleg Că vând — N-avem timp de sentimentalisme acum Mai întâi trebuie să evaluăm situaţia, trebuie să afli tot ce se poate afla, în timp ce eu fac săpături mai departe Abia atunci avem voie să ne supărăm Dar nu acum Nu ne permitem să ne risipim energia Faye dădu încet din cap Kerstin avea dreptate, ştia asta Totuşi îi era greu să se abţină de la a specula care dintre toate femeile în care avea încredere îşi vânduse acţiunile Pe ascuns — Vreau să verificăm totul împreună Filă cu filă, spuse ea Kerstin dădu din cap — Să începem Faye se uită la ea şi îşi îndreptă apoi privirea spre foaia de hârtie Simţi o nelinişte în stomac Nu anticipase asta Ceea ce o îngrijora mai mult decât orice Era linişte în casă Toată lumea se dusese la culcare Cu excepţia lui Faye Tot studia lista, parcurgând-o iar şi iar Încerca să-şi adune gândurile Cifrele îi jucau înaintea ochilor Era obosită şi demoralizată, sentiment pe care nu-l mai avusese de mult timp, de la Jack încoace, şi care îi displăcea profund Gânduri negre puneau iar stăpânire pe ea Dacă era prea târziu? Dacă Revenge nu mai putea fi salvată? Dacă lăsase prea mult garda jos în aceşti doi ani, încât inamicul se putuse strecura neobservat? Nu şi-ar fi iertat-o niciodată Slăbiciunea ţinea de trecut Renunţase la ea; acum era a lui Jack El ducea acum slăbiciunea lui Faye, ţinând-o la fel de aproape precum purta hainele lălâi de deţinut Faye lăsă deoparte foaia de hârtie Gândul la trădare o frământa Numele femeilor care vânduseră acţiuni, enumerate pe listă, îi erau extrem de familiare Chipurile acestora i se perindau prin minte, erau femei cărora le prezentase conceptul din spatele Revenge Femei pe care le convinsese şi care aleseseră să creadă în Revenge, să creadă în ea De ce nu spusese nimeni nimic? Oare noţiunea de solidaritate între femei nu însemna nimic pentru ele? Doar pentru ea, pentru Faye? Îşi frecă pleoapele grele şi înjură când îi intră în ochi mascara uscată Clipi de câteva ori şi merse grăbită la baie, să se demachieze Era încă prea obosită ca să mai facă altceva în seara asta; aventura din noaptea de dinainte încă îşi făcea simţite efectele Faye îşi dădea seama că fără o noapte de somn odihnitor nu i-ar fi fost utilă nimănui, nici ei însăşi şi nici companiei Revenge Imediat ce dădu la o parte cuvertura, ca să se strecoare în aşternuturile apretate din bumbac egiptean, simţi că ajunsese la capătul puterilor Se uită spre uşa îndepărtată, simţind un fior în tot corpul Păşi tiptil pe hol, în liniştea nopţii Uşa camerei lui Julienne era întredeschisă; nu-i plăcea să doarmă cu uşa complet închisă Faye o împinse cu grijă şi intră O mică lampă de veghe în formă de iepure lumina discret camera Este suficientă lumină pentru a alunga toate fantomele Fetiţa dormea pe o parte, cu spatele la Faye Părul lung şi blond era întins pe pernă Faye se strecură încet lângă ea Îi dădu la o parte părul de pe pernă şi se întinse uşor în spatele ei Julienne gemu un pic în somn şi se mişcă uşor, dar nu se trezi, nici măcar când Faye o cuprinse cu braţul Se apropie de Julienne, milimetru cu milimetru, până când îşi îngropă nasul în părul ei, care mirosea a levănţică şi clor Faye închise ochii Simţea cum se eliberează încet de încordare şi cum o fură somnul Stând aşa, cu braţele în jurul fiicei sale, înţelegea că trebuie să facă totul pentru a salva Revenge Nu pentru ea Ci pentru Julienne Fjällbacka – atunci Chiar dacă aveam doar doisprezece ani, mi se părea că deja ştiam totul despre viaţă În Fjällbacka, viaţa era previzibilă Timp de zece luni, domnea o linişte totală, care alterna cu două luni haotice de vară, într-un ciclu nesfârşit Toată lumea ştia pe toată lumea, vara veneau aceiaşi turişti, an de an Acasă, niciodată nu se schimba nimic Ne învârteam ca într-o rotiţă de hamster, în cerc, fără scăpare Părea că nimic nu avea să se schimbe Aşadar ştiam deja, de când ne-am aşezat la masă, să luăm cina, că va fi una dintre acele seri Încă de când venisem acasă de la şcoală simţisem că tatăl meu mirosea a alcool Uram şi iubeam, deopotrivă, casa noastră Era casa copilăriei mamei mele O moştenise de la bunicii mei şi tot ce iubeam la acea casă avea legătură cu ea Ei îi datoram totul Era o locuinţă drăguţă şi confortabilă, avea tot ce-i trebuia unui cămin vesel şi plăcut Masa uzată din lemn, rămasă de pe vremea bunicii şi a bunicului Perdelele albe de pânză, pe care mama, care se pricepea la cusut, le confecţionase singură Carpeta înrămată cu cusătură în cruce pe care bunica o primise ca dar de nuntă de la străbunica Scările înclinate, în spirală, cu o frânghie groasă pe post de balustradă, care purtau urmele paşilor mai multor generaţii Încăperile mici şi ferestrele albe, cu rame de lemn Iubeam toate aceste lucruri Tot ce uram acolo avea legătură cu tata Urmele de cuţit de pe blatul din bucătărie Semnele de pe uşa de la camera de zi, din momentele în care tata o lovea cu piciorul, în accesele lui de furie, la beţie Galeria uşor îndoită, de când tata trăsese în jos perdeaua, ca să înfăşoare capul mamei în ea, până când Sebastian îşi făcuse curaj şi sărise în apărarea mamei Iubeam şemineul din sufragerie Dar portretele de deasupra lui erau o minciună Fotografiile de familie pe care mama mea le pusese acolo reprezentau iluzia unei vieţi care nu exista în realitate Fotografii cu ea şi cu tatăl meu zâmbind, cu mine şi cu fratele meu mai mare, Sebastian Îmi venea să le rup, dar în acelaşi timp nu voiam s-o supăr pe mama Pentru binele nostru, încercase să menţină vie această iluzie Pusese acolo, cândva, o fotografie cu fratele ei Dar când tata văzuse portretul unchiului Egil se înfuriase Când mama era în spital, tata a avut grijă să scape de fotografie Simţeam un ghem în stomac şi mă aşteptam, din clipă în clipă, să izbucnească scandalul Ca întotdeauna După ce m-am întors de la şcoală, tata îşi petrecuse câteva ore în fotoliul său jerpelit, în faţa televizorului, care nici măcar nu era pornit, în timp ce băutura din sticla lui de Explorer scădea tot mai mult Mama presimţea şi ea că urma să se întâmple ceva rău Mi-am dat seama de asta după gesturile ei neliniştite, agitate A pregătit cu mare grijă mâncarea, a gătit pentru cină numai mâncăruri care îi plăceau tatei Carne grasă de porc cu fasole brună, ceapă prăjită şi cartofi Plăcintă cu mere şi frişcă Niciunuia dintre noi nu-i plăceau carnea de porc şi fasolea brună, dar ştiam că oricum le vom mânca În acelaşi timp ştiam că totul era în zadar Atinseserăm deja punctul critic, asemenea unui balansoar care a ajuns în poziţia din care singura direcţie este coborâşul Nimeni nu spunea nimic Am aşezat masa în tăcere, am pus vesela frumoasă, am împăturit şerveţele în formă de evantai Tatei nu i-a păsat niciodată de astfel de lucruri, dar am lăsat-o mereu pe mama să creadă că toate astea ar putea ajuta la ceva Că el va vedea cu câtă grijă ne-am pregătit, ce mâncare bună a gătit mama, că ceva din el va fi impresionat de strădania noastră şi că îl vom sensibiliza Voiam doar să-l sensibilizăm Să-l facem să lase balansoarul să ajungă în poziţia iniţială Dar nicio coardă a sufletului său nu putea fi atinsă, mişcată Era gol Pustiu — Gösta, mâncarea este gata Vocea mamei tremura uşor, încercând să pară veselă Şi-a netezit uşor părul S-a aranjat Şi-a prins părul într-un coc, s-a îmbrăcat cu o bluză şi cu o pereche de pantaloni drăguţi Curând, ne-am aşezat toţi la locurile noastre Mama a pus în farfuria tatei exact câtă carne de porc ştia că mănâncă Cu la fel de multă atenţie, a pus fasole, cartofi, ceapă prăjită Tata s-a uitat la farfurie Lung, mult prea lung Toţi trei ştiam ce înseamnă asta Eu, mama, Sebastian Am rămas nemişcaţi, captivi într-o închisoare în care eu şi Sebastian trăiam de când ne născuserăm, iar mama, de când îl cunoscuse pe tata Stăteam încremeniţi, în timp ce tata se uita la farfuria lui Apoi, încet, ca în slowmotion, şi-a umplut pumnul cu mâncare Carne de porc, fasole brună, ceapă şi cartofi A reuşit să ia câte puţin din fiecare în pumnul lui mare Cu cealaltă mână a apucat-o cu putere pe mama de păr, de cocul pe care şi-l aranjase cu atâta grijă Apoi a întins mâncarea pe faţa mamei Încet, cu grijă, a mânjit-o pe toată faţa Mama nu a făcut nimic Ştia că singura ei opţiune era să nu facă nimic Dar eu şi Sebastian ştiam că nici asta n-o va ajuta acum Privirea lui era prea rece Sticla era prea goală O trăgea rău de păr Nu îndrăzneam să o privim Nici să ne privim unul pe altul Tata s-a ridicat încet A tras-o pe mama de pe scaun Am văzut pe faţa ei resturi de carne de porc şi de fasole brună Din cuptor ieşea un miros de zahăr şi de scorţişoară, de la plăcinta cu mere, preferata tatei Mi-am imaginat toate lucrurile pe care tata ar fi putut să le facă acum Părţile corpului pe care ar fi putut să i le atace Poate va alege un loc deja vătămat în trecut Mâinile i le rupsese în cinci locuri Picioarele, în două Îi rupsese coastele de trei ori Nasul, o dată Se pare că tata dădea dovadă de creativitate în seara asta Cu toată forţa braţului său musculos, a izbit obrazul mânjit al mamei, repede şi tare, de masă Dinţii i-au nimerit pe marginea mesei Am auzit pârâitul lor, când au fost zdrobiţi Un ciob de dinte a fost pe punctul de a-mi intra în ochi, dar s-a oprit în gene şi a căzut în farfuria mea În mijlocul boabelor brune Sebastian a tresărit, dar tot nu şi-a ridicat privirea — Mănâncă! a şuierat tata Am mâncat Cu furculiţa, am scos bucata de dinte care fusese al mamei — Cafea? — Nu, mulţumesc Dar aş mai vrea puţină şampanie şi nişte vin roşu — Eu aş dori o cafea, vă rog Kerstin primi un pahar de carton cu cafea de la stewardesa care se duse apoi să aducă ce comandase Faye — Cine crezi că ar putea fi? spuse Faye îngrijorată — E imposibil de ghicit Şi ne-am pierde vremea încercând să ghicim, înainte de a afla mai multe — Nu înţeleg cum am putut să fiu atât de naivă Niciodată nu mi-a trecut prin minte că celelalte acţionare şi-ar putea vinde acţiunile fără să se consulte mai întâi cu mine Kerstin ridică din sprâncene — Te-am avertizat că există riscul să se vândă o parte importantă din companie — Da, ştiu, spuse Faye frustrată, uitându-se după stewardesa care ar fi trebuit să-i aducă sticlele Părea să fie cea mai bună soluţie atunci Dat fiind că erau toate problemele cu Jack şi Julienne, cu procesul, cu mass-media Şi cu moartea lui Chris Am asigurat capitalul şi am presupus că, în calitate de preşedinte al consiliului de administraţie, voi putea deţine în continuare controlul — În afaceri nu mergi niciodată pe presupuneri, zise Kerstin — Ştiu că-ţi place să repeţi ce-am spus eu, dar vrei să te opreşti puţin? Vorbim despre altceva acum Pur şi simplu mă nelinişteşte gândul de a mă afla într-un avion şi de a nu putea face şi afla nimic până la şedinţa de mâine Mi-e de-ajuns că m-am gândit tot weekendul la asta Stewardesa se întoarse cu o sticlă mică de şampanie şi cu una de vin roşu Faye luă cele două sticle goale de pe masa din faţa ei şi le dădu la schimb Deschise mai întâi sticla cu şampanie şi puse sticla de vin roşu rece între coapse, ca s-o încălzească — Nu uita să bei ceva, spuse Kerstin pe un ton sec, sorbindu-şi cafeaua, în timp ce Faye îşi turna şampanie în pahar — După cum am spus, nu avem nicio şedinţă până mâine Aşadar îmi voi îneca durerea în alcool, fără remuşcări Nu cumva ar trebui să bei şi tu? Nu tu te temeai să zbori? — Mulţumesc că-mi aduci aminte, tocmai reuşisem să nu mă mai gândesc la asta Nu, dacă e să mor, voi muri trează — Mi se pare complet ilogic Şi inutil Când mor, vreau să mor beată criţă De preferinţă, cu acel pilot între picioare Faye ridică dintr-o sprânceană şi arătă cu capul spre unul dintre piloţii care ieşiseră din cabină pentru a schimba câteva cuvinte cu o stewardesă Părea să aibă vreo treizeci de ani, era brunet, cu un zâmbet fermecător şi un fund care arăta că petrece mult timp la sală — Ştii, cred că ar fi mai bine să laşi pilotul să se concentreze pe pilotarea avionului, decât să piardă vremea în toaleta avionului Kerstin părea speriată şi Faye râse — Calmează-te, Kerstin, de aceea a inventat Dumnezeu pilotul automat — Pentru ca pilotul să poată să se culce cu pasagerii? Mă îndoiesc Faye sorbi ultima înghiţitură de şampanie din pahar, deschise sticla cu vin roşu şi îşi turnă vin în acelaşi pahar O iubea pe Kerstin, dar adesea îşi dădea seama că aparţineau unor generaţii diferite Chris ar fi înţeles exact ce voise să spună Faye şi ar fi râs împreună cu ea, probabil provocând-o să transforme vorbele despre pilot în fapte reale După ce se împrieteniseră la Academia de Studii Economice, Chris îi fusese alături lui Faye O sfătuise, o protejase, fusese cel mai mare susţinător al ei – şi cel mai onest critic În ultima vreme, Faye purta mereu brăţara de la Fuck Cancer, în amintirea lui Chris şi a ceea ce pierduse Kerstin o mângâie pe mână Ca de obicei, îşi dădu seama că gândurile lui Faye zburau spre Chris Faye îşi drese glasul — Va dura câteva zile până când apartamentele pe care vrem să le închiriem vor fi disponibile, spuse ea Până atunci trebuie să stăm la Grand Hôtel — Cred că nu vom încurca pe nimeni acolo, spuse Kerstin pe un ton ironic Faye zâmbi Aşa era — Mă gândesc uneori la perioada de după divorţ, spuse ea Când locuiam la tine Cum stăteam, după cină, şi făceam planuri pentru Revenge — Ai fost o femeie extraordinar de întreprinzătoare, zise Kerstin, apucând-o din nou de mână Şi aşa ai rămas Faye clipi ca să-şi ascundă lacrimile şi îşi întoarse din nou privirea spre cabină Pilotul ieşise încă o dată pentru o scurtă conversaţie cu una dintre stewardese Faye ridică paharul şi îl închină în aer, primind ca răspuns un zâmbet abia schiţat După câteva minute, pilotul anunţă în difuzoare că este timpul ca toată lumea să se pregătească pentru aterizare Personalul strângea resturile şi se asigura că toate scaunele şi mesele erau corect poziţionate şi că toţi pasagerii aveau centurile prinse Kerstin strângea braţul scaunului atât de tare, încât încheieturile degetelor i se albiră, iar Faye o prinse de mână O mângâie uşor — Majoritatea accidentelor se petrec la decolare şi la aterizare, suspină Kerstin În scurt timp, roţile avionului atinseră solul, iar Kerstin îi strânse mâna lui Faye atât de tare, încât inelele îi străpunseră pielea Faye însă nu schiţă niciun gest — Suntem pe pământ acum, spuse ea Am scăpat Kerstin răsuflă uşurată şi îi zâmbi Când avionul se opri, îşi luară bagajele de mână şi porniră înainte, pe culoar Personalul stătea la ieşire şi îşi lua rămas-bun de la toţi pasagerii Când pilotul îi întâlni privirea, Faye îi strecură discret cartea ei de vizită Bărbatul îi zâmbi călduros, iar ea speră, în sinea ei, că ar putea aranja o întâlnire la care el să vină îmbrăcat în uniformă După ce se cazară la Grand Hôtel, Kerstin se duse în camera ei, să se odihnească Faye ar fi vrut să coboare la spa şi să ceară un tratament, dar îşi dădu seama că era mult prea agitată ca să facă asta În schimb, merse la Cadierbaren Se aşeză la tejgheaua lungă a barului şi se uită în jur Ca întotdeauna, Cadierbaren era plin Cea mai mare parte a clientelei era formată din oameni de afaceri îmbrăcaţi în costume scumpe, cu început de chelie şi cu burta mare Femeile erau şi ele îmbrăcate cu haine scumpe, iar Faye enumera în minte denumirea firmelor pe care le observase dintr-o privire rapidă: Hugo Boss, Max Mara, Chanel, Louis Vuitton, Gucci şi câţiva excentrici care purtau articole marca Pucci Emilio Pucci simboliza tipul „scump, dar rebel”, iar Faye avea ea însăşi în garderobă un număr mare de articole de îmbrăcăminte din colecţiile ultimilor ani Astăzi însă alesese ceva mai sobru Pantaloni de la Furstenberg şi o bluză de mătase de la Stella Mecartney De culoare crem Haine care se pretează la a fi spălate doar la curăţătorie Love Bracelets de la Cartier Tresări când îşi dădu seama că, pe lângă brăţara Fuck Cancer, mai avea încă o brăţară făcută de Julienne Perle colorate puse laolaltă la întâmplare Şi-o dădu repede jos şi o băgă în buzunar Uitase o clipă că toată lumea din Suedia credea că Julienne era moartă — Cu ce vă pot ajuta? Un barman tânăr, blond, o privea atent, iar ea comandă un mojito, una dintre băuturile preferate ale lui Chris Parcă o vedea în faţa ochilor pe prietena ei, amestecând cu beţişorul în pahar, cu un surâs jucăuş în privire, în timp ce-i povestea despre ultima ei aventură – fie din lumea corporatistă, fie cu un bărbat tânăr şi frumos Barmanul se întoarse şi, cu gesturi experte, începu să amestece băutura într-un pahar înalt Faye îşi scoase laptopul, îi deschise capacul şi-l porni Până a doua zi nu putea afla mai multe despre vânzările de acţiuni, aşa că se rezumă la a face demersuri legate de extinderea în SUA, ca şi cum nimic nu s-ar fi întâmplat Asta o ajuta să-şi păstreze calmul Munca avea întotdeauna acest efect asupra ei Privind în urmă, nu înţelegea cum de Jack reuşise s-o convingă să renunţe la studii şi la cariera ei Să rătăcească precum un spirit nefericit între patru pereţi sau să petreacă ore nesfârşite la mese neinteresante, făcând conversaţii lipsite de sens Oare fusese mulţumită vreodată de stilul ăsta de viaţă, înainte ca totul să se destrame? Sau doar se amăgise? Pentru că nu avusese de ales? Pentru că Jack îi îngrădise libertatea de a alege? Jack o doborâse într-un mod în care nimeni altcineva nu mai reuşise s-o facă Dar ea se răzbunase pe el, construind o afacere de succes şi zdrobind-o pe a lui Cel mai bun prieten şi partener al lui Jack, Henrik Bergendahl, falimentase şi el şi trebuise să înceapă de la zero Sau nu tocmai Întrucât avea câteva milioane în cont şi o casă mare în Lidingö, achitată şi complet amenajată, majoritatea oamenilor probabil n-ar fi considerat că asta însemna „a începe de la zero” La început, lui Faye i-a părut rău pentru el Henrik fusese întotdeauna destul de drăguţ cu ea şi avusese de suferit doar pentru că era partenerul lui Jack Dar ştia că fusese în permanenţă infidel faţă de soţia sa, Alice, şi, într-adevăr, nu era mare diferenţă între el şi Jack Amândoi trataseră femeile din viaţa lor ca pe nişte obiecte de unică folosinţă Henrik se pusese pe picioare, aşa că dauna fusese doar temporară Compania sa de investiţii înregistrase mari succese, iar averea sa era acum mult mai mare decât profitul pe care i-l adusese vreodată Compare Faye nu-l invidia pentru succesul lui şi nici nu-i purta pică Dacă nu ar fi tratat-o atât de rău pe Alice, poate ar fi avut o urmă de empatie faţă de el pentru faptul că avusese şi el de suferit în mod accidental Însă acum nu mai avea niciun motiv să-şi bată capul din cauza lui Barmanul îi puse paharul cu mojito în faţă, cu un zâmbet, iar ea plăti — Cum te cheamă? zise Faye, sorbind uşor cu paiul Acest gust era legat indisolubil de Chris — Brasse — Brasse? E un alint ? — Nu Aşa mă cheamă, Brasse — Bine, în cazul ăsta, trebuie să-mi explici De unde vine? — A fost ideea tatălui meu, îi răspunse barmanul, în timp ce agita un shaker Meciul Suedia-Brazilia Cupa Mondială din 1994 — 1994? Înseamnă că ai — Douăzeci şi cinci de ani, interveni un bărbat de lângă ea Faye se întoarse spre el, măsurându-l cu privirea din cap până-n picioare Costum gri Hugo Boss Cămaşă albă Atent călcată Rolex din platină, cu cadran albastru, de vreo trei sute de mii de coroane, pe braţul stâng Păr blond şi des Datora asta fie unei moşteniri genetice sănătoase, fie unei vizite discrete la vreun plastician Avea un aspect aparent banal, dar părea preocupat să se menţină în formă Probabil frecventa SPR, în Östermalm, presupuse ea Părea genul căruia îi plăceau artele marţiale — Ştiu, par mai mic decât sunt, spuse barmanul, turnând o băutură într-un pahar în formă de matrioşka — Arăţi destul de matur, remarcă Faye Bărbatul de alături râse — Nu vă supăraţi, spuse ea Doriţi ceva? — Nu, nu, n-aş vrea să vă deranjez Brasse se strecură în celălalt capăt al barului şi începu să ia comenzi Faye se întoarse către bărbatul în costum gri, care îi întinse mâna — David, spuse el David Schiller Ea îi strânse mâna cu reticenţă — Faye — Frumos nume Neobişnuit Citi, în privirea lui, că făcea o conexiune — Eşti — Da, spuse ea scurt Păru că David înţelese mesajul ei, pentru că nu insistă Făcu semn din cap către laptopul din faţa lui Faye: — Lucrezi din greu, cred că asta stă în spatele oricărei afaceri de succes Şi eu voi avea o întâlnire cu un bun prieten în scurt timp — Înţeleg Unde lucrezi? Faye puse deoparte laptopul Deşi i-ar fi făcut plăcere să flirteze cu Brasse, asta o abătea de la treburile ei Putea să-şi petreacă tot aşa de bine timpul vorbind cu un străin — În domeniul financiar E un clişeu, ştiu Un tip care lucrează în finanţe şi bea GT în Cadierbaren — Mda, cam e un clişeu Sau, mai bine zis, un clişeu cât se poate de răsuflat — E chiar jalnic, dacă e să fiu absolut sincer David îi zâmbi şi chipul lui căpătă un aspect diferit Pentru o clipă, lui Faye i se păru aproape chipeş — E incredibil de jalnic, spuse ea, aplecându-se spre el Vrei să jucăm bingo financiar? Să văd cât de multe pot ghici? — Fugi de-aici, spuse David amuzat, cu ochii sclipindu-i — Bine, voi începe cu ceva simplu, zise Faye şi se încruntă uşor BMW? Nu, nu, Alfa Romeo! — Bingo Zâmbi din nou, iar Faye nu se putu abţine să nu-i răspundă tot cu un zâmbet — Hmm Mergi la Teatergrillen cel puţin o dată, nu, nu, cel puţin de două ori pe lună? — Bingo — Acum, întrebarea este dacă locuieşti într-un apartament sau într-o vilă În Östermalm sau în Djursholm Sau poate în Saltis? Da, într-o vilă din Saltis, cred — Bingo din nou, eşti incredibilă — Da, sunt, dar până acum a fost vorba doar de lucruri evidente De acum încolo e un pic mai greu Faye îşi termină băutura, iar David îi făcu lui Brasse semn cu mâna — Vă mai aduc una la fel? — Nu, acum aş vrea să încerc şi eu o matrioşka de-asta Brasse dădu din cap şi se duse să pregătească băutura — Sper că n-am stricat începutul unei eventuale poveşti fantastice de dragoste, zise David, arătând cu capul spre Brasse — Nu, am început să mă plictisesc de puştii ăştia de douăzeci şi cinci de ani, îi răspunse Faye Sunt prea şterşi şi entuziaşti — Şterşi şi entuziaşti râse David Lui Faye îi plăcea foarte mult râsul lui — Hai, continuă să ghiceşti Te-ai descurcat de minune până acum Totuşi mă îngrijorează gândul că aş fi într-un mod atât de evident previzibil — Mmm, lasă-mă să mă gândesc Faci sport, bineînţeles Arte marţiale? SPR? — Da Chiar mă impresionezi — Ce fel de arte marţiale? — Jiu-jitsu brazilian — Desigur Să vedem, ce altceva? Ai încercat să joci padel în ultimul an şi acum eşti foarte pasionat? — Bingo — Dar soţia ta încă joacă tenis la Royal Tennis Hall Când nu călăreşte David ridică uşor din sprâncene — Bingo Şi iar bingo Uau, opreşte-te acum, încep să mă simt ca Fredde din Solsidan Faye rânji — Da, aveţi până şi acelaşi nume de familie! Ce tip de grătar ai? David clătină din cap şi îşi ascunse faţa, prefăcându-se ruşinat — Un Summit S-670 GBS, grătar pe gaz — There you go Faye îşi primi băutura, din care începu să soarbă uşor Ecranul telefonului lui David se lumină; primise un mesaj — Persoana cu care trebuie să mă întâlnesc a ajuns, a ocupat un loc pe terasă Mi-a făcut plăcere să te cunosc Faye După plecarea lui, ea se întoarse spre laptop şi îl trase mai aproape David îi crease o dispoziţie neaşteptat de bună, care o ajută să se concentreze din nou asupra treburilor sale Pe ecran îi apăru un mesaj De la Kerstin Faye era pe cale să ducă băutura la gură, dar se opri la mijlocul drumului Încă o acţiune Revenge fusese înstrăinată Închise laptopul şi ceru nota de plată Vestea asta îi stricase complet buna dispoziţie La biroul de audit AKV, cafeaua era fadă şi răsfiartă, ca de obicei Încăperile erau mici şi întunecoase, pretutindeni se vedeau rafturi pline de dosare burduşite cu documente Nici vorbă de economie la hârtie Totuşi Faye şi Kerstin preferaseră să se întâlnească în biroul acestora, în locul biroului lor elegant Deocamdată, era mai bine să nu arate companiei că ceva nu este în regulă La fel ca în ilustraţia pe care auditorul Revenge, Örjan Birgersson, o avea pe perete O raţă care părea că înota liniştit la suprafaţa apei, dar care dădea din labe ca o nebună, pe sub apă Reda exact actuala stare de spirit a lui Faye — Mai doriţi cafea? întrebă Örjan cu entuziasm, dar atât Faye, cât şi Kerstin dădură hotărât din cap că nu Acceptaseră, din politeţe, o ceaşcă, dar niciuna dintre ele n-ar mai fi putut s-o bea şi pe a doua — Aşadar, ce părere aveţi? Faye se aplecă şi încercă să citească pe chipul lui Örjan Era mic, cu părul grizonant, cu ochelari cu rame metalice subţiri Avea o privire pătrunzătoare şi era întotdeauna excesiv de entuziasmat de tot ce avea legătură cu numerele, cifrele-cheie, debitul şi creditul — Da, e o situaţie complicată, spuse el pe un ton vesel, iar Faye simţi că i se încleştează maxilarul Pentru ea, asta era o problemă de viaţă şi de moarte Pentru ea, Revenge era o fiinţă vie, ceva din carne şi oase care respira, trăia Chris supravieţuia prin Revenge O identifica pe Julienne cu Revenge La fel şi pe Kerstin Pe toate femeile ale căror răni şi cicatrici stătuseră la temelia Revenge Toate trăiau prin această companie Dar printre ele se numărau şi cele care acum îi ameninţau existenţa — Kerstin avea perfectă dreptate Când analizezi aceste achiziţii, poţi observa un tipar, deci există multe indicii că este vorba despre unul şi acelaşi cumpărător — Îţi poţi da seama cine este în spatele lor? Dacă există un numitor comun? Absentă, Faye luă o gură de cafea şi făcu o grimasă, după care îndepărtă ceaşca de buze — Încă nu, va dura ceva Cine cumpără acţiunile, persoana sau compania, ştie ce face Pot s-o descriu cel mai bine ca pe o reţea Sunt o mulţime de companii care fac achiziţii, iar dacă nu ar urma toate acelaşi tipar, ar fi dificil să-ţi dai seama că există un singur cumpărător în spatele lor Tiparul le-a dat de gol Ceea ce, după cum am spus, Kerstin a remarcat cu abilitate Örjan aruncă o privire spre Kerstin, în timp ce Faye îl privea uimită Kerstin nu părea deloc încântată — Fă tot posibilul să afli cât de multe poţi Cât mai curând, spuse ea pe un ton neutru Örjan nu păru deranjat de tonul ei, ci continuă să o privească senin — Desigur, Kerstin Desigur Aici, la AKV, facem mereu tot posibilul şi, dacă îmi permiţi, eu sunt unul dintre cei mai buni din branşă Îmi amintesc, de exemplu, o misiune pe care am primit-o de la forţele armate, când — Cum stăm? îl întrerupse Faye Ştia din experienţă că poveştile ca de pe front ale lui Örjan în ceea ce priveşte auditul erau atât de lungi, încât îi făceau pe cei care erau nevoiţi să le asculte să-şi piardă de tot cheful de viaţă — Situaţia nu e prea roz — Asta am înţeles, dar ne trebuie detalii Faye îşi dădu seama cât de dur sunase, dar totul era din cauza stresului şi a nerăbdării Era un om de acţiune, voia să preia frâiele, dar, fără a avea toate dovezile la îndemână, posibilităţile ei de a acţiona erau mult limitate Dacă ar fi vrut să se răzbune, trebuia să ştie cum s-o facă şi împotriva cui — Judecând după noile achiziţii de acţiuni efectuate ieri, am impresia că celor care le fac nu le mai pasă acum să păstreze secretul, ci îşi asumă faptul că situaţia este deja cunoscută Faye mormăi, iar Kerstin îi puse o mână pe braţ, ca s-o liniştească Dar n-avea de gând să permită nimănui să ia ceea ce era al ei Nimănui nu-i va fi îngăduit să-i ia ceea ce construise cu atâtea riscuri şi sacrificii Încorporase în Revenge compania lui Chris, moştenită după moartea acesteia Ar fi însemnat că inclusiv întregul imperiu din domeniul îngrijirii părului pe care îl construise Chris ar fi fost capturat de concurenţă Şi era sigură că, dacă ar fi putut, Chris s-ar fi întors de pe lumea cealaltă ca s-o stranguleze cu mâinile goale, pentru că a permis să se întâmple asta Aşa că trebuia să doarmă cu un ochi deschis după ce stingea lumina — Află cine este în spatele acestei manevre Apoi dă-ne un raport scris cu toate informaţiile pe care le obţii, ca să avem un punct de plecare Faye se ridică, iar Örjan păru dezamăgit Se uită la Kerstin, care se ridică şi ea, îşi luă geanta şi îşi netezi fusta — Chiar dacă aveţi multe de făcut acum, tot trebuie să mâncaţi, aşa că m-am gândit să vorbim despre Se uită încă o dată la Kerstin, care o înghiontea panicată pe Faye în coapsă Faye îşi drese glasul — Nu avem timp să mâncăm acum, dar ai numărul meu Sună-mă imediat ce afli ceva — Desigur Dar cred că va fi dificil pentru voi, fetelor, să vă faceţi dreptate N-ar fi bine să apelaţi la o echipă de la McKinsey? Acolo lucrează nişte tipi pricepuţi — Nu, mulţumim Faye trânti uşa în urma lor — Îl voi înlocui pe Örjan ăsta, spuse ea când urcau în taxi Trebuie să găsim pe altcineva Kerstin dădu aprobator din cap — M-am aşteptat la asta chiar din momentul în care ni s-a adresat cu „fetelor” Curând, taxiul opri în faţa uşilor rotative aurii de la Grand, iar ele coborâră — Luăm prânzul? întrebă Faye, apucându-şi poşeta şi haina şi privind-o pe Kerstin — Am de verificat urgent câteva lucruri Te deranjează dacă mănânci singură? — Nu, mă descurc şi mai e ceva de care trebuie să mă ocup Dar ne vedem la ora două? În camera mea? Şi ne apucăm de treabă — Da, e bine la două Kerstin intră prima pe uşa rotativă, iar Faye, în următorul compartiment; îşi mută haina de pe un braţ pe altul, ca să-şi caute cheia în geantă, şi tresări când i se păru că cineva o trăgea din spate, de haină Se întoarse şi văzu că haina îi fusese prinsă în uşă — Drăcia dracului! Haina se rupse, dar rămase blocată în uşă Portarul, care se afla spatele biroului de la recepţie, se grăbi s-o ajute, dar nici el nu reuşi Se scuză din priviri şi urcă grăbit scările, ca să ceară ajutor, în timp ce Faye continua să încerce să scoată haina Cineva bătu în geam Era David, bărbatul de ieri, de la bar — Fă un pas înapoi şi eu împing uşa din direcţia mea Uşa nu se va deschide dacă tragi de haină — Am observat şi eu asta, îi spuse Faye furioasă Făcu un pas înapoi David împinse uşa, care se deschise mai larg, astfel încât ea putu să-şi scoată haina Portarul, care cobora scările, împreună cu recepţionerul, răsuflă uşurat David îi zâmbi — Bine că s-a rezolvat — Te duci să joci o partidă de padel? îl întrebă Faye ironic Îşi dădu seama că ar trebui să-i fie recunoscătoare, dar o enerva cât de încântat părea că avusese ocazia să se comporte ca un cavaler în armură strălucitoare — Nu, urma să iau prânzul de unul singur undeva în apropiere Ai mâncat? — Nu, răspunse ea şi imediat îi veni să-şi muşte limba — Vrei să mâncăm împreună? — Da Ba nu Am ceva de lucru şi m-am gândit să iau ceva — Atunci, hai să luăm masa împreună Vrei să mâncăm aici sau să mergem în altă parte? — Aş prefera aici Lui Faye îi venea din nou să-şi muşte limba Ce se întâmpla cu ea? Nici măcar nu avea chef să ia masa cu acest bărbat Dar oricum i-ar fi fost greu să se concentreze asupra lucrului, după întâlnirea de la biroul de audit, aşa că poate că era mai bine să ia o masă consistentă — Hai la restaurantul hotelului Faci cinste, îi spuse ea El zâmbi din nou, cu aceeaşi expresie — S-a făcut — Te avertizez O să te coste Mănânc cât un cosaş Şi beau şampanie ca o soţie de lux al cărei soţ tocmai a părăsit-o pentru secretară — Stai liniştită Îmi permit Începu să urce scările îmbrăcate în mochetă şi se întoarse către ea, privind-o întrebător Faye îl urmă, oftând — Ba nu, la naiba, nici vorbă să faci tu cinste Fac eu cinste David ridică din umeri — Tu decizi Dar te avertizez O să te coste — Şi eu îmi permit, îi răspunse Faye Dar întrebarea era cât timp avea să mai fie valabil lucrul ăsta — Nu vrei să guşti o stridie? Una mică? Kerstin se uită dezgustată la Faye — Ţi-am dat vreodată alt răspuns, de câte ori mi-ai pus această întrebare? Nu — Este delicioasă, te asigur Faye stoarse nişte lămâie peste stridie şi adăugă o linguriţă de ceapă roşie tocată, cu oţet — Nici nu ştii ce pierzi — Prefer mâncarea gătită Ca acest homar, de exemplu Pe el nu se încăpăţânează nimeni să-l mănânce crud Kerstin întinse mâna după una dintre jumătăţile de homar de pe uriaşul platou cu fructe de mare din faţa lor Sturehof forfotea de clienţi care râdeau tare, în zgomot de tacâmuri, în timp ce personalul îmbrăcat în sacouri albe, elegante, cu decoraţiuni aurii, jongla lejer printre mese — Măcar heringul îţi place? — Da, dar nu ăsta Ce dracu’ e ăsta? E afumat? E marinat? În orice caz, crud nu e — Cum spui tu — Acum taci şi mănâncă-ţi fructele de mare Altfel, mănânc eu şi porţia ta de homar — Poţi s-o mănânci, sunt încă sătulă de la prânz Faye se lăsă pe spate în scaun şi sorbi din pahar Spre groaza ospătarului, comandase o sticlă de Amarone Se părea că Amarone nu mergea cu fructele de mare Dar personalul era suficient de delicat încât să nu-i atragă atenţia Clientul avea întotdeauna dreptate Dar Faye era sigură că undeva, în bucătărie, somelierul plângea de disperare — Aşa, prânzul A fost frumos? — A, nu-i nimic de genul ăsta, s-a întâmplat să intru ieri în vorbă cu el, la barul hotelului E exact genul de bărbat de care te aştepţi să dai în Cadierbaren — Şi totuşi se pare că v-aţi simţit bine, nu-i aşa? Ai adus vorba despre el de mai multe ori în după-amiaza asta — Acum tu eşti aia dificilă Faye se întinse după un homar şi începu să-l descojească cu îndemânare Cine e din Fjällbacka ştie să descojească fructe de mare şi în somn — Da, păi, ne-am simţit bine Are un umor simpluţ, dar este educat, fără să se dea atotştiutor, trăsătură de apreciat întotdeauna la un bărbat Kerstin ridică din sprâncene şi Faye clătină din cap — Destul despre prânzul meu Aşadar care-i planul? Îşi petrecuseră după-amiaza în camera de hotel a lui Faye, întorcând pe toate părţile informaţiile pe care le deţineau şi eventualul plan de acţiune pe care îl puteau urma Aveau mai puţine opţiuni decât speraseră Încercaseră să ghicească numele companiilor şi ale persoanelor despre care credeau că s-ar afla în spatele achiziţiei, dar ajunseseră la concluzia că putea fi oricine Pur şi simplu, Faye nu reuşea să-şi dea seama cine voia să pună mână pe Revenge Nu înţelegea nici cum puteau coacţionarele să-i trădeze încrederea Femeile cu care împărtăşise succesul şi evoluţia companiei Nu îşi manifestaseră nicio nemulţumire Stilul ei de conducere se bucurase numai de laude, avusese parte de articole laudative în presă şi îi fusese acordat titlul de Femeia de Afaceri a Anului Nimeni nu făcuse vreo plângere care s-o pună în gardă Pur şi simplu, nu înţelegea ce se întâmplă — Nu poţi să laşi capul aşa, spuse Faye indignată, arătând spre jumătatea de homar a lui Kerstin Partea maro e untură de homar, e cea mai gustoasă Şi să ştii că poţi suge măduva din oasele mici şi, în plus, în coadă găseşti felii mici şi subţiri de carne, dacă îndepărtezi plăcile osoase — Lasă-mă să mănânc cum vreau eu, mormăi Kerstin, aşezând coaja homarului pe gheaţa de pe platou şi luând în schimb o mână de creveţi — Ai putea comanda conservă de homar data viitoare, ca să nu faci atâta mizerie cu coaja lor Kerstin clătină din cap, râzând, şi îşi netezi bretonul cu dosul palmei Faye luă o gură de Amarone, uitându-se la Kerstin, cum se străduia din răsputeri să cureţe creveţii Fu din nou copleşită de recunoştinţă pentru norocul de a o avea pe Kerstin în viaţa ei Totul se schimbase în bine din clipa în care se cunoscuseră Când Faye închiriase de la Kerstin o cameră din vila ei din Enskede, Kerstin locuia acolo singură, pentru că bărbatul ei bun de nimic fusese internat într-un azil, după ce suferise un accident vascular cerebral Lucru pe care Kerstin nu îl regretase, pentru că individul îi făcuse viaţa un iad, atât psihic, cât şi fizic Treptat, deveniseră o familie şi acum se sprijineau reciproc, la bine şi la rău Faye, care nu se încredea în oameni, avea o încredere oarbă în Kerstin Un domn distins, cu părul alb şi cu o mustaţă îngrijită, rămăsese un timp îndelungat cu privirea aţintită asupra lui Kerstin Faye o atenţionă cu piciorul, pe sub masă — Uită-te acolo La bătrânul care pare să coboare direct din vremurile coloniale Nu-şi poate lua ochii de la tine Faci cumva baie în ulei de mosc sau ce să înţeleg? Faye arătă cu degetul spre Kerstin, care se înroşi până în vârful urechilor — N-am de gând să-ţi răspund Mai bine mi-ai comanda un pahar de chardonnay şi hai să trecem odată la treabă Faye îi făcu semn ospătarului şi comandă ce-i ceruse Kerstin Bărbatul cu mustaţă îi zâmbi lui Kerstin, care făcea tot posibilul să-l ignore — Mai întâi îl contactăm mâine pe Skavlan, apoi împărţim între noi numărul acţionarelor care nu şi-au vândut încă acţiunile şi stăm de vorbă cu ele Faye luă încă un rac de pe platoul mare, argintiu — Important e să nu dezvăluim cu ce se confruntă compania, nu e de dorit ca ele să ştie că este ameninţată — Ştiu, dar cel mai important e să împiedicăm să fie înstrăinate şi mai multe acţiuni — Din partea domnului de acolo, spuse ospătarul, aşezând o găleată cu o sticlă de şampanie lângă masă Apoi, cu gesturi elegante, puse un pahar înalt de şampanie în faţa lor şi deschise sticla, care scoase un pocnet Faye ridică dintr-o sprânceană, cu subînţeles Kerstin pufni — Ce ţi-am spus? zise Faye Ulei de mosc Bănuia că fascinaţia pe care Kerstin o exercita asupra bărbaţilor provenea din fericirea pe care o emana de când îl cunoscuse pe Bengt Faye înclină din cap către bătrânul care părea coborât din alte vremuri Acesta ridică paharul şi închină, cu un zâmbet până la urechi Faye o atenţionă iar pe Kerstin cu piciorul pe sub masă — Conformează-te şi tu şi mulţumeşte-i Nu se ştie niciodată cu ce te-ai putea alege — Faye! Kerstin se înroşi din nou Dar ridică paharul şi închină graţios Luminile studioului erau ameţitoare, Faye pierduse noţiunea timpului; nu ştia cât trecuse din interviu, nici cât mai rămăsese Publicul stătea aşezat pe scaune, în gradene, ca o masă avidă şi nedefinită, atentă la fiecare cuvânt, la fiecare expresie a feţei De regulă, Faye se simţea bine într-o astfel de atmosferă Ca şi cum ar fi purtat în sufletul ei o mascotă căreia îi plăcea să stea în faţa publicului, să simtă emoţiile din timpul unei emisiuni de televiziune Dar astăzi era răvăşită şi îngrijorată Gândul la vânzarea acţiunilor o făcuse să stea trează o mare parte din noapte, să se răsucească în pat şi să se frământe Îşi imaginase cum avea să discute cu femeile pe care trebuia să le convingă să-şi păstreze acţiunile, fără să le dezvăluie în vreun fel că s-ar fi întâmplat ceva Asta nu era deloc o sarcină uşoară, era nevoie de tact şi de fineţe O linişte prelungită o readuse la realitate I se pusese o întrebare şi toată lumea aştepta răspunsul ei — Planul e să ne extindem în Statele Unite, se auzi ea spunând Am venit la Stockholm de mai bine de o lună, ca să mă întâlnesc cu potenţiali investitori şi să pun la punct împreună cu ei detaliile finale Şi vreau să verific personal problema noilor emisiuni de acţiuni Era cumplit de cald Simţea cum îi alunecă sudoarea pe şira spinării Fredrik Skavlan, moderatorul norvegian, se îndreptă de spate — Dar pasiunea asta De unde vine? Eşti deja miliardară Eşti un simbol al mişcării feministe Faye rămase câteva clipe pe gânduri Mai erau invitaţi un actor american de la Hollywood, o profesoară de lingvistică ce tocmai lansase o carte de succes de nonficţiune şi o femeie care escaladase Everestul cu un picior protetic Actorul de la Hollywood cochetase fără reţinere cu Faye, chiar din momentul în care ea sosise în studio — I-am promis celei mai bune prietene ale mele, Chris, înainte să moară, că voi trăi pentru amândouă Vreau să văd cât de departe pot ajunge, de ce sunt capabilă Cea mai mare temere a mea este să nu mor înainte de a-mi atinge potenţialul — Şi Julienne, fiica ta, care a fost ucisă de fostul tău soţ Ce înseamnă amintirea ei pentru tine? Fredrik Skavlan se aplecă înainte şi tensiunea crescu în studio Faye nu vorbi imediat, lăsând să crească şi mai mult suspansul Să ajungă la punctul de fierbere Deşi îşi pregătise răspunsul, era important să pară cât mai spontan — Ea este cu mine în tot ce fac Când pierderea şi durerea devin prea puternice, mă pot refugia în muncă Conduc Revenge, încercând s-o fac să crească, asta mă ţine în viaţă Nu vreau să fiu încă o femeie redusă la tăcere, care trăieşte în umbra unui bărbat Pentru că el, bărbatul pe care l-am iubit cândva, dar care a ucis-o pe fiica noastră, nu mă va putea ucide şi pe mine Faye îşi strânse buzele, în timp ce o lacrimă îi alunecă încet pe obraz şi căzu pe podeaua neagră, lucioasă, a studioului Nu îi trebuise mult Durerea ei era întotdeauna atât de prezentă, încât era uşor să iasă la suprafaţă — Mulţumim, Faye Adelheim, că ai venit aici şi ne-ai spus povestea ta Ştiu că eşti ocupată şi că trebuie să pleci Publicul se ridică în picioare şi izbucni într-un ropot interminabil de aplauze Continuă aşa, în timp ce ea, trecând pe lângă gradene, ca să meargă în culise, se împiedică de podiumul studioului În drum spre cabina de machiaj, făcu semn unei tinere cu căşti pe cap şi o rugă să-i cheme un taxi La o oarecare distanţă de coridor îl auzi pe actorul de la Hollywood, care o striga pe nume Îl ignoră şi trase uşa după ea În cabină vâjâia un ventilator Într-un colţ stătea uitată o canapea jerpelită, de culoare galben-muştar Faye se opri Se sprijini de perete şi încercă să zâmbească la propria reflexie din oglindă Misiune îndeplinită Totul decursese bine Piesele puzzle-ului de minciuni, adevăruri şi jumătăţi de adevăr fuseseră reunite în imaginea pe care voia s-o transmită despre ea însăşi Totuşi nu simţea obişnuita doză de adrenalină la care s-ar fi aşteptat după o apariţie televizată bine executată Nu putea să alunge anxietatea care o învăluia ca o pătură umedă Făcuse greşeala să creadă că viitorul e previzibil Se împăunase cu aceeaşi mândrie care l-a făcut pe Icar să se apropie prea mult de soare, cu aripile lui de ceară Acum plătea preţul, pe când ceara se topea şi aripile ei erau distruse Fjällbacka – atunci La a treisprezecea aniversare a mea am fost violată prima dată De fapt, a fost o zi ca oricare alta Probabil că a fost, în mare parte, o coincidenţă că s-a întâmplat tocmai de ziua mea Nu am sărbătorit, pentru că tata obişnuia să spună că este o risipă de bani să faci astfel de lucruri şi, în plus, nu avea niciun chef să depună efortul de a cânta La cină, am mâncat, tăcuţi, peşte gratinat Eu, Sebastian, mama şi tata De câteva ori, mama a încercat să lege o conversaţie, să pună câteva întrebări banale ca să înceapă o discuţie, ca să dea aparenţa de normalitate măcar pentru câteva secunde, dar, după ce tata i-a spus să-şi ţină gura, a tăcut şi şi-a văzut liniştită de mâncare Totuşi apreciam încercarea ei Probabil că nu era adevărat, dar îmi imaginam că făcea un efort în plus pentru că era ziua mea Pe sub masă, i-am mângâiat repede mâna, într-un semn de mulţumire tăcută, pe care nu ştiu dacă l-a înţeles După ce a terminat de mâncat, tata s-a ridicat şi s-a cărat, lăsând farfuria pe masă Sebastian a pus-o pe a lui pe blat Pe mine şi pe mama nu ne deranja să spălăm vasele Dimpotrivă În mod intenţionat, mama obişnuia să zăbovească la bucătărie, când pregătea cina, astfel încât să petrecem împreună cât mai mult timp Când am auzit că porneşte televizorul din sufragerie, ne-am zâmbit una celeilalte, uşurate că suntem singure Profitând de zgomotul pe care-l scoteau vasele şi apa de la robinet, am început să ne povestim în şoaptă despre ce făcusem în ziua aceea Mă străduiam să scornesc şi să adaug lucruri care mi se păreau amuzante, ca să n-o mai văd tristă Cred că şi ea făcea la fel Clipele acelea petrecute împreună în bucătărie erau, pentru noi, ca o gură de oxigen De ce să le fi stricat cu ceva atât de deprimant ca realitatea? — Vino Mama m-a prins de mână, lăsând apa să curgă, astfel încât tata să creadă că încă spălam vasele M-am strecurat după ea, afară, în hol Şi-a vârât mâna uşor în buzunarul jachetei, să nu se audă foşnetul, şi mi-a întins un pachet mic legat cu o fundiţă — La mulţi ani, draga mea! mi-a şoptit Am tras cu grijă de fundiţă, am desfăcut hârtia şi am ridicat uşor capacul cutiei În ea se afla un colier de argint, cu un pandantiv în formă de aripi Era cel mai frumos lucru pe care îl văzusem vreodată Am îmbrăţişat-o pe mama Mi-am ţinut braţele strânse în jurul ei, i-am mirosit parfumul, i-am simţit inima bătându-i puternic în piept Când ne-am desprins din îmbrăţişare, ea a scos colierul din cutie şi mi l-a pus la gât Apoi m-a mângâiat duios pe obraz şi s-a întors la chiuvetă Am pipăit aripile Le simţeam fragile, între degete Tata tuşea, în sufragerie Am lăsat pandantivul din mână, mi-am ascuns rapid colierul sub bluză şi m-am dus s-o ajut pe mama la spălatul vaselor După ce am terminat, m-am dus în camera mea, care era perete în perete cu a lui Sebastian Am făcut repede câteva teme Chiar dacă eram în clasa a şaptea, aveam deja manualul de matematică de clasa a noua Încercasem să refuz propunerea profesorului, ştiind că asta îi va revolta pe colegii mei de clasă şi va declanşa un adevărat război împotriva mea, însă profesorul meu a insistat, spunând că este important să depun mult efort dacă vreau să ajung cineva în viaţă Biroul meu era vechi, strâmb, scorojit şi plin de mâzgălituri, de la stiloul cu care mai depăşeam uneori marginile hârtiei Din când în când, trebuia să aranjez cocoloşul de hârtie de sub unul dintre picioarele biroului, ca să nu se zgâlţâie Am pus jos stiloul şi mi-am relaxat gâtul Ca de obicei, mi-am aţintit privirea spre bibliotecă Se aflau acolo cărţi citite şi răscitite, păstrând amintirea degetelor care le răsfoiseră Uneori trebuia să mă debarasez, cu inima grea, de unele dintre ele, pentru a face loc altora noi, pe care le cumpăram din pieţele de vechituri sau pe care mi se oferea cu generozitate bibliotecara Ella, când biblioteca din Fjällbacka se reorganiza La unele dintre cărţi n-aş fi putut renunţa niciodată Fiicele doctorului March, Tess d’Urberville, Dantelă, Diavoliţa, Kristin Lavransdotter, Pasărea Spin, La răscruce de vânturi, Mica Prinţesă Nu erau doar cărţi pe care le moştenisem de la mama, ci erau amintiri Ele îmi oferiseră momente în care puteam evada într-o altă lume Îmi dăduseră aripi Mă ajutaseră să mă transpun în pielea altcuiva În locurile în care pereţii nu erau acoperiţi cu rafturi de cărţi pusesem fotografii cu câţiva dintre scriitorii mei preferaţi Pe când celelalte fete din clasă aveau postere cu Take That, Bon Jovi, Blur şi Boyzone, eu aveam fotografii cu Selma Lagerlöf, Sidney Sheldon, Arthur Conan Doyle, Stephen King şi Jackie Collins Cândva fuseseră idolii mamei mele Acum deveniseră şi ai mei Eroii mei Mă scoteau din realitatea mea şi mă purtau în alte locuri Ştiam că asta mă făcea să par tocilară Dar oricum nu venea nimeni niciodată pe la mine pe-acasă, deci ce mai conta, dacă nu le vedea nimeni? M-am băgat în pat fără să mă spăl pe dinţi Îl auzeam pe Sebastian umblând de colo-colo, în camera lui La parter, tata o certa pe mama, ea tăcea şi înghiţea, iar eu presupuneam că îi promitea că se va îndrepta şi speram că asta va fi suficient, ca să nu primească iar o bătaie soră cu moartea Până la momentul ăsta din an fusese la spital de patru ori Probabil că medicii înţeleseseră ce se afla dincolo de explicaţiile ei, cum că s-ar fi lovit cu uşa sau ar fi căzut pe scări Părea că toate obiectele din casă aveau ceva împotriva ei, ca un duşman invizibil Nimeni nu putea crede aşa ceva Dar nimeni n-a făcut nimic În această comunitate mică, oamenii puteau să-şi păstreze secretele pentru ei înşişi Era mai uşor aşa, asta îi unea pe toţi ca nişte fire dintr-o uriaşă pânză de păianjen M-am întins pe o parte, cu capul în mâini Cu faţa la perete Când eram mai mici, eu şi Sebastian comunicam unul cu altul bătând în perete Mai ales când mama era lovită Ultima dată când făcusem asta fusese în urmă cu câţiva ani Uneori, Sebastian dormea în patul meu, când mama şi tata se certau Ghemuit lângă mine, ca un căţeluş De cele mai multe ori însă băteam în perete Într-o noapte a încetat să-mi mai răspundă Am continuat să lovesc în perete, săptămâni întregi, până în ziua în care, bătând frenetic, din ce în ce mai tare, ca să obţin un răspuns, el s-a repezit în camera mea şi a răcnit să încetez — Târfă mică ce eşti! mi-a strigat Şocată de cuvintele lui, mi-am cerut iertare, bâlbâindu-mă Jignirile au încetat după ce s-a împrietenit cu doi dintre cei mai populari băieţi, mai mari decât el, Tomas şi Roger Eu şi Tomas schimbam mereu priviri între noi, când ne întâlneam la şcoală Avea în el ceva care mă mişca, ceva fragil şi totuşi fermecător, ceva ce mă făcea să încetinesc mereu pasul, când îl întâlneam Jumătate din mine spera că va veni la noi acasă, cu Sebastian Cealaltă jumătate spera că n-o va face După ce am stins becul din tavan, patul a devenit o mică insulă de lumină, într-o mare de întuneric şi, dat fiind că terminasem romanul poliţist al Agathei Christie în timp ce aşteptam cina şi nu fusesem la bibliotecă pentru a împrumuta ceva nou, am recitit Aventurile lui Huckleberry Finn, una dintre cărţile la care n-aş fi renunţat niciodată şi pe care o citeam cel puţin a zecea oară Îmi simţeam ochii arzând de oboseală, dar voiam să uit multe, aşa că am continuat să citesc, pentru a evita să-mi înfrunt gândurile Cu cât eram mai obosită, cu atât aş fi adormit mai repede şi aş fi evadat din realitate Cred că era cam miezul nopţii, când am auzit o uşă deschizându-se brusc Mă aşteptam să aud scârţâitul scărilor, sub paşii cuiva care se ducea la toaletă Dar mă înşelasem, se deschisese chiar uşa camerei mele La început, m-am bucurat, crezând că era Sebastian şi că vom reîncepe să vorbim unul cu altul În ultima vreme îmi era atât de dor să stau de vorbă cu el Cadierbaren era pe jumătate plin Grupuri de turişti şi de oameni de afaceri stăteau pe canapele, cu băuturi în mână Ospătarii alergau de colo-colo Faye dădu la o parte farfuria goală, iar un chelner veni repede la ea şi o întrebă dacă mai doreşte ceva Faye dădu din cap că nu, se lăsă pe spate şi privi la castelul iluminat de pe celălalt mal al canalului Un grup de americani din apropierea ei vorbea tare, exprimându-şi nemulţumirea şi dezamăgirea faţă de percepţia suedezilor asupra noţiunii de castel După părerea acestora, castelul semăna mai mult cu o închisoare Faye se gândi că aveau aceste aşteptări false din cauza castelelor Disney Era complet epuizată, după o zi lungă Mai întâi, emisiunea lui Skavlan, apoi mai multe discuţii cu acţionarele, unele la telefon, altele faţă în faţă Dar totul decursese bine Era de părere că reuşise să-şi transmită mesajul – că acţionarele nu-şi vor mai înstrăina acţiunile – fără să trezească suspiciuni Ea şi Kerstin elaboraseră o strategie care părea să funcţioneze, şi anume să le sugereze acţionarelor că se întâmplau lucruri importante în legătură cu extinderea companiei în SUA şi că cel mai înţelept ar fi să-şi păstreze acţiunile Auzi, din ce în ce mai tare, o voce care o făcu să se întoarcă La o masă de alături stăteau un bărbat de vreo cincizeci de ani şi o femeie de vreo douăzeci de ani Ar fi putut fi tată şi fiică, dar Faye înţelese că se aflau în mijlocul unui interviu de angajare Tânăra încerca să menţină conversaţia pe o traiectorie profesională şi să-şi prezinte abilităţile, în timp ce bărbatul, din ce în ce mai beat, divaga, întrebând-o dacă are iubit, dacă merge des la petreceri, sugerându-i insistent să bea ceva, ca să se destindă Faye clătină din cap Simţi cum indignarea pune stăpânire pe ea — Sigur nu vrei un pahar de GT? o întrebă el Sau poate că preferi băuturile dulci? Cum ar fi un mojito, poate? Tânăra oftă — Nu, mulţumesc, îi răspunse ea Lui Faye îi părea rău pentru tânără Din conversaţie reieşea clar că bărbatul, probabil patronul unei agenţii de PR, se gândea la altceva decât la o posibilă angajare Faye se ridică şi se duse la masa lor, cu paharul de vin în mână Bărbatul, care tocmai îşi lăuda barca, unde o invitase pe tânără, se opri din vorbit — Am auzit, fără să vreau, fascinanta poveste despre modul în care ţi-ai construit agenţia Bună treabă Se vedea că bărbatul o recunoaşte pe Faye Îşi umezi buzele, dând aprobator din cap — A meritat efortul, spuse el — Cum te numeşti? îl întrebă Faye, întinzând mâna — Patrik Ullman — Faye Faye Adelheim Îi zâmbi — Un singur lucru nu înţeleg, Patrik, aşa că poate mă lămureşti tu: ţii toate interviurile de angajare în barurile hotelurilor sau doar pe cele la care participă femei tinere? Patrik Ullman deschise gura şi o închise la loc, amintindu-i de un biban care gâfâie pe un dig, într-o zi călduroasă — Şi, dacă vrei să afli care sunt competenţele profesionale ale unei persoane, nu este cel mai potrivit lucru să încerci s-o îmbeţi, s-o întrebi dacă are iubit şi, în scurt timp, s-o inviţi pe barca ta Dar ce ştiu eu? Tânăra zâmbi Patrik Ullman era tot mai roşu la faţă Încercă să spună ceva, dar Faye i-o luă înainte — Ce barcă ai, un Galeon 560? Prietene, n-aş ieşi nici măcar la pescuit cu cutia aia din plastic Tânăra nu se mai putea abţine să nu râdă — A dracului târ Faye ridică un deget şi făcu un pas el, astfel încât nasurile lor aproape că se atingeau — A dracului ce? zise ea încet Ce voiai să spui, Patrik? Bărbatul îşi strânse buzele, iar Faye îşi îndreptă spatele — Aşa mă gândeam şi eu, îi spuse ea, zâmbind Luă o gură de vin şi se întoarse către tânără, scoase din geanta-plic o carte de vizită şi o aşeză pe masă, în faţa ei — Dacă vrei un loc de muncă adevărat sau să te plimbi cu o barcă adevărată, contactează-mă Se răsuci pe călcâie şi îşi reluă locul la masa ei Roşu la faţă, Patrik Ullman îi spuse ceva tinerei, achită nota şi ieşi în grabă din restaurant Faye flutură din mână în urma lui, mai luă o gură de vin şi se pregăti să se întoarcă în camera ei Tânjea să facă o baie fierbinte, să-şi cureţe machiajul, apoi să se trântească în pat Cineva tuşi în preajma ei şi-i întrerupse gândurile Când se întoarse, îl văzu lângă ea pe David Schiller O privea zâmbind Nu observase până atunci culoarea ochilor lui Erau azurii Ca Marea Mediterană Ţinea un dry martini într-o mână — Voiam doar să-ţi mulţumesc, spuse el — Pentru ce? zise Faye nedumerită — Pentru ceea ce ai făcut mai devreme M-a dus cu gândul la cele două fiice ale mele – vreau să crească având certitudinea că întreaga lume e la picioarele lor, aşa cum am crescut şi eu În locul acelei tinere ar putea fi, în câţiva ani, Stina sau Felicia mea De aceea mă bucur că există oameni ca tine, care să le ţină partea Auzindu-i cuvintele, Faye simţi o strângere de inimă Apoi ridică paharul şi închină — Nu foloseşte la nimic să ai atâţia bani încât să-i laşi pe toţi muţi, dacă nu eşti în stare să le astupi gura celor care vorbesc prostii, spuse ea David, care avea gura plină de dry martini, râse, iar băutura transparentă i se prelinse pe la colţul buzelor — Cea mai bună prietenă a mea, Chris, obişnuia să spună asta — În cinstea lui Chris, spuse David El nu sesizase că Faye vorbea la trecut, iar ea nu îi explică Durerea era încă prea puternică Nici măcar nu mai avusese puterea să-l revadă pe Johan, bărbatul drăguţ cu care se căsătorise Chris, fiind pe patul de moarte Îi amintea prea mult că o pierduse definitiv Faye îl privi din nou pe David Ridică din umeri, nici ea nu ştia de ce, poate gândindu-se la observaţiile pe care i le făcuse bărbatului de mai devreme — Vrei să iei loc? îl întrebă ea Comandară încă un rând de băutură: un alt dry martini pentru David şi un GT pentru Faye — De când eşti cazat la acest hotel? îl întrebă ea, îndepărtând paharul de buze Că presupun că aici stai Dacă nu, înseamnă că ai o slăbiciune nesănătoasă pentru a petrece constant timpul la Grand David făcu o grimasă — Stau aici de două săptămâni — De mult timp Faci asta dintr-un motiv anume? Pare inutil, când ai o vilă în Saltis El oftă — Sunt în divorţ cu mama fetelor Scoase măslina din băutură şi o vârî în gură — Ar fi putut fi şi mai rău, spuse el, măturând aerul cu mâna, în jurul său Stau totuşi la Grand Hôtel La o aruncătură de băţ de aici, oamenii nevoiaşi dorm pe trotuare, pentru că nu-şi pot permite nici cel mai modest adăpost Trebuie să iei lucrurile aşa cum sunt Johanna este o mamă mult mai bună decât sunt eu ca tată, oricât m-aş strădui şi, atunci, este foarte bine că ea locuieşte în casă cu fetele Dar, la dracu’, mi-e dor de ele Faye luă o gură de GT Îi plăcea cum vorbea despre viitoarea lui fostă soţie Era un semn de respect să nu înfăţişeze cealaltă parte ca pe un monstru malefic David râse; gândul la fiicele lui părea să-l fi binedispus puţin — Stina şi Felicia vor veni aici sâmbătă Vom merge la Gröna Lund, apoi vom face un maraton de filme Harry Potter Şi cred că, din păcate, eu sunt mai nerăbdător decât ele Răsuci în aer o baghetă magică imaginară, iar Faye se forţă să zâmbească — Am stabilit deja că lucrezi în domeniul financiar, spuse ea Ce faci, mai exact? Îi era greu să admită că David îi trezise interesul Avea un fel de a fi dezarmant, deschis, care o atrăgea — Păi sunt chiar ceea ce s-ar numi un Business angel Descopăr companii noi şi interesante, de preferinţă aflate în stadiul cel mai timpuriu, şi investesc în ele — Şi care este cea mai de succes investiţie a ta până în prezent? David menţionă o companie de biotehnologie, pe care Faye o cunoştea foarte bine Era foarte bine cotată la bursă, iar fondatorii erau acum milionari, cu perspective strălucite — Foarte bine Felicitări! La ce stadiu ai intrat în afacere? — O, i-am cunoscut atât de devreme, încât băieţii nici măcar nu terminaseră liceul Mai târziu au fost admişi la Chalmers şi totul a început ca o lucrare de proiect Dar s-a scris în presă despre inovaţia lor, iar eu am citit întâmplător, m-am interesat, i-am contactat şi, ei bine restul e istorie Calitatea oamenilor din spatele companiilor în care investeşti e mai presus de toate E mai important să te pricepi la oameni decât să stăpâneşti cifrele de afaceri Ceea ce îi face pe unii să aibă succes este că nu renunţă până nu-şi ating scopurile Astfel de oameni trebuie să găseşti Mulţi dintre cei care vin la mine cu propuneri de afaceri sunt copii de bani gata, privilegiaţi, care n-au fost niciodată nevoiţi să lupte pentru nimic şi care cred că a fi antreprenor este floare la ureche — Da, ştiu, am avut astfel de colegi la Academia de Studii Economice David arătă cu degetul spre paharul ei de GT — Nu bei matrioşka azi? — Nu, sunt un om cu tabieturi şi prefer băuturile clasice — Tocmai de aceea sunt clasice, spuse el, ducând la gură paharul de dry martini — Este adevărat Se uită la David pe deasupra paharului Era impresionată de spiritul lui motivat Să fii business angel necesită pricepere, intuiţie, cunoaştere şi capital real — Totuşi cred că este foarte riscant, nu? — Să bei dry martini? — Ha-ha! Nu, să-ţi investeşti banii în companii Am văzut multe companii falimentând, chiar dacă aveau idei sau produse bune Există multe riscuri în antreprenoriat, plus o piaţă nesigură — Da, tu ştii cel mai bine asta Nu trebuie să-ţi spun decât că sunt incredibil de impresionat de ceea ce ai reuşit să faci cu Revenge Un exemplu ca la carte despre felul în care trebuie să pui pe picioare o companie ce valorează miliarde, într-un timp relativ scurt Foarte impresionant — Mulţumesc! — Dar revenind la întrebarea ta: sigur că este o afacere riscantă, însă mă simt bine făcând asta, în fiecare clipă Dacă nu îndrăzneşti să-ţi asumi riscuri, înseamnă că nu îndrăzneşti să trăieşti — Adevărat Faye se juca îngândurată cu degetul pe gura paharului Între timp, Cadierbaren se umpluse de clienţi şi rumoarea pusese stăpânire pe sală Barmanul arătă întrebător spre paharele lor goale Faye se uită la David, care clătină din cap că nu — Mi-ar plăcea să rămân să mai beau un rând cu tine Poate două Sau chiar trei Dar chiar în această seară am o cină de afaceri, căreia trebuie să-i fac faţă Şi, da, după cum ai ghicit, la Teatergrillen Faye îi răspunse cu un zâmbet Spre surprinderea ei, îi părea rău să audă asta Se simţea bine în compania lui David îi făcu semn lui Brasse — Trece băutura doamnei pe nota mea de plată, îi spuse Apoi îşi luă sacoul şi se întoarse spre Faye — Nu te împotrivi Faci tu cinste altă dată — Cu plăcere, spuse Faye Şi chiar vorbea serios Îl urmări îndelung cu privirea, în timp ce el se îndrepta încet spre ieşire Faye îşi termină paharul de smoothie, stând pe terasa camerei ei, apoi se şterse la gură cu un şerveţel Întinse mâna după telefon Ar fi trebuit să-şi verifice e-mailurile pe care le primise peste noapte, dar o strângere de inimă îi aminti că îi era dor de Julienne Aşa că, în schimb, îi căută numărul şi aşteptă cu nerăbdare să audă cum sună la celălalt capăt al liniei Răspunse mama ei şi, după ce discutară puţin, Faye o rugă să i-o dea pe Julienne la telefon Simţi o căldură în piept când auzi vocea fiicei sale atât de aproape, o bucurie pe care Julienne i-o transmise spunându-i că a învăţat să facă scufundări până la fundul piscinei Apoi urmă inevitabila întrebare: — Vii acasă azi, mamă? — Nu, spuse ea, simţind cum i se înmoaie vocea Trebuie să mai stau aici o vreme Dar mă voi întoarce curând acasă Te iubesc foarte mult, îmi este dor de tine şi îţi trimit mulţi, mulţi pupici După ce închise telefonul, Faye îşi şterse câteva lacrimi încăpăţânate Simţi din nou o strângere de inimă, dorul o înţepa ca un ghimpe, dar îşi spunea că fiicei sale îi era bine în Ravi, cu bunica Acum n-ar fi trebuit să se mai gândească la Julienne, ci să se adapteze din nou la o lume care credea că fiica ei nu mai este în viaţă Intră în cameră şi se îndreptă spre dulapul în care îşi atârnase un taior-pantalon albastru Soarele strălucea şi căldura era apăsătoare, deşi încă nu era ora douăsprezece Răsfoind ziarele, află că meteorologii anunţau o vară neobişnuit de caldă Luni urma să primească în sfârşit cheile apartamentului — Ar fi putut fi şi mai rău, mormăi ea, zâmbind în timp ce se gândea la seara petrecută în compania lui David Schiller Fusese surprinsă de farmecul lui Ceea ce spusese el, că, dacă nu îndrăzneşti să-ţi asumi riscuri, nu îndrăzneşti să trăieşti, îi dăduse de gândit În privinţa companiei Revenge, putea să-şi asume riscuri oricât de mari fără să clipească, în timp ce, în viaţa personală, se înconjurase de ziduri atât de înalte, încât oricine ar fi încercat să se apropie de ea ar fi avut nevoie de o scară solidă ca să le treacă Se scursese mult timp de când cuvintele unui bărbat o făcuseră să cadă pe gânduri David Schiller era cu totul diferit Deschise laptopul, pentru a-şi pregăti întâlnirea cu Irene Ahrnell, de la Taverna Brillo, din Stureplan Amânase în mod deliberat întâlnirea cu Irene până când avusese timp să se familiarizeze cu toate celelalte investitoare Irene fusese primul ei investitor Şi cel mai puternic O legendă vie în lumea financiară suedeză, cu care, în timp, devenise bună prietenă Irene era una dintre puţinele persoane de ale cărei sfaturi Faye ţinea cont, dar, în ultimul an, Faye se întâlnise destul de rar cu ea Nu mai ştia atât de bine ce se mai întâmplase în viaţa prietenei sale Căută pe Google numele lui Irene Citise deja câteva articole care se publicaseră despre ea în ultimul an, dar pe altele le ratase Irene avusese un an bun Obţinuse două noi funcţii importante în consiliul de administraţie, vânduse una dintre companiile în a cărei ascensiune spre succes fusese implicată şi căpătase funcţia de director general al uneia dintre cele mai respectate companii financiare din Europa Irene cunoscuse un nou bărbat Moştenitorul unei companii de automobile italiene Urmau să aibă multe de vorbit amândouă la prânz Costumul albastru de la Proenza Schouler îi venea perfect lui Faye Îl cumpărase în mod neprevăzut de la Nathalie Schuterman şi dăduse pe el o mică avere, dar îşi propusese ca astăzi să se simtă fantastic Îşi netezi cu mâna câteva cute uşoare Era pregătită să înceapă ziua Faye îşi puse ochelarii de soare în timp ce coborî la recepţie Cu coada ochiului, văzu o femeie ridicându-se de pe una dintre canapele şi îndreptându-se spre ea — Aveţi puţin timp la dispoziţie? Faye se încruntă, recunoscând-o vag pe femeie Presupuse că era o jurnalistă şi îşi zise că era bine să-i dea impresia că se grăbeşte — Nu e momentul acum, îi răspunse ea, cât se poate de amabil Femeia privi peste umăr şi scoase o legitimaţie de poliţist din buzunarul blugilor Yvonne Ingvarsson Faye îşi dădu seama că era aceeaşi poliţistă care fusese responsabilă de anchetarea uciderii lui Julienne Închise ochii câteva secunde şi intră în rolul mamei îndurerate — Aţi găsit-o? şopti ea Aţi găsit-o pe Julienne a mea? Yvonne Ingvarsson clătină din cap — Putem să vorbim undeva în linişte? O luă pe Faye de braţ şi o conduse spre uşa rotativă, coborând scările şi ieşind pe cheiul din faţa hotelului Se aşezară pe o bancă — Încă n-am găsit cadav fata, spuse anchetatoarea, urmărind cu ochii feribotul din Djurgården Faye se forţă să rămână calmă şi s-o lase pe Yvonne Ingvarsson să facă primul pas Era îngrijorător că o căutase, dar, până acum, nu era chiar un dezastru — Vă menţineţi declaraţia că vă aflaţi în Västerås în noaptea aceea în care se presupune că fostul dumneavoastră soţ ar fi ucis-o pe fiica dumneavoastră? Faye se cutremură; se bucura că purta ochelari de soare — Da, desigur, spuse ea liniştită — La intersecţia dintre Karlavägen şi Sturegatan este un bancomat, zise Yvonne Ingvarsson pe un ton calm, continuând să privească apa Faye îşi adună gândurile Îi era greu să creadă că, dacă femeia ar fi avut cu adevărat dovezi incriminatoare, ar fi anchetat-o aici, sub cerul liber — Da? — Camera de supraveghere a surprins o persoană despre care există suspiciunea că aţi fi dumneavoastră, dar spuneţi că atunci vă aflaţi în Västerås, nu-i aşa? Yvonne Ingvarsson întoarse în sfârşit capul şi se uită la Faye, pe a cărei faţă nu se mişca niciun muşchi — Ce insinuaţi? întrebă Faye Ce vreţi să spuneţi? Yvonne Ingvarsson ridică din sprâncene — Nu vreau să spun nimic V-am întrebat dacă n-ar fi posibil să vă fi aflat în imediata apropiere a locului presupusei crime, şi nu într-o cameră de hotel din Västerås Urmară câteva clipe de tăcere Faye îşi luă poşeta şi se ridică — Nu înţeleg ce vreţi să spuneţi Faceţi-vă treaba, în loc să veniţi cu afirmaţiile astea ridicole Găsiţi trupul fiicei mele Se întoarse şi se îndepărtă, cu inima bubuindu-i în piept Faye ajunsese la Taverna Brillo cu un sfert de oră întârziere şi cu transpiraţia şiroindu-i pe spinare Irene Ahrnell se ridică zâmbind de la o masă din sala elegantă a restaurantului Faye se apropie de ea, cu capul drept, ignorând şoaptele şi privirile oamenilor care luau prânzul acolo, şi o îmbrăţişă, apoi se aşezară amândouă la masă — Irene, nu ne-am mai văzut de mult şi-mi pare rău că am întârziat — Nu-i nimic, înţeleg că ai avut multe pe cap — Da, am avut un an greu, atât din cauza pregătirilor pentru noua emisiune de acţiuni, pentru extinderea în SUA, cât şi fiindcă m-am ocupat cu preluarea şi integrarea în Revenge a companiei lui Chris, Queengruppen, care a fost o adevărată provocare A durat destul de mult şi abia acum încep să funcţioneze ca o singură companie, nu ca două Irene o aprobă, dând din cap şi întinse mâna după meniu Îşi scoase din geantă o pereche de ochelari de citit şi îi aşeză pe vârful nasului — Te înţeleg perfect, structuri diferite, culturi corporative diferite, o mulţime de aspecte care trebuie eficientizate Şi niciodată nu trebuie să te simţi obligată să mă contactezi Şi eu le am pe ale mele, dar poţi conta oricând pe mine, indiferent de cât timp a trecut de la ultima noastră întâlnire — Apropo de a avea multe pe cap zise Faye, privind-o pe Irene peste meniu Am citit că ar fi apărut un nou bărbat în viaţa ta Irene se înroşi şi Faye o privi amuzată N-o mai văzuse niciodată pe Irene roşind, iar asta o făcea pe femeia în vârstă de şaizeci de ani să pară o şcolăriţă — Da, să vedem ce iese din asta Dar, până acum, totul este în regulă Mario este minunat Mi se pare că totul este prea frumos ca să fie adevărat, aşa că mă aştept tot timpul să descopăr că se ascunde ceva în spatele acestei aparenţe — Sunt la fel de sceptică precum eşti tu faţă de tagma bărbătească, ştii asta Dar trebuie să existe şi bărbaţi buni pe lumea asta Poate tu ai dat de unul dintre ei — Niciodată nu-i târziu să speri, spuse Irene, aşezând meniul pe masă Chiar dacă am avut câteva eşecuri de-a lungul anilor Clătină uşor din cap, iar Faye se aplecă spre ea — Ce zici să comandăm şi nişte şampanie? Irene aprobă din cap, cu un zâmbet, şi chemă chelneriţa După ce le fu adusă şampania, Faye luă o înghiţitură mică şi se gândi cu ce să înceapă Înainte să apuce să spună ceva, Irene îşi drese glasul: — Există zvonuri că cineva vrea să pună mâna pe Revenge Faye simţi un gol în stomac Era clar că Irene auzise deja despre acest lucru — Aşa este Nu ştiam în ce măsură cunoşti situaţia Irene ridică din umeri, îşi dădu jos ochelarii de citit şi îi aşeză pe masă — Nu ştiu detalii, sunt doar simple zvonuri Faye îndepărtă paharul de buze — A început cu ceva timp în urmă, cu înstrăinarea câtorva acţiuni Totuşi s-au succedat atât de rapid, încât am intuit că urmează acelaşi tipar şi că în spatele lor se află unul şi acelaşi cumpărător — Şi ai idee cine este? — Nu Tranzacţiile au fost ascunse cu abilitate, printr-un păienjeniş de investitori Dar facem săpături şi sigur vom afla adevărul Singura problemă e că durează mult şi nu prea avem timp de pierdut Nu ştiu care va fi următoarea mişcare — Şi ţi-e teamă că voi vinde şi eu? Le fu adusă o pizza, aşezată pe un fund din lemn, în mijlocul mesei Mirosea minunat Avea din belşug caviar, crème fraîche şi ceapă roşie Gustară pe rând; era atât de fierbinte, încât ieşeau aburi din ea Dar lui Faye nu-i stătea gândul la mâncare Se uita la femeia din faţa ei: mondenă, sofisticată, în unele privinţe chiar inaccesibilă — Da, nu înţeleg de ce au vândut celelalte şi voiam să mă asigur că îţi păstrezi acţiunile Irene era acţionarul principal, al doilea după Faye, şi ar fi fost un dezastru dacă ar fi vândut şi ea — Nimeni nu m-a abordat în acest sens Deocamdată Probabil pentru că toată lumea ştie că suntem bune prietene şi că te-aş informa imediat Dar îţi dau cuvântul meu că nu voi vinde — Este o uşurare pentru mine să aud asta, spuse Faye, luând încă o felie de pizza Muşcă din ea şi sorbi din şampanie Avea un gust minunat Chiar ai de gând să mănânci asta? îi veni în minte vocea lui Jack Fruntea lui încruntată Expresia lui dispreţuitoare În anii de după naşterea lui Julienne se lega tot timpul de aspectul şi de greutatea ei Nimic din ce făcea ea nu era pe placul lui Jack Acum îşi îngăduia să mănânce orice, dar fără să întreacă măsura şi asigurându-se că făcea mişcare cât putea de des, înlocuind complexele de altădată cu aprecierea propriului corp La urma urmei, o purtase în pântec şi o născuse pe Julienne Stima de sine era unul dintre multele lucruri pe care le recâştigase — Şi, în rest? o întrebă Irene, privind-o Te-a însoţit cum o cheamă Kerstin, în Suedia? — Da, Kerstin îmi este alături şi lucrează întruna ca să afle cât mai multe despre ce se întâmplă Ieri am discutat cu mai mulţi investitori, pentru a-i convinge să nu vândă — Fără să dezvăluiţi nimic despre pericolul pierderii companiei, sper? întrebă Irene, uitându-se la ea cu o privire gravă şi întinzând mâna după o a doua felie — Desigur Şi cred că a funcţionat Dar întrebarea este dacă e suficient atât E important să ştim cât de hotărâtă este persoana din spatele acestui demers Mă tem că este o persoană foarte hotărâtă Irene lăsă tacâmurile şi o privi — Cum te mai simţi? Faye, care ştia că, într-o discuţie cu Irene, cel mai bun lucru era să fie onestă, răspunse: — Sunt sincer surprinsă de cât de mult mă afectează totul Am mai avut crize în companie în aceşti ani Sute, mii de crize mai mari sau mai mici Ştii şi tu că să conduci o afacere înseamnă, practic, să ştii cum să gestionezi o criză Dar asta Cineva încearcă să-mi fure munca de o viaţă Am creat Revenge din nimic şi sunt încă la cârma ei Şi naiva de mine nu s-a gândit niciodată că cineva va încerca să mi-o smulgă Irene clătină energic din cap — Nu eşti naivă Câte hostile takeovers au loc în prezent? În principiu, niciuna E posibil să se afle Jack, în vreun fel, în spatele acestor încercări? — Jack? Nu, nu mai are mijloace Şi nici relaţii Este falimentar şi toată lumea i-a întors spatele Nu văd cum ar putea să pună la cale ceva de genul ăsta, mai ales că e la închisoare — Bănuieşti pe cineva? Chelneriţa le aduse felurile principale de mâncare şi le aşeză în faţa lor, pe masă Se uită la pizza pe jumătate mâncată şi întrebă: — Mai serviţi? Vreţi să o iau de aici? — Nu, nu, lăsaţi-o, avem nevoie de carbohidraţi astăzi, spuse Faye şi Irene o aprobă, dând din cap Bineînţeles că mi-am făcut câţiva duşmani de-a lungul anilor, continuă Faye, după ce chelneriţa plecă Nu poţi construi o companie mare fără să-i calci pe alţii pe bătături, pe parcurs, însă nu mă pot gândi la cineva anume Mi-aş dori să-mi fac o impresie mai clară sau să am cel puţin o bănuială despre cine ar putea fi Dar nu Din păcate, habar n-am — Te asigur că eu n-o să vând, sub nicio formă Şi mă voi informa despre asta, în cercul meu de apropiaţi Poate voi afla ceva şi fii convinsă că te voi anunţa imediat Faye îşi simţi umerii relaxându-i-se şi abia acum îşi dădu seama de cât de încordată fusese Ridică paharul şi ciocniră În jurul lor se auzea în continuare murmurul de voci dinspre cei care luau prânzul, în timp ce şi ele două înfulecau cu poftă Simţea apa uimitor de caldă pe corp Faye înota cu mişcări ample, energice, şi nu uita să respire profund Piscina de la Grand Hotel era ca o peşteră, cu arcade frumoase şi lumină discretă Se vorbea cu glas scăzut, iar în fundal se auzea o muzică în surdină, specifică oricărui spa din lume Kerstin stătea pe scările late, iar apa piscinei îi venea până la brâu Faye continuă să înoate şi veni lângă ea Se îndreptă, sprijinindu-se cu coatele de o treaptă a scării, apoi se lăsă pe spate, stropind încet cu picioarele — Câte persoane ai pe listă azi? — Am între cinci şi şapte persoane cu care cred că apuc să vorbesc, în funcţie de câte îmi răspund la telefon şi cât durează fiecare apel — Da, aşa cum am spus, nu trebuie să ne facem griji pentru Irene, ea a promis că nu va vinde — Bine Nici nu m-aş fi gândit c-o va face, dar nu crezusem asta nici despre o parte dintre cele care au vândut Faye privi în jos, în apă, la mişcările pe care le făcea cu picioarele, în timp ce urca scara Îşi aminti din nou de apa tulbure I se păru că aude iarăşi ţipetele Revăzu, cu ochii minţii, feţele înspăimântate — Faye, te simţi bine? Vocea lui Kerstin o readuse în prezent şi Faye scutură uşor din cap — Trebuie să mă ocup azi de câteva probleme urgente, în legătură cu extinderea în SUA, spuse ea Nu-mi permit să-mi petrec tot timpul gestionând această criză, activităţile zilnice trebuie să continue, altfel nu vom mai avea ce să pierdem — Concentrează-te pe problemele tale, iar eu voi continua să fac cercetări Kerstin închise ochii şi se bucură de apă Venise la spa cu o oră înainte ca Faye să ajungă acolo şi avusese timp pentru o repriză de înot, chiar dacă piscina era, de fapt, puţin cam mică pentru înotul sportiv — Ştiu că ai multe de făcut, dar ai putea să mă ajuţi să mai verific ceva? — Sigur, spuse Kerstin, deschizând ochii Despre ce e vorba? — Ai putea să afli detalii despre un anume David Schiller? Este business angel — Sigur că pot, zise Kerstin cu un zâmbet ironic Ceva îmi spune că e bărbatul de aici, de la Grand, despre care spuneai că nu e genul tău? Faye o stropi cu apă — De ce eşti obraznică? Kerstin zâmbi — Nu sunt obraznică Doar subliniez faptul că vrei să afli detalii despre un bărbat de care pretinzi că eşti total neinteresată Faye îşi privi din nou picioarele în apă — Da, cred că mi-a demonstrat că are câteva calităţi De aceea mi se pare cu atât mai important să afli detalii despre el Se întoarse spre Kerstin — Niciodată nu voi mai lăsa vreun bărbat să mă ia prin surprindere Kerstin se ridică, îşi îmbrăcă halatul alb cu logoul hotelului şi îşi legă cordonul în jurul taliei — Voi afla tot ce se poate afla Şi cred că ar trebui să profiţi de ocazie şi să te relaxezi puţin Nu avem niciuna de câştigat dacă te epuizezi de tot Petrece o oră aici — Ai dreptate O să mă răsfăţ Faye ieşi şi ea din piscină şi întinse mâna după halatul de baie După ce Kerstin plecă, se întinse pe unul dintre şezlonguri, savurând momentul de linişte Prânzul cu Irene îi alungase mare parte din nelinişte, iar frica pe care o simţise după întâlnirea cu anchetatoarea Yvonne Ingvarsson începuse să se potolească Poate că ceea ce surprinseseră camerele fusese o imagine înceţoşată, a cuiva care semăna cu ea Şi ce dacă? Jack fusese deja condamnat pentru uciderea lui Julienne N-avea să fie eliberat în următorii câţiva ani Mass-media contribuise la asta, prin publicarea mai multor articole care întăriseră mesajul că Julienne era moartă Acum devenise un adevăr acceptat Chiar şi în lipsa cadavrului Întinse mâna după paharul cu suc de portocale proaspăt stors, aflat jos, lângă şezlong, şi luă o înghiţitură, în timp ce gândurile îi alunecau către fiica ei iubită, care probabil se bălăcea într-o altă piscină chiar acum Astăzi era întâi iunie şi, cu siguranţă, un val de căldură venise peste Italia Auzind zgomot de paşi pe gresie, întoarse capul David, care coborâse de la sala de sport de la etajul doi, se uita în jur, fără s-o observe, îşi dădu jos pantalonii scurţi şi tricoul negru, expunând un spate neaşteptat de bine lucrat şi se aruncă în apa verde, strălucitoare, doar cu boxerii Faye zâmbi Probabil că regulile hotelului nu permiteau acest lucru În timp ce David înotă câteva lungimi de bazin, Faye îl urmări discret În cele din urmă, se sătură să-l privească, se ridică în picioare şi se apropie de piscină David înotă până la ea şi o privi cu acel zâmbet care îi dădea o înfăţişare nouă, făcându-l să pară aproape chipeş — Bună dimineaţa, îi spuse ea Cum a fost ziua petrecută cu fiicele tale? O umbră îi întunecă faţa bărbatului Ieşi din piscină şi acceptă cu recunoştinţă prosopul pe care i-l întinse Faye — N-au putut veni, spuse el, scurt — S-a întâmplat ceva? Merseră împreună spre şezlonguri — Johanna a decis, în ultima clipă, să le ducă la Disneyland, în Paris — Dar de ce a făcut asta? David se aşeză pe un şezlong şi îşi şterse picioarele cu prosopul Evită s-o privească — A mai făcut aşa ceva şi altă dată, spuse el încet Află de la fete ce planuri am şi mă loveşte pe ascuns, cu hotărâri de ultim moment Nu ştiu de ce, dar are cu siguranţă motivele ei — Credeam că, în ciuda circumstanţelor, vă înţelegeţi bine — Poate că am romanţat puţin situaţia, când ţi-am povestit Nu vreau să fiu genul de bărbat care vorbeşte urât despre fosta soţie Faye îl privi adânc în ochi — Mie poţi să-mi spui orice Se uitară unul la altul în tăcere, o clipă, apoi el se întinse şi îşi încrucişă mâinile la ceafă Faye se întinse pe şezlong, cu faţa spre el — Mereu a fost geloasă, spuse David în cele din urmă, dar cam de doi ani a întrecut orice măsură N-am fost niciodată infidel, nici faţă de ea, nici faţă de altcineva Dar am observat că începuse să mă urmărească, să-mi verifice şi cel mai mic pas pe care îl făceam La un moment dat a avut chiar şi pretenţia să-mi citească mesajele din telefon Nu aveam nimic de ascuns, aşa că am lăsat-o s-o facă Dar apoi A început să mă urmărească şi la birou Îmi intimida angajatele, le trimitea mesaje de ameninţare pe Facebook David oftă — Am încercat s-o protejez, să muşamalizez situaţia, le-am plătit pe angajate să nu o reclame la poliţie Am făcut totul pentru a o proteja pe Johanna, pentru a le proteja pe fete Uneori era complet absentă, mergea ca o somnambulă prin casă Ajunsese până acolo încât uita să le ia pe Stina şi pe Felicia de la antrenamente, le vorbea urât Înţelegeam să fie supărată pe mine, dar ce avea cu ele? Se îndepărtase de noi toţi Am început să lucrez mai mult de acasă, pentru ca fetele să nu fie singure cu ea Pe obraz îi alunecă o lacrimă pe care şi-o şterse repede Îşi încordă maxilarul — Mă simt al naibii de neputincios Faye ştia prea bine ce înseamnă să te simţi neputincios Dar rareori vorbea despre ce i se întâmplase Vorbea rar despre Jack — Ştiu exact ce vrei să spui, zise ea cu blândeţe, cu ochii aţintiţi în jos Am simţit asta ani la rând Am trăit aşa mulţi ani Am fost dirijată, controlată, văduvită de propria identitate, de respectul de sine De tot Simţi privirea lui David şi se forţă să i-o susţină Avea sufletul dezgolit, vulnerabil, dar viu Cum putuse să-şi închipuie că el era un om superficial? David îşi aşeză mâna peste mâna ei, iar Faye se înfiora — Îmi pare rău că cineva te-a rănit aşa de tare, spuse el, fără să-şi ia ochii albaştri de la ea Şi am încredere că, dacă există o persoană care poate să se descurce pe propriile puteri, aceea eşti tu, dar vreau să simţi că poţi să mi te destăinui, despre orice, că nu trebuie să te lupţi singură cu toate greutăţile — M-am obişnuit, zise ea, retrăgându-şi mâna Încă simţea căldura pielii lui — Vrei să-mi spui? Sunt aici Şi vreau să te ascult Faye ezită Ţinuse atât de mult timp închisă uşa trecutului ei cu Jack, încât nici nu mai era sigură că ar putea s-o redeschidă vreodată Nici cum s-o facă David tăcu Aştepta, în timp ce ea îşi lăsa gândurile să-i zboare După un timp, se hotărî să vorbească — Ne-am cunoscut când eram studenţi la ASE David o prinse din nou de mână Ea nu şi-o mai retrase de data asta şi continuă să vorbească Mai întâi încet, ca şi cum fiecare cuvânt ar fi rănit-o, apoi din ce în ce mai repede Fjällbacka – atunci Stăteam întinsă, tremurând, în întuneric, cu ochii larg deschişi — Dacă spui cuiva, te omor Sebastian mă strânse de gât şi îşi apropie faţa de a mea, aşa încât îi simţeam respiraţia acră, în timp ce continua să mă strângă tot mai tare — Înţelegi? Am aprobat încet din cap — Da, am îngăimat eu Când mi-a dat drumul, am tuşit Sebastian şi-a ridicat chiloţii şi s-a repezit spre camera lui Am deschis geamul, să respir aer curat şi m-am strecurat din nou sub pătura umedă Mă durea între picioare şi m-am şters cu puloverul Apoi m-am ridicat în capul oaselor şi m-am uitat pe fereastră Întâmplările mi se învălmăşeau în cap Sebastian şi cu mine, când eram mici Ne ţineam strâns de mână, pe sub masă, de câte ori tata ţipa la mama, cu faţa lipită de a ei Sebastian se ghemuia lângă mine, căutându-mi căldura şi protecţia Totul dispăruse acum Niciuna dintre acele amintiri nu mai valora nimic Mi le răpise Găseam sprijin unul în altul şi părea că noi doi eram singurii care înţelegeau ce se întâmplă Acum rămăsesem doar eu şi mama Dar mama era slabă Nu era un lucru de condamnat Era slabă pentru că ne trăsese după ea, ne protejase cât putuse mai bine Se sacrificase de dragul nostru Auzeam pe podea paşii lui Sebastian, care se plimba neliniştit prin camera lui, înainte ca fereastra să se deschidă şi să se aştearnă liniştea Încercam să-mi imaginez cum arăta şi cum se simţea, stând aplecat peste pervaz, la doi-trei metri de mine Atunci, mi-a trecut prin cap că l-aş putea ucide Îşi legăna picioarele, iar până la pământ erau cu siguranţă patru-cinci metri Dacă m-aş fi strecurat, aş fi deschis uşa camerei lui şi m-aş fi repezit spre el, aş fi avut timp să-l împing de acolo Le-aş fi spus mamei şi tatei că l-am auzit urlând şi am fugit să văd ce se întâmplă Dar n-am putut să fac asta Încă îl iubeam, în ciuda a tot ceea ce făcuse Dacă aş fi bănuit ce mă aştepta, la ce urma să mă supună, l-aş fi ucis imediat şi fără ezitare M-aş fi scutit de multă durere Şi suferinţă Faye stătea întinsă pe patul mare din camera ei de hotel Bagajele erau făcute şi aşteptau la uşă; a doua zi urma să părăsească Grand Hôtel şi să se mute în apartamentul din Östermalmstorg Deşi avea să-i placă să locuiască într-un apartament, după atâtea zile petrecute la hotel, îşi dădu seama cu surprindere că avea să-i fie dor de David Ecranul telefonului se aprinse şi Faye văzu că primise un mesaj de la Kerstin Îl deschise şi îl citi, în timp ce un zâmbet i se răspândea pe faţă „Totul pare să fie în regulă N-am găsit, până acum, nimic dubios în legătură cu David Schiller Nu are antecedente penale, nu are datorii, n-am găsit nimic rău despre el pe Flashback şi, de asemenea, m-am informat discret în grupul său de parteneri de afaceri şi nu am descoperit nimic care să indice că nu este un om de încredere ” Faye se întoarse pe burtă Continuă să zâmbească, amintindu-şi de momentul pe care îl petrecuse cu o zi înainte cu David, la spa-ul hotelului Stătuseră de vorbă mai bine de o oră, înainte de a-şi lua rămas-bun Faptul că putuse să-i spună cuiva despre Jack, despre ceea ce făcuse din ea, parcă îi luase o piatră de pe inimă Simţise o uşurare enormă David îi arătase că o vede şi că o ascultă O ajutase să se simtă o fiinţă umană Nu doar o femeie, de la care un bărbat nu aşteaptă decât să se culce cu el Luă din nou telefonul şi o sună pe Julienne pe Facetime Chipul fiicei sale, aşa cum apărea pe ecranul mic al telefonului, o făcea mereu să uite de toate grijile, de toate gândurile negative Acesta era singurul lucru pentru care îi era recunoscătoare lui Jack Îi oferise o fiică perfectă din toate punctele de vedere De la unghiile vopsite în roz până la părut blond şi creţ, care îi atârna pe spate — Bună, draga mea! — Bună, mamă, spuse Julienne, fluturând fericită cu mâna Avea părul umed şi Faye bănui că înotase din nou în piscină — Ce faci? — Bunica şi cu mine ne-am bălăcit — V-aţi distrat? — Mmm, foarte tare, a răspuns Julienne — Am fost şi eu la piscină ieri şi m-am gândit la tine — Aha, făcu Julienne, iar Faye observă că se plictisise deja să vorbească la telefon Realitatea o atrăgea mai mult — Te sun diseară şi vorbim mai multe Mi-e dor de tine Pupici — Mmm, pa-pa, zise Julienne, făcând cu mâna energic şi grăbit — Salut-o pe bunica mai apucă să spună Faye, dar Julienne deja închisese Faye zâmbi Când avea să crească, Julienne avea să fie cu siguranţă o femeie independentă Se ridică din pat, intră în baie şi deschise robinetul, ca să facă o baie fierbinte Cineva bătu la uşă Faye îşi aruncă ochii la ceas: era nouă fără douăzeci Închise robinetul şi ieşi în hol — Da? strigă ea prin uşa închisă — Sunt Yvonne Ingvarsson, de la poliţie Faye trase aer în piept şi deschise uşa Yvonne Ingvarsson o privi cu un zâmbet — Pot intra puţin? Faye rămase nemişcată, cu braţele încrucişate — Nu cred că e potrivit să veniţi aşa, pe neaşteptate — Vreau să vă arăt ceva Pot intra sau nu? Faye oftă şi se dădu la o parte, făcându-i loc După câţiva paşi, anchetatoarea se opri — Frumoasă cameră — Nu ştiam că vizitele de genul acesta fac parte din munca dumneavoastră Cu ce scop aţi venit? Yvonne Ingvarsson nu-i răspunse, vârî mâna în geantă şi scoase o pagină decupată dintr-o revistă mondenă Era o imagine veche cu Faye şi Jack I-o arătă — Nu ştiu Yvonne ridică un deget în aer, pentru a o face să tacă, mai vârî o dată mâna în geantă şi scoase o fotografie Faye observă că Yvonne avea unghiile roase, cuticulele uscate şi inflamate Această fotografie era mai neclară; părea făcută seara şi era învăluită într-o lumină gălbuie Faye văzu imediat că femeia al cărei spate era vizibil era ea însăşi Geaca pe care o purta era aceeaşi ca în poza cu Jack — Ce ziceţi despre asta? o întrebă Yvonne, scrutând-o curioasă — Despre ce? — Sunteţi dumneavoastră în imagine, Faye Ştim amândouă asta Nu eraţi în Västerås, ci la locul crimei Pe faţa femeii se ivi un zâmbet răutăcios Îi aruncă o privire lui Faye — Nu sunt eu, zise Faye Geacă din aia, marca Moncler, are orice gospodină din Östermalm E ca saboţii din lemn, la ţară Yvonne clătină încet din cap, dar Faye rămase calmă La fel ca ultima dată când Yvonne apăruse aşa, Faye era convinsă că, dacă poliţista ar fi avut suficiente dovezi, această conversaţie n-ar fi avut loc Iar faptul că îşi făcuse apariţia într-o duminică o făcea pe Faye s-o suspecteze pe Yvonne că îşi depăşeşte atribuţiile Ce voia? Bani? Părea să fie un şantaj, o vendetă îndreptată împotriva lui Faye — Ce vreţi, de fapt? o întrebă ea — Adevărul, spuse Yvonne scurt Caut, pur şi simplu, adevărul Fără să-şi ia ochii de la Faye, mai scoase o bucată de hârtie din buzunarul de la spate Faye se întreba câte lucruri mai avea de arătat Yvonne Era ca Mary Poppins, cu geanta ei fermecată Yvonne ţinea hârtia între degetul mare şi arătător, fluturând-o în faţa lui Faye Aceasta i-o luă din mână Recunoscu imediat un articol vechi din Bohusläningen Stomacul i se făcu ghem, dar se strădui să se poarte în aşa fel încât Yvonne Ingvarsson să nu observe tulburarea din sufletul ei — Se pare că le purtaţi ghinion celor din jur, spuse Yvonne, apoi adăugă cu voce blândă: „Matilda” „Doi băieţi din Fjällbacka au dispărut într-o plimbare făcută cu prietenii cu o barcă cu pânze Toată localitatea este în stare de şoc «Refuz să cred că sunt morţi», spune Matilda, o fetiţă de 13 ani, care a fost martoră la accident ” Lui Faye i se puse un nod în gât, împături încet ziarul, fără a citi până la capăt şi i-l întinse lui Yvonne, care clătină din cap — Păstraţi-l dumneavoastră, spuse ea, îndreptându-se spre uşă Frumoasă cameră Într-adevăr drăguţă, adăugă cu un mormăit, apoi deschise uşa şi dispăru pe coridor Faye se uită cu atenţie la fetiţa de treisprezece ani din fotografia de sub titlu, care privea direct în obiectivul aparatului foto Părea nefericită şi neputincioasă, dar Faye ştia că doar se prefăcuse în faţa fotografului Sufletul ei era stăpânit de întuneric Se trânti pe pat şi se uită în sus, la tavan Dar nu vedea ornamentele albe ale hotelului Grand, ci ceva complet diferit, o apă învolburată şi tulbure, care îi întorcea maţele pe dos Un sunet ascuţit o făcu să tresară Se uită speriată în jur; câteva secunde avu impresia că se află lângă apa învolburată, înainte să îşi poată reveni Pulsul i se linişti când îşi dădu seama că era doar telefonul, care suna Numele lui Kerstin se vedea pe ecran — Din păcate, am veşti proaste Ca de obicei, Kerstin trecu direct la subiect — Ce s-a mai întâmplat? spuse Faye, închizând ochii Îşi dorea să audă răspunsul? Mai avea putere şi pentru asta? Nu-şi dădea seama şi lucrul ăsta o speria — Am primit un telefon de la Dagens Industri Au ajuns la ei zvonuri despre înstrăinarea acţiunilor Dacă nu reuşim să împiedicăm publicarea articolului, se va afla totul în curând Faye scoase un oftat — Asta va duce la vânzarea şi mai multor acţiuni Şobolanii speriaţi părăsesc întotdeauna nava, spuse ea — Ce aş putea să fac? o întrebă Kerstin — Cunosc o femeie care lucrează acolo O sun şi o trag de limbă Tu nu trebuie să faci nimic Mă voi ocupa eu Faye închise telefonul şi-l aruncă pe pătură, lângă ea Dacă i-ar fi stat în fire să renunţe, acum şi-ar fi tras pătura peste cap şi ar fi dormit câteva zile Dar ea nu era aşa Nu fusese niciodată A luat din nou telefonul Trebuia să continue lupta Faye stătea lungită în pat, gândindu-se la hârtia pe care i-o lăsase Yvonne şi la vestea pe care i-o dăduse Kerstin în legătură cu înstrăinarea acţiunilor companiei Chiar şi luate separat, aceste două lucruri erau îngrijorătoare, dar împreună erau de-a dreptul copleşitoare În curând, avea să înceapă efectiv demersurile pentru extinderea companiei în SUA La sediul Revenge din Stureplan sunaseră mai multe persoane care doreau să investească în proiect, după ce aflaseră despre el de la Skavlan, unde Faye fusese invitată Într-un stadiu atât de timpuriu, era riscant s-o aibă pe Yvonne Ingvarsson pe urmele ei şi, în plus, Faye trebuia să se asigure că salvează compania, ca să o poată extinde Telefonul scoase un bip, iar ea deschise aplicaţia Telegram, în care mesajele şi imaginile rămâneau disponibile doar cincisprezece secunde, şi zâmbi când văzu poza lui Julienne lângă piscină — Fetiţa mea dragă, murmură ea înainte ca poza să dispară O nouă bătaie în uşă o făcu să tresară Dădu la o parte cuvertura, puse hârtia jos, se ridică în picioare şi se duse la uşă Imaginea lui Julienne o încărcase cu energie, trezise în ea dorinţa de a lupta Yvonne Ingvarsson nu ştia cu cine se pune, iar ca să afle cine voia să-i atace compania, Faye era în stare să mute munţii din loc La uşă o aştepta David Schiller Îi zâmbi — Arăţi precum cineva căruia i-ar prinde bine o plimbare cu un nou prieten Faye şi David plecară spre Strandvägen, în seara pustie de duminică Era cald Oamenii îşi plimbau câinii pe bulevard, luminile scânteietoare ale caruselelor care se învârteau în Gröna Lund învăluiau întregul Djurgården Faye aproape că uitase cât de frumoase erau serile de vară la Stockholm — Cum te simţi după discuţia noastră de ieri, după tot ce mi-ai spus? David părea îngrijorat Faye îşi dădu seama că îl impresionase — Bine, spuse ea zâmbind, în timp ce David o privea cu o strălucire în ochii lui albaştri — Mă bucur Îmi făceam griji că vei regreta mai târziu — Nu, nu, nici vorbă Am simţit că mă eliberez N-am vorbit niciodată cu nimeni despre tot ce s-a întâmplat şi despre cum a fost viaţa mea cu Jack Nici măcar lui Kerstin, pe care o consider prietena mea cea mai apropiată, nu i-am povestit mai nimic Desigur, Chris ştia aproape totul — Cine e Chris? întrebă David prudent Te-am mai auzind rostindu-i numele Se purta ca şi când păşea pe o pojghiţă de gheaţă formată peste noapte, încercând să vadă dacă-l ţine — Chris Ah, cum să-ţi explic? Ne-am împrietenit la ASE Ea era o forţă a naturii Nimic nu era dificil pentru ea — Ce s-a întâmplat cu ea? Dacă îmi permiţi să te întreb? Au traversat Strandbryggan, unde se vedeau primele semne ale vieţii de noapte Tineri frumoşi se îngrămădeau, analizându-şi cu atenţie unul altuia genţile de designer şi ceasurile Rolex pe care le primiseră cadou când intraseră la facultate — S-a îmbolnăvit de cancer, spuse Faye, ridicându-şi braţul ca să-i arate brăţara de la Fuck Cancer Boala a avut o evoluţie rapidă Dar apucase să se îndrăgostească de un bărbat fantastic care a fost perfect pentru ea — Totuşi e impresionant, spuse David Să reuşeşti să-ţi găseşti jumătatea înainte de a muri Nu asta căutăm cu toţii? O cotiră către Muzeul Nordic şi Junibacken David se uită gânditor spre apă Muzeul Vasa se ivea printre copaci, un monument ciudat al unuia dintre cele mai mari eşecuri din istoria Suediei — O iubeşti? îl întrebă Faye David o privi mirat — Pe cine? — Pe soţia ta, pe cine altcineva? David râse jenat — Da, da, ar fi trebuit să înţeleg că la ea te referi După cincisprezece ani petrecuţi împreună, asta pare o întrebare amuzantă Să iubeşti Mai simţi asta după cincisprezece ani, petrecuţi zilnic împreună şi după ce ai avut copii? Oare mai simte cineva asta? — Sună destul de cinic — Poate Sau poate pur şi simplu ne-am amăgit unul pe celălalt, de la început Dacă ar fi să fim complet sinceri David clătină din cap, întorcându-şi privirea de la ea — Ce urmează să-ţi spun va suna îngrozitor — Spune Faye îl luă de braţ, pe când se apropiau de Gröna Lund Ţipetele vesele din parcul de distracţii se auzeau din ce în ce mai tare David îşi drese glasul — Probabil că nu a fost niciodată vorba de dragoste A fost a fost mai degrabă pragmatism A fost orgoliul de a bifa toate realizările, dar nu ştiu dacă a fost vorba de sentimente Îi mângâie braţul lui Faye — Sper să nu mă înţelegi greşit — Nicidecum Oamenii ajung să fie împreună din mii de motive foarte diferite Probabil sunt puţini privilegiaţii care întâlnesc dragostea Iubirea adevărată — Ţie ţi s-a întâmplat? spuse David şi se opri O parte din ea voia să-i evite privirea, să nu răspundă Se auzeau ţipetele oamenilor care se aruncau voluntar în gol, pentru a simţi fluturi în stomac când ajungeau pe pământ Semăna puţin cu senzaţia pe care ţi-o dă dragostea — Da, l-am iubit pe Jack Mai mult decât am crezut că pot iubi pe cineva Dar asta nu a fost suficient Eu nu i-am fost suficientă Apoi s-a născut Julienne Şi am trăit un cu totul alt tip de iubire Care m-a acaparat Vocea i se frânse şi se întoarse spre el Pentru o clipă, toate amintirile o năpădiră Toate încercările la care o supusese căsnicia La care o supusese Jack Şi la care ea însăşi se supusese, vrând să scape de el — Nici nu vreau să mă gândesc prin ce-ai trecut, zise David şi Faye tresări, uitând o clipă unde se afla Cât despre pierderea copilului Faye, eu mi-aş dori să pot să-ţi şterg toată această durere, dar nu cred că ar reuşi cineva să o facă Faye se cutremură Se forţă să-şi alunge toate emoţiile şi amintirile care o năpădiseră Dacă s-ar fi lăsat în voia lor, n-ar mai fi putut înainta nici măcar un pas — Mă bucur că eşti aici, îi spuse ea Că mă asculţi Stăteau tăcuţi, iar în spatele lor se zăreau luminile intermitente ale parcului de distracţii O vreme, niciunul dintre ei nu mai zise nimic După un timp, David îi întinse mâna — Hai să ne întoarcem Faye dădu aprobator din cap Făcură stânga-mprejur şi se îndreptară spre Strandvägen Când traversară din nou Strandbryggan, David se opri şi se întoarse spre ea — Vrei să facem o baie? o întrebă — Aici? — Da, e cald astă-seară şi trăim în Veneţia Nordului Există peste tot locuri unde te poţi scălda Acolo, de exemplu Arătă spre un loc dintre două case înălţate pe stâlpi, unde un pod de lemn se prelungea în apă Fără s-o aştepte, alergă într-acolo; la adăpostul bărcilor, nu putea fi văzut de pe Strandvägen Se aplecă şi îşi dezlegă şireturile de la pantofi Faye privi în jur Nu era nimeni prin preajmă Traficul era redus David îşi scoase maioul, blugii şi pantofii Şosetele Boxerii Fesele lui palide străluceau în întuneric şi, dintr-odată, Faye auzi un strigăt căruia îi luă locul plescăitul apei Se aplecă înainte La doi metri în jos, el călca apa şi se uita la ea — E rece, dar e plăcut, îi zise Vino şi tu Faye aruncă o privire peste umăr şi constată că nu era nimeni în jur Se descălţă, îşi lăsă rochia lângă hainele lui David, dar îşi păstră lenjeria pe ea, apoi îşi luă avânt şi lovi aerul cu picioarele, înainte de a atinge suprafaţa apei Ţipă din toţi rărunchii, într-un amestec de plăcere şi groază Apa era foarte rece Înotară o vreme, apoi se opriră Stăteau unul lângă altul, urmărind luminile strălucitoare ale oraşului — Îmi place de tine, spuse David Dinţii îi clănţăneau şi vorbea cu un glas tremurat Faye zâmbi, pentru că i se părea comic, iar căldura pe care o simţea înăuntrul ei o făcu să uite, o clipă, de frig Voia să-i răspundă, dar rămase tăcută Îşi promisese să nu se mai îndrăgostească de nimeni, dar simţea că platoşa ei începea să se fisureze David o făcea să râdă, era un adevărat gentleman, fără gânduri ascunse Dimpotrivă, era un om de afaceri de succes, care îi aprecia eforturile profesionale şi avea un zâmbet ce o făcea să se topească, până şi în apa asta rece După ce ieşiră şi îşi traseră hainele pe ei cu mişcări grăbite, David o frecă pe braţe, ca s-o încălzească — Ce facem acum? întrebă ea Îşi dădu seama că nu voia să se întoarcă în camera de hotel David avea un aer misterios — Vino, îi spuse el scurt, încălţându-se Îl urmă spre un debarcader de pe partea cealaltă a Djurgårdsbron Părul îi stătea lipit de umeri şi de spate, în timp ce alergau, ca să se încălzească Se opriră la intrare David se uită în ghereta paznicului, văzu că e goală şi sări peste gard — E o cameră de supraveghere acolo, îi spuse Faye, arătându-i-o — Nu-ţi face griji, îi răspunse el, în timp ce ateriza pe partea cealaltă Am un prieten care are o barcă aici, nu se supără dacă o împrumutăm Faye ridică ezitant piciorul, se sprijini de gard, se săltă peste el şi sări în partea cealaltă, unde o prinse David El se uită cu atenţie la bărci — Iat-o, exclamă, arătând spre o barcă mare cu motor, acostată la capătul cel mai îndepărtat În clipa următoare, o luă de mână şi o trase după el Se urcară la bord, iar David se lăsă în jos, îşi strecură mâna sub o pernă albă şi scoase câteva chei, cu un zâmbet triumfător Descuie, iar Faye intră la căldură Îşi scoaseră hainele ude şi se înfăşurară în prosoapele mari de baie pe care David le găsise acolo — A cui este barca? întrebă Faye, care se aşezase pe o canapea, în timp ce el scotocea prin sertarele din bucătărie — A unui prieten bun, zise el, apoi exclamă: Ia uite! Whisky Umplu un pahar şi i-l întinse, înainte să se aşeze lângă ea Alcoolul îi încălzi pe dinăuntru Valurile loveau cu putere cabina, făcând barca să se legene într-un mod plăcut O clamă de păr pentru copii, cu Elsa din Frozen şi o bentiţă albastră se aflau pe canapea, iar Faye se juca distrasă cu ele Îi aminteau de Julienne O iubea pe Elsa din Frozen şi obişnuia să cânte „Let it goooo” cât o ţineau plămânii, într-o engleză aproximativă — La ce te gândeşti? o întrebă David, privind-o tandru Văzu clama de păr şi oftă — Îmi pare rău Eu Faye îi puse o mână pe braţ, ca să-i arate că era în regulă Căldura corpului lui o înfiora David îi zâmbi — Ce este? întrebă Faye — Nimic, răspunse el Era pe punctul de a-i mărturisi că şi ei îi place de el, ca un răspuns întârziat la ceea ce îi spusese el în apă, dar nu găsi puterea s-o facă Vorbele nu voiau să iasă Erau înfipte în cicatricile trecutului Cele pe care nimeni din afară nu le putea vedea — Pot să te vizitez mâine, când te muţi de la Grand? o întrebă el — Dacă vrei — Vreau — Şi eu El oftă, zâmbind — Nu ştiu ce se întâmplă cu mine, dar când sunt cu tine, sunt fericit într-un mod prostesc Mă port ca un adolescent de cincisprezece ani, vreau să te impresionez Mie nici nu-mi place să înot sub cerul liber În acelaşi timp, ştiu că nu-ţi pasă, că oricum mă placi, chiar dacă nu-mi spui asta Şi îţi sunt recunoscător că te-ai deschis în faţa mea Faye dădu din cap, fără să spună nimic — Apropo, l-am cunoscut şi eu, cu câţiva ani în urmă Pe Jack Mi se părea un încrezut şi Faye se aplecă spre el Nu mai voia să vorbească despre Jack, nici acum, nici altă dată Îi acoperi gura cu buzele ei, pentru a-l face să tacă Buzele lui erau mai moi decât îşi închipuise ea — Să nu vorbim despre el Să nu vorbim despre nimic altceva decât despre noi înşine, cel puţin în această seară — Deal Ca într-un acord tacit, se ridicară şi intrară în cabină, cu sticlă cu tot Patul era surprinzător de mare şi acoperit cu cearşafuri albe Faye se aşeză pe pat Lăsă prosopul să cadă Pe sub el, era complet dezbrăcată Se uită în ochii lui David Privirea lui era înceţoşată, de whisky şi de emoţie, în aceeaşi măsură Se apropie încet de ea Îşi lăsă şi el prosopul să cadă; membrul lui era deja tare Se apropie şi mai mult de Faye, care stătea pe marginea patului, sexul lui fiind la nivelul ochilor ei Fără să-l slăbească din priviri, Faye îi apucă penisul în mână Îşi apropie încet faţa şi deschise gura La început, îl învălui doar cu respiraţia ei caldă Apoi îl atinse cu limba Linse o picătură de lichid David gemu profund, închise ochii o clipă, apoi îi deschise şi se uită la Faye Ea deschise gura şi mai mult Îi înconjură cu buzele vârful membrului Îl provoca, mişcându-şi limba, îi plăcea să-l audă pe David gâfâind Încet, încet, i-o luă din ce în ce mai mult în gură Avu o uşoară senzaţie de greaţă, dar o scoase afară înainte să simtă disconfort Apoi o luă din nou Şi iar o scoase Se folosea şi de o mână, membrul lui devenise umed şi alunecos, de la saliva ei, iar mâna îi aluneca uşor David respira din ce în ce mai repede, gemând tare, apoi închise ochii, cu mâinile în jurul capului ei, cu degetele îngropate adânc în părul ei — Nu mai pot aştepta, vreau să intru în tine, murmură el Faye se întinse pe pat, iar el deasupra ei, între picioarele ei, şi o pătrunse, croindu-şi drum încet, insuportabil de încet, în ea Era divin Ea gemea acum, simţind între picioare căldura, duritatea, hotărârea lui Când era aproape complet în interiorul ei, se împinse deodată repede şi cu putere, până la capăt, şi se prăbuşi peste ea Cu gura la urechea ei, cu respiraţia lui caldă pe obrazul ei, îşi dădu drumul în ea, în timp ce Faye îşi încolăcea picioarele în jurul lui Îi ţinea strâns şoldurile, îl ajuta să-şi găsească ritmul, îşi ridica şoldurile înspre el, voia mai mult, îl voia pe el cu totul Apoi David ieşi din ea — Nu vreau să termin încă Mă înnebuneşti Vreau să te gust Îi desfăcu picioarele, îşi linse degetele mâinii drepte şi începu încet s-o mângâie Faye îşi ridică puţin capul, uitându-se la el cum o atingea David îi mângâie clitorisul, îşi strecură încet două degete în ea, apoi trei Faye se înfioră David îşi scoase degetele din ea Faye gemea, era aproape de orgasm El îi desfăcu şi mai tare picioarele, apropiindu-şi faţa Îşi trecu vârful limbii peste clitorisul ei Faye încercă să-şi ridice şoldurile, însă el îi ţinea uşor mâinile pe genunchi Limba lui moale, dar fermă apăsa din ce în ce mai tare pe clitorisul ei, rotindu-se O aduse aproape de orgasm, în timp ce ea prinse strâns cearşaful, arcuindu-şi spatele Când îşi strecură din nou degetele în ea, Faye simţi că orgasmul e tot mai aproape, la graniţa cu durerea, iar graniţa dintre plăcere şi durere era minunată Îşi răsucea capul dintr-o parte în alta, apropiindu-se de orgasm Faye îşi dădu drumul cu un urlet de plăcere David nu se opri şi crescu ritmul, în timp ce ea tremura din tot corpul şi se contracta, în jurul degetelor lui După ce valul de plăcere provocat de orgasm se potoli, întregul ei corp se relaxă, dar Faye nu voia să se odihnească, îl dorea şi înăuntru Barca se clătina; se auzea zgomotul valurilor Faye se întoarse cu spatele Se aşeză în patru labe Se lovi cu capul de peretele cabinei şi amândoi chicotiră Întoarse capul şi-l văzu ridicându-se şi apropiindu-se de ea, din spate Dar nu o pătrunse imediat În schimb, îi mângâie fundul, tandru, iubitor — Ce frumoasă eşti — Trage-mi-o, spuse Faye, apropiindu-se şi mai mult de el David îi mângâie din nou fesele, apoi o apucă de şolduri, se împinse în ea şi îşi vârî adânc penisul în ea Chiar dacă Faye tocmai avusese orgasm, îl dorea la fel de mult, voia şi mai mult — Trage-mi-o, David, repetă ea cu încăpăţânare, iar el nu întârzie să se supună După aceea se culcuşiră în pat şi se bucurară fiecare de căldura trupului celuilalt David îi dădu la o parte părul şi o sărută pe gât, în punctul cel mai sensibil din spatele urechii Ea chicoti, era un gest atât de duios, dar în acelaşi timp o gâdila David se rostogoli şi se întinse pe spate, cu mâna pe mijlocul ei — Am transpirat, spuse Faye şi se întoarse pe o parte, astfel încât mâna lui alunecă pe coapsa ei Ridică mâna şi o mângâie pe obraz — Ştii că eşti nemaipomenită? Că eşti foarte frumoasă? — Nu, cred că ar trebui să mi-o spui tu — Promit că o să fac asta Iar şi iar şi iar Faye îşi dădu seama că îi venea să zâmbească, stând aşa, cu spatele la el I se umeziră ochii Îşi repetă că nu ar trebui să se îndrăgostească din nou de un bărbat, chiar dacă începuse să se teamă că era deja prea târziu Faye ieşi din lift şi păşi cu precauţie spre uşa grea Nu-i era dor de vechiul apartament O legau prea multe amintiri de el Jack făcea şi el parte din aceste amintiri, însă apartamentul acesta avea să fie numai al ei Simţea greutatea cheilor în mână Îi plăcea senzaţia asta de nou, de necunoscut Chiar dacă apartamentul era doar închiriat, obţinuse permisiunea de a-l zugrăvi Zâmbi, în timp ce băga cheia în broască, la amintirea nopţii petrecute cu David şi a tot ceea ce făcuseră împreună După ce deschise uşa, simţi mirosul de vopsea proaspătă Nu crezuse niciodată că îi va plăcea atât de mult acest miros, dar asta simţea Apartamentul era acum un teren virgin Ea trebuia să-l cucerească Kerstin se afla alături, în apartamentul ei Rămâneau, în continuare, apropiate Ca o familie Dar acesta era al ei Numai al ei Îşi scoase pantofii Jimmy Choo şi îi aşeză pe suportul din lemn de nuc de pe hol Încet, ezitant, intră apoi în apartamentul care i se deschidea în faţă, mare şi aerisit Avea peste două sute de metri pătraţi Era, poate, cam prea mare doar pentru ea, dar, după toţi anii petrecuţi într-o colivie de aur, îşi dorea aer şi spaţiu în jurul ei mai mult decât orice Îl iubise de la prima vedere, de când îl văzuse pe site-ul cu apartamente de închiriat, o reprezenta atât de bine, chiar dacă nu era al ei Bucătăria amintea de o bucătărie de ţară, amenajată într-un stil modern Philippe Starck, Gaggenau şi Cordon-Bleu creaseră combinaţia perfectă de stiluri Masa mare din lemn, cu bănci lungi din acelaşi lemn uzat fusese comandată special de la un tâmplar din Söder Faye îşi trecu mâna peste blatul mesei Avu o senzaţie plăcută Când intră în living, zâmbi la vederea canapelei imense din catifea verde smarald Încăperea era acum zugrăvită în culori luminoase, discrete, creând o senzaţie de confort Se duse la fereastră şi privi o vreme spre acoperişurile din Östermalm, apoi făcu un tur prin toate camerele apartamentului Asta urma să fie casa ei, pe toată perioada în care avea să lucreze la proiectul de extindere a companiei în Statele Unite şi la salvarea Revenge Deţinea acum două case Una în Italia Şi una aici Ambele erau importante, din motive diferite Jumătate din inima sa era în Italia, unde locuiau Julienne şi mama ei Iar cealaltă jumătate din inima ei avea să rămână pentru totdeauna aici Stockholmul devenise oraşul ei, din prima clipă în care venise aici Julienne se născuse aici, aici învăţase să meargă, aici făcuse primii paşi Stockholmul era oraşul ei şi al lui Chris Aici împărtăşiseră râsetele, aventurile, succesele, eşecurile şi durerea cea mai profundă Acest apartament avea să fie castelul ei, fortăreaţa ei Era acasă acum Lui Faye îi bătea inima din ce în ce mai tare când intră pe poarta clădirii de pe Birger Jarlsgatan În clipa în care văzu logoul companiei Revenge, un R stilizat, îi dădură lacrimile În drum prin spaţiul deschis de birouri, le zâmbi tinerelor care o salutau O străbătu un fior prin tot corpul când deschise uşa biroului ei, pe care îl iubea; aici crease o lume magică şi construise un imperiu Tot de aici orchestrase prăbuşirea lui Jack Îl învinsese Pusese stăpânire pe Compare Îşi lăsă geanta pe birou, se aşeză, deschise laptopul şi se uită prin panoul de sticlă la cele douăzeci de angajate ale sale, care stăteau pe scaunele lor Veniseră vreo zece noi, ale căror nume îi erau cunoscute din contactele pe care le avuseseră pe e-mail, iar acum se bucura să le vadă, în sfârşit, în carne şi oase Erau femei de toate vârstele Inteligente, poliglote, motivate şi profesioniste Femei moderne, pline de încredere în sine Cifra de afaceri a companiei ar putea atinge noi recorduri, se gândi ea uitându-se la angajate, caz în care nici n-ar mai fi nevoie să se extindă De ce ar mai risca? N-ar fi mai bine să ne canalizăm toate eforturile spre a împiedica înstrăinarea acţiunilor? Din punct de vedere financiar, până şi viitorii stră-stră-strănepoţi ai lui Julienne erau asiguraţi Dar ştia că lui Chris i-ar fi plăcut ca ea să-şi transpună în realitate visul de a cuceri Statele Unite Şi interviul acordat lui Skavlan îi depăşise toate aşteptările Căsuţa de e-mail se umpluse de finanţatori care doreau să aibă şi ei o parte din profit, când Revenge va fi făcut pasul peste Atlantic Acum, negocierile cu partenerul lor din Statele Unite erau foarte aproape de final Mult mai aproape decât lăsase ea să se vadă Însă voia să aibă de partea ei investitorii potriviţi Oameni care să-i permită să opereze liber şi, mai presus de asta, să fie oameni care fac bine Oameni dintr-un aluat bun, după cum spunea Chris Uneori şi-o amintea pe Chris zâmbind, îi auzea râsul, îi simţea strângerea fermă a mâinii Dacă închidea ochii acum, şi-o putea imagina stând lângă ea Lui Faye i se puse un nod în gât şi îşi şterse lacrimile Melancolia pusese din nou stăpânire pe ea Ce rost aveau banii şi succesul dacă era nevoită să trăiască departe de oamenii pe care îi iubea? Sigur, îi plăceau femeile angajate acolo, dar nu ele îi fuseseră alături când era un nimeni, pe vremea când nu era miliardară Şi dacă totul s-ar duce de râpă, acestea şi-ar lua genţile de firmă şi ar abandona-o, fără să clipească O companie, la fel ca o relaţie, ar trebui să se bazeze pe loialitate În acelaşi timp, probabil faptul că se dedicase mai mult lui Julienne şi se pusese pe ea însăşi pe primul loc, o făcuse să piardă controlul asupra Revenge Aruncă ochii spre birou şi tresări Avea zece apeluri ratate de la Kerstin, pesemne îşi pusese din greşeală telefonul pe silenţios Cu inima strânsă, o sună pe prietena ei — Am aflat cine e în spatele achiziţiilor, îi spuse Kerstin direct Faye simţi un nod în gât — Vorbeşti serios? spuse ea cât putu de calm — Henrik Bergendahl — Poftim? Faye închise ochii şi se prăbuşi pe spătarul scaunului Fostul partener al lui Jack Cum de nu prevăzuse asta? Chiar dacă, în prezent, Henrik avea mai mult succes ca niciodată, îi mersese prost o vreme Dar Faye nu se gândise la el — Şi asta nu e tot, continuă Kerstin Tocmai am aflat că Irene Ahrnell i-a vândut lui acţiunile sale Fjällbacka – atunci M-am grăbit să ajung acasă de la şcoală Tata trebuia să meargă la Dingle să repare maşina şi avea să se întoarcă târziu acasă Mă bucuram de câteva ore de libertate mult râvnită Mama îmi promisese că vom coase Bunica îmi povestise că mama visa mai demult să devină croitoreasă şi că, în copilărie, crea ţinute reuşite pentru păpuşile ei Barbie Acum avea timp să coasă doar pentru nevoile gospodăriei, dar începuse să mă înveţe şi pe mine De fapt, eu nu eram foarte interesată să învăţ să cos Dar, când ne aşezam una lângă cealaltă la maşina de cusut Husqvarna a mamei, pe care tata, după multe insistenţe, îi permisese să şi-o cumpere, ne simţeam ca în propriul nostru palat de cleştar Mă uitam fascinată la mâinile ei, care manevrau cu îndemânare maşina de cusut, când îmi arăta cum se obţine cusătura dreaptă, cusătura în zigzag, în ce fel se foloseşte fiecare tip de cusătură şi cum se înnoadă firul, după ce termini de cusut Îmi plăcea la nebunie fiecare minut petrecut astfel cu ea În ziua aceea, îmi promisese că mă va ajuta să-mi cos o pereche de şalvari Cumpărasem o bucată de pânză purpurie, lucioasă, de la atelierul de croitorie, şi îmi imaginam cât de frumos vor arăta când vor fi gata Când am intrat în casă, era o linişte adâncă Am strigat, prudentă, pentru că nu eram foarte sigură că tata nu era acasă Dar nu mi-a răspuns nimeni M-am uitat în hol Haina mamei era în cuier Şi pantofii ei erau aşezaţi ordonat pe raftul din lemn de pin Am simţit că mă cuprinde neliniştea — Mamă, eşti acasă? Tot nu mi-a răspuns nimeni Mai era o oră până când Sebastian ajungea acasă Mama şi cu mine am fi avut mult timp pentru noi două, un cadou rar, şi ştiam că ea nu ar fi ratat asta pentru nimic în lume Şi ei îi plăceau momentele pe care le petreceam la maşina de cusut O fi fost obosită şi se dusese să se culce? Am urcat cu grijă scările, până în dormitorul părinţilor mei Treptele scârţâiau, dar nimeni nu părea să le audă Am văzut că uşa dormitorului era închisă şi asta m-a făcut să mă simt mai uşurată Probabil că se odihnea puţin Am deschis uşa încet Într-adevăr Era întinsă în pat Nu-i vedeam faţa Am intrat în cameră în vârful picioarelor; încă nu-mi dădeam seama dacă voiam s-o trezesc sau s-o las să mai doarmă Ştiam că ar fi fost dezamăgită dacă am fi ratat momentul nostru petrecut la maşina de cusut Când m-am apropiat de partea patului pe care se afla, m-am uitat mai întâi la ea cu sprâncenele încruntate Pleoapele îi tremurau; părea pe punctul de a adormi Ceva de pe podea mi-a atras atenţia Un flacon alb Era desfăcut, iar capacul se afla lângă el M-am aplecat şi am ridicat flaconul Somnifere M-a cuprins panica Am zgâlţâit-o pe mama, dar nu a avut nicio reacţie Gândurile mi se învălmăşeau în cap, dar am reuşit să mă liniştesc şi să am luciditatea de a şti ce trebuie să fac Am tras-o pe marginea patului, am întors-o cu faţa în jos şi mi-am băgat degetele în gura ei, cât am putut de adânc, până în gât La început nu s-a întâmplat nimic Apoi, brusc, gura a început să i se contracte în jurul degetelor mele şi, în sfârşit, am simţit cum îi curgea voma caldă pe mâna mea şi cădea pe podea În voma ei se vedeau bucăţele de pastile amestecate cu spaghetele pe care le mâncase la prânz Am continuat să-mi ţin degetele în gâtul ei, până când n-a mai curs decât lichid Apoi i-am luat capul în mâini şi i l-am lipit de pieptul meu Îmi ţineam mama în braţe ca pe un copil, în timp ce plânsul ei disperat răsuna în cameră Nu mi-am urât niciodată tatăl mai mult decât în acel moment De două lucruri eram sigură Că nu-i voi putea spune niciodată mamei ce făcuse Sebastian Şi că trebuia cu orice preţ să scăpăm de acolo — Oare există vreo lege în univers care spune că un necaz nu vine niciodată singur? Kerstin îi turnă lui Faye o ceaşcă de ceai Broms era plin de oameni care luau micul dejun Murmurul şi agitaţia îi provocau dureri de cap lui Faye — Probabil că e una dintre legile lui Murphy, spuse ea Dar, da, am observat de-a lungul vieţii mele, care este puţin mai lungă decât a ta, că lucrurile au tendinţa de a veni unele peste altele Momentele fericite se suprapun Durerile, la fel Accidentele, şi ele — În cazul ăsta, e clar că acum au venit toate peste noi, mormăi Faye, sorbindu-şi ceaiul cu o grimasă Cine ar bea aşa ceva de bunăvoie? Am nevoie de o cafea tare Îi făcu semn unei chelneriţe care tocmai trecea pe lângă masa lor, strigându-i: — Un cappuccino, te rog — Mănâncă şi tu, îi spuse Kerstin, arătând cu capul spre mâncarea de pe masă Comandaseră pâine cu maia, ouă fierte, iaurt cu musli şi salată de fructe Faye clătină din cap — Nu mi-e foame Kerstin mânca în tăcere, în timp ce Faye făcea cu mâna, furioasă, către chelneriţa care încă nu-i adusese comanda Nu închisese un ochi toată noaptea — Nu-ţi vărsa nervii pe ea, îi spuse Kerstin — Fac ce vreau Faye îşi aţinti privirea spre chelneriţa care se grăbi spre bucătărie Afară, soarele strălucea cu putere Oamenii treceau grăbiţi, cufundaţi în gândurile lor, şi, o clipă, Faye se întrebă dacă, la fel ca ea, şi ei se zbăteau între speranţă şi disperare — Mai bine ai vorbi despre problemele tale, decât să te răzbuni pe oameni, spuse Kerstin Irene a acţionat pe la spatele tău, în ciuda promisiunilor pe care ţi le-a făcut I-a vândut acţiunile lui Henrik, fostul partener al lui Jack Faye bătu cu pumnul în masă Nu era furioasă pe Kerstin sau pe chelneriţă Era, pur şi simplu, furioasă — Mă duc să cumpăr o budincă de chia, spuse ea, ridicându-se De fapt, nu-i era foame, aşa cum îi spusese lui Kerstin, dar avea nevoie de câteva momente de pauză, pentru a-şi aduna gândurile Se aşeză la coada lungă şi furia ei creştea cu fiecare minut care trecea Când, în sfârşit, îi veni rândul, ceru o budincă de chia cu afine, merişoare şi fulgi de nucă de cocos Când se aşeză din nou la masă, Kerstin se uită la ea fără să spună nimic Faye devoră, cu îmbucături mari, nu numai budinca de chia, ci tot ce se afla pe masă Simţindu-şi stomacul greu, inspiră adânc, rezemându-se de spătarul scaunului Abia atunci observă că îi fusese adusă, în sfârşit, ceaşca de cappuccino — În primul rând, spuse ea, nu-mi vine să cred că Irene şi-a vândut acţiunile Nici n-a apucat să digere mâncarea de la prânzul pe care l-am luat împreună şi a şi acţionat Întotdeauna am considerat-o loială, sinceră Nu pot să înţeleg — Sigur se ascunde ceva în spatele acestui fapt, spuse Kerstin Dar va trebui să mai aşteptăm, acum ne confruntăm cu această realitate, şi anume că ea chiar şi-a vândut acţiunile — Şi tocmai lui Henrik, zise sumbru Faye, apoi dădu pe gât ceaşca de cappuccino Îi arătă chelneriţei ceaşca — O să te doară stomacul, îi spuse Kerstin sec — N-are cum să mă doară mai tare decât mă doare deja Am făcut atâtea greşeli, Kerstin Asta îmi dă dureri de stomac Am subestimat ura lui Henrik faţă de mine Am subestimat vulnerabilitatea companiei Revenge Şi am supraestimat loialitatea acţionarilor — Amândouă am greşit Nici eu nu bănuiam că s-ar putea întâmpla asta — Ai dreptate Dar, sincer, asta nu mă consolează Faye simţi cum neliniştea îi pune stăpânire pe tot corpul şi se ridică În spatele ei, chelneriţa îi lăsă încă cappuccino pe masă, dar Faye continuă să meargă, îndepărtându-se de tot şi de toate Telefonul îi sună şi ea se uită la ecran Deşi nu avea numărul în agendă, îl recunoscu Era Yvonne Ingvarsson — Da, ce doriţi? spuse scurt Se auzea respiraţia femeii de la celălalt capăt al liniei, iar Faye avu impresia că aceasta aşteaptă ceva — Din păcate, trebuie să vă informez că astăzi a avut loc o evadare, în timpul unui transport de deţinuţi Unul dintre deţinuţii care au scăpat este fostul dumneavoastră soţ, Jack Partea a II-a Aftonbladet poate dezvălui acum cu certitudine că unul dintre cei doi deţinuţi care au evadat este omul de afaceri Jack Adelheim, condamnat pentru crimă El a fost închis în urmă cu doi ani, pentru uciderea fiicei sale Înainte de pronunţarea verdictului, compania de investiţii Compare, al cărei director general şi fondator era, se afla în mijlocul unui uriaş scandal A fost căsătorit cu femeia de afaceri Faye Adelheim Poliţia încă se află pe urmele lui Jack Adelheim şi ale celuilalt deţinut împreună cu care a fugit din vehiculul ce îi transporta Administraţia Penitenciarelor şi Serviciul de Probaţiune încă nu se pronunţă asupra modului în care a avut loc evadarea „Tot ce pot să vă spun e că nu am încălcat procedurile de rutină Dar vrem să investigăm amănunţit acest caz, înainte de a putea face declaraţii”, spune Karin Malm, purtătoarea de cuvânt a instituţiei Din Aftonbladet, 10 iunie Faye stătea pe terasă, rezemată de spătar, cu picioarele pe masă Îşi strecură degetele în buzunarul interior al poşetei Chanel şi scoase fotografia pe care o ţinea acolo Poza pe care ea însăşi le-o făcuse mamei sale şi lui Julienne, pe o plajă din Sicilia În spatele lor se vedea marea strălucitoare ca o oglindă, iar Julienne, cu părul încâlcit şi umed, stătea ghemuită în braţele bunicii sale Era singura fotografie pe care o avea cu ele două împreună Nici nu îndrăznea să păstreze pozele făcute în Italia În schimb, amintirea clipelor trăite împreună rămânea vie în inima ei Privi îndelung fotografia, apoi o puse la loc în geantă şi se gândi că trebuia să găsească pentru ea un loc mai bun, mai sigur Simţea dureros, cu toată fiinţa ei, dorul de Julienne, atât de tare încât, preţ de câteva clipe, sentimentul acesta îi umbri chiar şi neliniştea pe care o simţise toată ziua, din momentul în care auzise vestea Jack era liber de cinci zile Deşi poliţia îi asigurase, atât pe jurnalişti, cât şi pe Faye, că investigaţiile se desfăşoară pe nişte piste sigure, nu fusese în stare să-l prindă Panica din primele zile începuse să scadă O sunaseră de la poliţie în fiecare zi pentru a verifica dacă totul este în regulă, chiar dacă ar fi fost incredibil şi chiar stupid din partea lui Jack să încerce s-o caute Dar, judecând după faptul că declarase, în timpul procesului, că e convins că Julienne trăieşte, nu şi-ar fi pus viaţa în pericol în felul acesta Pe Faye o putea găsi cu uşurinţă, dar Julienne şi mama lui Faye se aflau în siguranţă în Italia Nu exista nicio urmă, nicio dovadă a existenţei lor – cu excepţia fotografiei pe care Faye o păstra în geantă Ştia că era riscant s-o poarte cu ea, dar avea nevoie să o poată privi uneori şi să-şi amintească ce preţuia cel mai mult, motivul pentru care mergea mai departe Un apel telefonic îi întrerupse gândurile Simţi un val de căldură când văzu numele lui David pe ecran El avea să vină peste o oră, iar Faye scoase din bar o sticlă de vin şi o desfăcu, astfel încât vinul să se aereze — Bună, dragule, mi-e dor de tine, îi spuse ea Urmă un moment de tăcere, iar Faye înţelese că ceva nu era în regulă Pentru o clipă, îşi imagină că va auzi vocea lui Jack Că-l va auzi spunându-i că David e mort — Trebuie să rezolv o mică problemă în seara asta, zise David Vorbea încordat, aproape şoptit — Johanna a făcut o criză de nervi Ţipă şi plânge Fetele sunt disperate Şi speriate Faye oftă, încercând să nu se enerveze Nu era vina lui — Cred că nu i-a picat bine vestea că ai cunoscut pe altcineva — Nici măcar n-am apucat să-i spun Un amic ne-a văzut împreună în oraş E un adevărat haos aici — Şi ce vrea? Deja ai decis să divorţezi, n-are niciun drept să-ţi interzică să te întâlneşti cu altcineva — Mi-aş dori să fie atât de simplu Ea crede că e prea devreme şi e supărată pentru că a auzit asta de la altcineva Pentru Johanna, imaginea pe care o arată lumii este foarte importantă Şi nu am spus nimănui că vom divorţa — N-ai putea totuşi să vii? Nu merită să-ţi petreci seara acolo, certându-te cu ea David oftă — Vrea neapărat să le duc mâine pe fete la tabăra de echitaţie Spune că se simt abandonate, că mă gândesc mai mult la sex decât la ele — Nu uita că ea te-a împiedicat să le vezi — Ştiu, spuse David, apoi inspiră adânc Îmi pare rău Copiii sunt punctul meu slab şi ea ştie asta Nu vreau ca fetele să sufere Sper că mă înţelegi Faye oftă Trebuia să gândească limpede Să-i facă pe plac Johannei Cel puţin pentru moment Oricum, David dormea în camera de oaspeţi, aşa că eventuala încercare a Johannei de a-l seduce ar fi eşuat — Este în regulă Mi-e dor de tine, dar te înţeleg Copiii sunt întotdeauna pe primul loc şi aşa trebuie să fie — Îţi mulţumesc, spuse David, iar ea simţi uşurare în glasul lui Îţi mulţumesc că mă ajuţi să-mi fie mai uşor — Ne vedem mâine — De-abia aştept Promit să mă revanşez Faye rămase cu telefonul în mână Deşi îl asigurase pe David că totul era în regulă, că era bine, nu putuse să nu se simtă singură şi abandonată Pentru prima dată de când îl cunoştea, se simţea dezamăgită de el, deşi ştia că era nedreaptă Nu era vina lui David că făcuse copii cu o femeie care se dovedise a fi altcineva decât cine crezuse el la început, aşa cum Faye nu putea fi învinuită pentru relaţia cu Jack Ce fel de om ar fi fost el, dacă nu ar fi încercat să facă tot ce era mai bine pentru fiicele sale? Dimpotrivă, dragostea pe care le-o purta spunea multe despre ce fel de persoană era; era cineva pe care Faye îşi dorea să-l cunoască mult mai bine Întinse mâna după telefon şi îi trimise un mesaj lui Kerstin, întrebând-o dacă vrea să vină la ea N-avea chef să fie singură în seara aceea Kerstin îşi făcu apariţia în cinci minute Unul dintre numeroasele avantaje de a locui perete în perete — Am adus nişte mezeluri şi brânză, spuse ea Am trecut pe la Hallen mai devreme, astăzi — Eşti un înger Faye turnă un pahar de amarone şi i-l întinse lui Kerstin, care se aşeză pe canapea — Ce s-a întâmplat? — Nu vreau să vorbesc despre asta, spuse Faye, umplându-şi propriul pahar Conversaţia cu David o tulburase şi acum trebuia să-şi adune gândurile — Dar despre Revenge eşti dispusă să vorbim? zise Kerstin, întinzând mâna după o felie de prosciutto Nu ne permitem să evităm subiectul — Despre asta aş vrea să vorbim, spuse Faye Trebuie să analizăm care ne sunt aliaţii în acest moment Nu vom putea rezolva singure problema — Cred că ştii deja pe cine sunt de părere că ar trebui să contactezi — Iar tu ştii ce cred eu, şi anume că e o nebunie simplul fapt că te-ai gândit la asta, darămite că îmi mai şi sugerezi s-o fac — E posibil să fie nevoie de puţină nebunie în acest moment Faye dădu încet din cap Chiar dacă era vară, aprinsese focul în şemineul din living şi se auzea un trosnet plăcut Ridică paharul în faţa ei, îndreptându-l spre foc şi privi vinul roşu, strălucitor ca rubinul, în bătaia flăcărilor Întinse mâna după o bucată de brânză taleggio O mestecă pe îndelete înainte de a răspunde, zăbovind, ca să-şi pună gândurile în ordine Kerstin avea dreptate Oricât i-ar fi fost de greu să admită, Kerstin avea dreptate Ylva Lehndorf S-o primească din nou în viaţa ei? Înainte de a-i lua bărbatul lui Faye, Ylva fusese o stea în devenire în industria editorială, pe care o revoluţionase în câţiva ani De fapt, Faye fusese cea care îl convinsese pe Jack s-o angajeze pe Ylva, ea o remarcase de pe vremea când era studentă la ASE Prin urmare, se simţise trădată de două ori când îi găsise împreună în pat Dar acum era cazul să privească situaţia cu alţi ochi Dumnezeu ştie ce-i povestise Jack despre ea Ylvei Nu era şi Ylva una dintre victimele lui Jack? Ca şi Faye, fusese orbită şi manipulată O păcălise şi o folosise Profitase de dragostea ei – o făcuse să renunţe la cariera ei, să devină o gospodină oprimată Un lucru era sigur însă: Ylva Lehndorf încă era una dintre cele mai strălucite economiste din Suedia, chiar dacă acum avea în frunte o etichetă roşie care arăta că era la reducere — Bine, ştiu că te gândeşti la Ylva Asta ar putea fi cea mai bună cale de urmat Faye luă o gură de vin, apoi continuă: — Însă m-am gândit şi eu la cineva — Serios? spuse Kerstin, aplecându-se înainte Despre cine este vorba? — Alice Bergendahl — Alice? O gospodină din Lidingö, plictisită şi pe punctul de a divorţa? spuse Kerstin, râzând — Da, chiar ea Cât Faye fusese căsătorită cu Jack, Alice păruse un ideal de neatins Era gospodina perfectă Frumoasă, loială şi înţelegătoare Sexy, fără a fi vulgară Arăta ca o zână seducătoare, cu sâni din silicon de o mărime bine echilibrată şi cu picioare atât de lungi, încât, atunci când păşea, ar fi putut trece un feribot printre ele Aşadar, cu atât mai mare fusese surpriza pentru Faye când aflase de divorţul lui Alice de pe site-urile de ştiri mondene Alice care, înainte, nu mergea nici la toaletă fără să-i ceară permisiunea soţului ei, iar în drum spre locul cu pricina îl întreba dacă să-i ofere sex oral înainte sau după cină, apăruse deodată la ştirile de seară şi în presa mondenă, susţinută de o armată de avocaţi specializaţi în divorţuri Timp de câteva luni, divorţul lor anevoios fusese unicul subiect al ştirilor mondene din Stockholm Faye era curioasă să afle care fuseseră cauzele transformării lui Alice, a atât de docilei Alice Însă ştia că în ea se ascundea dorinţa de răzvrătire, pentru că Alice era una dintre femeile care investeau în Revenge, fără ştirea soţului ei — Nimic nu aduce oamenii împreună aşa cum o face un duşman comun, spuse Faye Însă nu înţeleg de ce face Henrik asta S-a redresat S-a pus pe picioare Kerstin îşi lăsă mâna pe umărul lui Faye O strânse uşor — Pentru un om ca Henrik nu contează că şi-a redobândit succesul, spuse ea L-ai târât într-un scandal, i-ai ştirbit reputaţia Pentru bărbaţii ca Jack şi ca Henrik, asta înseamnă că i-ai lovit în mândria lor, în masculinitatea lor De aceea te urăşte De aceea vrea să pună mâna pe Revenge Faye încuviinţă din cap — Probabil ai dreptate, spuse ea Dar cred că o subestimezi pe Alice Dacă există cineva care îi cunoaşte slăbiciunile, ea este — Alice Şi Ylva, spuse Kerstin gânditoare şi se rezemă de canapea Poate că această combinaţie nu este chiar atât de proastă Faye mai luă o gură de vin Poate că erau pe drumul cel bun O privi pe Kerstin — Trebuie să vorbesc şi cu Irene Trebuie să aflu de ce m-a trădat Magnifica vilă a lui Alice şi a lui Henrik Bergendahl era situată în capătul îndepărtat al insulei Lidingö şi avea propria plajă În apă se întindea un dig, iar lângă el se legăna o barcă mare cu motor, care scânteia în lumina asfinţitului — Ce bine îmi pare că m-ai sunat, spuse Alice Chiar mi-era dor de tine Stăteau pe o canapea de pe terasa imensă, la doar câţiva metri de ţărm Pe masa din faţa lor, Alice aşezase patru sau cinci sticle diferite din colecţia de vinuri a lui Henrik Purta o rochie roşie simplă, iar părul ei lung şi blond era prins într-un coc Când Alice deschisese uşa şi o văzuse pe Faye, păruse surprinsă Se îmbrăţişaseră cu răceală, dar odată ce se aşezaseră pe terasă, conversaţia cursese uşor Acum, lui Faye aproape că i se părea că vorbeşte cu o veche prietenă — În unele seri mă simt destul de singură, continuă Alice — Unde sunt Henrik şi copiii? — Avem un apartament şi pe Danderydsgatan, a amenajat acolo două camere pentru ei Alice se aplecă în faţă, citi una dintre etichetele de pe sticle, dădu din cap şi întinse mâna spre tirbuşon — Sunt vremuri noi, spuse Faye — Vremuri mai bune Adică Iartă-mă Desigur, n-am vrut să spun asta Trecură câteva clipe până când Faye îşi dădu seama că Alice se referea la moartea lui Julienne — Regret foarte mult ce s-a întâmplat şi mă gândesc la ea în fiecare zi — Mulţumesc, spuse Faye încet şi luă paharul pe care i-l întinse Alice Să vorbim despre altceva Poţi să-mi povesteşti ce s-a întâmplat cu Henrik? Versiunea necenzurată, te rog Alice luă o gură de băutură, apoi încuviinţă încet din cap — După cum ştii, eram fine faţă de Henrik, care mă înşela în văzul tuturor, începu ea Atât timp cât a făcut-o discret, cu perdea, şi nu ne-a afectat nici pe mine, nici pe copii, am considerat că este un preţ pe care sunt dispusă să-l plătesc Bărbaţii de succes sunt infideli, îmi spuneam Uneori mă amăgeam că asta este cheia succesului lor Aviditatea, ştii De bani, de putere şi, da de femei Nici eu n-am fost complet inocentă spre sfârşit, după cum ştii Zâmbi cu subînţeles, cu buzele ei subţiri şi Faye îşi aminti că Alice îi ceruse numărul tânărului aceluia chipeş cu tatuaje, Robin Probabil că avuseseră o perioadă în care se văzuseră o dată pe săptămână, când Henrik credea că Alice era la pilates În ochii lui Alice zări o umbră de tristeţe — În august anul trecut am angajat o bonă nouă Fiica unui prieten de-ai lui Henrik din copilărie, unul dintre cei mai mari finanţatori şi clienţi de-ai săi Avea şaptesprezece ani, era în penultimul an de liceu şi îi trebuiau bani pentru o excursie cu prietenii ei, la Rodos Avea un scuter Îi plăcea să se joace cu părul şi mesteca tot timpul gumă Probabil că purta chiloţi Hello Kitty de la H&M Nici măcar nu mi-a trecut prin cap că s-ar putea întâmpla asta Alice clătină din cap — Ce s-a întâmplat? — Am venit acasă într-o după-amiază, după ce adusese ea copiii de la şcoală Am parcat, am coborât din maşină şi i-am auzit pe copii jucându-se în grădină Am dat roată casei şi mi-am dat seama că erau nesupravegheaţi Baia este la parter şi fereastra era deschisă De acolo am auzit ei, ştii tu Alice îşi umezi buzele, goli ultimele picături din pahar şi îl puse pe masă Faye îi înţelegea suferinţa Ea însăşi îl surprinsese pe Jack cu altcineva şi nimic în lume nu te poate pregăti pentru şocul pe care îl trăieşti în asemenea momente Îşi amintea cum rămăsese ţintuită în uşă, înainte de a intra val-vârtej în cameră, plângând Faye primise vestea că Jack vrea să divorţeze în timp ce el şi Ylva Lehndorf erau încă dezbrăcaţi, în pat, iar ea îl implora să n-o părăsească Îi promitea că va uita totul Că totul se va rezolva Numai să n-o părăsească Amintirile o copleşeau — În loc să mă enervez şi să mă descurajez, mi-am dat seama că trebuie să acţionez Imediat Am scos telefonul şi i-am filmat, pe fereastră — Filmarea respectivă are — ca probă ce poate fi folosită pentru şantaj, are o valoare de câteva sute de milioane, zise Alice, râzând Şi am făcut şi câteva poze, ca să mă asigur Am apropiat imaginea, ca să se vadă clar Faye, nici nu poţi să-ţi închipui Voi obţine jumătate din tot ce are În caz contrar, o Suedie întreagă va vedea mai mult din magnatul Henrik Bergendahl decât şi-ar fi dorit vreodată să vadă Şi mă îndoiesc foarte tare că Sten Stolpe va mai vrea să facă afaceri cu Henrik, după ce îl va vedea punându-şi capul între picioarele fiicei lui Alice ridică uşor din umeri Faye se aplecă spre ea — De ce alegi să rămâi aici, în casa asta, după tot ce s-a întâmplat cu Henrik şi cu bona? — Pentru că este casa visurilor mele, m-am simţit întotdeauna bine aici N-o să-l las să-mi ia asta Dar nu mai calc în baia aia Când termin cu divorţul, probabil că o voi transforma într-un walk-in-closet Era o seară senină, fără vânt Un peşte sări în apă şi Alice întoarse capul, auzind sunetul; apoi îşi mângâie încet braţul Dintr-odată, părea foarte tristă Faye îşi drese uşor glasul — Cum te simţi, Alice? — Nu ştiu — Ţi-e dor de Henrik? Alice se uită la ea, pufnind în râs — Ai înnebunit? Mi-e dor de copii, când nu sunt cu mine Dar nu de viaţa mea construită în jurul unui bărbat, aşteptându-l să vină acasă, să-l fac să se simtă în centrul atenţiei, să-i stau alături, mai mult ca un obiect din casă decât ca parteneră a lui Nu-mi lipseşte asta Doar că, în zilele în care copiii nu sunt aici, mă simt singură Cei cu care vorbesc sunt doar avocaţii mei — Sper că măcar arată bine Că sunt atrăgători — Pentru preţul pe care-l plătesc, ar trebui să arate ca nişte zei greci Dar, din păcate, sunt nişte grăsani cu chelie care par să aibă la degetul mic profesia de avocat — Ah, trist Dar să ciocnim, spuse Faye şi râse Trebuie să existe un bărbat şi pentru tine Ar fi bine să-ţi facem rost de unul — Da, după toţi anii ăştia în care am avut parte doar de scula mică a lui Henrik, s-ar putea să fie nevoie să mi se aducă aminte cum este să simţi ceva înăuntrul tău, spuse Alice Noroc! Faye izbucni în râs, gata să se înece cu vinul S-ar putea să se împrietenească cu această nouă Alice Ciocniră, iar paharele scoaseră un clinchet puternic Henrik şi Jack le mustrau întotdeauna când ciocneau aşa — Vulgar, spuseră ele acum în cor, imitându-le vocile şi râzând Repetară cuvântul, ca să se distreze Faye luă câteva înghiţituri mari Era un vin delicios — Trebuie să-ţi ocupi timpul cu ceva, Alice Altfel, îţi vei pierde minţile În afară de discuţiile tale cu avocaţii, trebuie să ai un scop al tău Toţi avem nevoie de asta Alice o aprobă încet din cap şi privi gânditoare spre apă — L-am cunoscut pe Henrik când eram mică, am renunţat la tot pentru a-l susţine Pe parcursul vieţii mele profesionale, am fost gospodina lui frumoasă şi bine plătită Vrei să fim sincere una cu cealaltă? Cel mai bine m-am priceput să organizez petreceri, să le zâmbesc oaspeţilor pe care îi avea soţul meu şi să-i fac să se simtă confortabil A fost specialitatea mea în toţi aceşti ani Cine m-ar angaja? Faye clătină din cap O compătimea pe Alice Se descrisese corect Dar Alice omisese cel mai important lucru — Eşti expertă în socializare, Alice Ştii cum gândesc bărbaţii puternici, pentru că i-ai avut pe toţi drept oaspeţi aici Şi ştii cum gândesc femeile Cele bogate, care se întreţin singure Lucrul acesta nu-l înveţi în nicio universitate De fapt, valorează mai mult decât orice diplomă — Pentru cine? — Pentru mine Şi pentru Revenge Alice o privi o clipă, apoi izbucni în râs — Sincer, Faye, ştiu că te-ai cherchelit, dar cu ce crezi că aş putea să-ţi fiu eu de folos? Apreciez gestul tău, totuşi nu trebuie să-mi faci nicio favoare, doar pentru că ţi-e milă de mine N-are de ce să-ţi fie milă de mine Sunt nepricepută, dar mă descurc Tăie aerul cu mâna în care ţinea paharul cu vin — În plus, o ai pe Kerstin şi nimeni nu poate să concureze cu superasistenta ta „E tipic pentru femei”, se gândi Faye, „să se subaprecieze, să nu-şi conştientizeze propria valoare Aşa am fost crescute Asta ne-a învăţat lumea Şi lumea este condusă de bărbaţi care au de câştigat din faptul că noi ne apreciem propria valoare doar raportându-ne la ei ” Miji ochii la Alice — Nu spune asta despre tine, nu spune că eşti inutilă Dacă o repeţi de prea multe ori, vei ajunge s-o crezi şi tu Şi o s-o creadă şi fiica ta, la rândul ei Iar Kerstin nu mai lucrează nici măcar cu jumătate de normă, îşi dedică tot mai mult timp unui orfelinat din India Şi lui Bengt, bărbatul care a ajutat-o să descopere această ţară O înţeleg Merită o a doua şansă Dar am nevoie de cineva Am nevoie de tine Duse paharul la gură, fără s-o scape din ochi pe Alice — Crezi că am construit Revenge comportându-mă drăguţ? Făcându-le câte o favoare prietenilor mei? Nu, n-aş angaja niciodată pe nimeni din amabilitate N-aş oferi niciodată un loc de muncă unei persoane a cărei activitate nu produce bani Nu ai studii, şi ce dacă? Educaţia academică nu valorează nimic în viaţa reală Ştii şi tu asta Ai vorbit chiar tu cu acei bărbaţi cu diplome prestigioase de la universităţile americane şi te-ai simţit mai deşteaptă decât ei Nu înţelegi cifrele, dar înţelegi lumea şi oamenii care lucrează în ea Aşa că nu te mai simţi inutilă În plus, deja eşti implicată, pentru că eşti una dintre persoanele care au investit în Revenge de la început Alice o privi ridicând din sprânceană — Termină cu prostiile De ce ai venit, de fapt? Îşi încrucişă braţele şi aşteptă răspunsul lui Faye Faye o privi admirativ Alice era, într-adevăr, la fel de deşteaptă pe cât spera ea Respiră adânc Apa strălucea în lumina asfinţitului — Cineva încearcă să-mi fure Revenge Sunt pe punctul de a pierde tot ce am construit — Dar a mai rămas capital, nu? spuse Alice, încruntându-se După vânzarea acţiunilor? — Da, mă pot descurca din punct de vedere financiar Bine mersi Dar nu asta e problema Revenge sunt eu Revenge este şi Chris Alice dădu din cap Sorbi din vin şi se uită în jos, la apă Tăcerea era întreruptă doar de ciripitul păsărilor din păduricea din apropiere Faye o lăsă pe Alice să mediteze Mai avea încă multe să-i spună După un timp, Alice se întoarse spre Faye — Cine e persoana care cumpără acţiunile? — La început, n-am ştiut nici eu Persoana respectivă se ascundea într-un hăţiş de cumpărători, din Suedia şi din străinătate Dar, până la urmă, am reuşit să dăm de urma ei — Henrik, spuse Alice Faye o privi surprinsă — Ştiai? — Nu, nu, negă Alice, scuturându-şi mâna Dacă aş fi ştiut, te-aş fi avertizat Dar nu mă surprinde Nu cred că înţelegi cât de mult te urăşte Nu mi-am închipuit însă că va acţiona în acest sens Numai gura e de Henrik, întotdeauna a fost aşa La un moment dat, m-am gândit să te contactez şi să-ţi spun cât de furios era Henrik pe tine, dar tu aveai alte griji atunci Soarele dispăru complet de pe linia orizontului Faye privi în jos Alice nu ştia că Julienne trăieşte Şi aşa trebuia să rămână Mai turnă vin în pahare — E foarte aproape să-şi atingă scopul, Alice N-am fost destul de atentă Am fost la început, copleşită de tristeţe şi de furie Apoi mi-am îngăduit să mă relaxez Am crezut că pericolul a trecut Alice dădu din cap, apoi rămase nemişcată câteva secunde Ridică paharul, ca să ciocnească cu Faye — Bănuiesc că îţi doreşti un complice Pentru mine, va fi o adevărată plăcere să încercăm să-i punem beţe în roate acelui ticălos Faye râse şi cele două femei ciocniră Poate că mai exista o speranţă pentru surate, în ciuda trădării investitoarelor Alice îi propuse să doarmă la ea, însă Faye voia să se întoarcă la apartamentul său şi să stea de vorbă cu Kerstin Dar, când taxiul ajunse pe Jungfrugatan, îi ceru şoferului să oprească Acolo locuia Irene Ahrnell Faye recunoscu casa, pentru că participase, cu câţiva ani în urmă, la o cină minunată, organizată de Irene O clipă, Faye ezită Parcă o vedea, în faţa ei, pe frumoasa femeie Întotdeauna calmă Întotdeauna demnă Cum reuşea să fie aşa? Plăti cursa şi coborî Apoi tastă la interfon numărul apartamentului Auzi soneria sunând îndelung şi îşi închipui că, probabil, Irene nu era acasă Desluşi nişte paşi rapizi în spatele ei şi întoarse capul, dar era doar un tip îmbrăcat cu pantaloni coloraţi, care alerga De când evadase Jack, încercase să evite să iasă singură noaptea în oraş, însă oprirea la Irene fusese o hotărâre spontană Dintr-odată, orice mişcare pe care o vedea cu coada ochiului o speria Sună din nou la interfon De data asta îi răspunse Irene — Bună, sunt Faye Ştiu că, probabil, nu vrei să vorbeşti cu mine, dar aş putea urca? Faye îşi ţinu respiraţia Kerstin o sfătuise să nu discute cu Irene, înainte de a se ocupa de chestiunile mai urgente Dar ei i se părea că era nevoie să vorbească urgent cu Irene Deşi Irene îşi vânduse deja acţiunile, îi plăcea de ea, avea încredere în ea Nu reuşea să-şi explice de ce se întâmpla asta Şi trebuia să înţeleagă Putea fi o cheie importantă pentru ceea ce se întâmplase, deşi Kerstin nu credea acest lucru — Irene? spuse Faye Te rog? Uşa se deschise cu un ţăcănit, şi, aruncând încă o privire peste umăr, Faye se repezi înăuntru Liftul era vechi, mic şi insuportabil de lent Când ajunse la etajul al treilea şi dădu la o parte grilajul negru, care zăngăni, o văzu pe Irene aşteptând-o la uşă Era îmbrăcată în haine de casă, nemachiată şi cu o bentiţă pe cap, care îi ţinea părul ridicat După luciul pielii, îşi închipui că o surprinsese în timp ce îşi făcea tratamentul facial, de dinainte de culcare — Intră, îi spuse Irene încet Se citea clar pe faţa ei că nu-şi dorea să stea de vorbă cu Faye, chiar dacă o primise — Te servesc cu un ceai? — Mmm nu, zise Faye, cu o grimasă — Ascult ce ai să-mi spui Irene intră în bucătărie, scoase din frigider două pahare de vin şi o sticlă deja deschisă de Chablis Faye o urmă în livingul mare, spaţios, unde băuseră mai demult, la acea cină Tavane înalte, stucaturi Se aşeză pe o canapea cu imprimeuri mari, de la Josef Frank Se gândea cum să înceapă, dar Irene rezolvă problema în locul ei: — Eu intenţionam să te contactez Mi-am dat seama ce puteai să-ţi închipui despre mine Şi, crede-mă, n-am dormit aproape o săptămână Dar — Dar ce? spuse Faye, ale cărei sentimente rănite răzbăteau în glasul său, fără să şi le poată stăpâni Irene amână răspunsul Roti paharul de vin, apoi îl aşeză pe blatul de marmură al mesei, se ridică şi trase de timp, aprinzând nişte lumânări Faye nu insistă Deodată, observă cât de obosită era Irene şi îi dispăru toată furia Se întâmplase ceva şi ea era pe deplin pregătită să-i dea lui Irene posibilitatea de a-şi explica gestul În cele din urmă, Irene se aşeză din nou lângă ea, pe canapea, şi luă paharul cu vin Se ghemui într-un colţ, îşi îndoi picioarele sub ea şi trase adânc aer în piept — S-a întâmplat a doua zi dimineaţa, după ce am luat prânzul împreună În faţa porţii mă aştepta un bărbat Avea la el un plic în care mi-a cerut să mă uit Şi a spus că, după ce voi vedea ce este în plic, să aştept un apel Am luat plicul, iar el a dispărut înainte ca eu să am vreo reacţie La început mi s-a părut amuzant Părea o scenă dintr-un film prost cu spioni Dar apoi am urcat în apartament şi am am deschis plicul Irene luă o înghiţitură mare de vin — Ce conţinea? Irene nu răspunse Clipi de câteva ori, înainte de a întâlni, în cele din urmă, privirea lui Faye — Plicul conţinea nişte secrete din viaţa mea — Secrete din viaţa ta? Credeam că viaţa ta e o carte deschisă — Toată lumea crede asta Am reuşit să-mi creez propria imagine, propria poveste, pe care toată lumea o crede Să ştii că este destul de uşor Câteva anecdote mici Mici poveşti răspândite ici-colo Prezenţă continuă în mass-media Nimeni nu se îndoieşte de toate astea Faye încuviinţă din cap Dacă era cineva care se pricepea foarte bine la asta, aceea era, cu siguranţă, Irene Rolul de bază al mass-mediei era, pe lângă difuzarea ştirilor, să facă săpături în viaţa cuiva Dar nimeni din Suedia n-ar fi pus sub lupă o poveste de succes Şi atât Irene, cât şi Faye înţeleseseră lucrul asta Că trebuie să-şi creeze o poveste frumoasă — N-am crescut în Bromma Părinţii mei nu au fost avocaţi Mama a fost singurul părinte pe care l-am cunoscut O ticăloasă alcoolică, pe nume Sonja Am urât-o din tot sufletul Dar am repetat povestea ei Am intrat într-un anturaj nepotrivit Am băut prea mult Am luat şi alte chestii Am rămas însărcinată Nu puteam, nu voiam să păstrez copilul Aşa că l-am dat spre adopţie Habar n-am unde se află în prezent Sau habar n-aveam În plic erau imagini cu ea Acum este adultă Irene râse când îşi dădu seama ce spusese — Bineînţeles că este adultă, acum Ce remarcă stupidă Are patruzeci de ani A ajuns procuroare, în pofida condiţiilor vitrege Şi tocmai în Jönköping Are un soţ şi doi copii O viaţă fericită, cel puţin judecând după profilul ei de Instagram, pe care, de atunci, îl urmăresc obsesiv — Şi nu vrei să-i distrugi viaţa Irene întâlni privirea lui Faye Se putea citi în ea un ocean de durere Lui Faye îi dispăru furia O înţelegea Pe deplin Făcea ce era cel mai bine Pentru a proteja ce era al ei — Nu, n-am vrut să-i distrug viaţa Aşa că te-am sacrificat pe tine Acesta este adevărul dureros şi mai rău de atât nu poate fi Irene parcă îmbătrânea înaintea ochilor lui Faye Nu erau prietene atât de apropiate, încât Faye să-şi permită să pună mâna pe mâna ei, ca s-o mângâie, dar lăsă paharul şi îşi împreună mâinile în poală Îi vorbi blând; voia ca Irene să-i recepteze fiecare cuvânt — Te înţeleg Te înţeleg pe deplin şi la fel aş fi făcut şi eu Şi cred că nu eşti singura care şi-a vândut acţiunile din cauză că a primit un astfel de plic Trebuie să recunosc că m-am simţit rănită, tristă şi confuză Mi s-a părut că mi-ai înfipt un cuţit în spate Dar acum am înţeles ce s-a întâmplat şi o repet: şi eu aş fi procedat exact la fel Mi-ai oferit o piesă importantă a puzzle-ului Mulţumesc — Nu mi se pare că ar trebui să-mi fii recunoscătoare, îi spuse Irene, cu glas moale — Asta e, zise Faye, ridicându-se Acum trebuie să mă întorc acasă Şi ar trebui să te las să dormi Irene o conduse pe Faye până la uşă — Am auzit mai multe despre compania lui Henrik, de când cu povestea asta, spuse ea Faye ridică din sprâncene — Da? Ce anume? — Despre modul în care sunt tratate femeile acolo, spuse Irene, cu o grimasă Sunt văzute doar ca nişte trofee, care nu trebuie să iasă niciodată din rând şi de a căror părere nu se ţine cont Este ca şi cum acolo nu s-ar fi auzit despre emanciparea femeii Faye oftă Ceea ce spunea Irene îi trezea amintirea tuturor anilor petrecuţi cu Jack — Nu mă surprinde neapărat, spuse ea Irene clătină din cap — Nici pe mine În orice caz, mi-a făcut mult bine să vorbesc cu tine, spuse ea Mă simţeam atât de prost Faye îi puse mâinile pe umeri — În primul rând, trebuie să ştii că nu-ţi port pică Şi, în al doilea rând, foloseşti cremele Revenge sau ne-ai trădat? Irene zâmbi — Am trădat Sunt de şcoală veche Folosesc doar Nivea Cum am învăţat de la bunica — La naiba cu Nivea, spuse Faye, apoi o îmbrăţişă Când coborî cu micul lift, o privi pe Irene prin grilaj Îşi făcură cu mâna Faye îşi rezemă capul de oglinda liftului Irene îi dăduse o explicaţie, dar nu era sigură că aceasta îi va fi de folos Fjällbacka – atunci Probabil că eram singura persoană din Fjällbacka căreia nu-i plăcea să meargă cu barca Marea mă înspăimânta De aceea m-am surprins pe mine însămi auzindu-mă cum spun da când Sebastian mi-a propus să merg cu barca, împreună cu el, cu Tomas şi cu Roger Deşi Sebastian m-a mai vizitat de câteva ori, noaptea, era foarte drăguţ cu mine în anumite zile Aşa cum era el înainte Când luptam amândoi împotriva nedreptăţii lumii Am interpretat invitaţia ca fiind felul său de a-şi cere iertare De a restabili ordinea lucrurilor Aşa îmi plăcea mie să cred Voiam să uit Să cred că totul era ca mai demult, ca înainte de noaptea în care uşa camerei mele s-a deschis Insula pe care urma să ajungem se numeşte Yxön şi este nelocuită Barca se numea Marika şi era a tatălui lui Roger Ne-am întâlnit pe pod, la nouă dimineaţa Era vineri Tomas şi Roger au ajuns cu un sfert de oră întârziere, târând după ei o sacoşă, un cort şi patru baxuri de bere tare Am urcat la bord Roger era corpolent şi taciturn Vorbea doar dacă era întrebat, totuşi părea să fie un uriaş simpatic Un tip bun, dar prostuţ Stătea tot timpul în preajma lui Tomas, de parcă îl veghea, ca un fel de bodyguard Roger îi întinse lui Sebastian o doză de bere, pe care acesta o deschise şi luă câteva înghiţituri Sebastian nu băuse niciodată în prezenţa mea, dar nu voiam să-l fac să se simtă prost în faţa prietenilor, amintindu-i Aşa că am tăcut M-am aşezat la prora, m-am ghemuit cu genunchii la piept şi am privit spre mare, în timp ce am pornit la drum Nu îndrăzneam să mă uit la Tomas I-am simţit privirea asupra mea şi am încercat să mă prefac că nu-mi pasă Era ceva rafinat la el Mereu mi se păruse că avea un aer care sugera că provine dintr-un oraş mare Poate pentru că părinţii lui erau bogaţi, cel puţin pentru Fjällbacka, iar mama lui punea accent pe îmbrăcăminte şi cheltuia mulţi bani pe hainele lui În acea zi purta o pereche de pantaloni scurţi bej şi un tricou polo alb Văzându-l acolo, aşezat lângă mine, mi se părea cel mai frumos băiat pe care îl întâlnisem vreodată — Vrei? a spus el, întinzându-mi o doză — Dar ne ajunge berea? a întrebat Sebastian Chiar dacă se purtase mai drăguţ cu mine în ultima vreme, asta nu însemna că se purta frumos tot timpul Avea o ţigară în mână Nu eram obişnuită să-l văd fumând — A, bineînţeles că poate şi Matilda să bea o bere, a spus Tomas Avem destulă Am luat doza Am zâmbit Dar tot n-am îndrăznit să-i întâlnesc privirea Poate că urma să cunosc pe cineva ca Tomas când aveam să mă mut în alt oraş Strângeam bani, lucram în timpul liber la o patiserie Fiecare bănuţ pe care îl câştigam însemna plecarea mea din Fjällbacka Berea avea un gust amar şi am făcut un efort să nu mă strâmb Dar după ce m-am forţat să beau jumătate de doză, am simţit cum mi se răspândeşte o căldură în stomac şi am început să mă relaxez Cu cât beam mai mult, cu atât mi se părea mai bună berea călduţă — Mulţumesc pentru ajutor, am spus brusc, prinzând curaj şi privindu-l pe Tomas pentru prima dată — Pentru ce-mi mulţumeşti? m-a întrebat el amuzat — Fiindcă m-ai ajutat săptămâna asta, când mi-am scăpat cărţile pe jos — Pentru puţin Prostu’ ăla de Stefan ţi-a pus piedică, nu? Am încuviinţat din cap, iar Tomas mi-a mai întins o bere — Nu-i băga în seamă pe toţi idioţii, a zis el, iar în privirea lui se răsfrângea sclipirea mării Eram surprinsă că Sebastian nu intervenise cu o remarcă dură, dar când am întors capul, căutându-l, am văzut că stătea întins, cu ochii închişi, în cabină Părea că doarme Deodată, m-am simţit stânjenită Simţeam privirea lui Tomas Inima îmi bătea cu putere în piept Mercedesul negru opri pe Götgatan, iar Faye plăti şi coborî Soarele strălucea, făcând să sclipească acoperişurile din Södermalm şi Globen, care se zăreau în depărtare Câţiva nori subţiri pluteau, ca fumul de ţigară, pe cer Chitara electrică a unui muzician de stradă se tânguia trist Faye se uita, prin mulţime, spre cafeneaua numită Muggen Privea de la distanţă, încercând să desluşească ce se afla în încăperile întunecate În interior se vedeau canapele şi fotolii jerpelite, de diverse culori şi ţesături Pe pereţi atârna o adunătură de tablouri vechi, cu rame aurii Când era pe punctul de a traversa strada, văzu înăuntru o faţă cunoscută Dar nu era Ylva, ci poliţista Yvonne Ingvarsson Simţi că-i stă inima în loc când descoperi că persoana cu care vorbea poliţista era Ylva Intră repede într-un 7-Eleven aglomerat şi se aşeză pe un scaun de bar, cu vedere spre intrarea cafenelei Ancheta lui Yvonne începuse să devină din ce în ce mai deranjantă Chiar dacă Ylva i-l furase pe Jack, Faye îl recucerise Filmase, în secret, scena de sex dintre ei şi îi trimisese filmuleţul Ylvei Ulterior, îi distrusese pe amândoi Ylva nu ştia nimic care ar fi putut s-o rănească pe Faye, dar ura ei era periculoasă Brusc, Faye îşi dădu seama că era foarte important s-o câştige de partea sa După cinci minute, Yvonne părăsi cafeneaua Faye se ascunse în spatele unui raft din interiorul magazinului, apoi traversă strada şi intră pe uşa cafenelei Ylva se afla în spatele unei case vechi de marcat, care, în mod evident, era aşezată acolo mai degrabă ca obiect de decor, decât pentru funcţionalitatea sa, dat fiind că un mic anunţ spunea că nu se acceptau plăţi în numerar Avea părul prins într-un coc şi purta un tricou negru, strâmt, mulat pe sâni La coadă, în faţa lui Faye, se mai aflau două persoane, iar Ylva le servi rapid şi eficient În cele din urmă, veni şi rândul lui Faye Ylvei i se tăie respiraţia când o văzu — O cafea şi un sendviş cu brânză şi şuncă, te rog Ylva dădu din cap şi preluă comanda lui Faye — Face spuse Ylva şi îşi drese glasul Face optzeci şi nouă de coroane Faye îşi apropie cardul Amex Black de aparat — Mă gândeam că vei apărea mai devreme sau mai târziu — Avem o problemă de rezolvat împreună, spuse Faye Ylva dădu din cap, dar privirea ei rătăci spre oamenii care se aflau în spatele lui Faye — Trebuie să mă ocup de comenzile celor care aşteaptă la rând, dar ia loc şi vin la tine când o să am o clipă liberă Faye încuviinţă din cap, îşi luă cafeaua şi sendvişul şi se aşeză la o masă de două persoane, lângă fereastră Îşi verifică telefonul Avea un mesaj de la David De fiecare dată când îi vedea numele pe ecran, inima îi tresălta Cu un zâmbet, deschise mesajul şi îl citi: „Nu m-am putut abţine când l-am văzut Te reprezintă foarte bine Şi m-am aventurat, sperând c-o să fie pe placul tău” Faye deschise poza pe care i-o trimisese el Inspiră adânc David reuşise să achiziţioneze lucrarea de artă fotografică pe care ea o îndrăgea cel mai mult dintre toate tablourile din lume Fotografia, realizată de Terry O’Neill, o reprezenta pe Faye Dunaway, la piscina de la The Beverly Hills Hotel, în dimineaţa celei de-a doua zile după ce câştigase Premiul Oscar De unde putea el să ştie? Cum de putea s-o cunoască atât de bine, deşi se ştiau de atât de puţin timp? Faye nu se putu abţine să nu zâmbească larg Lăsă telefonul din mână şi luă un şerveţel, pe care mâzgăli ceva cu un stilou Apoi scoase laptopul din geantă, îl aşeză pe şerveţel şi îşi deschise e-mailurile Nu ridică privirea din ecran, până în momentul în care Ylva se aşeză pe scaunul din faţa ei Ylva îşi scutură nişte firimituri de pe bluză, apoi şi-o netezi Evita privirea lui Faye — A luat Jack legătura cu tine? întrebă Faye Ylva clătină ferm din cap — Nu Şi nici nu cred c-o va face De ce-ar face-o? N-am însemnat niciodată nimic pentru el O spusese atât de simplu, de parcă ar fi fost sigură că Jack nu o iubise niciodată Faye nici nu voia să-şi imagineze cum fusese viaţa Ylvei cu el — Nu te-a contactat nici din închisoare? — Nu Nu cred că este interesat nici de mine, nici de Nora Faye se uită pe fereastră Nu se gândea prea des la faptul că Julienne avea o soră mai mică, de aproape doi ani acum — Cum te descurci? — După cum se vede, spuse Ylva, arătând cu mâna în jurul ei Am pierdut totul, după relaţia cu Jack Nimeni nu vrea să mă mai angajeze şi cum aş putea să-mi reiau vechea slujbă, când am şi eu un copil mic, de care trebuie să am grijă? Dar sunt bine Vom reuşi Faye luă o înghiţitură de cafea Era convinsă că Ylva avea dreptate Avea să reuşească Era o supravieţuitoare — Ţi-e frică de el? o întrebă Ylva Faye dădu încet din cap — Da, îmi este Jack a ucis-o pe fiica noastră Iar pe mine mă urăşte Pentru că am depus mărturie împotriva lui şi pentru că am mers mai departe Am devenit o femeie de succes Acum i-am luat tot ce avea Ylva se uită spre casa de marcat, dar nu se vedea niciun client a cărui comandă s-o preia — Îmi pare rău, spuse ea Pentru tot Pentru ceea ce ţi-am făcut Fiindcă am fost o proastă şi o naivă şi am făcut tot ce mi-a spus el Şi îmi pare atât de rău pentru ce i s-a întâmplat lui Julienne Acum, că o am pe Nora, nici măcar nu-mi pot imagina Vocea i se frânse şi Faye îşi dădu seama că începuse să simtă empatie pentru femeia din faţa ei Amândouă fuseseră păcălite de Jack Amândouă plătiseră acelaşi preţ Trebuia să dea uitării trecutul — Îţi place să lucrezi la cafenea? o întrebă Faye Ylva se foi pe scaun — Este slujba mea, nici mai bună, nici mai rea decât oricare alta — Ai etica muncii şi eşti conştiincioasă, spuse Faye Sunt aproape sigură că şefii tăi de aici n-au avut niciodată un angajat atât de bun Eşti perfecţionistă şi să ştii că te respect pentru asta Ridică laptopul, scoase şerveţelul pe care scrisese ceva şi îl împinse peste masă Ylva se aplecă înainte şi se uită bănuitoare la el — Ce-i asta? întrebă — Un contract de muncă — Las-o baltă, spuse Ylva, înroşindu-se la faţă Ai câştigat, Faye, nu-i nevoie să vii aici şi să mă umileşti Mi-am învăţat lecţia Am pierdut şi n-ar fi trebuit să fac ce am făcut Faye închise încet laptopul — În inboxul meu am aproape o sută cincizeci de e-mailuri de la diferite persoane care doresc să investească în Revenge, înainte de extinderea noastră în SUA Mai ales bărbaţi Am nevoie de cineva cu adevărat priceput la finanţe care să ţină evidenţa doritorilor şi să-i verifice pe investitori Vreau să ştiu cu cine plec la drum — De ce mă vrei tocmai pe mine? — Pentru că eşti cea mai potrivită Şi pentru că pot să-ţi ofer acelaşi salariu pe care îl primeşti în această tavernă şi, astfel, pe bani puţini, pot să dispun de serviciile unuia dintre cei mai buni economişti din Suedia Ylva părea că nu pricepe — Dar dar ţi-am furat soţul — Da, am uitat să-ţi mulţumesc pentru asta, spuse scurt Faye, zâmbind Mi l-am luat înapoi, chiar dacă era doar pentru a-i fura afacerea După cum vezi, suntem chit — Pur şi simplu, nu înţeleg cu ce pot să-ţi fiu de folos — Atât pot să-ţi spun Nu pot să-ţi dau mai multe informaţii deocamdată Am reuşit deja să-i împiedic pe jurnaliştii de la Dagens Industri să scrie despre asta, pentru moment Dar îmi asum riscul de a mă încrede în tine — Poţi să ai încredere în mine, spuse Ylva pe un ton serios şi Faye o crezu — Revenge este pe cale să fie preluată La început, s-a întâmplat în secret, dar acum este pe faţă — Preluată? De cine ? — De către Henrik Bergendahl — Partenerul lui Jack de la Compare? — Da Ylva dădu din cap, analizând informaţiile pe care le primise — Înseamnă că te urăşte — Da, chiar mai mult decât o urăşte pe Alice — Pe Alice? Faye flutură din mână, cu o expresie dezgustată — E o poveste lungă Cei doi trec printr-un divorţ, unul murdar Henrik a înşelat-o cu bona — Cu cine n-a înşelat-o Henrik? mormăi Ylva Se auzi clopoţelul de la intrare, dar persoana se răzgândi şi ieşi — Problema este că Henrik are capital Mult capital Destul cât să-şi permită să preia compania Şi nu cred că a fost un impuls de moment, cred că planificase asta de multă vreme — Nu poţi face nimic? Ai verificat toţi colaboratorii? Ai vorbit cu acţionarii? Nu a făcut ceva compromiţător, cu care să-l poţi şantaja? Faye îi aruncă un zâmbet mulţumit — Tocmai de aceea sunt aici, spuse ea Am nevoie de cineva care să pună exact aceste întrebări, să gândească în această direcţie, să mă poată ajuta să obţin răspunsurile dorite şi aşa mai departe Ylva clătină din cap — Tot nu înţeleg de ce mi-ai oferi tocmai mie un loc de muncă Clopoţelul de la intrare se auzi din nou şi, de data asta, intră o tânără care se îndreptă spre casa de marcat Ylva se ridică Faye se ridică şi ea, îşi strânse lucrurile şi îi întinse o carte de vizită — Sună-mă, dacă eşti interesată Însă vei fi angajată cu o condiţie Priveşte-l ca pe un examen de admitere Trebuie să concepi un plan care să mă ajute să-i opresc pe cei care vor să-mi preia compania Luă şerveţelul de pe masă şi i-l puse Ylvei în mână — Asta e complet valabil De îndată ce-l semnezi, vei prelua funcţia de director financiar al Revenge Cu condiţia să-mi oferi informaţiile de care am nevoie Şi contactează-mă dacă te caută Jack Amândouă trebuie să ne păzim spatele E un om periculos Îi făcu semn cu mâna, se răsuci pe călcâie şi părăsi cafeneaua Faye îşi dădea oarecum seama că visează, dar nu se putea trezi În ultima vreme avusese tot mai des acest vis Nu era întotdeauna la fel Dar sentimentul era mereu acelaşi Şi părea întotdeauna înspăimântător de real Se făcea că se întorsese acasă de la maternitate cu Julienne, de câteva săptămâni Trăia încă în lumea ei Încă pe deplin acaparată de mica fiinţă care, din momentul în care se născuse, pusese stăpânire pe întreaga ei viaţă Era obosită, epuizată şi o durea tot corpul De când se întorsese acasă, îşi petrecuse nopţile singură, numai cu Julienne, şi nu dormise mai mult de câteva ore pe noapte, în reprize Cu toate astea, Jack găsise de cuviinţă să-i ceară să organizeze o mare cină de afaceri, pentru investitorii-cheie Ca întotdeauna, ea îi făcu pe plac Pregăti evenimentul zile întregi, încercând, în acelaşi timp, să răspundă nevoilor lui Julienne Îşi dorea să fie frumoasă la cina respectivă, dar nimic din vechea ei garderobă nu se potrivea cu corpul ei de proaspătă mamă Burta îi era moale şi flască, iar sânii, enormi, plini cu lapte Transpirată leoarcă, se îmbrăcă, în cele din urmă, cu un fel de tunică, pe care o cumpărase pentru una dintre vacanţele lor la mare Pe sub tunică purta o pereche de colanţi cu burtieră şi un sutien de alăptat, cu burete, care să absoarbă laptele ce ar fi putut să-i curgă Când o văzu Jack, o măsură din cap până în picioare, cu o privire dezgustată Oaspeţii sosiră, iar Faye şi Jack îi întâmpinară în hol Bărbaţii erau însoţiţi de femei suple, care îşi păstrau silueta înfometându-se Cu mărimea 34 la haine şi cu obraji injectaţi cu botox, ca să nu arate scofâlcite şi trase la faţă Jack îşi plimba privirea de la acele femei la ea, iar Faye vedea pe faţa lui că nu era deloc mulţumit de prestaţia ei La mijlocul aperitivului, Julienne se trezi Faye se ridică de la masă, pregătită să se ducă în camera fetiţei, dar Jack îi puse mâna pe braţ, făcând-o să se aşeze la loc Se uită la el, rugător, dar privirea lui era fermă Faye le zâmbea forţat oaspeţilor, în timp ce fiica ei ţipa în pătuţ Câteva dintre femei o priveau cu ochi înţelegători, în timp ce bărbaţii făceau comentarii glumeţe, de genul: „E bine că i se dezvoltă plămânii” În cele din urmă, Jack se duse la Julienne Ieşi cu ea în braţe Era umflată de plâns, iar pijamaua era udă de lacrimi Faţa lui Jack era transfigurată de furie, de parcă Faye o făcuse pe Julienne să plângă Fără niciun cuvânt, i-o întinse, iar ea strânse la pieptul său, cu mulţumire, corpuşorul lui Julienne Jack era stăpânit de o furie mocnită Râsul lipsit de griji al bărbaţilor răsuna între pereţii livingului lor elegant Dar privirile compătimitoare, pline de empatie ale femeilor îi pătrunseră până în suflet Ce se întâmplase? Cum de se ajunsese aici? Faye tresări şi se ridică în capul oaselor, în pat Era leoarcă de transpiraţie şi tremura din tot corpul A fost doar un vis, îşi spuse ea Doar un vis Dar privirea lui Jack îi rămăsese întipărită în minte Se întinse uşor la loc pe spate, simţindu-şi pulsul în tâmple Jack era mereu acolo Nu putea să-l alunge niciodată din visele ei Era mereu prezent Intrase, definitiv, în viaţa ei Faye îşi puse telefonul înapoi în geantă şi se uită la diferitele modele de ceasuri de mână pe care i le arăta vânzătorul insistent Era sunată zilnic de la poliţie şi întrebată dacă totul era în ordine Ceasul de mână care îi atrase atenţia era marca Patek Philippe şi costa trei sute cincizeci de mii de coroane Faye îşi dădea seama că era o nebunie să-l cumpere pentru un bărbat pe care îl ştia doar de câteva săptămâni Totuşi gestul i se părea potrivit Zâmbi, gândindu-se la tabloul cu Faye Dunaway, care atârna acum pe peretele din livingul ei şi dădu aprobator din cap către vânzător, când acesta o întrebă dacă s-a hotărât — Îl cumpăr pe acesta, spuse ea, arătând spre ceas, înainte de a-i înapoia un Amex Black Vânzătorul îşi împreună mâinile — Este o alegere excelentă! exclamă el Altercaţiile lui David cu soţia lui, Johanna, începuseră să devină foarte supărătoare Nu putea să nu remarce cât de afectat era David, deşi încerca să suporte totul cu stoicism Era evident că Johanna nu putea accepta ca el să-şi vadă de viaţa lui şi încerca, prin orice mijloace, să-l păstreze aproape de ea Continua să refuze să semneze actele de divorţ – deşi David fusese de acord să-i dea jumătate din avere, chiar dacă încheiaseră un contract prenupţial şi nu era obligat să-i dea niciun bănuţ din averea lui Faye îl admira pentru asta Când vânzătorul o întrebă dacă doreşte să graveze ceva pe ceas, Faye răspunse că nu În timp ce semna teancul de hârtii pe care bărbatul îl împinsese spre ea pe tejghea, telefonul începu să-i vibreze în geantă Nu recunoscu numărul şi, în prima clipă, nu vru să răspundă Se temea să nu fie Jack Apoi se enervă pe ea însăşi şi îşi propuse să nu se lase dominată de frică Când răspunse, se dovedi că era un jurnalist de la Aftonbladet Faye oftă Îşi schimba periodic numărul de telefon, pentru a se ţine departe de presă, dar, până la urmă, tot reuşeau să i-l afle Jurnalistul se recomandă ca fiind Peter Sjöberg şi Faye reuşi să-şi amintească faţa lui, din ediţia Online a ziarului Era unul dintre reporterii care scriseseră articole despre divorţul lui Alice de Henrik — Vă sun, bineînţeles, în legătură cu evadarea spectaculoasă a fostului dumneavoastră soţ, spuse repede jurnalistul, ca şi cum ar fi fost vorba despre un sondaj oarecare de opinie despre soiul cel mai gustos de căpşuni Faye se încruntă; ştia că nu era bine să stea de vorbă cu el, dar nu-şi putea stăpâni curiozitatea în legătură cu acel subiect Jurnaliştii obişnuiau să aibă informaţii pe care nu le publicau din motive etice, asta însă nu-i împiedica să le răspândească în conversaţiile telefonice — V-a contactat? întrebă Peter Sjöberg, încercând marea cu degetul — Nu, îi răspunse Faye direct — Vă este frică? Având în vedere cele petrecute? — Nu vreau să răspund la întrebarea asta — Bine Am înţeles Urmă un moment de tăcere şi Faye auzi şuşoteli în fundal — Mai doriţi să ştiţi şi altceva? îl întrebă ea — Nu Ba da, vă este cunoscut numele Vocea reporterului fu acoperită de cea a vânzătorului de ceasuri Nu observase că vorbea la telefon, pentru că Faye îşi pusese căştile Îl atenţiona făcând un semn spre ureche, iar bărbatul îşi ceru scuze, ridicând palmele — Iertaţi-mă, ce aţi spus? — V-am întrebat dacă numele Gösta Berg vă este cunoscut Parcă o înjunghiase în inimă Apoi i se făcu frig Îşi întâlni privirea în oglinda din spatele casei de marcat Văzu groază în ea — De ce mă întrebaţi? reuşi totuşi să întrebe, prinzându-se cu mâna de marginea tejghelei — Este numele bărbatului împreună cu care a evadat Jack În principiu, voiam să aflu de la dumneavoastră dacă ei se cunoşteau dinainte Dar îmi dau seama că doar din întâmplare se aflau în acelaşi loc, apoi au evadat împreună Faye închise telefonul; mâna îi tremura Finaliză, mecanic, achiziţia ceasului Îşi simţea transpiraţia curgându-i pe gât După ce termină, ieşi împleticindu-se în Biblioteksgatan şi îşi puse ochelarii de soare Mergea cât putea de repede, cu picioarele tremurându-i Decise să se ducă direct acasă şi s-o sune pe mama sa, în Italia Cum va reacţiona când va auzi că soţul ei a scăpat din închisoarea în care executa o condamnare pe viaţă pentru uciderea ei? Înainte ca Faye să intre pe poartă, se uită în jur, neliniştită Deodată se simţi ca şi cum ar fi fost privită din toate părţile Intră repede şi trânti tare uşa după ea Se furişă în lift şi se aplecă să-şi privească faţa în oglindă Inspiră adânc I se liniştise pulsul Inima îi bătea calm în piept La etajul al cincilea, liftul se opri cu o smucitură Faye dădu grilajul la o parte şi ieşi, înţelegând pe loc că nu era singură Fjällbacka – atunci Nu mi-am închipuit niciodată ce avea să se întâmple pe barca Marika, la a cărei proră stăteam, ghemuită, cu genunchii la piept şi cu braţele în jurul picioarelor mele subţiri şi priveam spre mare Sebastian se trezise şi se ridicase Băieţii fumau Beau bere Se uitau spre mine uneori, vorbind cu ochii fixaţi asupra mea Mă întrebam, curioasă, ce spuneau Tomas s-a apropiat de mine şi mi-a întins o doză deschisă de bere Pripps Blå Era pe jumătate goală şi berea se încălzise — Mulţumesc! Am luat câteva înghiţituri mari, în timp ce îmi ţineam respiraţia, ca să nu-i simt gustul — Bea-o tu, spuse el, când am vrut să i-o dau înapoi Mai avem S-a îndepărtat de mine Am deschis o carte pe care o adusesem cu mine Moby Dick, pentru că ne aflam pe mare Aveam în bagaj şi Robinson Crusoe Era o ediţie veche, care aparţinuse bunicului meu Beam bere caldă şi răsuflată şi citeam După aproximativ o oră, băieţii au strigat că am ajuns Am ridicat privirea şi am văzut Yxön O oază verde, împădurită şi pustie, pe întinderea albastră a apei Am ancorat lângă nişte stânci, am dat jos barca pneumatică şi am încărcat în ea rucsacurile şi proviziile Roger şi-a aprins o ţigară şi a început să vâslească Mi-am adus mâna la piept, am simţit pandantivul care atârna acolo, am pipăit aripile de argint, care păreau atât de fragile, dar erau foarte rezistente, la fel ca mama Insula se întindea în faţa ochilor mei şi m-am cutremurat când am simţit, de-a lungul spatelui, o pală de vânt rece Faye se uită la femeia care stătea în faţa uşii apartamentului său Aproape că ţipă de uimire Respiră adânc, în timp ce Ylva Lehndorf o salută cu mâna — Te-am speriat? — Puţin, spuse Faye, scoţând cheia şi deschizând uşa Intră! Tremura, în timp ce se descălţa După ce Ylva intră în apartament, Faye încuie repede uşa — Ce apartament frumos, spuse Ylva încet — Mulţumesc, şi mie îmi place Am avut o zi infernală, aşa că, deşi e cam devreme, cred că voi bea un pahar de vin Vrei şi tu unul? Ylva încuviinţă din cap, cu un zâmbet stingher — Bine, spuse Faye, conducând-o spre bucătărie Scoase o sticlă de chardonnay, două pahare de vin şi un tirbuşon Dumnezeule, risca să ajungă alcoolică, înainte ca toate astea să se termine În perioada asta consuma cantităţi de vin care depăşeau limitele rezonabile, dar acum numai vinul sau diazepamul o puteau ajuta să supravieţuiască Aşa că prefera, cu siguranţă, un chardonnay rece Probabil că va bea sucuri după ce va trece totul şi va petrece o săptămână întreagă la spa-ul La Prairies din Elveţia, unde va face o cură adevărată de dezintoxicare Deschise congelatorul, scoase o pungă cu gheaţă şi o răsturnă într-o frapieră din metal, pe care i-o întinse Ylvei — Să ieşim pe terasă Faye turnă vinul în pahare, apoi stătură un timp în tăcere, privind peste acoperişurile din Östermalm şi sorbindu-şi băuturile — Nu te întrebi de ce mă aflu aici? o întrebă Ylva cu precauţie — Nu, spuse Faye, continuând să se uite în depărtare Bănuiesc că te afli aici pentru că ţi-ai dat seama că oferta mea este prea bună pentru a o refuza Ylva încuviinţă din cap — Dacă încă vrei să mă angajezi, accept cu plăcere postul de director financiar al Revenge Şi am informaţiile pe care le doreşti Faye simţi un fior de nerăbdare, dar mai întâi voia să lămurească un lucru mai urgent Ceva care era mai important decât orice altceva — Tot nu te-a căutat Jack? o întrebă ea Ylva clătină repede din cap — Nici pe tine? — Nu Telefonul lui Faye începu să sune strident şi amândouă tresăriră, apoi îşi zâmbiră, stânjenite Faye presupuse că era tot un jurnalist şi întoarse iPhone-ul cu ecranul în jos Când primi un SMS care o informa că cineva îi lăsase un mesaj vocal, apelă mesageria vocală „Bună, Faye, mă numesc Johanna Schiller şi sunt căsătorită cu David Aş dori să mă suni, cât mai curând posibil, la acest număr Cred că trebuie să vorbim ” Vocea suna încordată, aproape nevrotică, se gândi Faye Ylva o privea cu o expresie întrebătoare — S-a întâmplat ceva? întrebă ea cu băgare de seamă Faye se gândi, prevăzătoare, ce răspuns să-i dea N-ar fi fost nicio problemă să-i povestească despre relaţia ei cu David, de vreme ce el era în divorţ sau, cel puţin, aşa ar fi stat lucrurile, dacă Johanna n-ar fi amânat procesul Nu era mândră să fie cealaltă, femeia de pe locul doi, dar nimeni n-ar fi înţeles-o mai bine decât Ylva Îi povesti, pe scurt, despre aventurile ei din ultimele săptămâni, iar Ylva o ascultă, cu chipul încordat — Ai mustrări de conştiinţă? o întrebă ea, după ce Faye termină de vorbit Faye se gândi o clipă, sorbind din vin — Sunt îndrăgostită de el, iar el e îndrăgostit de mine Suntem doi adulţi Sigur, ar fi fost de preferat ca divorţul să se fi încheiat, dar ea refuză să-i dea libertatea Asta înseamnă ca eu şi David să stăm departe unul de altul? Nu, n-am nici cea mai mică mustrare de conştiinţă Faye întinse mâna după sticlă şi umplu paharele — Ce ai de gând să faci? Vrei s-o suni? întrebă Ylva, arătând cu capul spre telefon — Nu Nu e treaba mea să rezolv asta E treaba lui David Nu ştiu exact ce anume au discutat ei Din păcate, ea a aflat despre noi de la altcineva, înainte ca David să apuce să-i spună ceva, dar nu credeam că ştia că eu sunt femeia pe care a cunoscut-o La ce ar ajuta dacă aş vorbi cu ea? Asta n-ar face decât să înrăutăţească lucrurile Se uită întrebător la Ylva — Tu ai avut mustrări de conştiinţă? Ylva luă o gură de vin Faye îi admira calmul, încrederea pe care o emana Tonul lui Faye fusese neutru, dar voia cu adevărat să ştie Îşi reprimase amintirea trupurilor lor goale, al Ylvei şi al lui Jack, în dormitorul ei I se părea ireal că stă în faţa acestei femei şi vorbeşte cu ea despre momentul care schimbase, poate, mai mult decât orice altceva, viaţa lui Faye — Da şi nu, spuse Ylva, gânditoare Adică Jack mi te-a descris uneori ca pe un monstru, alteori ca pe o fiinţă neajutorată În plus, eram îndrăgostită Îmi pierdusem minţile de îndrăgostită ce eram Şi, fără să-mi dau seama, el a reuşit să mă schimbe, cum te schimbase şi pe tine Nici n-am observat asta Eram ca o jucărie, ca un soldăţel de tinichea, gol pe dinăuntru, care avea un singur scop în viaţă: să-l facă pe băieţelul Jack Adelheim fericit Faye dădu încet din cap Un elicopter al poliţiei trecu pe deasupra lor, îndreptându-se spre sud Se ridică şi se apropie de balustradă Ylva i se alătură — Cred că nicio clipă nu a încetat să te iubească, Faye Nici măcar în cele mai pasionale momente ale relaţiei noastre Nici după ce ne-am mutat împreună, nici după ce am rămas însărcinată cu Nora Era ceva ce simţeam permanent şi care mă chinuia tot timpul Am fost doar un substitut Al tău Cred că toate femeile cu care a fost au însemnat pentru el o încercare de a te regăsi Asta e ciudat în toată această suferinţă Faye, care îşi ţinuse respiraţia în timp ce vorbise Ylva, îşi drese glasul I se pusese un nod în gât Nu-şi dădea seama de ce o afectase atât de mult ceea ce spusese Ylva Poate pentru că înţelesese şi ea acest lucru, dar nu îndrăznise niciodată s-o spună cu voce tare – nici pentru ea, nici pentru altcineva Acum, era prima dată când primea o confirmare de la o altă persoană Şi nu era o persoană oarecare, ci singura persoană din lume, în afară de Faye, care îl cunoştea foarte bine pe Jack Îşi aminti din nou de vis De visul cu Jack Cum îşi bătea joc De greutatea ei, de neputinţa ei Dar şi de felul în care îi zâmbea şi o făcea să se simtă iubită În vis, încă putea să-i fie dor de el, iar ăsta era lucrul cel mai rău dintre toate Se ura din cauza asta Acum însă nu-şi putea permite să gândească aşa Se aşezară din nou, iar Faye se întoarse spre Ylva — La ce te-ai gândit? Putem să facem ceva sau e prea târziu? Ylva îşi rezemă picioarele de balustradă Îşi întinse puţin gâtul, care scoase un sunet neplăcut, făcând-o pe Faye să se înfioare — Scuze, e o trăsătură de familie, râse Ylva Îşi coborî picioarele şi se uită la Faye — Am câteva idei Nimic concret, nu înainte de a afla mai multe Încă îmi lipsesc câteva piese din puzzle Dar am un mare avantaj Am lucrat cu Henrik Cunosc felul în care gândeşte Şi, după cum ştii, nu Henrik a fost creierul din spatele Compare Faye pufni tare şi zgomotos Ylva zâmbi — Da, acum ştiu că tu ai fost aceea Atunci nu ştiam Pe atunci credeam că Jack era Nu mi se părea că Henrik ar fi putut să fie atât de înzestrat Faptul că a reuşit să se pună pe picioare, şi chiar mai mult, este, din punctul meu de vedere, un miracol Dar mai există multe companii de succes şi averi construite de oameni mai puţin inteligenţi Contează mult relaţiile şi şansa de a te afla la locul potrivit, în momentul potrivit — Da, mulţumesc, spuse Faye, sorbind din vin şi ascultând cu interes ceea ce-i spunea Ylva Îşi dădu seama că începea să-i placă de ea Şi, în plus, oricine merită a doua şansă Sau nu Poate nu toată lumea Dar Ylva merita cu siguranţă — Ceea ce ştiu despre Henrik, printre altele, este că e superficial Nu are simţul detaliilor, aşadar nici simţul întregului Omite multe lucruri Adeseori, Jack se supăra pe el, din cauza asta Frecvent am fost pusă în situaţia de a gestiona daunele provocate de Henrik, de a îndrepta rateurile pe care le dădea Să nu mă înţelegi greşit, Henrik nu e prost, nu asta vreau să spun Nu trebuie să facem greşeala de a-l subestima Şi nu are scrupule în a-şi atinge obiectivele Iar asta este o trăsătură periculoasă Dar, dacă putem profita de o vulnerabilitate a lui, aceasta este superficialitatea Am citit în treacăt contractele încheiate cu Revenge, mi-ar trebui o zi să le citesc din nou Aş vrea să verific ce scrie acolo cu unchiul meu, care este avocat specializat în drept contractual Unul dintre cei mai buni Ar putea să mă lămurească el în problemele pe care nu le înţeleg — Eu şi Kerstin am citit contractele şi am angajat avocaţi care le-au verificat Ce aţi putea găsi în plus? — Rămâne de văzut, spuse Ylva Se ridicase în picioare şi se plimba de colo-colo, pe terasă, în timp ce vorbea — Poate Henrik a scăpat din vedere ceva, în această afacere Există o mie de lucruri, o mie de clauze care i-ar putea pune beţe în roate, dacă nu s-a gândit bine la toate Sau am putea, la fel de bine — Ce? spuse Faye cu însufleţire Ylva se însufleţise Cenuşiul dispăruse, pojghiţa subţire de melancolie dispăruse şi ea, îi scânteiau ochii şi vorbea cu tot corpul ei — Ce anume? insistă Faye Ylva se opri Se rezemă de balustradă Părul îi flutura în vânt Zâmbi larg — Cred că va trebui, în orice caz, să ne asigurăm dacă lui Henrik i-a scăpat ceva Faye zâmbi din nou Pentru prima dată, după o lungă perioadă, simţi că se poate relaxa Inspiră adânc Apoi dădu aerul afară, încet Îşi dădu seama că o iertase pe Ylva Era timpul să înceapă un nou capitol Cu toate că era întuneric la Miss Voon, în ochii albaştri ai lui David se vedea o strălucire, când zâmbea Trecuseră prea multe zile de când se văzuseră ultima dată Problemele lui Faye cu Revenge şi problemele lui cu Johanna le stătuseră în cale — Trebuie să-mi spui mai multe despre extinderea în SUA, zise David N-am apucat să vorbim pe îndelete despre asta Luă cu beţişoarele o bucată de friptură în sânge şi o întinse spre ea — Înainte de toate, trebuie să guşti din asta Ţi se topeşte în gură Faye se miră când carnea fragedă îi dispăru, practic, din gură, fără ca ea să trebuiască să mestece — Doamne, ce bună e Gustă şi tu din asta Luă un mini-taco umplut cu homar de pe suportul de metal de lângă farfuria ei şi îl strecură cu grijă în gura lui deschisă — Extinderea în SUA a companiei a făcut parte din proiect încă de la început, spuse ea Dar am vrut s-o iau pas cu pas Mai întâi în Suedia, apoi în Norvegia, apoi în Europa Apoi în SUA, când am fi dispus de resurse suficiente pentru a avea şanse de izbândă Sunt pe deplin conştientă de cât de dificil este pentru o companie străină să reuşească acolo Avem multe piedici de înfruntat, concurăm cu companii uriaşe, bine cotate, iar aceasta este una dintre cele mai competitive industrii Dar tocmai asta m-a atras, de la început Provocarea Pasul ăsta este încă o latură a acestei provocări Se şterse la gură — Apropo, voi pleca la Amsterdam în weekend pentru câteva întâlniri, şi le voi lua cu mine pe Ylva şi pe Alice — Serios? Dar nu vă cunoaşteţi îndeajuns de bine, nu? — Asta e o ocazie bună să aflăm mai multe una despre cealaltă şi, în plus, mi-ai spus că eşti foarte ocupat cu fetele tale în weekendul care vine — Aşa e, zise David Ai dreptate Lăsă jos beţişoarele — Trebuie să recunosc că sunt extrem de impresionat de tot ce ai realizat, de tot ce ai construit Faye se înroşi Auzise acest lucru des, dar, venind de la David, însemna infinit mai mult pentru ea Ridică din umeri — Nu pot nega avantajul de care s-a bucurat Revenge când Chris mi-a lăsat compania ei drept moştenire Îi voi fi veşnic recunoscătoare pentru asta şi voi face totul ca să gestionez cât mai bine ceea ce mi-a oferit ea — Ştiu că deja o faci Şi că o vei face în continuare, îi spuse David cu căldură Fură întrerupţi de chelnerul care le aduse la masă alte platouri cu mâncare — O, Doamne Eşti feeder — Oamenii graşi sunt mai greu de răpit, spuse Faye cu un zâmbet, luând o bucată de sashimi cu beţişoarele David o privi cu seriozitate — Te iubesc, indiferent de mărimea pe care o porţi Faye se opri, cu beţişoarele în aer Se uită la el — Ce-ai spus? David înclină capul — Ai auzit ce am spus — Spune-o din nou Ochii lui albaştri o fermecau, în timp ce zâmbea într-un fel pe care Faye nu-l mai văzuse niciodată — Te iubesc, Faye Fjällbacka – atunci Când am pus piciorul pe uscat, Tomas a spus că la mică distanţă, în pădure, se afla o cabană După ce am mers puţin, am găsit-o într-o poiană Afară se afla un grătar, iar Sebastian s-a apucat să facă focul Părea mai fericit, mai încrezător, aici, alături de prietenii săi, decât acasă Mai vioi şi mai energic Şi eu mă simţeam mai în largul meu Aveam sentimentul că, în sfârşit, eram văzută şi tolerată Fiind ora prânzului, am prăjit pe grătar cârnaţi, pe care i-am mâncat cu mare poftă Băieţii au băut şi mai multă bere, în timp ce eu m-am limitat la Coca-cola Tomas a venit şi s-a aşezat lângă mine Am simţit căldura corpului său şi a trebuit să mă împotrivesc impulsului de a mă apropia de el — Îţi aminteşti de aluatul ăla scârbos care se prăjea pe grătar, împreună cu cârnaţii, în excursiile şcolare în care mergeam când eram mici? m-a întrebat — Da, bleah, cel care se făcea dintr-un amestec de făină, sare şi apă? — Cum se numea? Plastilină? — Plastilina nu e aia cu care te joci? — Dacă erau unul şi acelaşi lucru? — Bleah! Am simţit că mă prăpădesc de râs — Nu ţi-a plăcut berea? m-a întrebat Tomas, arătând spre doza de Coca-cola din care beam — Ba da, dar tocmai începusem să mă ameţesc, i-am răspuns stânjenită, aşezând doza de suc în spatele meu Doza s-a vărsat, iar eu m-am ridicat Tomas s-a ridicat şi el brusc, a căutat în jur ceva cu care să şteargă pata umedă de pe fusta mea, dar nu a găsit niciun şerveţel A luat o bucată de muşchi şi a început să frece ţesătura, singurul rezultat fiind că, acum, pata umedă devenise şi murdară — Nu ai note prea bune la lucru manual, nu-i aşa? am chicotit eu şi Tomas a ridicat din umeri, stânjenit — Este atât de evident? a zis el Ochii îi străluceau din nou Roger şi Sebastian ne priveau cu atenţie Vorbeau încet, cu capetele apropiate Am simţit un fior pe şira spinării pe care l-am pus pe seama vântului După ce am terminat de mâncat, ne-am îndreptat spre cabană În broască era o cheie mare şi ruginită Am întors-o şi am păşit înăuntru Nu erau multe de văzut acolo — Nu e locul cel mai luxos din lume, a spus Tomas, dar Sebastian l-a bătut pe spate — E gratuit La ce te-ai fi aşteptat? Dacă tu dormi pe cearşafuri de mătase — Ei, ai grijă ce spui, a zis Tomas, înghiontindu-l pe Sebastian, care s-a ferit Mă uitam în jur, în timp ce ochii mei începeau să se obişnuiască cu întunericul Afară, soarele strălucea puternic, dar în cabană era aproape beznă Ferestrele erau astupate cu scânduri groase de lemn Singurul obiect de mobilier de acolo era un pat, într-un colţ, cu o saltea murdară Roger a călcat din greşeală pe o cutie goală de conserve, care a zăngănit Am tresărit, cu inima bătându-mi cu putere, dar m-am calmat repede M-am întrebat cine locuise acolo Cabana părea să aibă cel puţin o sută de ani Ar fi putut cineva să locuiască acolo? Pe tot parcursul anului? Cu siguranţă că da Ştiam că multe familii locuiau pe insule, poate că această căsuţă fusese cândva plină de copii Uneori îmi imaginam cum ar fi fost să trăiesc singură pe una dintre aceste insule măturate de vânt Iar singurii mei tovarăşi să fie pescăruşii, aricii, caprifoiul şi racii care se urcau pe stânci Am mângâiat pereţii de lemn, trecându-mi mâna peste scândurile noduroase ale cabanei Avea două camere minuscule Am intrat în camera din fund, dar mirosul de mucegai era atât de puternic, încât am ieşit imediat — Alo! Am strigat Niciun răspuns Băieţii ieşiseră M-am dus la uşa din faţă, care era închisă, şi am apăsat pe clanţă Am simţit, din nou, un fior pe şira spinării, când mi-am dat seama că era încuiată După ce au fost luate de un taxi de la aeroport, Faye, Alice şi Ylva şi-au petrecut după-amiaza răcorindu-se în piscina de pe acoperişul hotelului Valul de căldură care cuprinsese Suedia nici nu se compara cu aerul uscat şi cald din Amsterdam S-au aşezat gâfâind pe şezlongurile lor, au băut margarita şi au vorbit despre cum îşi vor petrece seara Faye era îngândurată Şi-a informat persoana de contact de la poliţie că era plecată la Amsterdam, în weekend Nici acum nu aveau vreo informaţie despre Jack — Încă nu mi-ai spus ce facem aici, în acest weekend, Ylva Nu era chiar cel mai potrivit moment să fi plecat acum — Suntem aici ca să gândim un plan B O plasă de siguranţă — Mie nu-mi pasă de ce suntem aici, spuse Alice, sorbind din margarita Ne aflăm pe un acoperiş din Amsterdam La piscină Şi bem margarita Cui îi pasă de motivul pentru care ne aflăm aici? — Astăzi ne putem relaxa, zise Ylva, punându-şi ochelarii de soare la ochi şi înclinându-şi faţa spre soare Mâine vă voi spune de ce suntem aici Şi puteţi să mă şi îmbătaţi, că nu vă voi spune înainte niciun cuvânt Aşa că profitaţi şi bucuraţi-vă de ziua de azi — Hear, hear, spuse Alice, luând încă o gură de băutură Dar, dacă planul este ca noi să ne relaxăm şi să ne distrăm astăzi, vreţi să mergem la un coffeeshop? Faye clătină din cap — E unul dintre acele locuri în care se fumează haşiş? Încă încerca să-şi imagineze ce anume îşi propusese Ylva să facă aducându-le aici Dar insistase asupra faptului că era o plasă de siguranţă În disperarea sa, Faye se mulţumise cu atât Nu prea avea de ales şi trebuia să se bizuie pe mica echipă pe care o strânsese în jurul ei Alice zâmbi — Exact — Ai fumat vreodată? întrebă Faye pe un ton sceptic — Toată lumea făcea asta în Djursholm, spuse Alice Nu însemna că erai vreun gangster Ci doar un adolescent, ca toţi ceilalţi — Nu ştiu spuse Ylva, ezitant Mâine avem treabă Alice flutură dezaprobator din mână — Nu fi fraieră De câte ori ţi-ai permis să te distrezi în ultimii ani? Cât de des ai apelat la o bonă? — Sunt foarte recunoscătoare că bona ta a putut — Nu asta am vrut să spun Faye, tu ai fi de acord? Faye sorbi din băutură şi îşi întinse picioarele la soare — Dumnezeule, suntem trei fete minunate în Amsterdam Ce te-ai gândit că vom face? Că o stăm în cameră şi o să ne uităm la televizor? Nu, eu vă propun să stăm aici, să ne bronzăm puţin şi să ne bucurăm de ziua asta frumoasă, apoi să ne aranjăm şi să ne ducem diseară la un club de noapte Iar în drum spre club să ne oprim la un coffeeshop Sunteţi de acord? Ylva şi Faye murmurară ceva cum că erau de acord, dar Ylva arăta la fel de încordată pe cât se simţea şi Faye Alice nu stătu mult pe gânduri şi chemă un chelner, ca să-l întrebe dacă le poate recomanda un coffeeshop din apropiere El le spuse că cele mai bune se află în Cartierul Roşu şi le sfătui să bea multă apă Pe de o parte, din cauza căldurii, pe de altă parte, pentru că, dacă nu eşti obişnuit să fumezi haşiş, rişti să te deshidratezi — Eu n-am probleme Am fumat mult ganja Sunt un Bob Marley al Djursholmului, glumi Alice Faye şi Ylva izbucniră în râs Chelnerul le privi cu un chip lipsit de expresie şi dispăru cu tava Chiar dacă îi era dor de David, Faye se bucura că plecase O călătorie cu două femei amuzante şi inteligente, într-un oraş viu precum Amsterdamul, era exact ceea ce îi trebuia Începea să-i placă planul lui Alice Trebuia să îndrăznească să trăiască puţin Să uite de problemele de zi cu zi Când chelnerul veni cu alt rând de margarita rece, o dădu pe gât pe cea pe care o avea deja şi o luă pe următoarea Era calmul de dinaintea furtunii Un moment de relaxare, departe de haosul şi neliniştea a tot ce se întâmpla acasă După cum spunea Alice: avea nevoie de asta Cinci ore mai târziu, stăteau într-o cafenea şi mâncau fiecare câte un spacecookie, fără să se întâmple nimic Fără să simtă nimic Erau dezamăgite, plictisite şi sufereau din cauza căldurii Şi, pentru că nu se servea alcool în coffeeshop, sorbeau deja din al treilea cappuccino slab Ameţeala de după-amiază, de la piscină, începea să le treacă şi, pentru a treia oară, Alice chemă chelneriţa şi o întrebă cât trebuie să mai aştepte Fata, care avea dreadlocks şi corpul plin de tatuaje, repetă ceea ce îi spusese deja de două ori: — Mai aşteptaţi un minut După ce fata plecă, Alice clătină din cap — Nu, n-am de gând să aştept, la dracu’, spuse ea, îndopându-se cu ce îi mai rămăsese din prăjitură După două minute, Faye simţi furnicături în vârfurile degetelor Clipi de câteva ori şi o privi nedumerită pe Ylva, care se uita la mâna ei, cu gura căscată Lumea începuse să se învârtă în jurul său Se simţea ca şi cum s-ar fi scufundat într-un acvariu în care peştii înotau sub un stroboscop Se uită la Alice, mijind ochii Buzele lui Alice se mişcau, dar Faye nu-şi dădea seama dacă surzise ea sau dacă muţise Alice Privi în jur Totul se unduia, se rotea Încercă să vorbească, însă în momentul în care deschise gura, nu era sigură dacă nu mai spusese deja ce voia să spună Se tot gândi până când uită ce avusese în minte Ylva chicotea întruna, imitând cu degetele diferite figuri, despre care susţinea că reprezintă tot soiul de animale — O maimuţă, vezi, Faye? O maimuţă Se ridică brusc şi Faye întinse mâna spre ea — Cred că ar trebui să stai pe scaun, dădu ea să spună, dar limba n-o ascultă şi, la fel ca Alice, izbucni într-un hohot de râs Alice îşi lăsă mâna pe Faye — Îmi pare rău — Pentru ce? — Pentru că m-am purtat ca o scorpie, mai demult Pentru tot Se îmbrăţişară — Nu contează — Mă bucur că l-ai cunoscut pe David, bălmăji Alice O mângâie pe Faye pe braţ, cu vârful degetelor — Şi eu Faye nu se mai simţise niciodată atât de bine Îi trecuse frica de la început Totul era minunat, cald şi prietenos Zâmbi, făcându-le cu mâna câtorva turişti asiatici Alice se lansă într-o lungă tiradă, din care Faye nu înţelegea decât o parte — Faye? Alice o bătu pe umăr — Faye? Faye îşi mută privirea de la turişti — Unde e Ylva? întrebă ea — Eu sunt Ylva Eu sunt Alice Am tot căzut, până am ajuns în Ţara Minunilor Iar tu eşti un iepure mic de tot! Faye îşi simţea gura uscată Întinse mâna după apă Capul lui Alice se rotea, ca şi cum ar fi dansat pe o melodie pe care, oricât s-ar fi străduit, Faye nu reuşea s-o audă — Cred că trebuie s-o căutăm pe Ylva Alice se ridică şi se rezemă de masă — Ylva! strigă ea Ylva! Faye se ridică; fu pe punctul să cadă, dar Alice o prinse, îşi târâră picioarele pe podea, însă Alice reuşi să se menţină în poziţie verticală, susţinând-o şi pe Faye — O vom găsi Vom merge într-o expediţie şi o vom căuta pe prietena noastră — Aşa vom face Coborâră încet pe scări şi se îndreptară, clătinându-se, spre o uşă Se întâmplă să fie uşa din spate, care dădea într-o alee pustie şi îngustă Ylva zăcea pe spate, pe pământ, lângă nişte coşuri de gunoi Faye avu un şoc când văzu ochii Ylvei daţi peste cap şi corpul care tresărea, cu mişcări spasmodice Ameţeala îi dispăru pe loc Cu mintea limpede, se aruncă în genunchi lângă Ylva, încercând, în zadar, s-o readucă la viaţă Simţea că o cuprinde o panică uriaşă — Ylva! strigă ea Trezeşte-te, Ylva! În spatele ei o auzea pe Alice, urlând: — Chemaţi o salvare! Moare! Vă rog, chemaţi ambulanţa! Faye o răsuci pe Ylva pe o parte şi o mângâie pe fruntea transpirată, în timp ce Alice se întoarse repede în cafenea, ca să cheme pe cineva de la personal — Ylva, nu muri Te rog, Ylva, nu muri Faye îi apucă mâna mică, cu unghiile roase, şi i-o ţinu strâns Îşi amintea cum stătuse la spital, lângă patul lui Chris, în ultimele ore din viaţa prietenei sale De ce veniseră aici? De ce încercaseră acele spacecookies? Faye ura cu adevărat drogurile, detesta să-şi piardă controlul Acum, aventura asta ar fi putut-o costa pe Ylva chiar propria viaţă De ce nu se mulţumise să rămână cu această curiozitate? În ce încurcătură stupidă se băgaseră! Sentimentul de vinovăţie o sufoca — There they are, se auzi vocea lui Alice, în spatele lui Faye Încordată Aproape de nerecunoscut — Help her You’ve got to help her She’s dying! Faye întoarse capul Văzu un bărbat corpolent care se îndrepta lent spre ele — Grăbeşte-te! strigă furioasă La naiba, cât de încet se mişca! Nu părea s-o ia în serios, nu părea deloc îngrijorat Se opri lângă Faye şi se aplecă — Don’t worry, ladies, this happens all the time Her blood sugar level is low I’ll give you some sugar for her Then get her in a cab back to your hotel and give her some food and water Ylva deschise brusc ochii şi Faye răsuflă uşurată — Are you sure? întrebă Alice, agăţându-se de gâtul bărbatului, spre surprinderea acestuia — I’m sure, ladies This happens about ten times every day, râse el Apoi scoase un pliculeţ de zahăr pudră din buzunarul pantalonilor scurţi, îl rupse cu dinţii şi îi ceru Ylvei să deschidă gura, ceea ce ea făcu întocmai, confuză Continua să se zbată în spasme ciudate şi să mormăie incoerent — Good girl, spuse el, mângâind-o pe cap Lui Faye îi venea să plângă de bucurie Ylva nu murise O jumătate de oră mai târziu, cu ochii roşii, dar într-o dispoziţie bună, stăteau toate trei în patul lui Faye, după ce comandaseră aproape toate felurile de mâncare din meniul de room-service Se auzi o bătaie în uşă Alice se ridică din pat şi deschise Doi bărbaţi îmbrăcaţi în alb, de la personalul hotelului, împingeau cărucior după cărucior, cu diferite feluri de mâncare Hamburgeri, paste, fripturi, peşte, pui prăjit, cartofi prăjiţi Carafe mari cu apă cu gheaţă Ca la un adevărat festin, bărbaţii îmbrăcaţi în alb aşezară mâncarea pe masă şi, chicotind, le urară doamnelor poftă bună – înţelegând, probabil, ce se petrecuse în după-amiaza aceea –, după care se retraseră Faye, Alice şi Ylva se năpustiră asupra mâncării, îşi umplură farfuriile şi se aşezară pe pat, începând să înfulece Faye nu mai mâncase niciodată ceva atât de bun şi la care să râvnească atât Goleau pahar după pahar de apă După ce terminară, se întinseră, sătule şi mulţumite, pe patul mare, ţinându-se de burtă — Trebuie să-mi dau jos pantalonii, mormăi Alice Dacă nu, vomit — Bună idee, spuse Faye Urmară exemplul lui Alice şi îşi dădură jos pantalonii, aşa încât rămaseră toate în chiloţi — Ne-ai speriat rău acolo, pe alee, zise Faye — Ce s-a întâmplat cu tine? întrebă Alice Ylva clătină încet din cap — Chiar nu ştiu Îmi amintesc că stăteam de vorbă cu cineva, apoi m-am prăbuşit şi n-am mai putut să mă ridic Am stat întinsă acolo o vreme, ca un gândac, pe spate, încercând să mă ridic în picioare, dar n-am reuşit Următorul lucru pe care mi-l amintesc este că vă vedeam stând aplecate peste mine Porniră televizorul şi începură să schimbe canalele Ylva fu prima care adormi, apoi şi lui Alice i se închiseră ochii În cele din urmă, sforăiau amândouă, de o parte şi de alta a lui Faye Ea se ridică din pat, îşi scoase telefonul din geantă şi ieşi pe balcon Aerul de seară se mai răcorise, îi plăcea să simtă briza pe picioarele goale Jos, în stradă, traficul se derula lin Se aşeză la masă şi descoperi că ratase un apel de la David Se nelinişti imediat şi apăsă pe apelare — Bună, iubito, am avut un pic de timp liber şi m-am gândit la Revenge şi la aventura americană, spuse el şi Faye aproape că-i vedea zâmbetul de pe faţă Sunt complet captivat de asta, iar tu mă inspiri cu adevărat Am suficient capital pe care să-l investesc, aşa că am redactat un document, pe care aş vrea să-l citeşti Eşti de acord? La rândul ei, Faye îşi simţi faţa cuprinsă de un zâmbet larg — Bineînţeles — Nu crezi că-mi bag nasul unde nu-mi fierbe oala, nu? — Sigur că nu Cum te-ai descurcat cu fetele şi cu Johanna? — Ea vrea să ne împăcăm, dar i-am explicat că vreau să rămân cu tine — Cum a primit vestea? — Nu foarte bine, însă am putea să vorbim despre asta mai târziu? N-aş vrea să-ţi stric weekendul cu Alice şi Ylva — Mi-e dor de tine, îi spuse Faye — Şi mie de tine După ce închise, Faye văzu că primise un mesaj de la Kerstin Când îl deschise, buna dispoziţie îi dispăru într-o clipă Yvonne Ingvarsson trecuse pe la apartamentul ei şi o căutase Puse încet telefonul deoparte Trebuia să ia măsuri în legătură cu Yvonne Se juca prea mult cu focul şi una dintre ele avea să se ardă Faye nu intenţiona să fie ea aceea — Dumnezeule, cum m-am lăsat convinsă să fac asta? spuse Ylva, clătinând din cap — N-ai cum să mai fii mahmură, îi răspunse Alice sec, făcându-i semn ospătarului să-i mai aducă de băut În barul hotelului se strângeau din ce în ce mai mulţi oameni, iar rumoarea o făcea pe Ylva să-şi maseze tâmplele — Ieri am zăcut pe o alee În Amsterdam După ce am mâncat o prăjitură cu iarbă, într-un coffeeshop Cred că am dreptul să mă simt puţin mahmură azi — Da, eu mă simt bine, spuse Alice fericită, zâmbindu-i chelnerului, când îi aduse încă un pahar de cosmopolitan — Sunt foarte fericită pentru tine, mormăi Ylva, ţinându-se de frunte Foarte fericită Faye o privi încruntată — Ar trebui să ne spui motivul pentru care am venit aici, zise ea Eu şi Alice încă nu ştim despre ce e vorba Mai ai putere să faci asta? — Daţi-mi câteva ore, o pastilă de aspirină şi câteva de paracetamol şi voi fi ca nouă Aşa că, da, planurile rămân valabile Şi, da, o să vă spun Trebuie doar să scap de bubuitul ăsta de tobă din capul meu — N-ai nevoie de un nenorocit de paracetamol, ai nevoie de tărie, spuse Alice sec, chemând din nou ospătarul Acesta veni repede şi se înclină uşor — Un Long Island ice tea Şi un shot de tequila Pentru doamna, spuse Alice în engleză şi arătă spre Ylva — Vrei să mă omori, Alice? gemu Ylva — Scumpa mea, sunt o soţie de lux din Lidingö Ştiu cum se vindecă o mahmureală Băuturile sosiră şi, cu o privire disperată spre Alice, Ylva luă ambele pahare — Am încredere în tine acum — Poţi avea întotdeauna încredere în mine, spuse Alice şi zâmbi larg Faye le privi amuzată, în timp ce Ylva, cu o grimasă, dădu pe gât tequila — Până la fund Iar acum vreau să ne spui de ce ne-ai târât până la Amsterdam În toiul unei crize de amploare — Pentru Oficiul de brevete şi înregistrare mărci, răspunse Ylva Alice, care tocmai luase o înghiţitură mare din cosmopolitanul ei, pufni, stropind masa cu băutură — Oficiul de brevete şi înregistrare mărci? spuse ea, ştergându-se la gură Faye se uită şi ea la Ylva, care întinse mâna spre paharul cu Long Island ice tea Chiar începuse să prindă culoare în obraji — Aici are loc o conferinţă, în weekendul ăsta La acest hotel Petrecerea cea mare este diseară — Şi? spuse Alice, cu dezgust — Da, nici mie nu-mi place asta, zise Faye, fluturând din mâini — Revenge Drepturi Brevet Planul B? insistă Ylva Faye clătină din cap — Nu Tot nu înţeleg Tu înţelegi, Alice? Alice clătină şi ea din cap, făcând-i cu ochiul unui bărbat de la masa de alături — Concentrează-te, Alice, o să-ţi explic, spuse Ylva Faye observă că Ylvei îi plăcea să fie cu un pas înainte Asta îi oferea satisfacţie — Nu, serios, Ylva, de ce ne-ar interesa pe noi Oficiul de brevete şi înregistrare mărci de aici? Ylva avea un zâmbet poznaş Se uită în jur, coborî vocea şi îşi prezentă, în mare, planul Alice râse tare — Grozav, Ylva! Eşti nemaipomenită — Şi tu, Alice Şi vei fi un personaj-cheie în această seară Faye ridică din sprâncene — Eşti conştientă la ce ne-am expune, nu, Ylva? — Pe asta mă şi bazez, spuse Ylva, cu un rânjet După o oră, cele trei erau uşor ameţite şi Ylva arătă spre bar — Uitaţi-vă acolo Ei sunt Kent, Börje şi Eyvind Le privi pe Faye şi pe Alice — Ştiţi ce avem de făcut? — Ne-ai explicat foarte clar, răspunse Faye, dând pe gât un hot shot — Suntem frumoase, suntem amuzante, suntem deştepte, spuse Ylva, cu ochii încă aţintiţi asupra celor trei bărbaţi de la bar Va fi mai simplu chiar decât să furi o acadea de la un copil mic Putem doar să sperăm că nu te vor recunoaşte, Faye — Lucrează la Oficiul de brevete şi înregistrare mărci Nu prea cred că ştiu cine e Faye, spuse Alice nerăbdătoare şi Ylva îi făcu semn să tacă — Nu doar ei sunt aici Este tot departamentul Dar iau cina abia peste două ore Avem timp Alice se ridică în picioare; se clătina puţin — Hai să ne revenim, spuse Ylva, ajutând-o să-şi recapete echilibrul Alice scoase din poşetă un ruj roşu-intens şi se dădu generos pe buze — Mes dames, spuse Ylva şi făcu un gest grăbit spre bar Cu picioarele ei lungi, Alice se apropie de Kent, Börje şi Eyvind — V-am auzit vorbind suedeză? Bărbaţii o priviră pe Alice cu o expresie prietenoasă, fiind şi mai încântaţi când Ylva şi Faye se apropiară şi ele După ce comandară trei pahare cu băutură, pe cheltuiala Oficiului de brevete şi înregistrare mărci, cei şase urcară în camera lui Faye, ca să bea un cocktail înainte de cină Ylva se ocupa de Kent, în timp ce Faye îl fermeca pe Börje, iar Eyvind stătea, cu o privire de căţeluş, pe lângă Alice După ce intrară în cameră, Ylva pregăti o masă cu băuturi, cu toate tipurile de alcool şi de apă tonică pe care şi le-ar fi putut dori cineva Bărbaţii scoaseră mici exclamaţii încântate — Ce cameră dată naibii! Ia uite, Börje! Noi nu avem o privelişte atât de frumoasă! — Nu, la naiba, Kent, asta numesc eu o cameră de hotel! Într-adevăr, este foarte primitoare — Da, e primitoare, spuse Alice, trântindu-se pe canapea şi trăgându-l pe Eyvind lângă ea Faye, darling Te rog să faci un GT pentru mine şi pentru drăguţul ăsta de aici Faye îşi alungă un zâmbet Părea că Alice l-ar fi mâncat pe sărăcuţul Eyvind la micul dejun Imediat, le întinse câte o băutură şi se întoarse spre Börje şi spre Kent Börje se uita neliniştit la ceas — Cina începe într-o oră, nu-i aşa? — Nu-i nicio problemă, spuse Kent repede, în timp ce primea fericit o băutură de la Ylva O să bem ceva aici, cu doamnele, şi vom pleca înainte să înceapă Oamenii cu ştaif întârzie! Eyvind îl aprobă cu un mormăit, cu ochii fixaţi pe decolteul lui Alice Ea îi ţinea un braţ peste mijloc şi îi mângâia părut de la tâmplă Ylva şi Faye făcură un schimb de priviri Amestecaseră băuturi slabe cu unele mai tari După tot ce consumaseră la bar, bărbaţii nu aveau să-şi dea seama cât de puternice erau băuturile Faye îşi pipăi discret buzunarul în care avea telefonul şi observă că şi Ylva făcu la fel Curând, Börje şi Kent aţipiră pe canapea Alice se aplecă asupra lui Eyvind şi-i linse o ureche Faye îşi scoase telefonul Se asigură că Alice ieşea bine în imagine Era mereu atentă la astfel de lucruri Fjällbacka – atunci Am bătut şi am ţipat, dar m-au ignorat Glasurile lor şi mirosul cârnaţilor făcuţi la grătar pătrundeau prin pereţii de lemn Erau binedispuşi Râdeau tare M-am trântit pe podea, cu spatele rezemat de uşă Mă gândeam la chipul lui Tomas, la zâmbetul lui prietenos, la ochii lui strălucitori Oare înţelesesem eu greşit totul? Ce avea Sebastian în minte? Asta o fi fost ideea lui? De ce voiseră să vin cu ei? Acesta fusese planul lor încă de la început sau greşisem eu cu ceva? Timpul se scurgea Chiar dacă nu aveam ceas, mi-am dat seama că trecuseră cel puţin două-trei ore M-am ridicat în picioare, am mai făcut o încercare Am lovit în uşă — Vă rog, lăsaţi-mă să ies, i-am implorat Mi-e sete Nu mi-au răspuns — Sebastian? Vreau să mă întorc acasă Afară, băieţii continuau să vorbească Să râdă Am presupus că de mine, că le păream jalnică Mă simţeam jalnică şi proastă Lumina care pătrundea prin crăpătura de sub uşă îmi arăta că era încă ziuă Mă simţeam ca un câine Un câine prost, înlănţuit O corcitură stupidă, însetată de iubire A fost de ajuns un mic gest de amabilitate, ca să mă rostogolesc pe spate şi să renunţ la orice suspiciune Ochii strălucitori ai lui Tomas şi gropiţele din obraji când zâmbea mă făcuseră să uit tot ce ştiam că este adevărat Că nu trebuia să am încredere în nimeni Furia din mine a început, încet, să se trezească Mai presus de toate, eram furioasă pe mine, pentru că fusesem atât de naivă Am lovit din nou cu pumnii în uşă Simţeam cum mici aşchii de lemn mi se înfigeau în piele Durerea îmi făcea bine Am lovit şi mai tare Am strigat, până m-a durut gâtul În cele din urmă, m-am trântit pe podea Cu spatele rezemat de uşă A mai trecut un timp Vorbeau mai încet acum Vorbeau în şoaptă, cu glasurile răguşite Lucrul ăsta îmi trezea o presimţire ciudată M-am ridicat din nou, am apropiat urechea de uşă, încercând să înţeleg ce spuneau Începuse să-mi fie frică „Ce aş face dacă m-ar lăsa aici? Aş muri de sete Nimeni nu m-ar găsi ” Panica a crescut şi am izbit din nou în uşă Spre surprinderea mea, le-am auzit paşii apropiindu-se de cabană M-am îndepărtat de uşă, cu braţele atârnate pe lângă corp Am auzit cheia răsucindu-se în uşă A intrat Sebastian După el au venit Roger şi Tomas Niciunul dintre ei nu spunea nimic, doar mă priveau, cu ochii sticloşi M-am dat şi mai în spate, m-am apropiat de perete şi am încercat să mă fac cât de mică puteam Dar nu era nicio cale de scăpare Cineva încercase să spargă apartamentul din Östermalmstorg Urmele se vedeau clar, ca nişte cicatrici mari, în lemnul de culoare închisă al uşii de la intrare Faye îşi lăsă jos bagajul de mână, se aplecă şi le studie cu atenţie Inima îi bătea cu putere în piept Jack Probabil că fusese aici, încercând, aparent fără succes, să intre Era aproape ca un avertisment, un mesaj că se afla pe urmele ei Faye aruncă o privire peste umăr, vârî cheia în broască, se întoarse, deschise uşa neagră blindată, păşi în hol şi o încuie la loc Se rezemă de perete, închise ochii şi încercă să-şi adune gândurile Era mai bine s-o caute pe ea şi nu pe Julienne Da, era mai bine că Jack venise aici Dăduse cărţile pe faţă, transmiţându-i că n-avea de gând să se ţină departe de ea Faye scoase telefonul din poşetă, formă numărul poliţiei şi le spuse ce se întâmplase Zece minute mai târziu, sosi o patrulă de poliţie Poliţiştii examinară uşa, îşi făcură însemnări şi îi puseră lui Faye o serie de întrebări, la care ea se strădui să răspundă cât putu de bine — Trebuie să-l găsiţi, spuse ea, când încetară să mai pună întrebări Îmi va face rău A omorât-o deja pe fiica mea Poliţistul o privi calm — Cunoaştem problema Nu avem posibilitatea să vă supraveghem non-stop, dar vă asigur că vom face tot ce putem pentru a pune mâna pe el Acum ştim că se află la Stockholm Şi poliţia ţine permanent legătura cu dumneavoastră prin telefon — Cum pot să merg la birou sau să-mi continui viaţa când el este pe urmele mele? — Aveţi posibilitatea să locuiţi în altă parte, între timp? Până când îl prindem? Un zgomot dinspre uşă o făcu pe Faye să se întoarcă Dând ochii cu David, se repezi la el şi îşi înfăşură braţele în jurul lui — Am văzut uşa A fost Jack aici? o întrebă el, strângând-o la piept Faye dădu din cap, ochii i se umeziră şi îi simţi parfumul David se întoarse către unul dintre poliţişti — Puteţi face ceva? — Nu prea multe După cum i-am explicat doamnei, nu o putem monitoriza permanent Aţi putea să staţi câteva zile la un hotel? Poliţiştii plecară şi îi lăsară singuri Pentru prima dată de când îl cunoştea, Faye vedea că David era cu adevărat supărat Cu un pahar de suc de portocale în mână, se plimba de colo-colo, în jurul mesei din bucătărie — N-o să-l las să te distrugă sau să-ţi limiteze libertatea Cunosc un bărbat care are o firmă de securitate Angajăm nişte paznici Vei putea lucra ca de obicei, fără să trebuiască să te uiţi peste umăr Al naibii idiot! Cine se crede? — Nu pot avea bodyguarzi, David — Îi plătesc eu Nu trebuie să-i permitem să-ţi controleze viaţa A făcut destule La naiba, urăsc oamenii ca el Pe Faye o înduioşa grija lui — Nu este vorba de bani Dacă vede că am gardă de corp, îşi dă seama că a reuşit să mă sperie Să mă domine Şi cine ştie cât va dura asta? Ar putea rămâne în libertate luni întregi Dacă avem noroc, va fi arestat în curând Cel puţin, acum poliţia ştie că este la Stockholm David se opri în faţa ei — Ştiu că de-abia ai ajuns acasă, dar vreau să plecăm undeva, doar câteva zile Până când lucrurile se vor linişti puţin Faye îl mângâie pe obraz Da, voia să meargă cu el — Ce zici de Madrid? întrebă ea Oricum, trebuie să merg acolo, peste câteva zile, pentru nişte întâlniri de afaceri Vrei să sărbătorim Midsommar acolo? David o luă de mână şi o trase spre el — Sunt genul de persoană căreia îi place la nebunie Midsommarul Tăria, heringul, brânza Västerbotten, prăjinile de Midsommar Dar pentru tine, draga mea, sunt gata să sacrific totul Yo amo Madrid Faye îl luă pe David de mână, în timp ce se plimbau pe Strandvägen Îşi aminti de seara când au coborât în barcă şi au făcut dragoste prima dată Relaţia cu David era, din multe puncte de vedere, experienţa cea mai curată, cea mai sinceră pe care o trăise Cu Jack fusese adesea nesigură, adaptându-se mereu pentru a-i face pe plac Era un război continuu între propriile dorinţe şi teama de a nu-l pierde În relaţia cu David nu era niciodată nevoită să renunţe la nimic El îi arăta clar şi onest că o iubea aşa cum era ea Poate datorită vârstei? Poate că, pur şi simplu, legătura dintre ea şi David era mai potrivită decât cea dintre ea şi Jack? — La ce te gândeşti? o întrebă el, privind-o amuzat Văd că zâmbeşti — Mă gândesc la noi — Suntem bine, spuse el Îmi place că te gândeşti la noi Soarele strălucea, iar căldura era apăsătoare Trecură pe lângă Nybrokajen, unde feriboturile de Djurgård aşteptau să se umple cu turişti În dreapta lor se întindea parcul Berzelii Oamenii stăteau pe iarbă, la umbră, şi mâncau de prânz Când ajunseră la Grand Hotel, pe Blasieholmen, Faye rămase la recepţie, în timp ce David urcă în camera lui Era răcoare şi bine acolo Faye închise ochii, bucurându-se de murmurul vocilor care răsunau între zidurile de piatră Aştepta cu nerăbdare călătoria la Madrid, prima lor călătorie împreună Avea o întâlnire de afaceri, dar, în plus, avea să se asigure că ea şi David urmau să petreacă nişte zile frumoase unul cu celălalt Telefonul îi vibră în poşetă şi îl scoase — Tocmai a trecut Henrik pe la birou, îi spuse Kerstin — La Revenge? Cred că glumeşti! — Din păcate, nu Nu eram acolo, dar m-a sunat Sandra, de la PR — Revenge nu este încă a lui, n-are niciun drept să Ce ţi-a spus Sandra? Faye era atât de tulburată, încât se ridică de pe fotoliu — Că Henrik s-a plimbat prin birou şi s-a prezentat în faţa personalului A examinat totul ca şi când ar fi fost al lui I-a rugat pe toţi să-i transmită CV-urile, astfel încât să poată „decide cine va fi un as în companie” – astea sunt vorbele lui — Ce nenorocit plin de tupeu! Irene mi-a povestit cum tratează puţinele femei pe care le angajează în compania lui actuală, misoginul naibii! Faye era pe punctul de a se ciocni cu o doamnă mică de statură, cu părul alb, cu blană de chinchilla şi câteva rânduri de coliere de perle — Pardon — Pentru ce? întrebă Kerstin — Nu, nu ţie ţi-am zis Dar ce-şi închipuie că face? Singurul scop al gestului lui pare să fie acela de a mă enerva pe mine Ceea ce a şi reuşit — Ce o să faci? — Am de gând să-mi păstrez calmul, să nu fac nimic pripit, ci să pun în aplicare planul Ylvei — Cu alte cuvinte, lucrurile au mers bine în Amsterdam? Lui Faye îi trecură rapid prin cap câteva amintiri din călătoria la Amsterdam, dar decise să-i spună lui Kerstin cât mai puţine despre cele întâmplate acolo — Au depăşit toate aşteptările — Aşadar îl ignorăm pe Henrik, deocamdată, şi facem ceea ce trebuie — Da Îl ignorăm, spuse Faye şi închise telefonul, simţind că îi vine să scrâşnească din dinţi O voce isterică o făcu să se întoarcă O femeie cu părul lung şi brunet se certa cu recepţionerii Faye o recunoscu imediat O căutase, bineînţeles, pe Google, şi văzuse că avea o predilecţie pentru rochiile marca Chanel Era Johanna Schiller, soţia lui David Faye scoase telefonul, îl puse la ureche şi se strecură grăbită spre ieşire Dacă ar fi văzut-o Johanna, probabil ar fi făcut o scenă de gelozie Sigur venise aici ca să-l caute pe David În timp ce ieşea pe uşa rotativă, Faye o auzea pe Johanna continuând să strige la recepţioneri: — Cum adică nu puteţi să-mi daţi o cheie? Cel care locuieşte aici este soţul meu David Schiller Sunt Johanna Schiller Cum să nu pot obţine cheia de la camera propriului meu soţ? Faye îşi încleştă mâinile, într-un gest de frustrare şi furie, în timp ce continua să coboare repede pe scări şi, mai departe, spre apă Tot ce făcea Johanna era atât de josnic Nu-l lăsa deloc în pace pe David Nici măcar aici Se folosea de copii ca să-l şantajeze Era atât de egoistă Faye rămase nemişcată, în picioare, pe chei Într-o bună zi, avea să rezolve această problemă, dar nu era momentul acum Acum trebuia să-l lase pe David să-şi poarte singur de grijă Încă nu-i spusese că Johanna încercase să ia legătura cu ea Nu ştia nici ea cu adevărat de ce ezitase să facă asta Când erau împreună, nu voia să piardă timpul vorbind despre Johanna, nici măcar n-o pomenea Dacă David voia să vorbească, nu-l oprea Dar, în general, nu voia ca Johanna să stea între ei Telefonul îi sună Era Ylva — Bună, Ylva, ţi-ai revenit deja, după weekend? Faye îşi dădu seama imediat că ceva nu era în regulă Ylva vorbea agitat, printre suspine: — A fost aici, Faye Jack a fost aici Fjällbacka – atunci Tomas şi Roger au încercat să mă trântească pe pat, dar i-am lovit cu piciorul, am ţipat şi i-am muşcat atât de tare, încât m-au scăpat pe podea Apoi m-au apucat de picioare şi m-au târât după ei Cu capul în jos, în timp ce mă târau, am văzut faţa încleştată a lui Sebastian Dintr-un motiv sau altul, expresia lui m-a determinat să tac, cel puţin o perioadă Ei erau trei Nu aveam nicio şansă Am înţeles lucrul ăsta M-au pus pe pat, mi-au rupt pantalonii şi chiloţii — Nu! i-am implorat Nu vreau! Dar nu m-am împotrivit Asta doar ar fi înrăutăţit situaţia Şi parcă tot corpul meu era ţeapăn, nu mă mai asculta Cu ochii închişi, nu s-au lăsat înduplecaţi, când le-am cerut să mă lase în pace Roger mă ţinea strâns de braţe Tomas şi-a scos mădularul şi mi-a îndepărtat brutal picioarele Încă îi străluceau ochii Dar era un alt fel de strălucire M-a pătruns Mă ustura, mă durea atât de tare El împingea Din ce în ce mai repede Mi-am încleştat fălcile Cu ochii închişi Corpul lui mirosea a bere şi a grătar Au trecut doar câteva minute până am simţit convulsiile în membrul lui Tomas şi senzaţia lipicioasă şi fierbinte când şi-a lăsat sperma pe mine Apoi a venit şi rândul lui Roger Mirosea a fum de ţigară Era mai violent Am observat că îi plăcea să-mi vadă frica, când s-a împins în mine Am icnit Nu-şi lua ochii de la mine M-a privit tot timpul, parcă dornic să vadă cum reacţionez Mă simţeam neputincioasă Neajutorată Am întors capul, ca măcar să nu-i las să-mi vadă faţa Îmi închipuiam că asta ar putea să-mi redea, câtuşi de puţin, respectul de sine Sebastian îşi aprinsese o ţigară şi stătea rezemat de perete, privind L-am urât Dar, cel mai mult, m-am urât pe mine, pentru că dovedisem că eram o adolescentă însetată de afecţiune, care s-a bucurat când fratele ei mai mare a întrebat-o dacă vrea să-l însoţească Când Sebastian a văzut că îl privesc, s-a întors şi s-a uitat pe fereastră Acolo, în acel moment, mi-am dat seama cât de mult semăna cu tata Nu observasem asta până atunci Aveam cinci ani Nu observasem că mama şi tata se certaseră Nu auzisem ţipetele M-am trezit, în mijlocul unui vis, mi-am luat ursul de pluş şi, pe jumătate adormită, am intrat în dormitorul mamei şi al tatălui meu Făceam asta uneori, mă ghemuiam lângă mama, în timp ce ea îşi punea mâinile ocrotitoare în jurul meu, stând cu spatele la tata Mă aflam deja la picioarele patului lor, când mi-am dat seama că nu dormeau La început, mi s-a părut că se luptă Tata îi ţinea mamei braţele Mama era dezbrăcată Nu o mai văzusem niciodată pe mama goală Nu am înţeles ce se întâmpla Dar am văzut că mama plângea Acum, când îl vedeam pe Sebastian la fereastră, mi se părea că avea aceeaşi expresie pe care o avusese tata atunci Prin pereţii apartamentului din blocul cenuşiu de la periferia Stockholmului se auzeau vocile răstite ale vecinilor şi un televizor pornit Ylva stătea pe un scaun în bucătărie, aplecată, cu capul îngropat în mâini Tremura din tot corpul Plângea în tăcere Faye o mângâia pe spate, încercând s-o liniştească Poliţiştii plecaseră cu puţin timp înainte Le spuseseră că regretă ce se întâmplase, alcătuiseră un raport şi le promiseseră că vor face tot ce le stă în puteri pentru a-l prinde pe Jack Jack îi dăduse Ylvei numărul lui de telefon şi îi spusese că va şti când va fi momentul să ia legătura cu el Îi precizase că era o cartelă prepay şi că nu-şi deschidea telefonul decât o dată pe zi Deci nu are rost ca poliţia să încerce să mă localizeze, spusese el, înainte de a pleca de la Ylva — Dar nu mi-a făcut nimic, zise Ylva, ştergându-şi câteva lacrimi încăpăţânate Mi-a dat doar numărul lui de telefon, apoi a fugit Nici n-a vrut s-o vadă pe Nora Cred că a făcut asta doar ca să te atragă în capcană Faye se cutremură din tot corpul Din dormitor se auzeau ţipetele fetiţei În mod inexplicabil, Nora dormise cât duraseră manevrele lui Jack de a pătrunde pe uşa de la intrare, precum şi pe tot parcursul vizitei poliţiştilor Dar acum se trezise — Mă ocup eu de ea, spuse Faye încet Ylva nu răspunse Faye se ridică în picioare Lângă un pat de o persoană, frumos aranjat, era un pătuţ de copil Se apropie cu grijă de Nora, pe care n-o văzuse decât la televizor şi în ziare Era fiica lui Jack I-ar fi plăcut să aibă mai mulţi copii cu el, dar, când a rămas însărcinată a doua oară, Jack i-a spus că nu doreşte alţi copii în afară de Julienne Privind în urmă, Faye înţelegea că era din cauză că începuse deja aventura cu Ylva Jack o obligase pe Faye să facă avort Îşi amintea orele petrecute la spital, când îi era greaţă, având-o pe Chris alături, pentru că Jack nu o însoţise Oare el era cu Ylva atunci sau cu altcineva? Acum nu mai avea importanţă Nora stătea întinsă pe spate, privind-o cu ochii ei albaştri şi mari Nu era nicio îndoială că era fiica lui Jack Sau sora vitregă a lui Julienne Era copia fidelă a tatălui ei Faye o privi, ca vrăjită, înainte de a se apleca, întinzând braţele şi ridicând-o Strânse copilul la piept — Gata, gata, şopti ea Nora tăcu Se lăsă luată în braţe Intensitatea plânsului scăzu, în timp ce Faye traversă apartamentul şi se întoarse în bucătărie Faye stătea în faţa Ylvei, cu Nora în braţe Era exclus ca Ylva să mai rămână acolo Jack putea să apară oricând şi chiar să reuşească să intre Se auziră din nou ţipete din apartamentul vecin În curte, cineva tura un scuter — Uite cum facem, spuse Faye Pot să-ţi împrumut câţi bani îţi trebuie, ca să-ţi cumperi un apartament în oraş Şi mi-i dai înapoi când poţi Ylva ridică ochii, îşi plimbă privirea între fiica ei şi Faye, înainte să deschidă gura ca să se împotrivească Faye o întrerupse: — Nu avem nimic de negociat Este strict o propunere de afaceri, din partea mea Dacă vei locui aici, nu te vei simţi în largul tău, îţi va fi permanent teamă că Jack va veni din nou Şi, din moment ce îndatoririle tale includ verificarea potenţialilor investitori ai Revenge, acest lucru mă va afecta şi pe mine Iar tu mi-ai arătat deja ce poţi Mi-ai dovedit că poţi fi ceea ce-mi trebuie şi că îmi eşti loială Ylva zâmbi vag — Îţi mulţumesc — Până găseşti un nou apartament, nu cred că pe Alice ar deranja-o dacă tu şi fetiţa v-aţi muta la ea Se simte destul de singură, în casa ei mare din Lidingö, în timpul săptămânilor în care nu are copiii la ea Iar Jack nu poate să te găsească acolo Ylva îşi şterse lacrimile — Sună bine, spuse ea Atunci, voi putea continua să verific liniştită investitorii Faye tresări Încă nu le spusese celorlalte că David dorea să investească în extinderea companiei în SUA Ylva o avertizase să nu mai amestece viaţa de afaceri cu cea privată, aşa că, probabil, n-aveau să fie de acord să-l accepte pe David drept unul dintre investitori Propunerea lui David avea să fie revizuită la fel de atent ca şi ale celorlalţi şi în aceiaşi termeni, lucru important pentru Faye Apăruse ultimul, deci urma să fie evaluat ultimul Asta, dacă vor ajunge până la capăt Erau multe lucruri care trebuiau rezolvate până atunci — Fă-ţi bagajele, pune lucrurile de care o să ai nevoie, şi vom lua un taxi spre Alice O voi suna între timp, spuse Faye şi se aşeză la masă, cu Nora în poală Era nerăbdătoare să plece la Madrid Se va reface, apoi se va întoarce la Stockholm cu un plan bine pus la punct, pentru a-l distruge pe Jack Şi va opri încercarea lui Henrik de a-i fura compania Partea a III-a Locuitorii unui imobil din Östermalm au dat telefon la poliţie, marţi seara, după ce s-au auzit ţipete şi zgomote dintr-un apartament „Se aude ca şi cum cineva ar fi ucis”, a spus femeia care a sunat Când o patrulă a poliţiei a ajuns în apartament, nu era nimeni acolo Purtătoarea de cuvânt a poliţiei nu a vrut să dezvăluie detalii despre incident Din Aftonbladet, 26 iunie Lui David îi sună telefonul Din nou, era Johanna Oftă, întoarse telefonul cu ecranul în jos şi încercă să pară indiferent Faye îi zâmbi şi David îi răspunse cu un zâmbet Se aflau într-un restaurant de tapas, într-o frumoasă piaţă pietruită, nu departe de Puerta del Sol Soarele apusese, dar seara era încă fierbinte Glasurile cântăreţilor de stradă răsunau între faţadele zugrăvite în alb Faye purta o rochie subţire, de culoare albă, iar David purta o cămaşă de in, albastru-deschis, şi pantaloni subţiri din bumbac Chelnerul le adusese un platou de gambas cu usturoi, pe care îl aşezase între ei, iar în dreapta lui Faye se afla o sticlă de chardonnay, într-o frapieră argintie — Vrei să vorbim despre asta? întrebă Faye, arătând cu capul spre telefon — Nu prea, zise David Nu vreau să vorbesc despre nimic care nu are legătură directă cu noi — Atunci, nu vorbim — Ne vom confrunta cu toate astea când vom ajunge acasă N-am putea să ne simţim bine, aici şi acum, doar tu şi cu mine, în cel mai frumos oraş al Europei? Faye ridică paharul — Ai dreptate — Sunt foarte îndrăgostit de tine, ştii? spuse David În ciuda încercărilor încăpăţânate ale Johannei de a le distruge călătoria, petrecuseră două zile minunate la Madrid Faye se îndrăgostea de David din ce în ce mai mult, cu fiecare minut petrecut împreună cu el Era grijuliu şi amabil Îi deschidea uşa, îi potrivea scaunul, insista să plătească el tot, îi cumpăra flori şi bomboane de ciocolată În acelaşi timp, avea o viziune modernă în privinţa egalităţii de gen, într-un mod complet firesc, şi putea înţelege că femeile erau tratate diferit, în comparaţie cu bărbaţii În sălile de consiliu, pe stradă, în instituţiile de învăţământ Era interesat de ceea ce avea ea de spus şi îi punea întrebări pertinente Nu din obligaţie, ci pentru că era realmente curios legat de modul ei de a gândi şi de opiniile ei Ochii îi scânteiau în timp ce ea vorbea O făcea să se simtă apreciată şi iubită, într-un fel pe care Faye nu-l cunoscuse niciodată Faye îşi dădu seama că zâmbea, iar David o privi întrebător Ea clătină din cap, pentru a evita un răspuns, îi era imposibil să exprime în cuvinte toate emoţiile pe care le trăia — Scuză-mă un moment, spuse David şi se ridică să meargă la toaletă Toaletele restaurantului erau amplasate într-una dintre clădirile care înconjurau piaţa Faye îl urmări cu privirea Telefonul lui rămăsese pe masă Pentru o clipă, se gândi să i-l ia, să se uite la conversaţiile cu Johanna, să înţeleagă, din ceea ce îi scria, ce anume voia de la el Din întâmplare, îi observase parola, când el o introdusese în faţa ei Dar lăsă telefonul la locul lui Voia să-i acorde încredere Spionarea corespondenţei private a lui David ar fi însemnat o intruziune în viaţa lui personală Şi chiar dacă el n-ar fi aflat niciodată, îi era suficient că ştia ea În schimb, îşi concentră atenţia asupra oamenilor de la celelalte mese din jurul său Faye observă că multe cupluri abia îşi vorbeau În schimb, se uitau în telefoane, cu ochi goi Era o pierdere de timp, o viaţă irosită Sub un copac mare se jucau câţiva copii, alergând şi râzând Faye zâmbi, cu melancolie Şi-ar fi dorit ca Julienne să fie aici şi să-l cunoască pe David El ar putea fi tatăl care îi lipsise, de când Jack le părăsise Gândul acesta căzu asupra ei ca o lovitură de trăsnet Înţelese că îşi imaginase un viitor în care ar fi putut, cândva, să aibă copii cu David Vocea lui o trezi din visare — Faye Se aşeză la masă, în faţa ei I se păru, deodată, neliniştit şi simţi un ghem în stomac Citea pe faţa lui că ceva nu este în regulă Se prinse cu mâna de marginea mesei, aşteptând să vadă ce urma — Faye, m-am gândit Ea înghiţi în sec Orice i-ar spune, ea va trebui să se comporte cu demnitate Să nu arate slăbiciune — M-am gândit la cât de bine ne simţim împreună, continuă David Sau, cel puţin eu Îmi place să fiu cu tine Şi sper că şi ţie îţi place să fii cu mine O privi întrebător, cu o vulnerabilitate pe care şi-o arăta foarte rar Faye se întinse uşor peste masă şi-l prinse de mână — Şi mie îmi place să fiu cu tine, spuse ea Ochii azurii ai lui David străluceau mai luminoşi ca niciodată El îi strânse mâna — Ştiu că pare prea devreme, dar nu pot să stau departe de tine Aş vrea să începem să căutăm un loc în care să stăm împreună, un univers pe care să-l creăm amândoi Un nou început Sper să nu mă consideri prea îndrăzneţ Privea stânjenit, în gol Chelnerul veni cu mai multe feluri de mâncare, pe care le puse în faţa lor Pimientos de Padrón, tortillas, jamón, croquetas şi bóndigas Faye se trezi că râde în hohote Un râs care răsună în noaptea spaniolă de catifea întunecată, se rostogoli peste pietre şi peste zidurile de cărămidă Undeva, nu departe, poate la unul dintre numeroasele restaurante din cartier, cineva începu să cânte la vioară, acompaniat de o voce plină de patos, melodioasă, care străbătea străzile înguste — Mi-ar face plăcere să împart cu tine o locuinţă, David N-ai putea să te muţi cu mine, deocamdată, în apartamentul pe care l-am închiriat? Până ne găsim altceva Am fost deja întrebată dacă vreau să-mi prelungesc contractul de închiriere, iar tu îmi oferi un motiv în plus să petrec mai mult timp în Suedia — Sigur? întrebă David, prinzând-o din nou de mână — Merită să încercăm, spuse ea, zâmbindu-i Te poţi muta imediat ce demarez extinderea în SUA David scoase din buzunarul pantalonilor un pachet mic, învelit frumos, legat cu o panglică de mătase albă — Nu-ţi face griji, spuse el, cu un zâmbet Nu este un inel Clipi de câteva ori — Cel puţin, nu încă Faye luă pachetul în mâini, încercând să ghicească ce se afla în el Încet, desfăcu panglica şi dădu capacul la o parte Înăuntru se afla un medalion frumos de argint Îl scoase cu grijă — Îmi place Este minunat — La un moment dat, ai menţionat că Kate Gabor a făcut poze cu tine şi cu cu familia ta, înainte de tot ce s-a întâmplat Aşa că am contactat-o, i-am spus cine sunt şi de ce apelez la ea Deschide medalionul, Faye Cu degetele tremurânde, Faye îl deschise uşor Privirea i se opri asupra fotografiei preferate a ei cu Julienne Dragostea pe care şi-o purtau se vedea din felul în care mângâia, cu multă tandreţe, părul fiicei sale Faye se uită la portret Apoi la David Clipi, încercând să-şi stăpânească lacrimile Violonistul cânta acum Kalinka Întunericul nopţii îi învăluia, iar Faye îşi dădu seama că nu mai fusese atât de fericită de mult timp Îşi aminti că şi ea adusese ceva pentru el Pentru David Îşi şterse lacrimile şi scoase cutia din geanta Birkin, întinzându-i-o În timp ce el deschidea cutia cu ceasul de la Patek Philippe, Faye îşi prinse medalionul la gât Îl pipăi uşor Oare era pregătită să se gândească la o nouă familie? Faye şi David şi-ar fi dorit ca seara să continue la nesfârşit, astfel că, după ce terminară de mâncat tot tapasul şi plătiră, începură să hoinărească, ţinându-se de mână, pe străzile Madridului Oraşul li se părea fermecat Mai viu decât orice alt loc pe care Faye şi-l amintea La fiecare colţ, muzicanţii de stradă cântau melodii frumoase, vibrante Copiii jucau fotbal sau alte jocuri zgomotoase Cupluri de îndrăgostiţi stăteau pe băncile din parc Tinerii fumau marijuana şi beau vin, pe iarbă Totul era scăldat în strălucirea galbenă şi densă pe care o împrăştiau lămpile stradale David şi Faye nu-şi vorbeau – cuvintele erau de prisos şi insuficiente –, dar, din când în când, se opreau, se uitau unul la celălalt şi îşi zâmbeau fericiţi În cele din urmă, David sugeră să ia încă ceva de băut, înainte de culcare Se aşezară unul lângă altul, cu faţa spre stradă, la o masă şubredă de pe un trotuar şi comandară o sticlă de vin Faye îl privi pe David Inima îi bătea foarte tare în piept — Când sunt cu tine, nu-mi este ruşine de nimic, spuse ea Îmi vine uşor să-ţi povestesc despre slăbiciunile mele şi despre situaţiile penibile prin care am trecut E ca şi cum, în felul ăsta, le-aş depăşi Cu nimeni din lumea asta nu m-am simţit atât de bine cum mă simt cu tine, cu excepţia lui Chris — La fel simt şi eu Cred că asta vine din faptul că amândoi ştim că celălalt nu are interese ascunse Nu vom folosi slăbiciunile şi eşecurile ca armă împotriva celuilalt Un chelner în cămaşă albă, vestă neagră şi papion deschise sticla de vin şi îi dădu lui Faye să-l deguste Ea încuviinţă din cap, iar chelnerul îi turnă vin în pahar, puse sticla într-o frapieră, se înclină şi dispăru Faye ar fi vrut să-i spună lui David totul despre viaţa ei, deşi ştia că este imposibil Dar într-o zi va trebui să-i povestească despre Julienne, altfel, viaţa lor împreună ar fi fost imposibilă Putuse să bage multe sub preş, dar nu va putea să ascundă existenţa propriei fiice — Cu aproximativ o săptămână înainte de a ne cunoaşte, am fost la Roma, îi spuse ea M-am plimbat singură Am intrat într-un bar Acolo am cunoscut un cuplu tânăr Am stat de vorbă o vreme şi m-au invitat acasă la ei David ridică din sprâncene, în timp ce ducea paharul la gură Un scuter trecu în mare viteză Strada mirosea a benzină Undeva, lătra un câine — A fost fascinant să mă aflu lângă doi oameni îndrăgostiţi şi să fac, într-un fel, parte din iubirea lor A fost cea mai intimă experienţă pe care am trăit-o Să fac dragoste cu soţul altei femei, în timp ce ea ne privea Înţelegi? David o privi serios — Cred că da Pe lângă ei trecu un cuplu, ţinându-se de mână Erau îmbrăcaţi în haine sport — Îmi era atât de evident că o făcuseră unul de dragul celuilalt Că eram un instrument pentru plăcerea lor O modalitate de a-şi oferi reciproc plăcere A fost un sentiment nou şi special O experienţă aproape extracorporală Faye oftă Ceasul strălucea pe încheietura lui David El o privise încântat, cât timp îi povestise Dar, nu ştia de ce, se simţea tristă În ciuda faptului că avea motive să fie fericită, îşi simţea sufletul stăpânit de o tristeţe foarte adâncă — Noi, femeile, suntem învăţate să trăim cu teama că cineva ne va fura soţul, partenerul, aşa că ne impunem anumite restricţii Suntem permanent atente la orice semn de trădare Niciodată nu voi mai trăi aşa Am fost înşelată de Jack, dar o să am încredere în tine Aleg să fac asta În caz contrar, îmi periclitez propria viaţă O limitez Sper să nu mă înşeli niciodată, dar asta depinde de tine, nu de mine Mâna lui se întinse peste masă, căutând-o pe a ei — Nu te voi înşela, Faye Lumina se reflecta în ceasul de la încheietura mâinii lui Faye îi strânse tare mâna Îl vedea pe David ca pe un liman unde să se poată odihni, ca pe o zonă liberă, în care nu trebuia să se gândească la tot ce o frământa Dar, dacă ar fi să-l primească cu adevărat în viaţa ei, el ar trebui să ştie mai multe despre ce s-a întâmplat Inspiră adânc Era timpul — Cineva încearcă să preia compania Revenge Iar acest cineva se apropie alarmant de izbândă Fjällbacka – atunci Îmi rămăseseră pantofii undeva în cabană Odată ce mi-au dat drumul, nu mi-am dorit decât să ies de acolo Aşa că mergeam desculţă, împleticindu-mă, pe terenul stâncos Roger, Tomas şi Sebastian cărau bagajul, care, acum, era mult mai uşor de manevrat, dat fiind că berea pe care o băuseră deja cântărise cel mai mult Mergeam în urma lor Le vedeam spinările late şi bronzate La început, ne propuseserăm să plecăm devreme acasă, cât încă era lumină Dar ei insistaseră să mai stăm Iar mie, care fusesem încuiată în cabană, nu-mi mai ceruse nimeni părerea În ultimele două zile, o făcuseră după bunul plac, mereu împreună Niciodată pe rând După a treia oară, am încetat să mai protestez, stăteam pur şi simplu întinsă, lăsându-i să facă ce vor Mă durea trupul, îmi sângera şi era plin de sperma lor, de transpiraţie şi de bere Mă abţineam din răsputeri să nu vomit — Era mai distractiv când se împotrivea, spusese Roger, în clipa în care îmi desfăcusem de bunăvoie picioarele pentru el Nu mi se adresau niciodată direct Nu în timp ce mă violau Nici înainte, nici după În schimb, vorbeau între ei despre mine, ca şi cum aş fi fost un animal de companie bătrân şi credincios N-am avut puterea să mă bucur când mi-au dat voie să ies şi mi-au spus că este timpul să ne întoarcem acasă Bagajul era deja gata Tot ce trebuia să fac era să mă târăsc după ei Barca gonflabilă ne aştepta unde o lăsaserăm, iar ei au încărcat bagajele Aveau acum altă stare de spirit Erau nervoşi Irascibili Tăceam, ca să nu-i enervez Să nu-mi atrag mânia lor După ce respirasem două zile mirosul de mucegai al cabanei, aerul mării îmi dădea impresia că mă nasc a doua oară Priveam stâncile şi copacii Mă gândeam că arătau altfel acum, decât la venire Nu numai din cauza luminii, ci şi pentru că eu, ca spectator, eram o altă persoană Ne-am urcat în barcă şi Tomas a pornit motorul Mi-a făcut semn să mă apropii M-am ridicat şi m-am dus încet spre el, înfăşurată într-o pătură pe care o găsisem Am aşteptat, răbdătoare, cu braţele în jurul corpului Vântul sufla rece — Să nu spui niciodată nimănui ce s-a întâmplat Pricepi? N-am zis nimic Tomas a dat drumul cârmei, m-a apucat de braţ şi m-a privit în ochi: — Pricepi? Eşti doar o curvă proastă Dacă spui, te strâng de gât cu mâna mea Apoi a zâmbit şi i-am văzut iar sclipirea din ochi — Şi de ce-ai spune? Am văzut că ţi-a plăcut M-a cuprins cu braţul, iar eu l-am lăsat Chiar dacă atingerea lui mă dezgusta Mi se părea că trecuse o eternitate de când îi simţisem, pentru prima dată, privirea asupra mea, când stăteam la prora O eternitate de când îmi permisesem să simt o oarecare speranţă — Nu va spune nimănui, a zis Sebastian Promit să mă asigur că n-o va face Chiar eu am învăţat-o M-am uitat spre orizont şi mi-am dus mâna la piept, dar am îngheţat de spaimă Colierul pe care mi-l dăduse mama dispăruse Pandantivul acela frumos, îngerul cu aripi de argint, rămăsese în cabană Am întors capul Yxön nu se mai vedea Lănţişorul se pierduse pentru totdeauna — Pot să mai trec pe la tine, din când în când? a întrebat Tomas Eşti de acord, Sebastian, nu? M-a strâns de umăr Apoi mi-a lins obrazul Încet Umed — Nu-i aşa că pot să vin, Matilda? Doar îţi place de mine Am încuviinţat încet din cap În timp ce-i simţeam respiraţia duhnind a bere şi durerea din braţul pe care încă îl strângea cu mâna, s-a petrecut ceva în sufletul meu Pentru prima dată în viaţa mea am simţit nevoia să ucid — Am auzit că ai ajuns la o înţelegere cu Giovanni — Veştile bune circulă repede, spuse Faye, zâmbindu-i larg lui Jaime da Rosa, director general şi proprietar al unei companii spaniole de produse cosmetice Nu era una dintre cele mai mari din Spania, dar, ca şi compania lui Giovanni, din Italia, era soluţia potrivită pentru a pune la punct producţia, distribuţia şi logistica de care avea nevoie Revenge ca să poată lua cu asalt piaţa americană Stătuseră de vorbă o vreme şi mâncaseră câteva porţii de tapas cu un gust divin, dar acum, bând o ceaşcă de espresso, era timpul să vorbească serios — Şi veştile proaste circulă la fel de repede Jaime vorbea cu un accent spaniol pronunţat, dar stăpânea foarte bine engleza, aşa că nu era nicio problemă să se înţeleagă Fiindcă acum Faye ştia foarte bine limba italiană, ar fi fost în măsură să priceapă aproape tot, dacă ar fi discutat în spaniolă, dar i-ar fi fost mai greu să transmită exact ce voia să spună De aceea vorbeau în engleză — La ce te referi? zise ea, ezitând, şi luă o bucăţică de ciocolată din vasul aflat în faţa sa — Am prieteni buni în Suedia Circulă nişte zvonuri despre Revenge Despre o achiziţie Faye simţi că îi stă în gât bucăţica de ciocolată Exact de asta se temea Până acum reuşise să împiedice presa să vorbească şi bănuia că nici Henrik nu voia să se scurgă vreo informaţie încă, ci ar fi vrut să arunce bomba în stil mare în mass-media, după ce totul i-ar fi reuşit Dar Stockholmul era mic, iar lumea afacerilor din Stockholm şi mai mică, şi nu o surprindea faptul că zvonurile ajunseseră şi în alte ţări Era crucial modul în care avea să facă faţă acestei conversaţii Dacă n-ar mai continua să lucreze pentru extinderea în SUA, în care investise atât de mult timp, energie şi speranţă, ar putea, la fel de bine, să renunţe la tot Asta ar însemna că nu e demnă de Revenge — Zvonurile vor exista întotdeauna, Jaime Ştii asta la fel de bine ca mine Cred că tot aşa este şi în Spania La Madrid Dacă aş începe să întreb lumea, câte zvonuri aş auzi despre tine şi despre afacerea ta? Câte poveşti vor fi existat despre un bărbat chipeş ca tine, de-a lungul anilor? Câte amante au spus bârfitorii că ai fi avut, Jaime? Îi zâmbi, îşi întinse gâtul şi îl privi cu ochi strălucitori, ca inelele ei cu diamant El râse tare, flatat — Da, ai dreptate S-au spus multe lucruri neadevărate despre mine Se aplecă spre ea şi clipi de câteva ori — Dar mă tem că unele au fost adevărate — Am înţeles deja asta Că eşti un băiat rău, Jaime, spuse Faye, chicotind şi trăgând aer în piept Bărbaţii Uneori se întreba cum au reuşit să domine lumea, de-a lungul istoriei — Mă bucur să aud că sunt doar zvonuri false, zise Jaime De-abia aştept să încheiem acordul Din câte am înţeles, au mai rămas doar câteva detalii tehnice, iar avocaţii mei spun că putem semna contractul într-o săptămână — Asta îmi spun şi avocaţii mei Jaime îşi bău espressoul, îşi sprijini coatele de masă şi îşi aruncă privirea spre Faye Ea ştia ce avea să urmeze După atâtea întâlniri în care dansase acelaşi dans cu numeroşi bărbaţi Toţi îşi doreau acelaşi lucru Mai întâi afaceri Apoi sex De parcă ar fi făcut parte din înţelegere Faye zâmbi larg În ultimii ani învăţase să gestioneze, cu o precizie chirurgicală, astfel de situaţii — Mă gândeam, începu Jaime, coborând vocea şi privind-o în ochi Dacă nu ai planuri diseară, aş putea să-ţi arăt câteva dintre locurile mele preferate Ştiu cele mai bune restaurante şi îi cunosc personal pe cei mai buni bucătari Am şi un apartament mic, aici, în oraş Muncesc până noaptea, încât, uneori, se face prea târziu ca să mă mai întorc acasă, la frumoasa mea vilă din munţi Poate trecem pe acolo, să ne relaxăm? Cu o cafea şi coniac Îi făcu semn ospătarului şi îi ceru nota de plată Faye oftă în sinea ei Nici măcar unul dintre ei nu era original Cafea şi coniac în micul lui apartament din oraş — Ar fi minunat, spuse ea Dar sunt aici, cu mine, în acest weekend, cea mai bună prietenă a mea şi fiica ei Are cinci ani şi este, poate, cam prea plină de energie, dar e foarte drăguţă, şi nu le pot lăsa singure la hotel, aşa că poate ? Faye zâmbi dulce, privind cum panica punea stăpânire pe chipul lui Jaime — Îmi pare rău, dar tocmai mi-am amintit că i-am promis soţiei mele că merg acasă, la cină Îmi cer mii de scuze Însă îţi pot recomanda câteva restaurante Care sunt prietenoase cu copiii — O, ce păcat, dar m-aş bucura de recomandări, e foarte drăguţ din partea ta Jaime puse repede banii pe masă, se ridică şi dădu din cap Îi întinse mâna — Atunci, ne auzim săptămâna viitoare — Aşa facem, spuse Faye, strângându-i mâna Se uită îndelung după el, cum se îndrepta grăbit spre ieşire Râzând, se uită la ceas, îşi luă geanta şi se întoarse la hotel Buticul pe care îl căutase deja pe Google, din Suedia, era în drumul ei Urma ca David să primească o nouă surpriză Când intră în cameră, cu două pungi mari în mâini, îl găsi pe David în mijlocul unei discuţii de afaceri Chipul i se lumină, îi făcu semn că termină în cinci minute, iar ea îi răspunse cu o bezea Avea timp să-i pregătească surpriza Afară, pe terasa mare, despachetă tot ce cumpărase În faţa ei se întindeau acoperişurile Madridului; simţea cum toate grijile dispar, nu se mai gândea la nimic altceva decât la faptul că era aici, într-un oraş pe care îl iubea, cu un bărbat pe care îl iubea Ea, care n-ar fi crezut că va mai avea vreodată încredere în vreun bărbat David părea să fie pe punctul de a încheia conversaţia şi Faye se grăbi să termine Când David ieşi pe terasă, se întoarse spre el şi întinse braţele spre masă: — Tadaaa! — Ce Dumnezeu e asta? întrebă David, făcând ochii mari — Pentru că te-am luat de la Midsommar, trebuia să aduc Midsommarul la tine Înainte de venirea noastră aici, am căutat pe Google şi am găsit în apropiere un butic care vinde mărfuri suedeze Deci ai aici hering, pâine prăjită, brânză Våsterbotten, tărie, smântână, arpagic, tot ce ţi-ai putea dori Singurul lucru de care n-am putut face rost este prăjina de Midsommar, dar se rezolvă Şi uite! Am împletit coroniţe! Zâmbi larg şi scoase două coroniţe pe care le cumpărase în fugă de la o florărie Puse una pe capul ei şi una pe al lui David Arăta caraghios, dar sexy, într-o combinaţie irezistibilă O cuprinse cu braţele şi o sărută — Nebună mai eşti Dar îţi sugerez să începem, conform tradiţiei, cu dansul în jurul prăjinii — Ce mai aşteptăm? spuse Faye, trăgându-l spre pat, în timp ce fredona Små grodorna David sugerase să meargă într-un restaurant de lux, dar Faye insistase să stea într-o cafenea din apropierea magazinului echipei Real Madrid, aflat în aeroport, pentru a se uita la călători Faye iubea aeroporturile Barajas, din Madrid, nu făcea excepţie Oameni din toate colţurile lumii se perindau într-un vârtej nesfârşit Din când în când, percepea câte un cuvânt într-o limbă pe care nu o recunoştea Părinţii îşi struneau copiii, îi ţineau în braţe, îi îndemnau, îi certau Aşteptarea plutea în aer Unii aveau să-i revadă pe cei dragi, iar alţii aveau să-şi ia, în sfârşit, câteva zile libere, după luni întregi de trudă Poate că dragostea ei pentru aeroporturi se datora faptului că zburase pentru prima dată abia după ce împlinise douăzeci de ani Numărul lui Yvonne Ingvarsson clipea agasant pe ecranul telefonului Când Faye vorbise cu Kerstin, de dimineaţă, aceasta îi spusese că, dintre toate zilele, Yvonne îşi alesese să treacă din nou pe acolo tocmai ieri, în ajun de Midsommar Faye oftă Se săturase să-şi mai facă griji în legătură cu ancheta poliţistei, care părea să acţioneze strict din proprie iniţiativă Nimeni altcineva de la poliţie nu o mai contactase cu privire la Julienne, de la procesul lui Jack încoace Nu-i va mai permite lui Yvonne să-i provoace îngrijorare Imediat ce va ajunge acasă, Faye se va ocupa de ea Odată pentru totdeauna Ea şi David se vor muta împreună, Jack va fi în curând prins, era sigură de asta, şi avea de gând să-l facă pe Henrik să-şi ia labele murdare de pe Revenge David stătea în faţa laptopului şi lucra, foarte concentrat Din când în când, se ridica şi dădea telefoane de afaceri, umblând încolo şi încoace şi făcând gesturi ample Îi plăcea să-l privească lucrând Concentrarea şi pasiunea lui evidentă pentru ceea ce făcea Uneori îi adresa câte o întrebare rapidă, fără a da explicaţii O întreba ce crede despre potenţialul de afaceri al utilizării tehnologiei ADN în sănătate Sau cum crede că va afecta Brexitul cursul euro Uneori ştia să-i răspundă, alteori, nu O impresiona, în fiecare zi, cu vastele lui cunoştinţe, cu abilităţile şi cu dăruirea lui Era cizelat într-un mod în care Jack nu fusese niciodată Avea multe calităţi pe care Jack nu le avusese niciodată În cele din urmă, David închise capacul laptopului şi se întoarse spre ea — La ce te gândeşti? o întrebă La preluarea acţiunilor? — Nu, nu mă gândesc la asta acum Mă gândesc la nu contează David duse croasantul la gură Când muşcă din el, îi căzură firimituri pe genunchi Faye zâmbi Fu din nou cuprinsă de uimirea că se găsiseră unul pe celălalt — Ai avut timp să te uiţi la propunerea mea de finanţare, iubito? întrebă David, ştergându-se la gură Ea clătină din cap — Încă nu — Bine, eram doar curios ce părere ai — Ylva o să-i verifice pe toţi investitorii Raportul ar trebui să fie gata în curând Nu vreau să creadă că îţi ţin partea, n-ar da bine Ştii cum este Şi, după cum ţi-am spus ieri, am o treabă mai urgentă pe care trebuie s-o rezolv mai întâi David dădu din cap — Desigur Ai dreptate Şi ţi-ai stabilit corect priorităţile Eram doar curios ce părere ai Îşi feri privirea, dar Faye înţelese că îl rănise Ce ar fi contat, de fapt, dacă Ylva ar fi analizat propunerea lui David puţin mai devreme decât pe ale celorlalţi? El făcea totul de dragul ei De ce s-ar mai agăţa de aceste principii, când ar putea să-l facă fericit pe bărbatul care însemna atât de mult pentru ea? Avea încredere în el Şi chiar dacă, acum, viitorul companiei Revenge era incert, nu strica să fie prevăzătoare Faye îi puse mâna pe coapsă — Îi voi cere Ylvei să acorde prioritate propunerii tale — Nu-i nevoie, spuse David Şi ai dreptate, probabil că nu e bine să amestecăm lucrurile În plus, ai treburi mai importante la care să te gândeşti acum Faye se aplecă, forţându-l s-o privească în ochi — Eşti un om de afaceri genial şi mă bucur că vrei să mă ajuţi cu Revenge Pentru mine, este mai uşor să fac afaceri cu cineva despre care ştiu, de la început, că este loial şi se află pe aceeaşi lungime de undă cu mine Mai ales acum N-am avut niciodată mai mare nevoie de loialitate decât acum David zâmbi şi încruntarea îi dispăru Se temuse să nu fie respins? De ea? Poate că exista totuşi un orgoliu masculin în David, pe care ea nu-l observase până acum Sau îl ignorase Pe de altă parte, era om de afaceri Un învingător Fiecare întârziere, în afaceri sau în viaţa personală, însemna o înfrângere — Eşti sigură? o întrebă el, la fel de imperturbabil acum ca înainte cu câteva minute, şi îi mângâie mâna afectuos — Absolut sigură O strângea din ce în ce mai tare, ridicându-i mâna în sus pe coapsa lui, spre pântec Faye îi simţi penisul în podul palmei Îl mângâie — Să mă ocup de asta? îl întrebă El încuviinţă din cap Hoinăriră prin aeroport un timp, în căutarea unui loc retras Găsiră o toaletă pentru persoane cu dizabilităţi, se uitară în jur şi se furişară în ea, chicotind Imediat ce închiseră uşa, David preluă controlul — În genunchi, spuse el, făcându-i semn cu mâna Îşi desfăcu şliţul Faye îl cuprinse cu gura — Priveşte-mă în ochi, îi ceru el, iar ea dădu din cap, deschise gura şi începu să i-o sugă Podeaua era tare Pe Faye o dureau genunchii, dar îi plăcea Când David îşi dădu drumul în gura ei, ea înghiţi, privindu-l în ochi Yvonne Ingvarson avea părul ciufulit şi se uita ostil la Faye; avea ochii roşii Printr-o fereastră deschisă se auzeau strigăte de copii din apartamentul vecin În curte lătra un câine Faye se bucură să citească surprindere pe faţa anchetatoarei Aşteptă ca Yvonne să rupă tăcerea, dar văzând că poliţista nu spunea nimic, decise să facă ea primul pas — Pot să intru? — Ce cauţi aici? De unde ştii unde locuiesc? Faye nu-i răspunse Continuară să se privească în tăcere, până când Yvonne făcu un pas într-o parte Holul era întunecos, iar pe lângă pereţi se înşirau grămezi de ziare, cutii din carton şi sticle Mirosea a fum de ţigară şi a murdărie Faye păşi peste mormanul de gunoaie, fără să se descalţe Yvonne stătea nemişcată, cu braţele pe lângă corp Faye străbătu repede coridorul îngust Văzu un dormitor mic şi o baie, în drum spre camera de zi neluminată Jaluzelele erau lăsate Televizorul mergea, dat pe mut Faye apăsă pe un întrerupător defect, apoi se duse la fereastră şi ridică jaluzelele Lumina pătrunse înăuntru, dezvăluind toată dezordinea Pereţii erau decoraţi cu imagini din Grecia Marea, de un albastru turcoaz, şi clădirile albe străluceau în soare Posterul cu Mamma Mia trona deasupra canapelei Inima lui Faye bătea cu putere; ştia că în următoarele câteva secunde se va decide totul Trebuia s-o convingă pe Yvonne să nu-şi mai bage nasul unde nu-i fierbe oala Nu-i va permite s-o distrugă Faye nu-şi permitea să rişte, nu acum — Ce cauţi aici? întrebă Yvonne din nou — Vi se pare ciudat? spuse Faye, cu un zâmbet scurt şi rece Dumneavoastră m-aţi vizitat de mai multe ori, acum e rândul meu s-o fac — Nu e acelaşi lucru Eu sunt poliţistă şi investighez o crimă Aceasta este slujba mea Din tonul ei nu răzbătea nimic — Nu Nu investigaţi o crimă Fostul meu soţ a fost condamnat pentru crima despre care, evident, credeţi că eu am comis-o În plus, sunteţi într-o misiune din proprie iniţiativă Nu este vorba de nicio anchetă Se desfăşoară numai în capul dumneavoastră Nimeni altcineva nu crede că mai trebuie investigat ceva Faceţi asta pe cont propriu, nu-i aşa? Yvonne nu răspunse — Cred că tăcerea dumneavoastră înseamnă „da” Yvonne înghiţi în sec Buzele îi tremurau Era o cu totul altă persoană aici, acasă, decât în momentele în care o vizitase pe Faye Părea că faptul că o luase prin surprindere o făcuse nesigură pe ea — Câţi ani aveţi, vreo cincizeci? — Cincizeci şi nouă de ani, îi răspunse Yvonne Rămase din nou tăcută Faye începu să se simtă frustrată Deşi Yvonne părea mai docilă, nu reuşea s-o descoasă Nu întru totul Avea o atitudine precaută — Ce v-aţi dori? Yvonne se mută de pe un picior pe altul, dar nu spuse nimic — Aţi lucrat ani de-a rândul Pe un salariu mic Aţi avut un program de lucru încărcat Nu v-a mulţumit nimeni niciodată că aţi încercat să faceţi din Stockholm un oraş mai sigur Nu aveţi familie După orele de muncă, veniţi aici, în gaura asta de şobolan, şi vă uitaţi la televizor Vă place Grecia Mai aveţi şase ani până la pensie, dacă nu veţi fi concediată până atunci, din cauză că sunteţi o mică ticăloasă incomodă, iar apoi veţi fi dată definitiv uitării Faye îşi linse buzele, gândindu-se „Îmi plac ticăloasele incomode”, îşi spuse în sinea ei Cercetă pereţii, rămânând cu ochii fixaţi pe posterul filmului Mamma Mia Nisip auriu Apă turcoaz Un pod O barcă cu pânze, în depărtare Oameni fericiţi, zâmbitori Şi, deodată, înţelese cum ar putea s-o influenţeze pe Yvonne Ingvarsson Toată lumea avea un preţ Şi tocmai înţelesese cât valora Yvonne Fjällbacka – atunci Vântul se înteţise Stăteam aşezată la prora şi priveam amurgul, în timp ce mă ţineam de balustradă, să nu cad „Dacă aş cădea, aş muri Curenţii m-ar duce, m-ar trage în jos Corpul meu probabil nu va fi găsit niciodată Asta ar putea pune capăt coşmarurilor şi fricii ” Gândul era ispititor Dar, pe lângă durerea pe care eram sigură că i-aş fi provocat-o mamei, simţeam şi că nu aş putea face asta niciodată Lumea poate fi crudă şi întunecată, dar poate fi şi frumoasă şi luminoasă Ca mama Ea era lumina Trebuia să scăpăm de acolo Oamenii fericiţi erau peste tot În ziare, la televizor, la radio Le-am văzut feţele, le-am auzit râsul, poveştile Romanele pe care le-am citit erau pline de ei Chiar şi unii dintre vecinii noştri din Fjällbacka păreau fericiţi, deşi trăiau alături de iadul nostru Nefericirea noastră nu părea să treacă dincolo de gardul curţii Dar, cine ştie, poate că vedeam doar aparenţele La fel cum ei vedeau din noi doar aparenţele, prin fereastra bucătăriei şi în timpul conversaţiilor banale despre gazon, purtate peste gard Am avut marele ghinion să mă nasc în familia greşită O familie defectă de la început Trebuia să mă eliberez, să fac dreptate, să repar răul Mama nu era în stare de asta Totul depindea de mine Roger şi Tomas nu aveau de gând să păstreze secretul Le era teamă că voi vorbi Dar ştiam Aveau să se laude cu ceea ce făcuseră Toate lucrurile pe care eu nu le spusesem Tot ce se întâmplase în spatele uşilor casei noastre Secretele familiei Totul avea să iasă la iveală Asta nu trebuia să se întâmple Mama nu ar fi suportat Erau şi secretele ei Am revăzut, cu ochii minţii, momentul în care Sebastian stătea la fereastră După viol În timpul violului Cum semăna chipul lui cu al tatei Asta avea să continue Totul avea să continue Deodată, lucrurile au devenit clare şi am ştiut că va trebui să acţionez Cât despre Sebastian? Simţeam doar ură faţă de el, dar mama îl iubea Aveam să-l cruţ, de dragul ei Sau măcar aveam să încerc Nu puteam promite nimic Nu mai puteam Dar ceilalţi Ei trebuiau să moară Faye scoase telefonul şi formă numărul avocatului ei englez, George Westwood Inima îi bătea cu putere, în timp ce telefonul suna Miza era mare Yvonne se uita la ea încruntată Avocatul răspunse la al patrulea semnal, iar Faye îl salută scurt şi trecu direct la subiect — Vreau să cumpăr o casă în Grecia Pe o insulă Ceva ca în Mamma Mia După ce te ocupi de achiziţie, te rog să treci imediat contractul pe numele unei prietene de-ale mele Yvonne făcu ochii mari şi rămase cu gura căscată, dar o închise la loc Faye înţelese că o ghicise şi se relaxă — Vreau să o faci cât mai curând posibil, George, este vorba despre o prietenă foarte dragă — Of course Yvonne începu să umble de colo-colo prin încăpere Părea că se sfătuieşte cu ea însăşi, iar Faye îi văzu privirea, sesiză schimbarea ei de dispoziţie, înţelese că lupta era deja câştigată — Şi ca să înţelegi cât de dragă îmi e această prietenă, vreau să transferi trei milioane de coroane într-un cont aferent acestei tranzacţii Pentru cheltuieli neprevăzute Yvonne se opri şi se uită la Faye Ostilitatea din ochii ei dispăruse Acum părea doar şocată — Din contul Cayman? întrebă George, care, în ciuda conversaţiei oarecum ciudate, părea calm şi rezervat Aproape indiferent — Da, se rezolvă Îţi voi trimite toate detaliile mai târziu Mulţumesc, George Sună-mă când totul este gata Faye se ridică şi îşi puse telefonul înapoi în geantă — Tocmai ai încercat să mă mituieşti? o întrebă Yvonne — Nu, am cumpărat o casă în Grecia pentru cineva care cred că ar merita o pauză în viaţă Luaţi-o ca pe un gest de recunoştinţă, din partea unui cetăţean, pentru serviciile dumneavoastră îndelungate şi devotate Yvonne se uită la ea Faye zâmbi Această criză fusese depăşită Acum trebuia să se ocupe de criza de la Revenge Când Faye ajunse acasă, Kerstin o aştepta în apartament Chiar dacă fiecare avea cheile de la apartamentul celeilalte, nu le foloseau decât pentru a avea grijă de locuinţă, când una dintre ele era plecată Îl anunţase pe David că vor putea locui împreună doar şase luni pe an, iar el nu înţelegea de ce trebuia ca ea să-şi petreacă atât de mult timp în Italia I-a dat aceleaşi explicaţii pe care le oferise şi presei, că avea nevoie de un refugiu, de o casă şi de o ţară în care să nu se lovească la tot pasul de amintirea lui Julienne David n-a acceptat pe deplin explicaţia şi a încercat s-o convingă de faptul că, acum, ar putea să-şi construiască aici, în Suedia, o nouă viaţă alături de el, cu noi amintiri Faye ştia că, în viitorul nu foarte îndepărtat, va trebui să-i spună adevărul gol-goluţ Atunci, el avea s-o înţeleagă Dar, din anumite motive, amâna să o facă Avea încredere în el, nu asta era problema, dar se temea de felul în care ar fi privit-o el, când ar fi aflat cine era cu adevărat — Bună! Ce faci aici? Kerstin deschisese o sticlă cu vin şi scosese două pahare Îi făcu semn să se aşeze pe canapea, lângă ea — Am un zbor spre Mumbai mâine, dar vreau să mă asigur dacă nu cumva este nevoie să-mi amân călătoria Se întâmplă multe lucruri acum şi îmi fac griji pentru tine Nu vreau să crezi că te abandonez tocmai când ai cea mai mare nevoie de mine Faye se aşeză şi întinse paharul spre Kerstin, să-i toarne vin Luă o înghiţitură, apoi scoase un oftat lung — Sunt multe, Kerstin, dar nu mai multe decât pot să duc Ai făcut tot ce ai putut, m-ai însoţit până aici Acum este rândul Ylvei şi al lui Alice să preia ştafeta Ylva se va ocupa de registrul de acţiuni, cât timp tu vei fi în India Iar David îmi dă puterea să fac faţă E din ce în ce mai important pentru mine Kerstin se încruntă — V-aţi apropiat, într-adevăr, într-un timp destul de scurt Cât de multe ştii despre el? Mai mult decât ce ţi-am spus eu? Faye o prinse de mână — Ştiu că ai experienţe nefericite cu bărbaţii Sau cu un bărbat Şi Dumnezeu ştie că şi eu am Dar relaţia noastră pare în regulă Mă simt în siguranţă cu el — Mmm Kerstin sorbi încet din vin, cu o expresie sceptică şi ocolind privirea lui Faye Faye clătină din cap şi schimbă subiectul Vorbiră despre Julienne, despre cuceritorul Jaime În scurt timp, se înveseliră, aşa cum obişnuiau, dar niciuna nu părea complet sinceră Ylva şi Faye stăteau în biroul lui Faye Prin ferestrele mari, Stockholmul se vedea în toată splendoarea sa Cerul era acoperit cu un strat subţire de nori, prin care razele de soare răzbăteau din când în când — Te simţi în siguranţă acasă la Alice? întrebă Faye — Da Şi cred că Alice se bucură de compania mea, aşa cum ai spus — Bine Trebuie să fim unite Ai mai auzit ceva despre Jack? Ylva tresări, aşa cum făcea întotdeauna, când venea vorba de Jack — Nu, nimic, spuse ea, după un moment — Sper să-l prindă cât de curând Ylva dădu din cap Porni laptopul, ca să-i arate lui Faye raportul ei — Am făcut tot ce am putut pentru a opri achiziţiile Dar încă sunt foarte multe persoane care îşi vând acţiunile Suntem foarte aproape să pierdem compania Probabil că va trebui să punem în aplicare planul din Amsterdam Faye clătină din cap, îngrijorată — Nu ştiu, Ylva Chiar nu ştiu Pentru prima dată, după mulţi ani, mă simt neputincioasă Am crezut că lupta s-a terminat, dar o luăm de la capăt Parcă ne-am afla în parcul de distracţii Grönan, cu marionete care apar şi dispar Când dobor una, apare alta nouă Nu ştiu câtă putere mi-a mai rămas Oare merită? Împinse laptopul la o parte — Am bani cât să mă descurc Puţin spus să mă descurc Aş putea să nu mai muncesc niciodată Aş putea să mă ocup de alte lucruri decât de afaceri Să-mi petrec timpul cu David, de exemplu Cine ştie unde am putea ajunge? Iar planul din Amsterdam este riscant Poate să ne explodeze în faţă Ylva se uită la ea, strâmbând din nas — Nu te mai recunosc Există lucruri pe care le putem face Poţi cumpăra tu însăţi acţiuni Deţii capitalul majoritar Poţi lupta Te comporţi ca şi cum deja ai fi renunţat Nu asta e Faye pe care o ştiu eu Chiar îl vei lăsa pe Henrik să câştige? În cel mai rău caz, suntem foarte aproape să pierdem compania Oftă — Eu urmez instrucţiunile tale, tu eşti şefa Vreau doar să spun că vei regreta, dacă nu acţionezi eficient Faye nu răspunse Desena figuri cu degetul pe masă Telefonul îi vibră Era un mesaj de la David Faye nu putu să-şi stăpânească un zâmbet Ylva se aplecă spre ea — Pari fericită Faye dădu din cap — Cred că n-am fost niciodată atât de fericită cu un bărbat Sunt îndrăgostită, mă comport ca o adolescentă Amândoi ne comportăm aşa — Bine Dacă cineva merită, tu eşti aceea Sper să-l cunosc cât de curând — Se rezolvă Are multe probleme acum, cu actuala soţie Pe Faye o neliniştea ceea ce urma să-i ceară Ylvei Mai ales după discuţia pe care tocmai o avuseseră O cunoştea suficient de bine pe cea care îi fusese rivală pentru a bănui ce credea ea despre faptul de a-i oferi unei persoane avantaje în baza unor sentimente Pe de altă parte, Revenge era compania lui Faye Ylva era doar o angajată Faye avea voie să facă aşa cum dorea Şi totuşi ceva o neliniştea Să ceri aşa ceva însemna să te expui, să-ţi arăţi slăbiciunea Se uită prin birou, la uşile din sticlă pe care ţinuse să le aibă când amenajase biroul, pentru ca personalul s-o vadă când era prezentă acolo Recrutase ea însăşi majoritatea angajatelor, pe vremea când era directorul general al companiei Investise timp şi bani în ele, voia să le vadă cum evoluează Nu le putea dezamăgi Fuck it, se gândi ea — Apropo de David Vrea să fie unul dintre investitorii noştri, spuse pe un ton cât se putea de neutru Ylva dădu din cap, cu buzele ţuguiate, fără să se uite la Faye — Drăguţ În vocea ei se simţea ezitarea — Vreau să verifici cât mai repede propunerile lui de afaceri şi situaţia sa financiară — Deci ar trebui să-i acordăm prioritate? Faye dădu din cap — Bine Nicio problemă După cum am spus, tu eşti cea care decide Tăcură amândouă Faye se rezemă de scaun şi se uită la Ylva, care se încăpăţâna să privească ecranul laptopului Inspiră adânc — Crezi că îl voi lua pe David, indiferent cât de bună este propunerea lui? Ylva ridică privirea — Nu, eşti prea profesionistă ca să faci asta Te admir şi cred că ştii ce e mai bine pentru Revenge Sunt angajata ta de doar câteva săptămâni Chiar o să ţii cont de părerea mea? — Da, pentru mine este importantă Ylva oftă şi închise laptopul Îşi trecu o mână peste frunte — Îl cunoşti doar de o lună, nu? Eşti îndrăgostită Vă mutaţi împreună Asta nu e rău Dar să-l iei în companie? Nu ştiu ce să spun, dar cred că asta poate să-ţi creeze probleme Nu repeta greşelile pe care le-ai făcut înainte În plus, nici măcar nu pari interesată să te asiguri că o să păstrezi această companie, în care să investeşti Aşadar, este doar o întrebare retorică Poate că mâine nici nu vei mai fi la conducerea Revenge Faye simţi cum creştea în ea nervozitatea — Ar fi un investitor pasiv Are mulţi bani şi, întâmplător, crede că Revenge va lua cu asalt Statele Unite Crede în mine Şi e cel mai frumos om pe care l-am întâlnit vreodată Nu este ca alţii Ylva îşi ridică mâinile spre Faye — Faci cum vrei — Dar? — Dar nimic — Totuşi e ceva Faye era supărată Pe ea însăşi, pentru că riscase să se destăinuie şi nu se putuse abţine să-i ceară părerea Ylvei Şi pe Ylva, pentru că îşi băga nasul, chiar dacă Faye insistase să vorbească — Nu pot spune că o cunosc pe Johanna Schiller, spuse Ylva Pe de altă parte , am fost la câteva cine cu ea Pare a fi o persoană destul de rezonabilă Nicidecum nebună şi agresivă, cum o descrii tu Poate că ar trebui să asculţi şi cealaltă perspectivă Mai ales dacă tu şi David vă mutaţi împreună Faye pufni şi clătină din cap Se aplecă spre Ylva, care îi înfruntă, calm, privirea — Oamenii se schimbă Cândva, şi Jack era un bărbat destul de rezonabil Dar atât tu, cât şi eu suntem conştiente cât de mult s-a schimbat Johanna Schiller încearcă, cu orice preţ, să-l păstreze pe David în viaţa ei Îşi foloseşte fiicele în lupta împotriva lui Schimbă brusc planurile şi le duce în străinătate Refuză să semneze actele de divorţ — De unde ştii că este adevărat? — De unde ştiu spuse Faye, dar se opri Ylva, pentru care făcuse atât de multe, în ciuda a tot ceea ce se întâmplase, în ciuda tuturor trădărilor, îl acuza acum pe David că o minte Inspiră adânc, ca să se calmeze şi să-şi stăpânească tonul — Pentru că mi-a spus el Pentru că văd cât de aproape este să-l distrugă toată această situaţie Ea încearcă să-l zdrobească, folosindu-se de copiii pe care îi au împreună Ylva îşi scutură braţele — Probabil ai dreptate, spuse ea încet Faye continuă să se uite la Ylva, care privea în jos Simţea că nu se făcuse înţeleasă, dar regretă chiar înainte de a continua: — Nimeni nu ştie mai bine decât mine De fapt, asta nu diferă prea mult de felul în care tu ai încercat să mă îndepărtezi, devenind cea mai bună prietenă a lui Julienne Pentru că asta ai făcut, nu? Te-ai jucat de-a mama, tata şi copilul cu Jack, în timp ce eu pierdusem totul Ca să mă distrugi — Nu e corect, murmură Ylva Ştii şi tu că nu este aşa Lui Faye îi tremurau mâinile — Taci şi fă-ţi treaba Şi ţine-mă la curent cu modul în care evoluează acţiunile Îşi luă poşeta şi se ridică atât de brusc, încât răsturnă scaunul pe podea Îi aruncă Ylvei o ultimă privire rece, înainte de a-i întoarce spatele şi de a pleca Apoi, trânti uşa în urma ei Angajatele îi aruncară o privire şi îşi întoarseră repede ochii spre ecranele lor Faye conducea fără nicio ţintă pe drumurile din Lidingö Zonele rezidenţiale pitoreşti, zonele împădurite, micile cafenele se înşirau de-o parte şi de alta Totul era perfect Aranjat şi impersonal N-ar fi putut trăi niciodată aici Îi părea rău că răbufnise în faţa Ylvei În fond, ea însăşi o rugase să-şi spună părerea Îi ceruse asta Îşi pusese prietena într-o situaţie delicată Ylva însă mersese prea departe Îl acuzase pe David că minte De ce ar face asta? Faye însăşi văzuse cât era de devastat, după fiecare conversaţie cu Johanna Cum aceasta făcea ca totul să se întoarcă împotriva lui Oare greşise cooptând-o pe Ylva în Revenge? Oare Faye o supraapreciase? Poate că era invidioasă? Dacă încă o acuza, în sinea ei, pe Faye de propriile eşecuri, de despărţirea de Jack, de faptul că fusese nevoită să iasă din lumea afacerilor? Faye îi întinsese o mână, deşi rănile pe care i le provocase Ylva încă o dureau Ca nişte petice invizibile ale unor visuri pierdute Şi acum, când Faye începea, în sfârşit, să se vindece şi îşi găsise, în sfârşit, dragostea, Ylva nu-i permitea asta Ylva nu preţuia ce avea Datorită lui Faye, locuia la Alice Datorită lui Faye, avea un serviciu bun Şi, lucrul cel mai important dintre toate: o avea pe fiica sa alături Nu ca Faye, care fusese nevoită s-o părăsească pe Julienne Inima ei era sfâşiată de dor Faye trecu prin centrul oraşului Lidingö şi abia reuşi să evite o pisică galbenă, care se grăbea să traverseze strada Luă telefonul şi îl sună pe David Simţea nevoia să-i audă vocea Se auzea tonul de apel, dar David nu-i răspunse — La naiba! Când intră căsuţa vocală, trânti furioasă telefonul pe scaunul pasagerului Respiră adânc şi traversă podul Lidingö Acceleră, în zigzag, printre celelalte maşini Mergea cu 120 de kilometri la oră Îi plăcea viteza În loc s-o ia prin tunelul proaspăt construit, care ducea în oraş, viră spre Gärdet Încetini, trecând prin locul în care ea şi Jack se sărutaseră prima dată, în urmă cu aproape douăzeci de ani Un sărut scurt şi rapid Apoi el se răsucise pe călcâie şi plecase O lăsase acolo Acel sărut, din acea seară, îi schimbase viaţa I-o dăduse pe Julienne Simţi că i se pune un nod în gât Lacrimile îi ardeau în spatele pleoapelor — Calmează-te, murmură ea Se îndreptă spre Djurgården Se mai linişti puţin O luă pe un mic drum forestier, de pe lângă Kaknästornet Opri motorul Savură liniştea Apoi întinse mâna după telefon Se gândi o clipă, inventă un nume, fură câteva fotografii de pe contul de Facebook al unei americance şi îşi creă un profil fals de Instagram Adăugă, la întâmplare, câteva persoane în noul cont, apoi introduse în căsuţa de căutare numele Johannei Schiller Avea profilul privat 1489 de urmăritori „Petra Karlsson” avea să fie urmăritorul ei cu numărul 1490 Fjällbacka – atunci Insulele şi insuliţele pe lângă care alunecam pe apă se zăreau ca nişte umbre fără contur în lumina amurgului Tjurpanneområdet Peste tot mlaştini, plaje stâncoase şi terenuri necultivate Un ţinut sălbatic, cu ape înşelătoare Marinarii din toate timpurile se temeau de Tjurpannan Pentru că nu exista un dig împrejmuitor, locul era periculos Tomas ieşise din cabină şi se freca, somnoros, la ochi A schimbat câteva cuvinte cu Roger, iar eu am presupus că vorbeau despre mine Poate erau îngrijoraţi că îi voi pârî, când vom ajunge acasă Nu-l vedeam pe Sebastian Oare dacă ei s-ar decide să mă arunce peste bord, el s-ar împotrivi? Nu cred, îl cunoşteam pe fratele meu Era îngrozit şi acţiona doar sub impulsul forţei şi al fricii Barca gonflabilă atârna la pupă M-am îndreptat spre ea Hainele îmi fluturau în vânt Mişcarea elicei de la motor învolbura apa Vâslele se aflau în barcă, de-a lungul pereţilor interiori Roger şi Tomas mă priveau bănuitori, în timp ce mă îndreptam într-acolo, aşezându-mă departe de ei — Ai grijă, a zis Tomas Vântul este destul de puternic şi ştii ce se spune despre Tjurpannan — Nu ştiu, am răspuns, deşi ştiam foarte bine ce se spunea Totodată m-a surprins grija lui neaşteptată pentru mine — Dacă se întâmplă să cazi aici, nu te mai găseşte nimeni Ştii, curenţii S-a întors din nou spre Roger, a luat o bere şi a deschis-o Am întins mâna, imperceptibil de încet, spre una dintre vâsle Un val a clătinat barca M-am sprijinit de balustradă După câteva secunde, am mai încercat o dată În depărtare, pe mare, se vedea trecând o navă comercială iluminată, ca un zgârie-nori orizontal Am simţit suprafaţa aspră a lemnului când am tras vâsla spre mine Am aşezat-o uşor la picioarele mele şi am aruncat o privire spre Tomas şi Roger, care erau concentraţi asupra hărţii Am tras de câteva ori aer în piept Au căzut câteva picături de ploaie, umezindu-mi fruntea Am deschis gura, am scos limba şi am închis ochii Mi-am adunat toate puterile M-am ridicat, continuând să mă ţin de balustradă În clipa următoare, mi-am umplut plămânii cu oxigen şi apoi am ţipat cum nu mai ţipasem niciodată Poate că groaza pe care o simţisem în ultimele zile, cât stătusem încuiată în cabană, ieşea acum, în sfârşit, la iveală Tomas şi Roger s-au îndreptat într-un suflet spre mine Am arătat spre apă, bâiguind: — Acolo Am ţipat din nou S-au înghesuit pe lângă mine şi s-au uitat în apă, în timp ce eu am făcut un pas înapoi şi am luat vâsla Am ridicat-o Am îndreptat-o spre spatele lor Ştiam că trebuia să-i lovesc pe amândoi în acelaşi timp În clipa în care vâsla s-a apropiat în viteză de el, Tomas s-a întors N-a avut însă timp să reacţioneze sau să se apere I-am lovit cu vâsla la nivelul pieptului şi i-am aruncat peste balustradă Chiar înainte de a cădea în apă, am auzit un ţipăt Am lăsat vâsla din mână şi m-am aplecat, nerăbdătoare, să-i văd dispărând Tomas a reuşit cumva să se prindă de balustradă şi să se ţină strâns Când ni s-au întâlnit privirile, am citit spaima din ochii lui M-am uitat la el în tăcere — Te rog, ajută-mă! a strigat Mâna i s-a încleştat şi încheieturile degetelor i s-au albit A încercat să se prindă şi cu cealaltă mână, ca să se poată ridica M-am aplecat, impasibilă Am deschis gura, mi-am pus dinţii pe degetele lui şi l-am muşcat A urlat de durere Mi-am înfipt adânc dinţii, l-am muşcat până la os, până când, în sfârşit, a slăbit strânsoarea A căzut ţipând S-a lovit de suprafaţa apei Apoi a dispărut sub apa care s-a liniştit Când David sună, Faye tocmai parcase maşina în garaj şi se îndrepta spre lift O anunţă că va întârzia Se certase cu Johanna Din nou Ea îi ceruse bani, ameninţându-l că, în caz contrar, îi va suna pe partenerii lui de afaceri şi îl va calomnia — Zilele trecute avea de gând să mă raporteze la poliţie pentru agresiune Suport toate astea doar de dragul fetelor Dar abia aştept să se termine totul, să fim doar noi doi — Şi eu Glasul lui David suna foarte resemnat Dacă Ylva ar fi auzit fie şi numai această conversaţie, probabil că şi-ar fi revizuit atitudinea Sigur, a luat cina cu Johanna de câteva ori Dar, în contexte sociale, oamenii îşi afişează partea cea mai plăcută, gata să facă orice ca să nu-şi compromită, nici măcar cu o fisură, imaginea lor perfectă Omul este un animal de turmă, pentru care cel mai negru coşmar este să fie exclus din comunitate Desigur, cineva ca Johanna Schiller ar fi putut expune o faţă umană, pentru câteva ore Şi nimic din înfăţişarea ei n-ar fi dezvăluit faptul că întotdeauna fusese aşa cum o descria acum David Oamenii se schimbă Faye ştia asta cel mai bine Când Jack o părăsise, şi ea îşi pierduse minţile Uitase complet cine era Îşi luă rămas-bun de la David – după ce el îi promise că va ajunge la ora nouă –, în timp ce liftul se oprea la etajul său Deschise repede uşa, se uită în stânga şi în dreapta, pentru a se asigura că Jack nu o aştepta, apoi descuie rapid uşa de lemn şi pe cea blindată Apartamentul era gol şi pustiu Era frumos, dar nu se simţea acasă aici O casă are nevoie de viaţă, de alţi oameni, de o poveste Faye îşi lăsă geanta jos, deschise uşile glisante spre terasă, pentru a aerisi puţin, şi se aşeză pe una dintre canapelele albe din living Îi era dor de Julienne şi de mama ei Luă un dosar cu documente de-ale companiei Revenge, cu schiţe ale produselor americane pe care trebuia să le aprobe, dar privi hârtiile fără entuziasm Oftă Le aşeză pe măsuţa de cafea Nu mai avea energie Nu în seara asta De ce să investească atât de mult timp în extinderea în SUA, dacă oricum îşi va pierde afacerea? Întinse mâna spre telefon Îi trimise un mesaj lui Alice: „Trebuie să ies în seara asta Hai să ne întâlnim la Strandbryggan şi mă voi asigura că va fi şi David acolo” La Strandbryggan, petrecerea era în toi Un DJ punea muzică de la Avicii pe puntea unui iaht purtând sigla restaurantului, unde dansau aproximativ douăzeci de tineri veseli — Ce bătrână mă simt, mormăi Faye, în timp ce stăteau la coadă — Eu, nu Ba chiar dimpotrivă Mă bucur de tinereţea lor, spuse Alice Apropo, asta e prima dată când ne întâlnim, din clipa în care tu şi David aţi decis să vă mutaţi împreună Felicitări! Se îmbrăţişară, iar Faye simţi mirosul dulce al parfumului de vanilie al lui Alice Alice era mai frumoasă ca oricând Purta o rochie albă, scurtă, care, împreună cu pantofii cu toc înalt, atrăgea privirile băieţilor tineri Faye nu putea să-şi stăpânească zâmbetul Cu câţiva ani în urmă, ar fi fost iritată şi geloasă pe ea, pentru atenţia care i se acorda Alice zâmbi spre doi tipi cu feţele tatuate Farmecul ei era că se adapta repede oriunde Bărbaţii din toate categoriile sociale, din toate mediile şi de toate vârstele erau fascinaţi de ea Recrutarea ei la Revenge fusese o sclipire de geniu, se gândi Faye, mulţumită Majordomul, un tânăr cu părul şaten, strălucitor, îmbrăcat în tricou polo alb şi pantaloni scurţi, o privi pe Faye ca şi când ar fi recunoscut-o — De fapt, toate locurile sunt ocupate în seara asta, dar putem face o excepţie pentru două frumuseţi extraordinare, spuse el, arătând spre o masă Alice chicoti fericită, în timp ce Faye îşi dădu ochii peste cap — Ce mai snob, mormăi ea Tânărul se opri în dreptul mesei, trase scaunele pentru ca ele să se aşeze şi chemă un ospătar — Serveşte-le pe doamne cu o băutură, până se hotărăsc ce vor de mâncare În scurt timp, fiecare primi câte un pahar de şampanie — Cum a fost călătoria la Madrid? întrebă Alice Faye zâmbi — Să înţeleg că a fost bine? spuse Alice, ridicând paharul Ciocniră, cu un clinchet, exclamând în acelaşi timp cu voci afectate: — Vulgar! Râseră şi sorbiră din pahare — Unde e David? întrebă Alice Mi-ar plăcea să-l cunosc şi să-l întreb cum a reuşit să te cucerească — Vine puţin mai târziu Vei avea ocazia să-l cunoşti — În sfârşit Iritarea pe care o simţise Faye cu câteva ore mai devreme îi trecuse imediat ce se întâlnise cu Alice Viaţa i se părea acum simplă Amuzantă Captivantă Comandară creveţi gratinaţi, cu parmezan, pâine dospită şi o sticlă cu vin alb şi se rezemară de spătarul scaunelor O ambarcaţiune cu turişti trecea încet, iar valurile făceau ca puntea din lemn să se legene, într-o mişcare plăcută Gândul îi zbură la David şi la Johanna Alice îi spuse că Henrik demarase o campanie pentru a o recuceri Îi promisese să se schimbe, să facă terapie de cuplu, s-o lase mai moale cu munca Alice dădea furioasă din cap, în timp ce repeta promisiunile lui — Şi ce sentimente ţi-a trezit? întrebă Faye — Niciunul O femeie poate îndura multe, dar, până la urmă, puterea de înţelegere se epuizează În plus, viaţa mea este mai palpitantă acum M-am resemnat să fiu o simplă mamă, să mă dedic casei, copiilor – pentru că este o viaţă confortabilă şi comodă Dar nu mai vreau să depind niciodată de un bărbat Nu voi mai accepta niciodată să nu fiu stăpână pe propria-mi viaţă Şi nici combinaţia dintre un penis mic şi o tehnică jalnică Faye pufni în râs Apoi spuse: — Alice, trebuie să te întreb ceva — Aşteaptă puţin, zise Alice, ridicând un deget Trebuie să merg la toaletă Alcoolul din mine dă pe dinafară Trase scaunul şi se ridică În timp ce se uita după ea, Faye auzi sunetul telefonului, în poşetă O notificare de pe Instagram Johanna Schiller acceptase cererea de prietenie Tocmai când era pe punctul de a intra pe profilul ei, Faye îl văzu pe David păşind pe punte şi privind în jur Puse telefonul în geantă, se răsuci şi îi făcu semn cu mâna Înainte de a se aşeza lângă ea, David o sărută După câteva minute, Alice se întoarse, făcu apoi cunoştinţă cu David, iar cei doi se înţeleseră aproape instantaneu Faye observă că, la fel ca toţi ceilalţi bărbaţi, şi el era tulburat de prezenţa prietenei sale Cu capul dat pe spate, Alice râdea de ceva ce spusese David Când el se aplecă peste masă şi gesticulă, Alice râse şi mai tare În mod evident, exista chimie între ei Era cam prea mult? Faye simţi mâna lui David pe coapsa ei şi îi auzi râsul, ca prin vis Cât de bine îl cunoştea, de fapt? Ar trebui să ia mai în serios discuţia cu Ylva? Să se întâlnească cu Johanna, să asculte ce avea de spus? — Faye? Discuţia încetase Se uita, confuză, când la unul, când la altul — Ce crezi despre asta? N-ar fi minunat? Alice o privea cu ochi strălucitori — Îmi pare rău, cred că am băut prea mult Ce cred despre ce? David o privi îngrijorat — Eşti sigură că te simţi bine? — Sunt doar puţin ameţită, îl linişti ea Doar eu sunt de vină Şi vinul Se conformă, intrând în conversaţie, dar gândurile ei zburau în altă parte, în timp ce îşi ţinea mâna pe mâna lui Doar pentru că ai o relaţie cu cineva, nu înseamnă că încetezi să te simţi atras de altcineva Evident, David o considera pe Alice atrăgătoare Era normal să nu devină un robot asexual, doar pentru că el şi Faye se mutaseră împreună La fel cum făcuse şi Faye altă dată, şi el putea să creadă despre alte persoane că sunt sexy, să aibă fantezii cu ele, să-l excite acest gând, să dorească o femeie pe care o vede Aşa era sănătos Indiferent de ce-şi imaginează mulţi Faptul că partenerul tău este atrăgător şi pentru alţii te ţine în alertă Te face să fii mai dedicat relaţiei Şi ţie însuţi Dacă lui Faye nu i-ar fi fost teamă să nu-l piardă pe David, s-ar fi simţit la fel de atrasă de el? Motivaţia oamenilor, în căutarea unui partener, este cam aceeaşi De aceea unii indivizi sunt consideraţi mai atractivi decât alţii Dar dacă Faye ar fi ştiut că este singura pe care David o poate cuceri, l-ar mai fi dorit atunci? Nu cumva certitudinea aceasta – că Faye nu avea de ales – îl determinase pe Jack s-o înşele pe Faye, iar şi iar? Ea nu avea unde să plece Nu putea să renunţe la el Era blocată în colivia ei Din punct de vedere economic Şi emoţional Pentru ea, Jack era un zeu Dar pentru Jack, Faye fusese o jucărie pe care el ştia că nimeni nu putea să i-o ia Dacă interzici gândurile cuiva, ele vor răsuna din ce în ce mai tare, până când vor ieşi la iveală Pentru a se transforma din fantezie în realitate Ar fi chiar atât de grav dacă David ar avea acum fantezia de a face sex cu Alice? De ce să-l lase cu această curiozitate nesatisfăcută? De ce nu le-ar spune „auziţi, mergeţi voi doi acasă, împreună, şi ne vedem mâine”? În teorie, funcţiona Faye îşi dădea seama că aflase destul de multe despre sentimente şi despre sex în ultimii doi ani, încât să nu mai fie geloasă Încât să înţeleagă că să ţi-o tragi înseamnă doar să ţi-o tragi Dar, în acelaşi timp, îşi dădea seama că ar vrea să participe şi ea Această revelaţie puse stăpânire pe gândurile ei: o dorea şi pe Alice Nu ca parteneră, nu pentru a-şi împărţi viaţa cu ea, ci pentru momentul de faţă Voia s-o guste pe Alice, să-i cunoască trupul şi sufletul Să se reflecte în frumuseţea ei Pentru că Alice era atrăgătoare, pentru că era o zeiţă Inaccesibilă Aruncă o privire spre Alice Îşi mută privirea către David Continua să strângă, din ce în ce mai tare, mâna lui David Simţea cum gândul îi punea stăpânire pe trup O excita Devenea tot mai puternic — Nu vi se pare că muzica este cam tare? spuse ea N-aţi vrea să mergem în apartamentul nostru? Focul din şemineu arunca reflexii portocalii şi roşii, iar lumina făcea ca trupul lui Alice şi al lui Faye, care dansau, să lase umbre mişcătoare pe pereţii albi Uşa terasei era deschisă, iar Dancing Queen a formaţiei Abba se contopea cu noaptea luminoasă de vară Cu mâinile ridicate spre tavan, mimau că au microfoane şi cântau împreună David stătea într-un fotoliu, cu nasturii de sus ai cămăşii descheiaţi, sorbind din whisky Avea ochii înceţoşaţi de la băutură şi zâmbea larg Lui Faye îi plăcea zâmbetul lui, o excita, simţea cum se umezeşte — Dansează cu noi! strigă ea, făcându-i semn să vină Se simţea puternică, văzându-l cum se ridică în picioare şi se îndreaptă spre ele Se supunea ordinelor lor Ele erau cele care îl invitau pe el, şi nu invers Ele dădeau tonul şi ritmul Ele controlau dansul Faye îşi dădu seama, în acel moment, că nu îl văzuse niciodată pe David dansând; dar acum se destinse, făcu câţiva paşi de dans în lateral şi li se alătură — Nu m-am mai îmbătat atât de tare de la balul de absolvire a facultăţii, spuse el — Nici eu Şi, cu siguranţă, n-am mai dansat niciodată atât de mult! strigă Alice Combinaţia dintre dans şi alcool o eliberase pe Faye de toată tensiunea şi neliniştea pe care le simţise Tot ce era important se întâmpla aici şi acum, în această cameră Avea alături două persoane care însemnau mult pentru ea, într-o seară strălucitoare de vară, la Stockholm Restul putea să mai aştepte Lumea toată putea să mai aştepte Piesa de la Abba se termină, fiind urmată de Fireworks, de la First Aid Kits Se aplecară pe spate, întinseră mâinile şi cântară împreună Alice avea părul despletit, iar corpul ei se mişca ritmic, senzual, fără niciun efort, deşi probabil că era conştientă de frumuseţea ei Faye o trase spre ea şi o sărută Avea buzele moi şi umede Limba ei avea gust de mentă şi de alcool Se îmbrăţişară, iar când Alice o muşcă pe Faye de buza de jos, aceasta simţi un fior în tot corpul Faye întoarse capul David se aşezase din nou în fotoliu şi stătea parcă vrăjit, privindu-le fără să spună nimic Prin rochie, simţi sfârcurile tari ale lui Alice, apăsându-le pe ale ei Stăteau îmbrăţişate şi se uitau provocator la David Înţelese că era pe aceeaşi lungime de undă cu Alice, în săruturile lor era ceva care trecea de la joacă la dorinţă, într-un fel care nu lăsa loc de îndoială Ea şi Alice se îndreptară spre David şi se opriră chiar în faţa lui Faye o cuprinse pe Alice pe la spate, trăgându-i uşor de pe umăr breteaua rochiei Rochia alunecă încet de pe Alice, formând o grămăjoară la picioarele ei Alice rămase goală între David şi Faye David se holba la ea, dar nu se clinti, stătea perfect nemişcat, cu paharul de whisky sprijinit pe coapsă şi cu ochii pe Alice — Îţi place de ea? întrebă Faye, în timp ce mângâia sfârcurile lui Alice Alice gemu şi îşi dădu capul pe spate, aşezându-l pe umărul lui Faye Faye îşi lăsă mâinile să rătăcească, încet Până ajunseră între picioarele lui Alice Era udă, o mângâie, aşa cum ei însăşi îi plăcea să fie mângâiată — Îţi place de ea? întrebă din nou Alice gâfâia Se umezi şi mai tare, mângâiată de degetele lui Faye David dădu încet din cap Îşi desfăcu pantalonii şi îşi scoase mădularul tare ca piatra, mângâindu-l lent, în sus şi-n jos, cu mâna dreaptă Faye continuă s-o atingă pe Alice o vreme, în timp ce David îşi plimba mâna în sus şi-n jos Alice făcu un pas spre David Îl încălecă Se freca înainte şi înapoi de coapsele lui, în ritmul muzicii Ignorându-i membrul, îl forţa să-şi ţină mâinile departe de el În schimb, începu să se frece de el, dar fără să-l strecoare în ea Faye ocoli fotoliul şi îi descheie cămaşa lui David Îşi trecu degetele în jurul sfârcurilor lui şi îl ciupi uşor Apoi începu să mângâie sfârcurile lui Alice Se aplecă înainte, iar gura sa şi a lui Alice se întâlniră într-un sărut umed, în timp ce Alice se mişca în sus şi în jos şi se freca de sexul lui David David stătea ca paralizat; se afla sub controlul lor — Atinge-o, şopti Faye, prinzându-l de mână şi aşezându-i-o pe unul dintre sânii lui Alice Se ridică şi se dezbrăcă, o trase spre ea pe Alice, o sărută şi îi împinse capul între picioarele ei Gemu şi se rezemă de perete David se uită la Faye, întrebător, iar ea dădu din cap Îşi aruncă rapid hainele şi se aşeză lângă Faye, în faţa lui Alice Faye mişcă uşor din cap, ca răspuns la întrebarea nerostită a lui Alice Nu era geloasă Ea era cea care îi împărţea Pe David Pe Alice Chiar aici, chiar acum, nimeni nu datora nimic nimănui Alice se aşeză în genunchi şi îi satisfăcu pe fiecare, pe rând Faye întâlni privirea lui David, îi zâmbi uşor, îşi muşcă buza şi o trase şi mai tare de păr pe Alice — Acum e rândul nostru Tu ne vei privi Haide! O luă de mână pe Alice şi o conduse spre canapea Alice se întinse pe spate, iar Faye se întinse în celălalt capăt, peste ea, cu limba lui Alice între picioare Începu, încet, s-o lingă şi ea pe Alice Cu coada ochiului, îl văzu pe David lângă ele, frecându-şi încet penisul cu mâna în sus şi în jos Ochii îi scânteiau de plăcere, în timp ce Alice o lingea Când simţi orgasmul, începu să tremure, lăsând să iasă din ea un strigăt puternic Încetă s-o mai lingă pe Alice, se rostogoli pe o parte, pe canapeaua uriaşă, şi se uită încurajator la David — Vreau să te văd cu ea, spuse David se ridică şi se apropie de ele Stând în genunchi, Alice se îndreptă spre David, care o pătrunse repede Faye simţea excitarea cum îi învăluie tot corpul, în timp ce David împingea din ce în ce mai tare Începu să mângâie clitorisul lui Alice, iar ea îşi duse mâna către mădularul lui Îi mângâie scrotul cu mâna liberă, simţindu-l cum atârna greoi şi cald — Îţi place? îl întrebă ea cu o voce răguşită, chiar dacă citea răspunsul pe faţa lui După un timp, Faye nu se mai putu abţine; îl dorea, cu toată fiinţa ei, cu pântecul umed şi fierbinte de dorinţă Aşa că se aşeză lângă Alice, în aceeaşi poziţie, înlocuind-o Beţia o făcea să vadă totul în ceaţă: lumânările, trupurile lor goale, focul aprins Glasurile şi gemetele Totul părea un vis Simţea că i se învârte capul Simţea gura lui Alice în jurul sfârcului ei întărit Degetele lui Alice o mângâiau, în timp ce David se împingea în ea, răspândindu-i o durere plăcută în tot corpul, în fiecare terminaţie nervoasă Spunea lucruri pe care nu le spusese niciodată, avea gânduri pe care nu le mai gândise până atunci La sfârşit, toţi trei se întinseră pe canapea, râzând şi respirând adânc Îşi simţeau trupurile dureroase, transpirate, lipicioase, încă excitate, pregătite s-o ia de la capăt În anumite momente din viaţă, parcă uiţi că eşti fiinţă umană, iar asta este însăşi esenţa umanităţii, gândi Faye, închizând ochii Apoi simţi cum buzele lui Alice se mişcă pe corpul ei O iubea pe Alice Îl iubea pe David Fjällbacka – atunci Cadavrele lui Tomas şi lui Roger au fost înghiţite de suprafaţa spumoasă a mării În urmă cu o clipă trăiau, acum erau doar amintiri, mâncare pentru peşti Curenţii care circulau aici erau neregulaţi şi sălbatici – speram ca trupurile lor să nu fie găsite niciodată Am prins cârma şi am continuat traseul parcurs de Roger Sebastian a ieşit din cabină, unde se dusese să doarmă ca să-i treacă beţia Privea în jur, buimac — Unde sunt Roger şi Tomas? a întrebat el surprins S-a apropiat de mine şi mi-a aruncat o privire — Ce s-a întâmplat? a zis Ai sânge la gură Evitasem înadins să mă spăl Trebuia să-l sperii pe Sebastian, ca să tacă I-a strigat pe Tomas şi pe Roger L-am privit cu o expresie goală — Au căzut în apă, am spus calm — Poftim? L-am fixat cu privirea, în care cred că el a văzut ceva nou, înspăimântător Mi-a întors spatele — I-am lovit cu o vâslă, aşa încât să cadă peste bord, am spus, arătând cu capul spre vâsla care se afla în acelaşi loc în care îi lovisem Roger a căzut imediat Tomas s-a agăţat de balustradă, aşa că l-am muşcat de mână până s-a desprins De asta am sânge la gură Sebastian a căscat ochii şi a făcut un pas spre mine — Ştim amândoi că nu îndrăzneşti să faci nimic când eşti singur, i-am spus calm A trecut vremea aceea S-a oprit la o jumătate de metru distanţă de mine Mi-am lins buzele şi am simţit gustul metalic al sângelui lui Tomas — Dacă te mai atingi de mine, te omor, Sebastian Înţelegi? Nu mai sunt fraiera cu care poţi să faci tot ce vrei Şi dacă o să spui cuiva, vreodată, ce s-a întâmplat aici, o să spun că tu i-ai împins peste bord şi voi povesti tot ce s-a mai întâmplat Am dovezi despre violurile tale Ultima era o minciună Sebastian a mormăit ceva, dar l-am ignorat — Singurul motiv pentru care trăieşti este acela că mama te iubeşte Am încercat să-mi dau seama dacă simţisem ceva înainte de a face ceea ce făcusem Ucisesem doi oameni Dar mi-am dat seama, mulţumită, că procedasem corect Pentru a supravieţui Să fie ăsta momentul în care m-am maturizat brusc? Sebastian se uita la mine Însă mânia care îl stăpânise mai devreme dispăruse; părea resemnat Învins — Acum îţi voi spune ce să povesteşti când vom ajunge înapoi, i-am zis Trebuie să spui poliţiei că au căzut în apă Că ne-am întors să-i căutăm, dar că apa era prea adâncă, înţelegi? Apoi vei repeta această poveste de fiecare dată când cineva te va întreba, pentru tot restul vieţii tale — Te simţi bine, iubito? Nu-ţi pare rău pentru ce s-a întâmplat ieri? David o privi întrebător, în timp ce îi mângâia mâna cu degetele Faye îl aprecie pentru îngrijorarea sa Ar fi fost ciudat să nu fie îngrijorat Ea însă îi răspunse sincer şi direct: — N-am niciun regret Suntem trei adulţi, cu voinţă proprie, şi te iubesc atât pe tine, cât şi pe Alice Da, în moduri puţin diferite adăugă ea, râzând Şi totuşi a fost drăguţ A fost dragoste A fost respect — Eşti minunată, îi spuse David şi Faye văzu în ochii lui că era sincer — E, spui doar aşa, zise ea, aşteptând, în mod evident, o reacţie din partea lui — Ştii că eu cred că eşti cea mai frumoasă femeie de pe pământ, nu? Sau ar trebui să spun mai clar asta? — Cred că ar trebui să spui mai clar, zise Faye, aplecându-se spre el şi sărutându-l Ceva din atitudinea lui David o făcea să aştepte mereu complimente de la el Îi plăceau declaraţiile lui de dragoste Şi sărutările lui În legătură cu noaptea trecută nu exista nicio îndoială David făcuse dragoste cu amândouă, dar tot timpul îi fusese clar că pe ea o iubea — Ştii începu el, ezitând Am vorbit să ieşim la prânz, însă în cursul zilei de azi trebuie să plec la Frankfurt Am de rezolvat nişte probleme plictisitoare de afaceri Aş prefera să ne întâlnim, dar dar e nevoie să mai şi muncim — Desigur, spuse Faye, mângâindu-i mâna Eu te înţeleg cel mai bine Şi eu va trebui să fiu plecată o vreme şi ar fi foarte ciudat dacă nu aş înţelege când trebuie să pleci — Sigur? El o privi pe sub sprâncene, iar ea aprecie grija lui În naivitatea ei din tinereţe, crezuse că Jack era bărbatul visurilor ei Cu David era altceva Mai presus de toate, nu era ca Jack David îi luă mâna, o duse la gură şi o sărută — Nu mai e nimeni ca tine pe lume, ştii asta, nu? Când mă întorc acasă, diseară, vreau să te scot la cină La Frantzén Bine? Faye dădu din cap şi David o sărută într-un fel care îi tăie respiraţia Dumnezeule, cât de tare îl iubea pe acest bărbat Faye îşi mai frecă puţin părul cu prosopul, când intră în dormitor Îşi legă cordonul halatului Dacă tot nu lua prânzul cu David azi, voia, cel puţin, să se bucure de dimineaţa aceasta Chiar atunci văzu cum se luminează ecranul telefonului, aflat pe pat Era un mesaj de la Ylva Faye îl deschise „Vino la birou Henrik este aici A făcut mai multe achiziţii, despre care a anunţat abia acum Este acţionar majoritar ” Faye tresări, gata să scape telefonul din mână Nu putea să fie adevărat Cum naiba se întâmplase asta? Se îmbrăcă rapid, se fardă şi mai rapid şi se aruncă într-un taxi Când ajunse la birou, nimeni nu îndrăzni s-o privească în ochi Alice o întâmpină la recepţie şi îşi zâmbiră scurt, înainte ca gravitatea momentului să le copleşească din nou — Te aşteaptă în biroul tău, îi spuse Alice N-am de gând să intru cu tine acolo Din motive evidente Dar Ylva este acolo, afară Te aşteaptă Faye dădu din cap, înşfăcă strâns geanta Chanel şi inspiră adânc, înainte de a urca până la ultimul etaj Ylva o întâmpină în faţa liftului, când uşile se deschiseră — Mai are tupeul să vină aici, imediat ce a obţinut majoritatea, spuse ea E o nebunie — Nu-l lăsa sa vadă ce simţi cu adevărat, zise Ylva Voi încerca să salvez tot ce se poate salva Şi aminteşte-ţi: avem întotdeauna planul B — Bine, spuse Faye, strângând din dinţi şi bătând-o pe umăr Ylva dădu din cap încurajator şi se îndreptă, grăbită, spre biroul ei Cu coada ochiului, Faye o văzu aplecându-se peste un maldăr de hârtii împrăştiate pe birou Pe îndelete, făcând un efort conştient să se stăpânească, Faye se îndreptă spre biroul său, care se afla la cel mai îndepărtat capăt al etajului Îl văzu pe Henrik prin peretele de sticlă şi observă că şi el o văzuse Înălţă capul şi se strădui să respire calm Să nu-şi piardă cumpătul Nu-şi putea îngădui nicio slăbiciune acum, deşi o parte din ea nu-şi dorea nimic altceva decât să se repeadă la el şi să-i şteargă rânjetul arogant, cu o lovitură bine plasată, cu geanta ei Chanel În plus, avea şi ţinte În schimb, intră cu paşi calmi şi siguri în biroul său mare — Bună, Henrik, spuse ea, dând din cap Se pare că te-ai făcut deja comod El n-o salută cu o mişcare a capului În schimb, îi zâmbi larg — Primul lucru de care mă voi ocupa va fi să arunc tot decorul de aici şi să-l înlocuiesc cu altul Dumnezeule, ce designer de interior ai avut? Pe Regina de Gheaţă din Narnia? Alb, alb, alb Sterp şi rece Exact ca tine Faye se aşeză pe unul dintre scaunele pentru oaspeţi, îşi atârnă geanta de spătarul scaunului, îşi netezi fusta de mătase marca Dolce & Gabbana şi îşi împreună mâinile în poală — Da, recunosc că nu-ţi oferă senzaţia de confort pe care o preferi Ce vei pune? Un bar într-un colţ? Fanioane cu siglele echipelor de fotbal pe pereţi şi un cap de elan despre care pretinzi că provine de la un elan pe care l-ai ucis chiar tu, dar pe care l-ai câştigat la o licitaţie, la Bukowski? Ştii cât de greu va fi să-l montezi aici, având în vedere că toţi pereţii sunt din sticlă, dar ai putea să ataşezi pe spatele lui o ventuză uriaşă? Rânji şi văzu că asta îl irita pe Henrik la culme În numai doi ani, cât trecuseră de când se văzuseră ultima dată, părul i se rărise neaşteptat de mult — Ştii, nu prea te avantajează lumina care cade pe capul tău, din acest unghi Dar cunosc câteva persoane care au avut rezultate bune, la Clinica Poseidon Acolo îţi rad părul de pe cap şi aleg, de pe gât, o zonă de unde extrag foliculi de păr, pe care îi transplantează apoi în zonele în care părul s-a rărit Am văzut rezultate foarte frumoase Făcu un semn cu degetul mare de la mână, iar Henrik se prinse de birou Pentru o clipă, părea că va exploda Până acum, Faye nu se uitase în spatele ei, dar bănuia că toate angajatele se prefăceau doar că lucrează, încercând din răsputeri să ghicească ce se întâmpla în biroul său Care, în curând, va deveni biroul lui Henrik, se gândi ea şi se simţi rău, dintr-odată — Ştiu ce încerci să faci, spuse Henrik, cu o grimasă, încerci să mă înnebuneşti, la fel cum ai făcut şi cu Jack I-ai distrus viaţa, Faye I-ai luat totul Şi să ştii că am auzit minciunile tale despre el şi că nu cred o iotă Jack nu era aşa Jack era ştiu că minţi Şuieră printre dinţi, iar lui Faye i se puse un nod în gât Îşi reprimă dorinţa de a-l apostrofa, spunându-i că nu avea el căderea să aprecieze de ce era sau nu era capabil Jack Mai ales ţinând cont de ceea ce îi făcuse propriei sale fiice Dar ştia că ar fi de prisos să-i spună asta Henrik nu părea dispus s-o asculte — Nu numai lui Jack i-ai luat totul Mi-ai luat totul şi mie — Cu toate astea, se pare că te-ai descurcat destul de bine, spuse Faye, pe un ton sec, uitându-se la costumul lui unicat, de la Armani, şi la ceasul lui Patek Philippe Nautilus — Nu datorită ţie, zise Henrik Faye ridică din umeri — Ţi-a plăcut întotdeauna să te victimizezi, Henrik Chiar de pe vremea când te-am cunoscut, la ASE Mereu era altcineva de vină — Crezi că eşti în situaţia de a avea o asemenea atitudine faţă de mine, Faye? — Ce contează ce atitudine am? Ar schimba asta cu ceva lucrurile? Henrik zâmbi, se lăsă pe spate şi îşi puse picioarele pe birou Deodată, o privi absent — Nu Chiar deloc Voi face ce trebuie făcut Lucrurile sunt clare Sunt acţionar majoritar şi voi propune, cât mai curând, un nou consiliu de administraţie, din care tu nu vei face parte Faye îşi întinse braţele, spunând: — Felicitări În curând, vei deţine Revenge Ia-mi deja biroul, este al tău Dar, te întreb, ai vreo viziune, ştii ceva despre cum se conduce o asemenea afacere? Henrik se lăsă pe spate — Faye, problema ta este că nu ai nimic de oferit La tine, totul este o aparenţă, în spatele căreia nu se ascunde nimic de valoare Jack ştia asta Şi eu ştiu asta Toţi cei din jurul tău îşi dau seama de asta, după ce te cunosc Îi poţi păcăli pe oameni pentru o perioadă scurtă, dar, mai devreme sau mai târziu, tot îşi vor da seama cine eşti Nimeni nu te poate iubi, Faye Scoase un hohot de râs Avea o sclipire malefică în ochi, iar Faye îşi imagină, încă o dată, că îl loveşte cu poşeta cu ţinte, pe pielea lui înroşită În loc să facă asta, se ridică încet Se aşeză pe marginea biroului Văzu că lui nu-i pică bine şi că îşi îndepărtează, cu câţiva centimetri, scaunul de birou — Înţeleg de unde vine nevoia asta a ta de afirmare, Henrik Alice mi-a spus totul Dar, în ziua de azi, există operaţii prin care poţi să rezolvi chiar şi problema asta Poţi să adaugi cel puţin un centimetru sau doi Poate ar trebui să ţii cont de asta Căci nu-ţi voi permite niciodată să foloseşti compania mea ca pe o prelungire pentru penis Îi zâmbi dispreţuitor, se ridică, îşi luă geanta Chanel şi ieşi din fostul său birou În spatele ei auzi un zgomot Henrik aruncase cu ceva drept în peretele de sticlă Faye zâmbi 1–0 pentru ea Ea îşi păstrase cumpătul, el, nu Spera doar că nu va fi o victorie à la Pirus În continuare oraşul era copleşit de caniculă Faye plecă din biroul de pe Birger Jarisgatan şi se îndreptă spre Stureplan, pentru a lua prânzul singură Avea nevoie să-şi adune gândurile, să-şi pună ordine în ele, după cele întâmplate Spera ca pierderea companiei Revenge să fie doar temporară, pentru că Ylva părea să-şi pună toată încrederea în planul B Lui Faye îi fusese întotdeauna greu să gândească stând nemişcată, între patru pereţi, privind în gol Avea nevoie de stimuli externi, să vadă oameni, să-i audă Sezonul turistic începuse cu adevărat Prin oraş rătăceau grupuri de turişti asiatici Îi invidia Stockholmul era frumos, iubea acest oraş, dar nu se mai putea bucura de el aşa cum o făcuse când ajunsese prima dată aici, din Fjällbacka Privirea nu îi mai era la fel de atentă la frumuseţea din jur Faye ajunse la Stureplan şi stătu o vreme pe loc, sub Svampen, gândindu-se încotro s-o apuce Terasa restaurantului Sturehof era plină de oameni şi, nu că i-ar fi displăcut neapărat să stea înăuntru, dar, mai presus de toate, nu voia să se întâlnească cu nimeni cunoscut Nu acum, când cu siguranţă zvonurile despre pierderea companiei Revenge se răspândiseră cu viteza fulgerului Se îndreptă spre Strandvägen, trecu pe lângă magazinele de lux, fără să se uite la vitrine, simţind că plimbarea o ajuta să-şi limpezească mintea Apa din Nybrovikens strălucea în bătaia soarelui Cheiurile erau pline de oameni Se opri în dreptul trecerii de pietoni, pregătindu-se să traverseze Îşi simţea sufletul pustiit Scurta stare euforică pe care o trăise când îl făcuse pe Henrik să-şi dea jos masca îi trecuse În locul ei nu se ivise nimic Căuta să-şi stârnească furia Să-şi amintească tenebrele Apa tulbure Dar găsi doar un gol, în adâncul sufletului ei Asta o surprindea O deruta Ştia să se descurce când era furioasă, dar nu ştia cum să procedeze când nu simţea nimic Era obişnuită să lupte Fusese abuzată de mică Sfidase toate limitele stabilite de oameni, de sistemul judiciar, de logică De legi şi de morală Le ignorase pe toate, fără să clipească Dar acum era dezorientată Nu se mai recunoştea pe sine şi nu ştia ce să facă cu o Faye care nu reacţiona în niciun fel Telefonul îi vibră în buzunar, probabil că o suna Ylva Dar Faye nu avea chef să-i răspundă O frământa Ceva ce-i spusese Henrik Dar nu ştia exact ce Ca şi cum ar fi fost un lucru pe care îl vezi într-o apă tulbure, dar nu poţi să-l scoţi de acolo Ceva din ce îi spusese el trebuia lămurit Semaforul arătă culoarea verde În timp ce traversa strada, aruncă o privire spre una dintre maşinile oprite Un taxi Prin parbriz, în spatele şoferului, văzu două feţe cunoscute Erau David şi Johanna Faye îşi mută privirea şi se grăbi să traverseze, ajungând pe trotuarul de pe cealaltă parte, unde se opri Se făcu verde pentru maşini şi taxiul plecă Inima îi bubuia în piept Oare el o văzuse? Înainte de a pleca de la birou, Faye îi trimisese un mesaj, întrebându-l dacă putea să ajungă acasă mai devreme, după ce se întorcea din călătoria de afaceri Voia să-i povestească despre pierderea companiei, despre Henrik, şi să-i ceară sfaturi despre cum să procedeze mai departe Voia ca el s-o ia în braţe, ca ea să-i plângă pe umăr şi să-i audă, în ureche, glasul liniştitor Dar el îi răspunsese că, din păcate, nu se poate, că mai avea de rezolvat nişte lucruri şi că rămânea să se vadă seara târziu, când va ajunge el acasă Nu spusese niciun cuvânt despre Johanna Îi scăpa oare ei ceva? Faye scoase telefonul, cu mâna tremurândă, şi aruncă o privire rapidă peste mesaje Nu, reieşea clar că nu ajungea acasă, la Stockholm, până seara târziu Poate era vorba de o urgenţă? Poate că unul dintre copii se îmbolnăvise grav sau se rănise şi trebuise să se întoarcă urgent acasă Oare de aceea el şi Johanna se aflau acum în acelaşi taxi? Faye îşi aminti figura Ylvei şi îi auzi, din nou, cuvintele: „Cât de bine îl cunoşti pe David?” La dracu’ cu Ylva! La dracu’ cu David! La dracu’ cu Henrik! Îşi încleştă pumnii, atât de tare încât unghiile îi lăsară urme pe piele Putea să se fi întâmplat orice Nu-i va cere socoteală până când nu va cunoaşte toate detaliile Îl iubea pe David O făcea ca totul să-i pară simplu Îşi doreau să se bucure de viaţă împreună Să nu-şi refuze nimic Oare asta o făcuse pe Faye să nu vadă realitatea? S-o ia razna? Mergea ca în transă şi, căutând o bancă liberă, ajunse în parcul Berzelii La Berns, văzu oameni fericiţi Apoi îi vibră telefonul Îl scoase Văzu că primise un mesaj de la David Ce uşurare, acum totul va avea o explicaţie Sigur fusese o urgenţă Dar când deschise mesajul şi îl citi, simţi ceva ca o lovitură de cuţit în inimă „Mi-e dor de tine şi abia aştept să ne vedem diseară, e al naibii de greu să fiu atât de departe de tine, mi-e dor de Stockholm şi de tine ” Doar atât Aceleaşi cuvinte pe care el i le scria mereu şi pe care ea le credea de fiecare dată În jurul ei vedea oameni care mergeau grăbiţi, ca să ajungă undeva, împreună cu cineva Deodată, îşi dori să fie unul dintre ei Deodată, îşi dori să nu mai fie Faye Cu mâinile tremurânde, intră pe Instagram, căută numele Johannei Schiller şi îi studie profilul Un om al străzii se aşeză lângă ea, deschise o doză de bere şi luă o înghiţitură — Frumoasă zi, spuse el — Aşa crezi? răspunse Faye, scurt El chicoti Faye derulă în jos, uitându-se la fotografii Căută săptămâna în care ea şi David se cunoscuseră Îi luă ceva timp Johanna posta frecvent În unele zile încărca şi trei-patru poze Câteva dintre ele îl înfăţişau pe David Pe un dig, la o cină, într-un restaurant, în faţa unui grătar Zâmbea, râdea, îşi îmbrăţişa fiicele, o săruta pe Johanna pe obraz Se vedeau copii fericiţi Apusuri de soare Mâncăruri frumos aranjate Faye rămase cu gura căscată Citi descrierile pozelor „Cina cu dragii mei ” „Soţul meu ne-a surprins cu lasagna preparată în casă ” „Grătar cu familia ” „Minivacanţă în Bästkusten ” Toate, urmate de cel puţin cinci-şase emoticoane Faye îşi scoase laptopul, îl deschise, intră în calendar şi compară datele David nu-i povestise că fusese pe coasta de vest În datele respective, îi spusese că se află într-o călătorie de afaceri Şi, conform contului de Instagram al Johannei, nu se aflau într-un divorţ mizerabil, ci, dimpotrivă, păreau să aibă o relaţie idilică Sigur, reţelele de socializare sunt înşelătoare, pot crea imagini false, cosmetizate, înfrumuseţate – dar chiar aşa? Inima îi bubuia în piept Stomacul i se strânse şi îşi aminti de ultima perioadă trăită alături de Jack Căută, în telefon, numărul lui David Simţea nevoia să vorbească cu el, să-i audă vocea, să-i ceară o explicaţie Sigur era o neînţelegere la mijloc Îi răspunse mesageria vocală Îi trimise un mesaj, rugându-l s-o sune cât poate de repede Cât putuse să fie de oarbă? De ce nu răspunsese la apelul Johannei şi de ce nu o ascultase pe Ylva? De ce nu verificase contul de Instagram înainte? Cum putuse să fie atât de oarbă şi atât de surdă? Din nou? Se ridică de pe bancă Ştia unde se află biroul lui David, sau, cel puţin, unde îi spusese el că se află Exista măcar? Străbătu repede parcul Berzelii, ocoli Berns şi se îndreptă spre Blasieholmen, unde se aflau câteva dintre cele mai de renumite companii financiare din Stockholm Îi sună telefonul Tresări şi îl deschise repede, sperând că era David Dar era Ylva — Da? răspunse ea, enervată — Trebuie să vorbesc cu tine — N-am puterea să vorbesc despre Revenge acum, lasă-mă câteva ore să înţeleg tot ce s-a întâmplat — Bine, în ceea ce priveşte Revenge, trebuie să ne întâlnim, ca să întocmim un plan, să vedem ce putem face, ca să nu pierdem controlul asupra companiei Dar nu despre asta vreau să-ţi vorbesc acum — Te rog, Ylva, nu e momentul potrivit — E vorba despre David Te interesează ce am să-ţi spun Poate că pe mine nu mă crezi, dar m-ai rugat să verific totul, în legătură cu propunerile lui, cu situaţia lui financiară Asta am şi făcut, în ultimele zile Am totul aici Hârtia nu minte Hârtia nu judecă Faye se opri din mers Se uită peste apă, peste frumoasele faţade de secol 19 Totul era atât de pitoresc Cum putea ea, pe lângă toate aceste frumuseţi, să trăiască un coşmar? — Unde eşti? întrebă — N-am putut să mai rămân la birou, după ce a venit Henrik, aşa că m-am dus la Alice acasă Cine ştie cât va dura până ne dă afară — Vin acolo, spuse Faye — Te simţi bine? — Nu ştiu, şopti Faye Nu ştiu — Unde eşti? — În parcul Berzelii — Rămâi acolo Vin să te iau Pe masa din biroul lui Alice stăteau îngrămădite mormane de documente, pe care Ylva i le pusese la dispoziţie când se mutase în vila ei Trase un scaun, o împinse hotărât pe Faye în jos şi se aşeză lângă ea În taxi nu-şi spuseseră niciun cuvânt — Mulţumesc, murmură Faye Ylva o privi adânc în ochi — N-ai pentru ce să-mi mulţumeşti Şi tu ai fi făcut acelaşi lucru pentru mine Ce s-a mai întâmplat? Evident, pe lângă masacrul prin care am trecut în această dimineaţă Dar mai e ceva Vrei să vorbim despre asta? Faye oftă — Poţi deschide fereastra? Am nevoie de aer Ylva dădu din cap şi se duse la fereastră Faye îi spuse ezitant: — Încep să cred că ai dreptate în legătură cu ceea ce mi-ai zis Nu ştiu la naiba, nu mai înţeleg nimic Ylva o privi, încruntându-se — Ce vrei să spui? Faye îşi plimbă degetul mijlociu de-a lungul mesei Nu ştia de unde să înceapă Îi era ruşine Îşi drese vocea — În tot timpul ăsta, David a trăit alături de Johanna, ca şi cum nu s-ar fi întâmplat nimic Sincer, nici nu ştiu dacă a avut vreodată intenţia de a divorţa de ea Cred că toate poveştile despre cum luptă el pentru binele nostru, pentru ca noi să fim împreună, sunt doar o minciună Au fost împreună la Marstrand, iar el mi-a spus că au fost la Saltis şi că s-au certat tot weekendul Au fost amândoi cu fiicele lor la Liseberg, când mi-a spus că este într-o călătorie de afaceri, la Tallinn Faye nu-şi mai putea stăpâni lacrimile — Iartă-mă, te rog, Ylva Pentru cum te-am tratat când ai încercat să mă avertizezi Ştiu că te gândeai doar la binele meu, că voiai să mă protejezi Ylva se apropie de Faye, punându-i capul pe umărul ei — Nimeni nu vrea să audă aşa ceva despre cel pe care îl iubeşte, spuse ea Nu ştiam nimic N-aveam nicio idee Singurul lucru de care eram sigură era faptul că el exagera când îţi spunea cât de nebună e Johanna — Nu înţeleg cum am putut să fiu atât de oarbă Atât de naivă Faye începu să plângă cu sughiţuri Ylva îi mângâie părul şi îi vorbi în şoaptă, ca s-o liniştească În cele din urmă, Faye îşi şterse lacrimile de pe obraji Oftând, puse mâna pe grămada de documente din faţa ei — Ce avem aici? Cred că sunt numai veşti proaste Ylva îşi drese glasul Faye citi pe chipul ei îngrijorarea de a nu o răni şi mai mult — Să trecem la treabă, spuse ea Pot să fac faţă — David Schiller este pe cale să intre în faliment Tu şi Revenge eraţi colacul lui de salvare Şi, de fapt, este chiar mai grav de atât Lucrurile se leagă Apoi începu să-i explice Fjällbacka – atunci În port era o cabină telefonică În timp ce Sebastian se îndepărta, m-am repezit spre ea, am înhăţat telefonul şi am format numărul de urgenţă O jumătate de oră mai târziu s-a adunat o mulţime de oameni pe pod Cineva anunţase presa locală, iar un reporter şi un fotograf din Bohusläningen se agitau de colo-colo, aşteptând să vorbească cu noi Oamenii s-au strâns în jurul meu şi al lui Sebastian, ca nişte rechini care îşi pândeau prada, dar poliţiştii i-au rugat să aştepte, până vom da explicaţii în legătură cu ceea ce s-a întâmplat Probabil că arătam foarte mică şi foarte speriată Dar, în sinea mea, eram mândră de ce făcusem Sebastian era palid Am stat tot timpul aproape de el Poliţia şi ceilalţi oameni au crezut, probabil, că mă ţin după el pentru că eram speriată, dar singurul meu scop era să mă asigur că şi el spune aceeaşi poveste pe care o inventasem — Aşadar au căzut? a întrebat unul dintre poliţişti Sebastian a aprobat din cap — Ne-am întors cu barca să-i căutăm, dar nu am mai găsit nici urmă de ei, a murmurat fratele meu Poliţiştii schimbau între ei priviri obosite Nu se citea suspiciune în ele, doar tristeţe şi disperare — N-ar fi trebuit să ieşiţi pe vremea asta, a spus poliţistul — Îmi pare rău, am şoptit Voiam cu tot dinadinsul să ne întoarcem acasă Tomas şi-a dorit cel mai mult să plecăm În cele din urmă, i-a venit rândul şi reporterului El a preferat să vorbească cu mine, nu cu Sebastian; probabil că arătam mai nevinovată şi aş fi stârnit mai multă empatie în rândul cititorilor În timpul interviului, fotograful mi-a făcut poze — Refuz să cred că sunt morţi Sper că vor fi găsiţi, am spus, încercând să par cât mai nefericită Faye se plimba încet de-a lungul Humlegårdsgatan, cu ochelarii de soare la ochi, ca un paravan între ea şi lumea exterioară Totul i se părea ireal Oamenii, râsul, bucuria Cum puteau cu toţii să fie atât de lipsiţi de griji? Lumea ei tocmai se sfărâmase în mii de bucăţi, iar viitorul ei era nesigur David şi Henrik lucraseră împreună Reuşiseră să se acopere bine unul pe altul Dar nu îndeajuns de bine încât Ylva să nu-i poată deconspira, cu perseverenţă şi meticulozitate Şi fuseseră oarecum nepricepuţi După cum o pusese la curent Ylva încă de la început, slăbiciunea lui Henrik era neglijenţa Ştiau deja că îşi propusese să facă mai multe achiziţii în acelaşi timp, în încercarea lui de a le lua prin surprindere cu o nouă majoritate, şi de a numi un nou consiliu de administraţie, cât mai curând posibil În plus, înainte ca noii acţionari să devină, oficial, proprietari, Ylva aflase că David era unul dintre investitorii din spatele lui Henrik Şi acest fapt fusese ascuns, cu neglijenţă, în spatele unei companii din Malta, dar, după realităţile din ultimii ani, Malta nu mai reprezenta un refugiu sigur pentru companiile care doreau să se sustragă de la plata impozitului sau care aveau ceva de muşamalizat, aşa cum se întâmpla mai demult Iată o altă greşeală a lui Henrik Asta nu le era de niciun folos Greşelile lui le oferiseră doar pârghiile pentru a descoperi legătura dintre David şi Henrik Nicidecum nu le-ar fi putut ajuta să nu piardă compania Revenge Acum Faye înţelegea ce o frământa, după cearta pe care o avusese cu Henrik, în birou Îi transmisese un semnal, acolo şi atunci Îi spusese că nimeni nu o poate iubi Nici nu era nevoie să caute mobilul din spatele actelor celor doi bărbaţi Henrik voia să-şi reabiliteze masculinitatea ştirbită Asta însemna, în mod ironic, că dorea să recupereze ceva ce nu avusese niciodată Iar David? Pur şi simplu: bani Şi putere Pentru el, Faye nu fusese decât un mijloc de a-şi atinge cele două scopuri Acum înţelegea asta La câteva dintre acţionarele care îi vânduseră în ultimul timp lui Henrik, David ar fi putut ajunge doar accesând informaţiile de pe laptopul ei Se simţea complet neputincioasă Îşi scoase telefonul Îi trimise un mesaj lui David „Poţi să mă suni? Avem ceva de vorbit amândoi ” Totul se prăbuşea Pierduse controlul asupra companiei Revenge Îl pierduse pe David sau, mai degrabă, pe cel care credea că fusese el Pierduse ceva care nu existase niciodată şi asta ar fi trebuit s-o ajute să nu regrete nimic Dar ea crezuse în toate astea Telefonul îi vibră în mână „S-a complicat situaţia aici, la Frankfurt Trebuie să mai rămân câteva zile Mi-e dor de tine ” Faye îşi înghiţi lacrimile Se hotărî, pe loc Va vinde totul şi va pleca din Suedia, pentru totdeauna Se va retrage Julienne era în Italia Acolo, lângă ea, era locul său După trădarea lui David şi având în vedere că va pierde curând compania Revenge, nu mai avea niciun motiv să rămână Urma să urce la etaj, să-şi facă bagajele şi să se ducă la Julienne Îi va delega pe avocaţii săi să se ocupe de vânzarea acţiunilor sale de la Revenge Extinderea în SUA nu mai făcea parte din preocupările ei Asta îi va reveni lui Henrik, în scurt timp Nu va mai pune niciodată piciorul în Suedia De fapt, nici măcar nu-şi mai dorea să intre în apartament, dar avea acolo, într-un suport din plastic, din spatele căzii, fotografia lui Julienne şi a mamei sale Asta ar fi dovedit că atât fiica sa, cât şi mama sa erau în viaţă Nu putea părăsi Suedia fără să ia poza cu ea David avea mai multe lucruri în apartament, dar Faye nici măcar nu se obosi să i le arunce Oare ce vor zice Ylva şi Alice? S-ar putea să fie dezamăgite de ea, dar, dacă Faye ar rămâne, ar risca doar să fie târâte în mizerie Le-ar fi mult mai bine fără ea Tastă codul şi uşa se deschise Aşteptă puţin, până veni liftul Urcă şi trase uşa din grilaj Liftul trecea de la un etaj la altul Îşi făcea singură curaj Doar în câteva minute, avea să se afle într-un taxi, în drum spre Arlanda Liftul se opri Faye se îndreptă direct spre uşa apartamentului, făcând zgomot cu tocurile pe pardoseală Băgă cheia în uşă, o răsuci În aceeaşi clipă, auzi un zăngănit metalic în spatele ei şi simţi fierul rece pe gât Se întoarse încet Îşi dădu seama că era Jack, fără să-l vadă Aşa cum i se întâmpla întotdeauna Partea a IV-a Cel puţin o persoană a fost rănită miercuri seara, când o cabană din apropierea localităţii Köping a ars La sosirea brigăzii de pompieri la faţa locului, cabana era cuprinsă de flăcări „Multe dintre aceste cabane de tip vechi nu au sisteme de siguranţă la instalaţia electrică Scurtcircuitele duc adesea la acest tip de incidente”, spune Anton Östberg, de la departamentul pentru situaţii de urgenţă din Västra Mälardalen Nu se cunoaşte încă nici identitatea, nici numărul celor care au murit în incendiu „Ancheta abia a început, dar cele mai multe indicii arată că este un accident tragic”, spune Gun-Britt Sohiberg, de la poliţia din Köping Din Aftonbladet, 27 iunie Vârful cuţitului era îndreptat acum spre pieptul lui Faye Gura lui Jack era schimonosită într-un zâmbet triumfător şi dispreţuitor — Deschide uşa, spuse el Altfel, îţi iau gâtul Lui Faye îi bătea inima să-i sară din piept Făcu întocmai Jack o împinse în apartament şi încuie uşa după el Nu avea cum să-i scape O îmbrânci în faţă şi o trânti jos, pe canapea, îi smulse geanta din mână, scotoci prin ea şi îi vărsă conţinutul pe măsuţa de cafea — M-ai trădat, ai păcălit pe toată lumea Mi-ai distrus viaţa N-am ucis-o pe fiica noastră Nu ştiu cum ai făcut, dar ea este în viaţă, sigur trăieşte O ascunzi undeva Faye nu găsi în ea puterea să-i răspundă Era paralizată, aproape inertă faţă de ceea ce i se întâmpla Jack apăruse atât de brusc, încât nu reuşea încă să înţeleagă că asta se petrece aievea, că el chiar era aici — O voi găsi pe Julienne pentru a le demonstra tuturor că mi-ai înscenat totul Când voi termina cu tine, toată lumea va înţelege ce târfă perfidă eşti Jack vorbea repede şi înflăcărat, aproape delirant, şi mergea de colo-colo prin încăpere Avea părut ciufulit şi hainele murdare Îi dispăruse eleganţa cu care o impresionase altădată pe Faye Îi luă telefonul şi începu să caute prin fotografii Faye era calmă, ştiind că acolo nu era nici urmă de Julienne — Poţi căuta oriunde, spuse ea Nu-ţi ascund nimic Negăsind ce căuta, Jack îi aruncă telefonul, se trânti pe canapea şi îşi apropie faţa de a ei — M-ai acuzat de uciderea propriei mele fiice! ţipă el Toată Suedia, familia mea, prietenii mei, toată lumea crede că sunt o bestie Un ucigaş de copii Saliva lui o stropi pe bărbie — Ştii prin ce am trecut în închisoare? O voi găsi şi voi scoate la iveală ce ai făcut! Îţi voi lua totul, aşa cum mi-ai luat tu mie! Faye începea să se simtă din ce în ce mai încrezătoare, chiar dacă îşi dădea seama că se afla în pericol de moarte Cuvintele ei îl afectau încă pe Jack, cel puţin aşa credea şi spera ea Atât timp cât l-ar putea influenţa, ar putea rămâne în viaţă Jack o răsturnă pe canapea, ridică brusc cuţitul şi îl apropie încet de faţa ei Faye strânse din buze şi se forţă să-l privească în ochi — Ar trebui să-ţi sfârtec faţa, şuieră Jack Ce mi-ai făcut tu m-a costat scump Deşi îi bubuia inima în piept, pe faţa lui Faye nu se mişcă niciun muşchi — Mi-a fost dor de tine, şopti ea Tonul vocii ei părea atât de credibil, încât până şi ea se întreba dacă minte sau nu Pentru o clipă, fu convinsă că el va ceda — Jack, sunt eu Faye Ştiu că mă iubeşti N-aş fi făcut niciodată ceea ce am făcut, dacă nu m-ai fi părăsit, dacă nu m-ai fi umilit Jack se uită la ea cu o expresie uimită, aproape tandră După o clipă, îşi ridică braţul stâng şi o lovi cu pumnul strâns peste obraz — Nici măcar nu te cheamă Faye Te cheamă Matilda Şi i-am promis tatălui tău că, după ce voi termina ce am de rezolvat cu tine, îi voi rezerva lui plăcerea de a te omorî, pentru ceea ce i-ai făcut — Despre ce vorbeşti? Faye îşi mângâie obrazul şi se ghemui, făcându-se cât mai mică Inima îi bubuia în piept — Ştii despre ce vorbesc Am fost în aceeaşi închisoare cu el Ştiu ce s-a întâmplat la Fjällbacka Şi lui i-ai luat totul, la fel cum ai făcut cu mine Şi apoi ai fugit la Stockholm, gândindu-te că ai putea s-o iei de la capăt — Nu e adevărat, spuse Faye, încercând să-şi limpezească mintea Greşeşti O lovi din nou, de data aceasta, în burtă Ei i se tăie respiraţia şi se rostogoli într-o parte — Te rog, Jack, gemu ea Nu ştiu despre cine vorbeşti, sigur cineva te-a păcălit Nu este aşa cum crezi tu Jack se ridică în picioare şi începu să se plimbe dintr-o parte în alta a încăperii Faye îl scruta, precaută Oare o credea? — Crezi că din întâmplare am evadat din închisoare împreună cu Gösta? Ne-am cunoscut acolo I-am promis că, dacă voi găsi o cale de ieşire, îl voi lua cu mine Am înţeles că are şi el de încheiat nişte socoteli cu tine Jack rânji — Când am auzit că vom fi transportaţi în acelaşi timp, am înţeles că asta era o şansă unică pentru noi Nu ne-a trebuit decât un gardian care avea nevoie să se uşureze şi am evadat Faye închise ochii câteva secunde, apoi se strădui să-l privească — Pleacă de aici, spuse ea Nu faci decât să-ţi înrăutăţeşti situaţia N-am de gând să te denunţ, nu voi spune poliţiei că ai fost aici Aş putea să-ţi dau bani, ca să pleci în străinătate şi s-o iei de la capăt Te iubesc Te-am iubit întotdeauna N-am iubit niciun bărbat cum te-am iubit pe tine, nimeni n-a putut să te înlocuiască Amândoi tresăriră când telefonul ei începu să sune Jack îl ridică de pe podea şi se uită la el Numărul i se părea cunoscut — Este poliţia, spuse Faye Mă sună o dată pe zi, pentru a se asigura că sunt în regulă Imperturbabil, Jack îi întinse telefonul — Răspunde Spune-le că totul este în regulă Dacă încerci să mă trădezi în vreun fel, te voi înjunghia în burtă, spuse el, trecând lama cuţitului chiar pe sub sânii ei Faye răspunse şi porni difuzorul Jack se ghemui în faţa ei, ţinând cuţitul pregătit — Alo! spuse ea — Bună ziua, sunt Oscar Veslander, de la Poliţia din Stockholm, îi răspunse o voce Faye trase aer în piept — Vă sun, ca în fiecare zi, ca să-mi spuneţi dacă totul este în regulă Faye întâlni privirea lui Jack Nu-l mai recunoştea în el pe bărbatul cu care îşi împărţise viaţa Cine era acest om? — Da, spuse ea, iar Jack aprobă din cap Mâinile lui se îndreptară în jos, spre coapsele ei — Totul e bine Jack făcu o tăietură în bluza ei Faye se cutremură — Unde vă aflaţi? Faye strânse din dinţi Se trase înapoi, încercând să se îndepărteze de lama cuţitului — Alo? Se uită la Jack; chipul lui era neclintit — Sunt acasă, lucrez, răspunse ea calm — Din păcate, nu avem noutăţi despre fostul dumneavoastră soţ, dar vă asigurăm că vom face totul pentru a-l găsi — Bine În regulă Ştiu că faceţi tot posibilul Vocea îi tremura Dacă încă nu aflase, acum Faye era convinsă de un lucru: Jack era nebun Complet imprevizibil Ar putea foarte bine s-o omoare Trebuia să scape de aici — O zi bună Şi sunaţi-ne dacă aveţi probleme — Mulţumesc O zi bună Faye închise telefonul şi îl privi pe Jack El se ridică încet, fără s-o scape din ochi Deodată, fără niciun avertisment, o lovi din nou Faye se prăbuşi pe canapea Jack îi smulse telefonul Faye îşi ridică ochii spre el — Jack, trebuie să dispari acum Fugi de aici Altfel, poliţia te va găsi Nu le voi spune nimic Nici că ai fost aici, nici ce mi-ai făcut El nu-i răspunse I se auzea doar respiraţia grea Jack se aşeză în faţa ei, îi apucă o şuviţă de păr, o duse la nas şi îi adulmecă parfumul — Mi-a fost dor de mirosul tău În ciuda tuturor necazurilor pe care mi le-ai făcut, m-am gândit mereu la tine Eşti iubirea vieţii mele Restul n-a însemnat nimic, înţelegi asta? Înţelegi că am făcut-o doar pentru că s-a putut? Pentru că femeile s-au aruncat în braţele mele Am fost slab Dar, cu adevărat, numai tu ai fost importantă pentru mine Faye se cutremură Părea că Jack îşi lua rămas-bun de la ea — O să mă omori? — Nu ştiu Cred că da Sângele îi zvâcnea atât de tare în tâmple, încât ameţi I se făcu negru în faţa ochilor — Nu, Jack Tu nu eşti un criminal Nu-ţi stă în fire Sunt eu, Faye Îi cuprinse obrajii cu mâinile şi îl forţă să o privească în ochi — Tu mai ai o fiică, Jack Ce se va întâmpla cu ea, dacă vei fi condamnat pentru încă o crimă? Mai devreme sau mai târziu, poliţia te va prinde Şi Julienne ai dreptate, este în viaţă E în siguranţă Dacă uităm acest lucru, dacă mă vei putea ierta, se va bucura de asta Încă vorbeşte despre tine Eşti eroul ei, Jack La urma urmei, eşti eroul ei Faye înghiţi în sec şi se uită cercetător la Jack, pentru a vedea dacă vorbele ei avuseseră vreun efect Altădată reuşea să-i citească cele mai intime gânduri, din clipa în care îl vedea intrând pe uşă Dar acum faţa lui nu dezvăluia nimic Devenise un străin — Şi mie mi-e dor de tine, spuse ea, lăsându-şi lacrimile să curgă În ciuda a tot ceea ce am făcut, te iubesc şi mereu te-am iubit Tu însă m-ai rănit M-ai umilit M-ai zdrobit Nu-mi doream decât să trăiesc alături de tine şi de Julienne, dar m-ai înşelat, Jack Mai întâi, mi-ai interzis să muncesc, mi-ai luat orice drept de a construi ceva Apoi, propria familie M-ai dat la o parte Jack scrâşni din dinţi Expresia feţei începu să i se îmblânzească Se bucura, în sinea lui Oare era pe punctul de a ceda? — Ai vreo poză cu Julienne? întrebă el Mă gândesc la ea în fiecare clipă a vieţii mele Faye îşi aminti de pozele pe care le găsise în calculatorul lui Jack Erau imagini teribile, dezgustătoare Privirea goală a lui Julienne N-ar fi vrut niciodată să i-o arate pe Julienne Dar ce altă alegere ar fi avut de făcut, dacă îşi dorea să supravieţuiască şi să aibă un viitor alături de fiica ei? Dădu încet din cap — O putem suna Imaginează-ţi cât de fericită ar fi să te vadă Jack o privi suspicios, mijind ochii Clătină din cap şi puse telefonul pe masă — Nu, fără telefoane, fără tehnologie Faye inspiră adânc — Am o poză cu ea Vrei s-o vezi? — Unde? — Dă-te la o parte, să ţi-o aduc Jack se îndepărtă uşor Când Faye se ridică în picioare, el îndreptă cuţitul spre ea — Dacă încerci să mă păcăleşti, te omor pe loc Nu uita — Ştiu Faye se duse la baie, simţindu-i răsuflarea în ceafă Acolo se aplecă, cu mişcări controlate, peste cadă, întinse mâna în spatele acesteia şi apucă suportul din plastic în care se afla fotografia cu Julienne şi cu mama sa Îşi îndreptă spinarea şi îi întinse lui Jack suportul din plastic El îl luă şi privi poza, fără să spună nimic Dar licărirea din ochii lui o speria Se uita la poza lui Julienne de parcă ar fi fost prada lui, de parcă ar fi avut dreptul să facă orice cu ea, şi o băgă în buzunarul jachetei În acel moment, Faye îşi dădu seama că greşise, că Jack îi întinsese o capcană Iar acum avea s-o ucidă El ridică mâna în care ţinea cuţitul Faye ţipă şi văzu negru în faţa ochilor Fjällbacka – atunci Deşi cadavrele lui Rogers şi Tomas nu au fost niciodată găsite, a avut loc o ceremonie religioasă pentru ei Am fost la biserică şi am auzit fiecare cuvânt despre ce băieţi drăguţi şi grijulii erau În bănci, participanţii plângeau Preotului i-a fost greu să-şi stăpânească vocea Mie însă îmi venea să vomit, amintindu-mi tot ce îmi făcuseră, tot ce îndurasem din partea lor De pe altar, portretele lor mă priveau cu un zâmbet batjocoritor Mi-am dus mâna la piept, unde cândva atârna, ca o ancoră, pandantivul pe care mi-l dăduse mama Îmi răpiseră ultimul lucru care îmi oferea siguranţă Nu mă puteam gândi decât la felul sinistru în care Roger şi Tomas mă ţineau, mă pătrundeau şi râdeau de implorările mele Cum privirea caldă a lui Tomas devenise rece şi dură Îi uram pentru ceea ce-mi făcuseră şi mă bucuram că nu mai erau în viaţă Nici măcar nu-mi părea rău pentru părinţii lor, pentru bunica lui Roger Ei erau cei care îi crescuseră şi îi făcuseră să ajungă aşa Era şi vina lor Dar toată lumea îi lăuda şi le ducea dorul Asta a adâncit şi mai tare prăpastia dintre mine şi Fjällbacka, m-a făcut şi mai hotărâtă să plec de acolo, departe de ipocrizie De complicitate De tăinuire Faye deschise ochii Era întinsă pe gresia rece din baie Simţea că îi plesneşte capul Îşi duse încet mâna la frunte şi o simţi lipicioasă Îşi privi degetele şi îşi dădu seama că încă sângera În ciuda durerii, se bucura că trăia Jack o lovise în cap cu mânerul cuţitului şi probabil că leşinase Deşi simţea valuri de durere în cap, totuşi trăia Asta era cel mai important — Mai bine m-ai fi ucis, Jack, murmură ea Se întreba de ce nu o făcuse Se ridică în picioare, clătinându-se şi, ţinându-se de chiuvetă, îşi privi în oglindă faţa învineţită şi umflată Jack Şi David Amândoi aveau să primească ceea ce meritau Faptul că Jack avea la el fotografia care dovedea că Julienne trăia era cu adevărat un dezastru Dar şi-o va lua înapoi Era greu de crezut că el va da buzna cu poza în cea mai apropiată secţie de poliţie Mai avea timp Gata cu slăbiciunea ei de moment, când şi-a dorit să renunţe la tot ce avea şi să plece Ea nu era aşa Nu renunţa niciodată Ea mergea mai departe Închise ochii strâns şi se gândi din nou la fotografiile cu Julienne pe care le găsise în calculatorul lui Jack Fotografiile cu Julienne dezbrăcată şi vulnerabilă Fusese expusă de persoana pe care o iubea cel mai mult Asta declanşase totul Asta o determinase să facă ceea ce ştia ea cel mai bine Să aibă grijă de cei pe care îi iubea Şi să-i apere Cu orice preţ Se bazase pe un fals sentiment de siguranţă, sperând că Jack va dispărea pentru totdeauna A fost o naivitate din partea ei O prostie Nu va repeta această greşeală De data asta, avea să-l oprească pe Jack Pentru totdeauna Pentru binele său, dar mai ales pentru binele lui Julienne Nu-i va mai permite niciodată să se apropie de ea, s-o rănească Era după miezul nopţii, iar birourile Revenge erau întunecoase şi goale Numai în biroul lui Faye se mai vedea lumină, iar ea îşi ridică privirea, închipuindu-şi-l pe Henrik lucrând acolo În compania ei Trecu în viteză cu maşina pe lângă clădire Nu mai voia s-o vadă În schimb, îşi continuă drumul, prin întuneric, spre Lidingö Asfaltul negru strălucea, după o ploaie liniştită de seară, care durase doar zece minute Trebuia să meargă la Alice şi să vorbească cu Ylva Atât de multe depindeau de Ylva Şi de Alice Dacă Ylva ar refuza s-o ajute, Faye n-ar putea să-l împiedice pe Jack În cel mai bun caz, ea ar ajunge la închisoare, iar în cel mai rău caz, tatăl ei ar reuşi s-o omoare El era undeva pe aproape La fel şi Jack Faye avea nevoie atât de Ylva, cât şi de Alice, pentru a-şi recupera compania Sună la uşă şi Ylva îi deschise Făcu ochii mari, văzând faţa lui Faye Deschise gura, dar o închise la loc — Alice nu e acasă Ce ai păţit? Faye făcu câţiva paşi în hol — N-am păţit nimic, spuse ea repede Dar trebuie să vorbesc cu tine — Ce s-a întâmplat? întrebă Ylva şi o conduse în camera de oaspeţi Faye se gândise cât de sinceră ar trebui să fie Se hotărâse să-i povestească totul Gata cu minciunile Cel puţin faţă de Ylva Dacă ar fi bănuit că Faye minte, ar fi existat riscul să-şi piardă încrederea în ea Iar Faye nu-şi putea asuma acest risc — Jack Ylva îşi duse mâna la gură — M-a asaltat, în apartament M-a lovit şi m-a făcut să-mi pierd cunoştinţa M-am trezit pe gresia din baie Faye se aşeză într-un fotoliu şi întinse mâna după fotografia Norei, de pe noptieră O examină şi se gândi la fotografia pe care i-o dăduse lui Jack: cea care dovedea că atât Julienne, cât şi mama lui Faye erau în viaţă Asta o făcu să prindă curaj — Nu ţi-am spus anumite lucruri despre Jack, Ylva Sunt lucruri pe care nu le-am spus nimănui Am trăit cu el aproape toată viaţa mea de adult, dar n-am văzut niciodată părţile lui întunecate, nu le-am înţeles Până spre sfârşitul relaţiei Prin urmare, mă îndoiesc că tu, care îl cunoşti pe Jack şi, ca şi mine, ai trăit alături de el, le-ai observat Ylva făcu ochii mari — La ce te referi? — Pot începe prin a spune că Julienne este în viaţă Locuieşte, în siguranţă, în Italia, împreună cu mama mea Ylva rămase cu gura căscată — Deci despre asta vorbea poliţista care m-a căutat? Eu am repezit-o, i-am spus că e nebună — Da, Yvonne Ingvarsson are dreptate I-am înscenat lui Jack o crimă care nu a fost comisă niciodată N-am făcut asta pentru mine, pentru orgoliul meu, pentru că Jack m-a părăsit şi şi-a însuşit banii care îmi reveneau Tu, care ne cunoşti pe amândoi, ştii cât de implicată am fost în construirea a ceea ce a devenit, mai târziu, Compare Faye îşi mângâie bărbia Îi venea greu să spună lucrurilor pe nume — Este vorba despre nişte poze pe care Jack i le-a făcut lui Julienne I-a făcut poze foarte detaliate, goală Ea era complet lipsită de apărare Omul ăsta e bolnav, Ylva Mi-am dat seama că trebuie s-o apăr pe Julienne de el Faye se uită în jos, la podea Făcea eforturi mari ca să vorbească Ylva o privi, palidă la faţă — Mă bucur atât de mult că Julienne este în viaţă, şopti ea Dar este îngrozitor prin ce a trebuit să treacă din cauza lui Jack La ce a supus-o Faye îşi şterse lacrimile Îşi veni în fire — Şi tu ai o fiică împreună cu Jack Şi atât timp cât Jack trăieşte, Nora va fi în pericol Ea şi alţi copii Este un pedofil Am nevoie de ajutorul tău Ca prietenă, ca femeie Pentru că există anumite lucruri pe care autorităţile nu le rezolvă, chiar dacă politicienii susţin întotdeauna că o fac — Cu ce pot să te ajut? Faye o privi pe Ylva Îşi punea viaţa în mâinile ei Dacă Ylva o dezamăgea, o denunţa, o trăda, Faye avea să ajungă la închisoare Ar fi devenit una dintre cele mai detestate femei din Suedia Ar fi fost nedrept, pentru că nu făcuse decât să se comporte ca orice mamă responsabilă Societatea nu reuşise s-o protejeze, nu făcuse asta niciodată Nici când ea, ca fată, fusese violată şi bătută acasă Nici când fusese înşelată, pierzând banii de la compania în a cărei înfiinţare se implicase şi de unde fusese aruncată ca o măsea stricată, când soţul ei cunoscuse pe altcineva Avea încredere în Ylva tocmai pentru că era femeie, pentru că putea înţelege vulnerabilitatea şi neputinţa Chiar dacă n-a simţit niciodată asta pe pielea ei, orice femeie poate, cel puţin, să intuiască acest sentiment Şi avea încredere în Ylva, de asemenea, pentru că şi ea îl cunoştea pe Jack Pentru că şi ea văzuse monstrul din spatele măştii Şi pentru că şi ea îl iubise — Trebuie să-l înlăturăm pe Jack, dacă vrem siguranţă pentru copiii noştri Şi Henrik va trebui să plătească scump pentru că a luat ce era al meu Ylva îşi privi mâinile, pe care le ţinea împreunate în poală Nu îi răspunse Le întrerupse plânsul care se auzea din camera alăturată Ylva se ridică repede — Poţi să te duci Ocupă-te de ea, spuse Faye Ylva dădu din cap şi se duse în camera de alături După câteva minute, se întoarse cu Nora în braţe, îmbujorată de somn şi cu părul zburlit Când o văzu pe Faye, faţa i se destinse într-un zâmbet care îi dezvelea dinţişorii, ca nişte boabe de orez Ylva o sărută pe frunte O privi pe Faye cu lacrimi în ochi Apoi dădu din cap — Sunt alături de tine, trup şi suflet Nu cumva e timpul pentru planul B? — Cu siguranţă e timpul pentru planul B Şi am o idee şi pentru Alice — Ce anume? întrebă Ylva curioasă, în timp ce o legăna pe Nora în braţe Fetiţa închise ochii şi adormi Faye nu mai spuse nimic, doar zâmbi şi îşi scoase telefonul Când Alice îi răspunse, Faye auzi zgomot de maşini şi râsete Probabil că se afla la o terasă — Nu-i aşa că Sten Stolpe a fost întotdeauna îndrăgostit de tine? o întrebă Faye — Îndrăgostit? chicoti Alice Puţin spus îndrăgostit — Te-ai gândit să iei legătura cu el? — Sigur, nu e niciun fel de problemă Ce pui la cale? Faye îi explică şi Ylva, care se afla în faţa ei, începu să zâmbească Fjällbacka – atunci Vremea s-a schimbat, nopţile au devenit mai întunecate şi mai reci şi începea un nou an şcolar Treceam în clasa a opta şi urma petrecerea tradiţională, la care toţi tinerii din zonă se adunau în pădure, în weekendul de dinainte de prima zi de şcoală Elevii de gimnaziu şi de liceu beau, ascultau muzică, făceau sex, se băteau şi vomitau în tufişuri M-am dus acolo singură şi am stat deoparte, mai degrabă pentru că nu aveam altceva mai bun de făcut Sebastian era acolo Devenise o mică vedetă, dat fiind că toată vara apăruse la televizor, în ziare şi la radio, povestind cât de drăguţi fuseseră prietenii săi Nu mergeam niciodată la petreceri Nu voiam să fiu acolo Dar trebuia să mă asigur că nimeni nu punea întrebări, nimeni nu-şi făcea probleme, nimeni nu afla nimic Nu simţeam nicio remuşcare pentru ceea ce făcusem, doar o nelinişte în legătură cu o eventuală pedeapsă Voiam să aud ce se vorbea, să cunosc bârfele care circulau în Fjällbacka Trebuia să fiu printre colegii mei, ca să ştiu dacă eram în siguranţă Şi voiam să fiu cu ochii pe Sebastian Când m-a văzut, privirea i s-a întunecat şi a venit, legănându-se, spre mine Era beat S-a împiedicat de pietre, gata să cadă, dar a reuşit să rămână în picioare — Ce naiba faci aici, târfă? a şuierat şi s-a aşezat lângă mine Mirosea a alcool şi a vomă Nu i-am răspuns Balanţa de putere dintre noi se schimbase Acum nu mai îndrăznea să mă trateze aşa decât în momentele când era beat Altfel, părea chiar destul de speriat de mine Aşa cum îmi dorisem — Pleacă de aici, Sebastian, nu vreau să ne certăm — Nu-mi spui tu mie ce să fac — Ba da, chiar îţi spun Şi ştii de ce M-am sprijinit în mâini, pregătindu-mă să mă ridic şi să plec, când el m-a apucat de braţ — Le voi spune tuturor ce s-a întâmplat în noaptea aia nenorocită Cum i-ai omorât L-am privit calm Nu mă mai atinsese de la violurile de pe insulă Dar băuse prea mult Şi când era beat, vorbea mult Se enerva Îşi pierdea controlul Îl dispreţuiam, cu slăbiciunea lui cu tot Semăna mult prea mult cu tata Sebastian era un ratat, iar acum, pe măsură ce atenţia din jurul persoanei lui începea să scadă, căuta noi modalităţi de a se face remarcat — Vrăjitoare, şuieră el Vrăjitoare scârboasă şi nenorocită Sper că vei fi violată din nou Şi tu speri Pentru că ştiu că ţi-a plăcut Am oftat, m-am ridicat şi am plecat de lângă el În timp ce mergeam prin pădure, auzeam muzica, râsul şi vocile răguşite ale petrecăreţilor Ştiam că va trebui să-l fac pe Sebastian să tacă Mama îl iubea, dar nu-l cunoştea ca mine Nu ştia de ce era capabil Lumea nu avea nevoie de bărbaţi ca el Bărbaţi violenţi, laşi şi violatori Într-o zi, se va căsători şi va avea copii, pe care îi va teroriza Nu aveam de gând să las să se întâmple asta Nu aveam de gând să-i permit lui Sebastian să-şi trateze, într-o bună zi, iubita, soţia, aşa cum o trata tata pe mama Nu aveam de gând să las niciun băieţel sau fetiţă să crească văzând ce am văzut eu Eram singura care putea să împiedice asta Dar, mai presus de toate, nu aveam de gând să-l las să-mi distrugă viaţa Îi dădusem o şansă El nu se folosise de ea Aveam de gând să-l las să trăiască De dragul mamei Chiar dacă mă rănise într-un mod care nu era vizibil din exterior, dar care, sufleteşte, m-a ţinut trează, noapte de noapte, cu amintirea răului pe care mi-l făcuse Fusesem fiecare refugiul celuilalt, dar el îmi răpise şi ultima fărâmă de alinare care exista între zidurile casei noastre Îmi furase amintirile care mă ajutau să sper că în viaţă existau şi lucruri bune şi corecte Dar nu numai că mă dezamăgise Mama îl iubea Ea vedea numai binele în el, nimic din partea lui întunecată, din răul pe care îl moştenise de la tata Îi mai dădusem o şansă, datorită dragostei oarbe a mamei pentru el Şi, din nou, îmi demonstrase că nu o merită Mamei i se va frânge inima, când îşi va da seama că Sebastian era la fel ca tata Că va semăna groază şi în rândul următoarei generaţii şi că dragostea ei nu va putea schimba acest lucru Prin urmare, trebuia ca el să moară Pentru a o scuti pe mama de această durere Nu avea să afle niciodată ce făcuse el Şi cine era cu adevărat Cabana roşie de vacanţă era pustie, cocoţată pe o stâncă, nu departe de un lac, şi înconjurată de o pădure deasă Aparţinuse părinţilor Ylvei, care erau prea bătrâni ca să mai poată avea grijă de ea Trecuseră ani întregi de când nu mai fuseseră pe acolo Faye se uită mulţumită la mânerul metalic al uşii de la intrare, apoi dădu din cap şi închise uşa în urma ei În lumina apusului, văzu contururile, umbrele mobilierului vechi, simţi mirosul de umezeală Bâjbâi după întrerupător şi îl găsi Apăsă pe el, însă becul nu se aprinse Probabil că se arsese o siguranţă, pentru că Ylva spusese că instalaţia electrică funcţionează Trebuia să găsească tabloul electric Din fericire, avea la ea o lanternă Podeaua scârţâi când intră în ceea ce părea a fi o cameră de zi Lăsă bidonul cu benzină pe podea, în casa veche în care domnea liniştea Îşi masă braţul drept; o durea, după ce cărase bidonul De aici, drumurile ei şi ale lui Jack se vor despărţi, în sfârşit Numai unul dintre ei va pleca din acest loc pe două picioare Sunt multe lucruri care ar putea să meargă prost Ar putea fi chiar ea cea care va pierde bătălia Cât timp îi mai rămânea, până când el o să apară? O oră? Două? Ca să nu lase urme digitale, Ylva se ocupase de telefonul ei mobil Aruncă o privire la ceasul de mână, observând că abia trecuse de ora zece seara Ylva îl sunase pe Jack pe numărul de telefon pe care i-l lăsase când venise la ea acasă Printre lacrimi, îi spusese că Faye venise la ea şi o luase pe Nora cu ea Că se comportase ca o nebună, strigând că îi va răpi lui Jack şi ultimul lucru pe care îl are – pe fiica lui cea mică Nu spusese unde o va duce pe Nora, dar, după ce plecase, Ylva descoperise că dispăruseră cheile de la cabana părinţilor ei Faye scoase lanterna din geanta pe care o adusese cu ea, o aprinse şi învârti fasciculul de lumină de jur-împrejur, căutând uşa care ducea la subsol Studie fotografiile alb-negru, înrămate Oamenii din ele păreau bătrâni, probabil că erau deja morţi Alte fotografii o înfăţişau pe Ylva în copilărie Ylva fără dinţii din faţă Ylva pe un cal Stomacul i se făcu ghem O cunoştea Faye cu adevărat pe Ylva? Dacă trecuse de partea lui Jack? Dacă fusese tot timpul de partea lui? Faye se înşelase în privinţa lui Jack Şi a lui David Oare şi a Ylvei? Nu, nici vorbă de aşa ceva — Încetează, murmură ea Deschise o uşă, care se dovedi a fi cea bună, şi începu să coboare scările, la subsol Ultimele raze ale soarelui, trecând peste vârfurile copacilor, se zăreau printr-o mică fereastră dreptunghiulară Până în zori s-ar putea să fiu moartă, se gândi ea Scările erau abrupte, scârţâind la fiecare pas pe care îl făcea Mirosul de umezeală devenea tot mai puternic, pe măsură ce cobora Ajungând jos, Faye reuşi să localizeze tabloul electric şi apăsă pe întrerupătorul principal Folosind lanterna, găsi alte siguranţe, reuşi să le schimbe pe cele vechi şi, când reporni instalaţia, lustra se aprinse Se uită la ceas şi urcă repede la etaj În camera de zi alese un lampadar Scoase cablul din priză Deşurubă rapid ştecherul şi făcu ajustările necesare, cu şurubelniţa Exact aşa cum văzuse în clipul pe care îl urmărise Puteai găsi orice pe internet, atât timp cât ştiai unde să cauţi Scoase firul şi îl înfăşură pe clanţa uşii de la intrare Fir lângă fir Strâns Apoi turnă pe scară apa din sticla de 1,5 litri, pe care o adusese cu ea Făcuse o mică baltă În întuneric, nu se observa După ce termină, mai aşteptă cam patruzeci de minute Stinse lumina şi se aşeză pe canapea, în întuneric Se uita la cifrele luminoase de pe ceas şi strânse şurubelniţa în mână Jack nu ar veni aici neînarmat şi, dacă va fi cazul, va trebui să se apere de el Să lupte pentru viaţa ei Ar fi putut să moară, dar avea de gând să moară liberă, nu ca un animal hăituit şi speriat După fix nouă minute se auzi motorul unei maşini Zgomotul motorului se stinse şi se făcu linişte Faye se ridică în picioare Se descălţă cu grijă, îşi lăsă pantofii pe canapea şi se furişă până la veioza pe care o aşezase lângă uşă O băgă în priză şi aruncă o privire neliniştită spre clanţă Se lăsă jos, rezemându-se cu spatele de perete De afară se auzeau paşi Faye îşi umezi buzele uscate cu limba Simţi neliniştea ca o gheară în stomac Jack dădea roată cabanei Dacă nu intra pe uşă, ci pe vreo fereastră? Sau pe la subsol? Dar de ce ar face asta? Ştia că îl aşteaptă Credea că Nora e în casă şi că e în pericol de moarte — Faye! strigă Jack Îmi vreau înapoi fiica Îi văzu silueta pe fereastră, în timp ce stătea rezemată de perete Jack n-o vedea pe ea În secunda următoare, aprinse o lanternă şi o îndreptă spre fereastră, privind înăuntru Fasciculul de lumină trecu la câţiva centimetri de piciorul ei drept Îşi ţinu respiraţia Oare bănuia ceva? De aceea se plimba pe lângă casă? Îi privi faţa Cândva, îl iubise mai mult decât pe oricine, poate chiar mai mult decât o iubea pe Julienne Acum voia doar să-l distrugă, pentru ceea ce-i făcuse fiicei lor, pentru umilinţa la care o supusese Pentru toate femeile care păţiseră ce păţise ea, zdrobite, umilite, împinse la sinucidere, private de demnitate Ţinute în sclavie Folosite Femeile erau în continuare încătuşate, chiar dacă aspectul cătuşelor se schimbase, de-a lungul secolelor Faye voia să se răzbune Nu va îngroşa rândurile femeilor ucise de soţ sau de fostul soţ — Ieşi acum! strigă el Dacă o răneşti, te omor, Faye! Îi simţea furia stăpânită Îi auzea vocea în spatele ei, de cealaltă parte a zidului Asta însemna că se îndrepta spre uşa din faţă Faye simţi un nod în gât — Este cu mine, aici, înăuntru Glasul ei suna răguşit, înfundat Jack păşi pe scară, ezitând Părea că nu se poate decide ce să facă Era speriat O ştia capabilă de orice Ştia că este mai deşteaptă decât el Că e periculoasă Şi că devenise periculoasă din cauza lui — Adu-o afară! strigă el Faye nu răspunse Scrâşni din dinţi şi închise ochii strâns Nu voia să insiste prea mult, să-i trezească suspiciuni — Fă-o, şopti ea Fă-o Nu se mai auzeau paşi Probabil că stătea nemişcat pe scară, la doar câţiva metri distanţă de ea Îi simţea prezenţa, ezitarea, frica Îi tremurau picioarele Faye îşi înfipse unghiile în palmă — Atinge clanţa, Jack, murmură ea Deschide uşa Te aştept aici După o clipă, auzi un şuierat Zâmbi şi deschise ochii — Unu, doi, trei, numără ea, înainte să întindă mâna şi să apese pe întrerupătorul lampadarului Auzi un bubuit puternic, de cealaltă parte a uşii Se ridică încet, adulmecând aerul De cealaltă parte, mirosea a ars Faye împinse uşor uşa, care se poticni, blocată de trupul lui Jack Îi văzu picioarele; era căzut pe spate, dar ea împinse uşa mai tare şi, până la urmă, reuşi să-şi facă loc, să iasă din casă Se apropie şi îi studie chipul Avea ochii larg deschişi Goi Se aplecă şi îi puse două degete la gât Nu mai avea puls Se uită la bărbatul pe care îl iubise cândva, mai presus de orice altceva pe pământ, şi încercă să-şi înţeleagă propriile trăiri Pădurea se înălţa ca un zid în jurul casei, izolând-o de restul lumii Era o linişte profundă Parcă se aflau într-o altă dimensiune, doar Faye şi Jack Povestea care începuse la ASE, cu atâţia ani în urmă, se încheia acum şi aici Cea care o făcuse să sufere atât de mult Care îi provocase gânduri de sinucidere Umilinţă Avortul Femeile cu care a înşelat-o Dar care a fost încununată de naşterea lui Julienne, de preluarea Compare, de crearea Revenge De dezrobirea ei Cine să se simtă liber, dacă nu cineva care şi-a pierdut libertatea? Cum altfel să recunoşti parfumul libertăţii? O persoană poate fi temniţa altei persoane, furia sau dispreţul ei pot fi o formă de încătuşare Faye îl apucă pe Jack de încheieturi, târându-i corpul greu peste prag, în camera de zi Capul lui se lovea de podea Jack zăcea în mijlocul încăperii, în timp ce Faye, gâfâind din cauza efortului, se aşeză pe canapea şi se uită la cadavrul lui Se ridică în picioare Se apropie de el şi îl lovi Se auzi un sunet surd Nu urmă nicio reacţie Îşi luă avânt Îi mai dădu o lovitură Se gândi la pozele cu Julienne din calculatorul lui Jack La privirea lui, în timp ce ea îi întinsese suportul din plastic, cu fotografia Se aplecă peste trupul lui neînsufleţit — Ar fi trebuit să te dai bătut, să nu fii atât de încăpăţânat, atât de orgolios Să nu mă fi umilit niciodată, să nu mă fi ameninţat pe mine sau pe fiica mea Şi să nu-i fi făcut niciodată ceea ce i-ai făcut lui Julienne Faye se ridică în picioare Ridică bidonul cu benzină, trecu în spatele lui Jack şi deşurubă capacul Se învârti în jurul lui, stropindu-i hainele cu benzină Deschise uşa şi azvârli chibritul În următoarea secundă, corpul lui Jack fu cuprins de flăcări Fjällbacka – atunci Simţeam mirosul familiar de fum de ţigară venind din camera lui Sebastian şi auzeam clinchetul sticlelor Asculta muzică la volum mic, ca să nu-l trezească pe tata Mama tocmai venise acasă Ajunsese din nou la Urgenţe, din cauza lui tata Cu aceleaşi explicaţii atât de inutile, că a căzut pe scări, că a alunecat, vai, cât era ea de neîndemânatică Explicaţii pe care niciun medic nu le putea crede, în mod rezonabil, dar pe care nimeni încă nu se sinchisea sau nu îndrăznea să le pună la îndoială Mama făcuse greşeala să spună că dorea să-l viziteze pe fratele ei, Egil, şi tata o împinsese, chiar din capul scărilor Timpul nu era de partea noastră Tata era tot mai furios De data asta, mama căzuse pe braţ, cine ştie dacă data viitoare nu va cădea în cap, lăsându-mă cu adevărat singură Era imediat după miezul nopţii Mama şi tata dormeau Întotdeauna se purta mai frumos după ce mama se întorcea de la spital Am înţeles că nu voi mai avea niciodată o ocazie mai bună ca asta Voiam s-o cruţ pe mama Nu-mi păsa de ce simţea tata De el urma să mă ocup mai târziu Am închis cartea şi am păşit, cu picioarele goale, pe podeaua din lemn Plănuisem deja cum să procedez, ce să fac M-am îmbrăcat cu cămaşa de noapte albă şi subţire, care ştiam că îi plăcea lui Sebastian Observasem că îi era greu să-şi ia ochii de la mine când o purtam Am căutat cele trei somnifere pe care le furasem de la tata şi pe care le zdrobisem până obţinusem un praf alb, cu trei zile înainte Am ieşit din cameră şi am tras aer în piept, înainte să-i bat la uşă — Ce este? Am apăsat clanţa şi am intrat Sebastian stătea la calculator S-a învârtit în scaun spre mine şi m-a privit fix Ochii lui umezi s-au uitat mai întâi la picioarele mele goale, apoi şi-au croit încet drum în sus — Mă gândeam la ce ai spus Fruntea lui Sebastian s-a încreţit şi i se vedeau şi mai clar vânătăile încasate după ultima bătaie pe care i-o administrase tata — Despre ce dracu’ vorbeşti? — La petrecerea din pădure Despre faptul că mi-ar fi plăcut ce mi-aţi făcut Te înşeli — Da? a spus el indiferent şi s-a întors din nou spre ecran Am făcut un pas în cameră, sub bara de tracţiuni de deasupra uşii Nu-l văzusem niciodată folosind-o Pe pereţi erau postere cu femei îmbrăcate sumar, cu sânii acoperiţi doar de mici petice de pânză Camera era murdară, cu farfurii pe care se vedeau resturi de mâncare şi grămezi de haine peste tot Se simţea un miros de mucegai, de sudoare şi de mâncare stricată Am strâmbat din nas, dezgustată Am lăsat cu grijă punguţa pe podea şi am împins-o cu piciorul, într-un colţ — Nu mi-a plăcut ce mi-au făcut ei Dar îmi place mult ce îmi faci tu Sebastian a rămas nemişcat — Vrei să plec? i-am spus Sau vrei să mai rămân puţin? Mama şi tata dorm A încuviinţat din cap, continuând să rămână cu spatele la mine, iar eu i-am interpretat gestul drept aprobare — Pot să iau şi eu o bere? — E cam caldă — Merge şi aşa S-a aşezat pe burtă, lângă pat, a întins mâna pe dedesubt şi a luat o sticlă A deschis-o şi mi-a dat-o I se vedeau pe braţ urmele pe care i le lăsase o sticlă spartă cu care îl lovise tata M-am aşezat pe marginea patului, iar el s-a aşezat lângă mine Am luat fiecare câte o înghiţitură, în tăcere Am aruncat o privire spre sticla lui; era aproape goală În curând, avea să înceapă alta Atunci va trebui să-i strecor somniferul Pe biroul lui se aflau patru sticle goale şi nu-l auzisem mergând la toaletă Urma să facă asta, cât de curând Era bine să fiu pregătită — Îţi place când îţi opun rezistenţă? l-am întrebat încet S-a înroşit la faţă; îşi ţinea privirea aţintită spre perete — Nu ştiu, a răspuns Vocea lui era moale — Vreau doar să ştiu cum îţi place, cum este cel mai bine pentru tine Poţi face cu mine tot ce vrei — Mmm Se foia Sub pantalonii de pijama, vedeam cum i se umfla penisul Şi-a dat seama că observasem şi părea jenat — Nu-i nimic, i-am spus Am întins mâna şi am aşezat-o, cu stângăcie, pe membrul lui Am avut o senzaţie de vomă, pe care mi-am stăpânit-o rapid S-a foit — Trebuie să merg la toaletă, a spus Am dat din cap — O să te aştept aici Faye mergea goală prin pădure, iar în spatele ei casa ardea Îşi aruncase hainele în foc, să ardă împreună cu Jack Flăcările portocalii se întindeau spre cerul nopţii, iar fumul se ridica gros Nu privea în urmă, ci se îndepărta de Jack, simţind forţa noii libertăţi care îi cuprinsese trupul Farurile maşinii închiriate se vedeau strălucind, pe micul drum forestier, în punctul de întâlnire pe care îl stabilise împreună cu Ylva Prietena ei, care fusese tot timpul în apropiere, îi promisese că, în momentul în care va vedea ridicându-se fum din casă, va fi prezentă la locul de întâlnire Se ţinuse de cuvânt Ylva îi zâmbi, palidă, de la volan Fără nicio tresărire a feţei, Faye deschise portiera Maşina era roşie, veche, pătată de rugină, nu avea GPS Nimeni nu ar fi putut dovedi că trecuseră pe aici — Gata? întrebă Ylva — Gata Ylva dădu din cap şi întinse mâna spre bancheta din spate, de unde luă o geantă neagră, cu haine Un schimb curat — Vrei să te îmbraci, înainte să plecăm? Faye clătină din cap şi sări pe scaunul pasagerului, cu geanta în poală Mirosul de fum începu să umple maşina şi Ylva tuşi — Nu, porneşte Faye văzu casa incendiată, printre trunchiurile copacilor, în timp ce acoperişul căzu, ca lovit de trăsnet Ylva, care se pregătea să pornească motorul, se opri şi îşi coborî încet mâna Stătură în tăcere o vreme, privind frumoasa casă veche arzând, apoi Ylva băgă în prima treaptă de viteză şi maşina se puse încet în mişcare — Ce simţi? o întrebă ea Faye se gândi o clipă — Absolut nimic Dar tu? Ylva înghiţi în sec, apoi se uită la Faye — La fel Pe autostradă se întâlniră cu patru maşini de pompieri, care veneau în viteză, cu sirenele pornite Soarele dimineţii strălucea prin fereastra camerei de oaspeţi a lui Alice Razele lui cădeau asupra Ylvei, care o ţinea pe Nora în braţe Tocmai se trezise şi era puţin cam agitată — Cum te simţi? o întrebă Faye, care abia intrase în încăpere, după ce stătuse trează pe una dintre canapelele lui Alice O privi insistent — Mă simt bine, îi răspunse Ylva, dar cuvintele şi tonul vocii ei erau trădate de felul în care o strângea pe Nora în braţe — Am făcut ceea ce trebuia să facem — Da, ştiu asta, spuse Ylva Îşi îngropă nasul în părul Norei şi închise ochii Fetiţa îşi ţinea braţele dolofane strâns încolăcite în jurul gâtului ei Alice intră în cameră, le privi şi zâmbi — Micul dejun e servit Când ajunseseră acasă, noaptea trecută, Faye îi povestise totul lui Alice Nu-i fusese uşor şi, desigur, pe Alice o şocase povestea Lui Faye îi sună telefonul, iar ea apăsă butonul verde când văzu cine o apelează — Bună, scumpo, spuse ea, în timp ce chipul lui Julienne umplea ecranul Nu pot vorbi acum, te voi suna mai târziu Dar vin acasă curând Promit Foarte, foarte curând Te pup! Te iubesc! — Bine, mamă, pa! Închise telefonul — Îi e dor de tine? o întrebă Ylva Nora clipi încet Era pe punctul de a adormi — Da, spuse scurt Faye Nu era dispusă acum să vorbească despre Julienne Tatăl ei dispăruse Pentru totdeauna Şi, oricât de mult l-ar fi urât, oricât şi-ar fi dat seama că nu era loc pentru el în viaţa lui Julienne, tot îi părea rău Că Julienne va creşte fără tată Pe umerii ei apăsa o datorie grea Nu pentru că îl ucisese, ci pentru că făcuse o alegere atât de greşită Dar fără Jack nu ar fi avut-o pe Julienne Era o temă de gândire grea Îşi dorea doar să fi păstrat poza din suportul de plastic Fusese, pentru ea, ca un talisman, care îi dădea putere şi îi reamintea de lucrurile importante Dar dispăruse, la fel ca Jack — Care este pasul următor? întrebă Alice Părea puternică şi hotărâtă Faye se uită la Nora, la pleoapele ei grele şi la genele ei lungi Uneori i se părea că seamănă atât de mult cu Jack — Trebuie să folosim drept dovezi filmările şi fotografiile Este timpul pentru planul B al Ylvei Alice zâmbi — Vrei să spui că e cazul să-l şantajăm pe Eyvind? — Da, avem nevoie să obţinem hârtiile de la Oficiul de brevete şi înregistrare mărci — Trebuie să obţinem documentele potrivite, formulate în mod corect, spuse Ylva, legănând-o pe Nora Am precizat exact de ce avem nevoie Alice zâmbi din nou — Când va vedea fotografiile şi filmările, cu siguranţă va face tot ce îi cerem Altfel, îi vom trimite totul soţiei sale — Bine, spuse Faye Se uită la Nora, care adormise pe umărul Ylvei Arăta exact ca Julienne, când dormea Pentru o clipă, îi veni să plângă De dorul lui Julienne De mila Norei Pentru Ylva Pentru ea însăşi Pentru toată lumea Fjällbacka – atunci În cea mai mare viteză, am reuşit să desfac punguliţa, să caut sub pat, să iau o sticlă nouă de bere, s-o deschid şi să golesc în ea praful, înainte ca Sebastian să se întoarcă I-am întins noua sticlă A luat-o în tăcere, s-a aşezat pe pat şi a dus-o la gură A sorbit îndelung din ea Era încă rezervat, parcă nu-i venea să creadă că am cedat brusc şi că îl las să se culce cu mine, fără să-i opun rezistenţă — Crezi că ai putea pune altă muzică? — Ce anume? Acum trebuia doar să-l determin să bea toată berea, ţinându-l departe de mine cât mai mult timp Îmi venea să vomit la gândul că voi fi nevoită s-o fac cu el — Poate Metallica? El a dat din cap S-a ridicat, s-a dus la aparat, a scos CD-ul şi şi-a trecut degetul peste raftul cu CD-uri, până când a găsit Metallica L-a pus în aparat şi a apăsat pe play A crescut uşor volumul Apoi s-a postat în faţa mea — Trebuie să mă îmbăt mai tare, am spus Ştiu că ce vom face e greşit, dar nu pot să mă abţin — Să bem până la fund, a spus el Am zâmbit — Bună idee Mi-am dat capul pe spate şi amândoi am golit sticlele în acelaşi timp Mi-am ţinut respiraţia, ca să nu simt gustul Gâfâiam, după ce am băut toată berea Sebastian s-a şters la gură M-a privit lacom şi mi-am simţit trupul străbătut de un fior neplăcut Oare cât va dura până îşi vor face efectul pastilele? — Ai vreo revistă porno? l-am întrebat Ştiam că are o colecţie O ţinea ori în spatele caloriferului, ori sub saltea S-a întors şi şi-a vârât mâna sub saltea Mi-a întins o revistă Pe copertă era o femeie cu sâni imenşi, care poza cu picioarele desfăcute, în faţa aparatului de fotografiat Era rasă între picioare Am deschis revista şi i-am răsfoit paginile — Ce părere ai? E aici ceva ce ai vrea să facem împreună? l-am întrebat, cu ochii aţintiţi în revistă Trăgeam de timp, aşteptând ca somniferele să-şi facă efectul El a ridicat din umeri — Sigur ai anumite preferinţe, nu-i aşa? — Nu, nu ştiu, a spus el încet — Mi-aş dori să am sânii mai mari Nu-i aşa că băieţilor le plac sânii mari? Sebastian n-a răspuns Am continuat să răsfoiesc revista — Dacă aş fi ştiut că îţi place să fii cu mine, nu i-aş fi lăsat niciodată să se atingă de tine, a mormăit el Mi-am ridicat privirea din revistă Nu mă privea în ochi „Asta e o minciună”, m-am gândit, „niciodată nu mi-ai luat apărarea Eşti prea laş să faci asta ” În schimb, am spus: — Ştiu asta — Dacă o luăm aşa, este numai vina mea că ei sunt morţi „Ai dreptate”, m-am gândit „Şi, în curând, şi tu vei fi mort Nu voi vărsa niciodată nicio lacrimă pentru tine Pentru că ştiu că eşti un om dezgustător de jalnic şi un laş Nu vei mai distruge niciodată alte vieţi ” — Nu te gândi la asta acum Sebastian a căscat S-a lăsat pe spate, sprijinindu-se de perete Pleoapele au început să i se închidă — Întinde-te, i-am spus Şi o să-ţi fac ceva care o să-ţi placă Am închis revista porno şi am pus-o deoparte M-am tras mai aproape de el şi i-am aşezat perna sub cap Mi se părea că adormise deja, aşa că m-am ghemuit lângă el, uitându-mă la faţa lui liniştită Am rămas nemişcată câteva minute, ca să mă asigur că pastilele avuseseră timp să-şi facă efectul Când am fost sigură că doarme adânc, m-am ridicat cu grijă din pat şi m-am dus la calculatorul lui Am deschis un document şi am scris o scrisoare de adio, în care Sebastian vorbea despre pierderea celor doi prieteni şi despre sentimentele lui de vinovăţie pentru că nu îi putuse salva Ştiam că scriu mai bine decât el, de aceea am folosit un limbaj simplu şi am făcut intenţionat câteva greşeli de ortografie Mi-a luat ceva timp, pentru că am tastat cu două brichete, ca să nu las urme, în cazul în care cineva ar fi verificat amprentele de pe computer Am lăsat documentul deschis pe ecran, astfel încât oricine ar fi intrat în cameră să-l vadă imediat Greul de abia acum începea M-am dus la dulap şi, cu mişcări mecanice, am deschis uşa şi am căutat o curea Am avut grijă să pun un scaun la locul potrivit M-am strecurat în spatele lui Sebastian şi, ţinându-i corpul între picioarele mele, i-am prins cureaua de gât şi am strâns-o A fost greu Mai greu decât crezusem M-am ridicat în pat şi am tras mai tare, proptindu-mă în picioare Faţa i s-a învineţit Gâfâia, încercând să respire Dar a rămas cu ochii închişi Am acţionat cu toată forţa, timp de cel puţin cinci minute, apoi am slăbit strânsoarea, am întins mâna şi am pus un deget pe gâtul lui Nu mai avea puls Nu mai avea viaţă Corpul lui era foarte greu; l-am târât încet spre dulap, ajutându-mă şi de picioare Acolo, l-am aşezat pe scaunul de sub bară Am legat cureaua de bară Am împins scaunul cu piciorul, aşa încât să cadă pe podea Sebastian atârna moale de curea M-am uitat prin cameră Îmi scăpase ceva? Am atins punga în care ţinusem somniferul de vârfurile degetelor lui Sebastian, ca să-i rămână amprentele pe ea Nimeni nu mă va putea suspecta Sinuciderea ar fi fost urmarea firească a unei veri infernale îndurate de Sebastian, în care îi muriseră doi dintre cei mai buni prieteni Am aruncat o ultimă privire prin cameră, apoi mi-am luat sticla de bere şi m-am întors în camera mea M-am gândit să ies şi s-o arunc, dar m-am mulţumit s-o ascund sub pat Am stat trează până la şase dimineaţa, citind, reflectând şi încercând să-mi dau seama dacă am conştiinţa încărcată N-o aveam Deloc La ora şase am auzit paşii tatei în hol În timp ce se îndrepta spre baie, probabil văzuse că uşa camerei lui Sebastian era deschisă şi se oprise După câteva clipe i-am auzit urletul Prima parte a planului meu fusese dusă la îndeplinire cu oarecare uşurinţă Mai rămânea să văd reacţia mamei — E dimineaţă acasă? Faye dădu din cap Kerstin părea odihnită Fericită Se bucura pentru ea După tot haosul de care avusese parte în ultimul timp, fericirea lui Kerstin îi dădea puţină speranţă Kerstin îşi apropie faţa de ecran Ridurile fine se vedeau mai clar Compasiunea din ochii ei o ajută pe Faye — Te simţi bine? o întrebă Kerstin — Da, chiar mă simt bine Mi-am învăţat lecţia Nu voi renunţa niciodată să lupt Nu vreau să mai fiu niciodată vulnerabilă — Nu-mi poţi promite asta Nu vreau să-mi promiţi asta Toţi suntem îndreptăţiţi să avem slăbiciuni, din când în când Faye oftă şi se gândi la Julienne La viitorul pe care voia să i-l ofere fiicei sale — Da, probabil ai dreptate Dar asta îmi va lua ceva timp Nu ştiu dacă îmi pot permite să mai îngădui cuiva să-mi frângă inima Kerstin izbucni în râs Râsul ei cald te lua mereu prin surprindere — Nu mai dramatiza, Faye Eşti mai puternică decât crezi, ştii asta Nu-ţi stă în fire să-ţi plângi de milă Sunt multe persoane care te iubesc Poate că ai pierdut bătălia, dar vei câştiga războiul Nu uita niciodată asta — Încă n-am câştigat Kerstin puse o mână pe ecran, iar Faye îşi apropie obrazul, ca şi cum ar fi vrut să-i simtă mângâierea — Încă nu, dar vei câştiga Sună-mă imediat ce termini — Promit Mi-e dor de tine — Şi mie mi-e dor de tine Faye încheie discuţia pe Facetime Îşi dădu seama că zâmbea, în ciuda încordării pe care o simţea faţă de ceea ce urma Îi era dor de Kerstin, dar se bucura pentru ea, văzând-o cât de fericită era alături de Bengt, în Mumbai Întinse mâna după telefon şi o sună pe Ylva — Bună, Faye, tocmai aveam de gând să te sun Tonul grav pe care vorbea Ylva făcu să-i crească pulsul atât de tare, încât îi zvâcneau tâmplele — Este gata investiţia? — Da, sub ameninţarea că soţia lui va afla totul Investiţia este garantată — Doamne, ce bine! Faye închise ochii Pulsul îi mai scăzuse, în schimb, simţi în piept, pentru prima dată după mult timp, o mare nerăbdare Puzzle-ul fusese completat cu ultima piesă Se uită în oglindă şi îşi dădu buzele cu un ruj roşu-aprins Apoi îşi puse pe un braţ sacoul alb de la Max Mara şi geanta de la Louis Vuitton pe celălalt şi părăsi camera de hotel Se cazase din nou la Grand, unde se simţea mai în siguranţă, după tot ce se întâmplase Distanţa era destul de mică, aşa că prefera să meargă pe jos, şi nu cu taxiul Îşi pusese o pereche de pantofi cu tocuri comode Avea nevoie de o plimbare ca să-şi limpezească gândurile De-a lungul cheiurilor, apa scânteia Era o zi perfectă Soarele strălucea şi nicio rafală de vânt nu încreţea suprafaţa apei Le zâmbea tuturor celor pe care îi întâlnea Se opri brusc Văzu cu coada ochiului ceva ce îi atrase atenţia Întoarse capul spre vitrina mare a galeriei de artă Văzu bustul unei femei cu aripi de argint Fascinată de sculptură, Faye îşi duse mâna la piept, unde, altădată, simţise pandantivul primit de la mama ei, cu mulţi ani în urmă Înainte să-l piardă, în zilele cumplite petrecute pe Yxön Se apropie Creatoarea era Caroline Tamm Faye se uită la ceas şi intră în galerie — Vreau să cumpăr sculptura din vitrină Cea din argint — Nu vreţi să ştiţi mai întâi cât costă? o întrebă surprinsă femeia care stătea la o masă din apropierea uşii — Nu, spuse Faye, întinzându-i cardul Amex Black Mă cam grăbesc Plătesc acum şi vă rog să-mi trimiteţi sculptura la această adresă Faye îi dădu cartea ei de vizită În timp ce cardul Amex îi era scanat, Faye se apropie de sculptură şi o privi din direcţia opusă Aripile ieşeau, ca nişte coarne, din spatele femeii Simbolizau puterea într-o manieră pe care nu o mai întâlnise până atunci Simbolizau noul Când credea că Henrik îi va lua compania Revenge, simţise că are aripi de ceară, care se topeau, pentru că îndrăznise să zboare prea aproape de soare Acum simţea că poate zbura cât de sus doreşte Cu aripile sale de argint Când uşa galeriei se închise în urma ei, Faye avu certitudinea că e pregătită Îşi lăsă capul pe spate şi admiră frumoasa faţadă de secol 19 Când venise prima dată la Stockholm, din Fjällbacka, fusese atât de uimită de frumuseţea tuturor acestor clădiri vechi Acum, după aproape douăzeci de ani, era suficient de bogată pentru a cumpăra un întreg cartier Era un sentiment ciudat Îşi întoarse privirea spre stânga, spre Stureplan şi Biblioteksgatan, unde se afla clubul de noapte Buddha Bar Îşi aminti de acea seară de vară magică, strălucitoare, din 2001, când îl cunoscuse pe Viktor Era un tip drăguţ şi amabil Cam prea amabil, se gândise ea atunci Cum ar fi fost viaţa ei dacă l-ar fi ales pe el în locul lui Jack? Se uită din nou la fereastră Acolo sus, la etajul cinci, o aştepta David Şi Henrik Fiecare, într-o altă încăpere Alice şi Ylva o anunţaseră, prin câte un mesaj, că totul era pus la punct şi că niciunul dintre cei doi bărbaţi nu îl văzuse pe celălalt venind Scenariul se desfăşurase perfect Faye încerca să-şi dea seama cum se simţea, dacă era agitată, furioasă sau tristă Dar, în adâncul sufletului ei, nu simţea decât fericire O fericire nestăpânită şi pură Totul ar fi mers mult mai prost dacă Ylva şi Alice nu i-ar fi fost alături O salvaseră Se salvaseră reciproc Tastă codul de la interfon şi aşteptă liftul În scurt timp, ajunse în zona birourilor goale din sediul companiei Revenge, savurând mirosul de cafea proaspătă În sala de conferinţe se vedea lumină Zări gâtul şi spatele lat al lui David, care stătea de vorbă cu Ylva şi cu Alice Alice vorbea, zâmbind, dar uşa groasă din sticlă zădărnicea orice încercare de a auzi ce se spunea acolo Faye deschise uşa, iar David se întoarse şi se uită la ea Se ridică şi întinse mâinile s-o îmbrăţişeze — În sfârşit, scumpa mea, mi-a fost atât de dor de tine! exclamă el M-am simţit îngrozitor în Frankfurt, fără tine Faye trecu pe lângă el fără să-l privească, trase scaunul din capul mesei şi se aşeză Stătea picior peste picior — Ce e Faye? Ce se întâmplă? o întrebă el surprins Zâmbetul de pe chipul lui Alice dispăru Se uita la el cu o privire furioasă David observă că starea de spirit din încăpere se schimbase — Te-am chemat aici, astăzi, pentru a ţi-l prezenta pe noul nostru investitor, începu Faye, întinzând mâna către Ylva, care îi dădu un dosar Faye îl deschise şi se uită la documente, încuviinţând din cap — Da, probabil că te întrebi despre cine e vorba, având în vedere că eu nu mai deţin controlul asupra Revenge Printre altele, din cauza faptului că i-ai livrat lui Henrik informaţii despre companie El încă se află aici, în biroul de alături Dar, crede-mă, Revenge va fi din nou a mea, în curând În locul tău, m-aş feri, pe viitor, să fiu asociatul lui Henrik Bergendahl Vei înţelege în scurt timp de ce Dar, până atunci, cred că ţi-am spus destul Faye luă primul document, îl puse pe masă şi i-l întinse lui David, care îl ridică — Aş putea să-ţi explic, se bâlbâi el Faye răbufni: — N-ai ce să-mi mai explici Ascultă aici Pentru prima dată, îl privi ţintă Împinse spre el trei foi capsate Sus scria „Cerere comună de divorţ”, iar numele erau David Schiller şi Johanna Schiller — Semnează asta — Dar ce este asta? Ştii că încerc, de câteva luni, să duc la capăt acest divorţ Faye izbucni în râs Alice şi Ylva i se alăturară David îşi muta privirea de la una la cealaltă; rămase cu gura căscată — Prietene, s-a terminat Ţi-ai petrecut viaţa folosindu-te de femei S-a terminat acum Ai încercat să cumperi Revenge cu banii soţiei tale, pretinzând, în acelaşi timp, că divorţezi, într-un mod creativ Apoi te-ai protejat, oferindu-i lui Henrik informaţii confidenţiale despre extinderea companiei în SUA, spuse Faye, arătând cu capul spre primul document pe care i-l dăduse lui David Trebuie totuşi să recunosc că n-ai stat degeaba Dar acum s-a terminat, înţelegi? Ar trebui să te bucuri dacă scapi fără să faci închisoare David înghiţi în sec Era tot mai roşu la faţă — Eu — Taci acum, răcni Faye Se auzi o bătaie în uşă, iar ea invită înăuntru o femeie brunetă, îmbrăcată cu o elegantă rochie Chanel — Bună, scumpul meu fost soţ, spuse Johanna Schiller, trăgându-şi un scaun lângă Faye David rămase din nou cu gura căscată Îşi muta privirea de la una la alta, clipind — Încearcă să te păcălească, Johanna, spuse el Nu-i crede minciunile Vrea doar să-ţi ia banii Am avut o aventură, a fost un moment de slăbiciune, dar nu a fost niciodată mai mult decât atât pentru mine, niciodată Doar noi doi contăm, Johanna Te iubesc Johanna începu să chicotească — Nu te-aş păcăli niciodată, continuă el, arătând spre Faye Ea m-a sedus David lovi brusc cu pumnul pe masă; expresia feţei i se schimbase Arăta ca un băieţel furios — Opreşte-te odată, spuse Johanna, clătinând din cap Semnează hârtiile şi dispari, urmează şedinţa consiliului de administraţie David se aplecă spre ea — Tu eşti noul investitor? — Da, eşti falit, mormăi Ylva Johanna dădu din cap, fericită — Fără tine şi fără necazurile pe care mi le-ai făcut, am mult prea mult timp Şi bani M-am săturat să-ţi tot ţin investiţiile eşuate pe linia de plutire Când Ylva mi-a explicat cum stau lucrurile pe aici, i-am spus că voi investi cu plăcere în Revenge David se întoarse spre Faye Aceasta îl privea amuzată, cu braţele încrucişate El deschise gura să spună ceva, dar o închise la loc — Semnează şi dispari acum, prietene Avem multe de discutat, iar apoi vom ieşi în oraş, să sărbătorim această reuşită David luă stiloul şi, cu ochii încă aţintiţi asupra lui Faye, semnă Apoi se ridică atât de violent, încât scaunul fu aproape să cadă în urma lui Se îndreptă spre uşă, cu o privire mânioasă — David Schiller, se auzi o voce în spatele lui David se întoarse: în prag îl aşteptau doi poliţişti Faye îi văzuse când sosiseră în tăcere — Da? răspunse el răstit — Vrem să vii cu noi — De ce? Avea o atitudine defensivă — Îţi vom explica afară David se întoarse spre Faye: — Ce mi-ai făcut? — Te-am denunţat pentru infracţiunile pe care le-ai comis împotriva mea şi a companiei mele Vei face, probabil, câţiva ani de închisoare pentru spionaj industrial Cei doi poliţişti îl apucară pe David de braţe şi îl luară cu ei Protestele lui puternice răsunau în birou Ylva adună documentele şi le puse în dosar Faye se ridică şi se îndreptă spre Johanna Îi strânse mâna — Bun venit la bord — Mulţumesc! Faye inspiră adânc Şampania pusă la rece mai avea de aşteptat Mai era un nemernic care trebuia demascat, înainte de a putea sărbători Henrik se uită la Faye cu un rânjet larg, în timp ce ea intra în încăperea care, până nu demult, fusese biroul său Ylva şi Alice o urmau îndeaproape, iar Alice, care era ultima, închise uşa în urma lor — Oare ce le frământă pe aceste trei foste angajate ale companiei? Ar trebui să ziceţi mersi că vă ofer un moment din timpul meu, am o grămadă de treabă, avem în derulare o extindere importantă în SUA, iar răbdarea mea faţă de plângerile foştilor angajaţi este extrem de limitată Aducem la zi contractele de muncă existente Cu toate astea, apreciez, desigur, dorinţa ta de a lucra, Alice Este o latură nouă a personalităţii tale — Taci, Henrik, spuse veselă Alice El se încruntă — N-am toată ziua la dispoziţie Spuneţi ce vreţi şi plecaţi de aici Nu mai aveţi ce căuta în biroul ăsta Îşi rezemă spatele de scaun şi îşi împreună mâinile după cap Ylva îi puse pe birou un teanc de hârtii Anumite pasaje erau marcate cu verde — Ce-i asta? Furios, Henrik ridică hârtiile şi începu să se uite prin ele — Poate că deţii Revenge, dar nu şi drepturile asupra produselor noastre, îi spuse Faye Iată documentele care confirmă acest lucru, de la Oficiul de brevete şi înregistrare mărci Va fi interesant să vedem ce va spune partenerul Revenge din SUA despre asta Ca să nu mai vorbim de partenerii tăi financiari Faptul că deţii o companie, dar nu şi produsele acesteia, înseamnă, de fapt, că proprietatea nu are nicio valoare Făcu un semn cu capul spre Alice şi Ylva — Împreună cu ele, am început să le conving pe acţionare să se întoarcă la noi Cât despre tot ce au dezgropat detectivii tăi particulari, ca să le şantajeze pe acţionare, inclusiv pe Irene Ahrnell, să-şi vândă acţiunile către tine ei bine, dacă intenţionezi vreodată să foloseşti aceste informaţii, ştim amândoi că Alice nu are nevoie de detectivi particulari pentru a scoate la iveală lucruri compromiţătoare despre tine Alice îşi încrucişă braţele, cu un rânjet, şi aprobă din cap, veselă — Târfă nenorocită! Spui doar minciuni! Avocaţii mei n-ar rata niciodată un detaliu atât de important! Cu faţa roşie ca focul, Henrik se ridică şi o sfredeli cu privirea pe Alice — Mmm, dar evident că asta au şi făcut, spuse ea Poate că e timpul să schimbi firma de avocatură? Aş putea şi eu să te jignesc, făcând aluzie la penisul tău, însă avându-l atât de mic, ar fi mai potrivit să-i spun „cocoşel” Dar n-ar da la fel de bine — Du-te dracului Henrik dădu să se apropie de Alice, dar Faye făcu un pas înainte şi îl ţintui cu privirea Se aplecă peste birou, împinse documentele spre el şi spuse cu o voce rece: — Fără drepturile asupra produselor, această companie nu are nicio valoare Cu alte cuvinte, e o mare pierdere financiară pentru tine Şi pentru investitorii tăi Deci cea mai bună decizie pe care o poţi lua acum este să-mi vinzi toate acţiunile La aceeaşi valoare la care le-aţi cumpărat tu şi firmele tale fictive Cred că eşti de acord că ar trebui să-mi fii recunoscător pentru generozitatea de care dau dovadă acum — De ce aş face asta? Am investitori puternici care mă sprijină, îmi permit să te dau în judecată, mă doare în cot de clauzele ascunse pe care le-ai găsit într-un blestemat de contract – mă voi lupta cu tine până la ultimul bănuţ Henrik continuă să ţipe, astfel că din gură îi săreau stropi de salivă, iar Faye întinse calm mâna spre el, îi luă batista din buzunarul sacoului şi se şterse pe faţă cu ea — Având în vedere că cel mai puternic investitor în achiziţia Revenge este, de departe, Sten Stolpe, în locul tău, n-aş fi atât de sigură cu privire la acest lucru — Sten este unul dintre cei mai vechi prieteni ai mei şi unul dintre clienţii şi partenerii mei de afaceri cei mai fideli Cred că pot spune cu certitudine că mă va susţine fără rezerve Vocea lui Henrik era plină de dispreţ Pe parcursul întregii discuţii, Alice îşi privise plictisită unghiile, iar acum zise calm: — Te-aş sfătui să-ţi verifici telefonul Ceva îmi spune că Sten încearcă să dea de tine — Ce dracu’? Henrik căută în servietă şi îşi scoase telefonul Faye se întinse ca să poată vedea ecranul Se întoarse spre Ylva şi Alice — Vai, Henrik deja a ratat patruzeci şi trei de apeluri şi destul de multe mesaje de la Sten Mă întreb ce are să-ţi spună? Pare nerăbdător să vorbească cu tine Henrik deschise mesajele de la Sten, unul după altul, şi se îngălbeni la faţă — Ce dracu’ ai făcut, Alice? Alice îl privi cu ochii ei albaştri, inocenţi — Eu? N-am făcut nimic Ca printr-o întâmplare, ieri mi-a fost furat telefonul şi am raportat cazul la poliţie, trebuie să fii atent cu lucruri de genul ăsta Şi habar n-am cine l-ar fi putut găsi şi i-ar fi putut trimite de pe el ceva lui Sten Ar putea fi vorba despre o filmare în care i-o tragi fiicei sale minore, dădacei noastre, dar ce ştiu eu? După cum spuneam, telefonul mi-a fost furat ieri Oare v-am spus că am raportat furtul la poliţie? Urlând, Henrik se repezi la Alice Dar Ylva întinse un picior şi el căzu, neputincios, la podea Întins pe jos, ţipa şi îşi agita braţele spre ele Cele trei femei ieşiră, dar Faye se întoarse, din prag — Vreau, în seara asta, semnătura ta pentru răscumpărarea companiei Revenge, spuse ea Găseşti documentele în partea de jos a teancului, sub contracte Înjurăturile lui continuară să se audă chiar şi după ce femeile închiseră uşa în urma lor Fjällbacka – atunci Am convins-o uşor pe mama Era foarte confuză, după moartea lui Sebastian, iar tata îşi revărsa asupra ei toată durerea şi frustrarea Cu fiecare lună care trecea, furia lui era tot mai intensă Când mă întorceam de la şcoală şi apăsam clanţa uşii de la intrare, simţeam că mi se taie respiraţia Primul lucru pe care îl făceam mereu era s-o strig pe mama şi, în fiecare zi, trăiam cu groaza că n-o să-mi mai răspundă Îi auzeam ţipetele, îi vedeam vânătăile de la ochi şi eram nevoită să accept că mama slăbea tot mai mult Abia dacă mai mânca Am încercat s-o conving să mănânce şi am învăţat să gătesc felurile de mâncare care îi plăceau Uneori lua câteva îmbucături, dar, de cele mai multe ori, doar se uita în gol, la farfurie Mama murea câte puţin, sub ochii mei Tot timpul m-am temut că, până la urmă, mama va muri de mâna tatălui meu, când el va merge prea departe, în dorinţa de a-i face rău Dar, pe măsură ce timpul trecea, mi-am dat seama că va muri de disperare Nu vedea nicio rezolvare Nu vedea nicio ieşire din starea asta Ucigându-l pe Sebastian, speram s-o eliberez, s-o scutesc de a fi strivită de greutatea secretului nostru În loc de asta, am ajuns s-o ucid pe ea, încet, dar sigur Îmi venea în minte, în fiecare zi, momentul în care o găsisem intoxicată cu somnifere Îmi aminteam cum îi vârâsem degetele pe gât, ca s-o forţez să vomite Atunci o salvasem Dar acum o ucideam Trebuia să fac ceva Trebuia să-i dau o speranţă O cale de ieşire Odată ce m-am hotărât, am început să fac planuri Era atât de dureros că trebuia să aştept, să am răbdare, s-o văd pe mama învineţită, tot mai des Dar îmi dădeam seama că, dacă nu o voi salva definitiv, va muri curând Şi n-aş fi putut trăi cu asta Tata merita să-şi primească pedeapsa Pentru tot ce ne făcuse, pentru felul în care îl crescuse pe Sebastian, pentru teroarea în care ne forţase să trăim Exista o singură persoană care ştiam că m-ar putea ajuta Fratele mamei Tatei nu-i plăcea de unchiul Egil şi, în general, nu-i plăcea să vină nimeni la noi acasă Era un risc prea mare, pe care el nu voia să şi-l asume Din acest motiv, pentru mine, unchiul Egil era doar o amintire îndepărtată Dar mama îmi vorbea des despre el Şi am înţeles că ar face orice pentru ea Mama avea numărul lui într-o agendă telefonică veche, ascunsă într-un sertar Pe ea n-am implicat-o cu nimic în planurile mele Privirea ei absentă mă făcea doar să-mi doresc să-mi încolăcesc braţele în jurul ei şi s-o ţin strâns, dar îmi spunea, de asemenea, că, de acum, eu eram adultul care trebuia să aibă grijă de ea Pentru prima dată în viaţa mea, eu eram părintele şi ea era copilul Era mică, precum o pasăre fragilă, vulnerabilă, şi, cu fiecare zi care trecea, devenea din ce în ce mai fragilă L-am sunat în secret pe unchiul Egil de la şcoală, când telefonul din biroul şcolii a rămas nesupravegheat o vreme Era important să nu las urme I-am spus ce probleme aveam, iar el mi-a promis imediat că mă va ajuta Necondiţionat Fără întrebări Vocea lui era atât de asemănătoare cu a mamei mele şi mi-a dat un sentiment de siguranţă Târziu, într-o seară de vară, am decis că eram pregătită L-am sunat din nou pe Egil, de la şcoală, şi i-am dat instrucţiunile mele stricte Ştiam că le va respecta, până la ultimul detaliu După ce somniferele din whisky-ul său de seară l-au adormit pe tata, m-am apucat să fac ceea ce trebuia făcut Mama era complet moale, ca o păpuşă de cârpe Era atât de frântă, atât de mică, atât de slabă, încât nu a spus nimic, nu a întrebat nimic, făcea doar ceea ce îi spuneam şi se lăsa condusă de mine N-am avut curajul să împachetez nimic pentru ea Nu trebuia să lipsească nimic Nu trebuia să pară că ar fi luat ceva cu ea, ca şi când ar fi plecat de bunăvoie de acasă Seara era destul de răcoroasă N-am simţit nicio adiere de vânt cald pe piele, când ne îndreptam încet spre apă Aveam cizmele tatălui meu în picioare Într-o mână, ţineam ciocanul lui Cu cealaltă mână, o ţineam pe mama, conducând-o în jos, până la marginea apei Mănuşile tatei îmi erau mari, aşa că trebuia să mi le tot aranjez pe mâinile mele mult mai mici Mama a alunecat, am prins-o şi am profitat de ocazie pentru a simţi în nări parfumul părului ei, în timp ce se sprijinea de mine, pe panta abruptă Îmi va fi dor de ea Doamne, ce dor o să-mi fie de ea Dar a iubi pe cineva înseamnă să-i dai libertatea Asta aveam de gând să fac eu acum pentru mama mea Unchiul Egil ne aştepta lângă apă, într-o barcă, cu luminile stinse Ştia exact ce îmi propusesem Nu-i ascunsesem nicio parte a planului meu Nu se opusese, chiar dacă tăcerea de la celălalt capăt al firului spunea mai mult decât dacă ar fi vorbit Dar ştia că am dreptate Nu i-am spus nimic mamei mele Am simţit că era mai înţelept să aştept acest moment, pentru a obţine aprobarea ei Dar ştiam că ea va fi de acord cu ceea ce voiam să fac Era obişnuită cu durerea — Mamă, trebuie să te lovesc Trebuie să te lovesc tare Cu ciocanul Este ciocanul tatei Va trebui să plătească pentru tot ce ţi-a făcut Trebuie să-l scoatem din viaţa noastră Înţelegi asta, mamă? Mama nu a ezitat nicio clipă A dat din cap L-am salutat pe unchiul Egil când ne-am urcat în barcă; acum nici nu îndrăzneam să-l privesc Am îmbrăţişat-o pe mama I-am simţit umerii subţiri, fragili, lipiţi de pieptul meu Îmi era atât de frică să n-o lovesc prea tare Îmi era frică să n-o văd sfărâmându-se, ca un vas de cristal Dar acum, nu mai era cale de întoarcere Am luat ciocanul L-am ridicat Am închis ochii Şi am lovit-o Am căutat o parte moale, unde nu puteam să-i rup nimic Dar n-a ajuns nicio picătură de sânge pe ciocanul tatălui meu Aveam nevoie de sânge Am înţeles că trebuia s-o lovesc într-o parte mai tare a corpului Ceva trebuia zdrobit, pielea trebuia să crape şi sângele să curgă pe ciocan Am ţintit spre tibie Am ridicat ciocanul deasupra capului şi am lovit-o Din gura mamei a ieşit doar un geamăt liniştit Am văzut cu coada ochiului că Egil se întorsese cu spatele M-am uitat la ciocan Era plin de sânge Sângele mamei Am lăsat ciocanul jos, la câţiva metri de mal Suficient de sus încât apa să nu ajungă la ciocan, dacă nivelul apei ar fi crescut, înainte ca poliţia să aibă timp să-l găsească Am condus-o pe mama cu multă milă la barca lui Egil Nu putea să se sprijine prea bine pe piciorul la care o lovisem Dar îi simţeam trupul cald şi moale lipit de mine I-am încredinţat-o, cu o strângere de inimă, unchiului Egil, simţindu-i pentru ultima dată parfumul în nări Ştiam că vor trece mulţi ani înainte să o pot revedea I-am urmărit cu privirea până ce au dispărut pe apă, în noaptea neagră, fără lună, apoi m-am îndreptat încet spre casă Am văzut, cu coada ochiului, ciocanul însângerat Când am ajuns acasă, am pus cu grijă cizmele tatei în hol Pe ele ajunseseră câteva picături de sânge Mi-am scos mănuşile, pe care, de asemenea, se aflau câteva picături de sânge, şi le-am aşezat cu grijă pe raftul pentru pălării În casă era linişte Acum rămăseserăm doar eu şi tata După ziua de mâine aveam să rămân doar eu Abia aşteptam M-am întins în pat Mă gândeam la mama Mi-am amintit sunetul făcut de ciocan, când îi lovise piciorul O iubeam Şi ea mă iubea Ne iubeam Acesta a fost ultimul meu gând, înainte să mă fure somnul Pe marginea mesei rotunde de la Riche, într-o frapieră de argint, se afla o sticlă de Bollinger Alice, Ylva şi Faye ridicară paharele şi ciocniră Se aflau la a doua sticlă pe seara asta Îi spuseseră chelnerului că vor comanda mâncare mai târziu, dar uitaseră de mult s-o facă Faye se simţea ameţită, însă luase hotărârea că merită să călătorească mahmură, a două zi, spre Italia, dat fiind că n-avea să le mai vadă pe Alice şi pe Ylva în următoarele trei luni Plănuiseră, de comun acord, ce vor face în viitor La începutul lui octombrie se vor întâlni toate trei la noul birou din New York, pentru inaugurarea companiei Revenge în Statele Unite Li se va alătura şi Johanna Divorţată de curând, era fericită şi se părea că făcea sex regulat cu antrenorul ei Ţinând cont de faptul că acceptase foarte uşor să se culce cu el, Faye era ferm convinsă că relaţia nu era tocmai nouă Dar asta nu era treaba ei David fusese reţinut, în aşteptarea rechizitoriului acuzării pentru spionaj în afaceri Ultima veste pe care o aveau despre Henrik era că firma lui urma să dea faliment În branşă circula zvonul că între Henrik şi Sten Stolpe se produsese o ruptură şi că acum Sten făcea tot ce-i stătea în putere pentru a-l distruge Chelnerul, un tip arătos, de vreo douăzeci de ani, cu maxilarul lat, ochi albaştri şi un trup ca de zeu grec, îşi drese vocea: — Mai doriţi ceva? Totul este în regulă aici? Îi zâmbi lui Faye, care simţi că o străbate un fior Era liberă şi fericită Gata să meargă mai departe Nu i-ar strica o aventură scurtă, dar intensă, în semn de adio faţă de Suedia — Se putea şi mai bine, îi răspunse ea serios El tresări, surprins Ylva şi Alice o priviră mirate — Da, spuse Faye, apropiindu-se de el Se aplecă înainte — Ar fi perfect dacă mi-ai spune la ce oră eşti liber, ca să-ţi chem o maşină să te ducă la camera mea de hotel, îi şopti ea Faţa lui deveni, din surprinsă, amuzată Îşi îndreptă spatele şi îi răspunse serios: — La ora unu, doamnă Alice şi Ylva râseră, pricepând acum ce îi ceruse Faye Chelnerul îşi aranjă cămaşa şi dispăru într-o clipită Ridicară paharele, ciocnind din nou Cu coada ochiului, Faye văzu o mişcare care o făcu să privească pe ferestrele dinspre Birger Jarisgatan Văzu, prin fereastră, un chip cunoscut O faţă care o umplu de groază Cu o mână tremurândă, puse jos paharul Nu avea niciun dubiu Bărbatul era tatăl ei Se apropie de fereastră, întâlni privirea lui Faye şi lipi de geam fotografia cu mama ei şi cu Julienne Apoi plecă Mulţumiri Când scrii un roman, sunt mulţi oameni cărora le datorezi mulţumiri Aş vrea să încep prin a oferi o explicaţie despre cine este Karin, căreia i-am dedicat această carte Karin Linge Nordh mi-a fost editoare încă de la cea de-a doua carte a mea Nu aş fi fost scriitoarea care sunt astăzi fără Karin şi fără cunoştinţele, înţelepciunea şi pasiunea ei pentru literatură De la ultimul meu roman, Karin şi-a schimbat locul de muncă, dar voi ţine cont mereu, în toate cărţile pe care le voi mai scrie, de ceea ce m-a învăţat Şi beneficiez, de asemenea, de privilegiul de a o păstra pe Karin în viaţa mea, în calitate de prietenă apropiată Un mare MULŢUMESC, din tot sufletul, Karin! În timp ce scriam această carte, am avut onoarea de a lucra cu John Häggblom şi Ebba Östberg Nu pot să-i laud îndeajuns, iar acest manuscris nu ar fi fost la fel fără contribuţia lor generoasă la şlefuirea lui Îi consider nişte profesionişti adevăraţi şi le sunt profund recunoscătoare că am şansa să lucrez cu ei Aş dori, de asemenea, să-i mulţumesc editoarei mele, Kerstin Ödeen, şi tuturor celorlalţi de la editura la care public, Forum/ Ester Bonnier Sunteţi atât de mulţi cei care faceţi o treabă nemaipomenită şi, deşi nu vă enumăr pe toţi, nu înseamnă că v-am uitat, şi ştiţi voi cine sunteţi O persoană foarte importantă, de ajutorul căreia m-am bucurat în timp ce am lucrat atât la acest roman, cât şi la cel anterior despre Faye, este prietenul şi colegul meu, scriitorul Pascal Engman El a contribuit, cu strălucire de geniu şi cu implicare, la furtuna de idei şi sunt incredibil de fericită că mi-a oferit sprijinul său Mulţumesc, Pascal! De asemenea, am în spate o echipă incredibil de competentă, cu care am lucrat zilnic, înainte de lansarea volumului Aripi de argint Christina Saliba, Joakim Hansson şi Anna Frankl, împreună cu alţi angajaţi ai Nordin Agency, precum şi Lina Hellqvist şi Julia Aspnäs Când lucrezi la o carte, documentarea reprezintă o parte incredibil de însemnată, iar pentru pasajele despre domeniul financiar din această carte, Emmanuel Ergul a fost o sursă imensă de informaţii, la fel ca Martin Junghem şi Sara Börsvik Pe plan personal, sunt mulţi cei cărora le datorez mulţumiri Fără familia mea, n-aş putea scrie un rând Fără soţul meu, Simon, pe care îl iubesc mai presus de orice, şi fără copiii mei minunaţi şi uimitori, Wille, Meja, Charlie şi Polly Fără mama mea, Gunnel Läckberg şi fără socrii mei, Anette şi Christer Skold Vă mulţumesc că mi-aţi fost alături şi că mi-aţi dat încredere în mine Şi, ca întotdeauna: îi mulţumesc tatălui meu, care mi-a insuflat dragostea pentru cărţi Camilla Läckberg Stockholm, martie 2020 CAMILLA LÄCKBERG este una dintre cele mai citite autoare din lume Romanele din seria Fjällbacka, zece la număr, s-au vândut în peste 28 de milioane de exemplare, iar drepturile de publicare au fost achiziţionate în 60 de ţări Camilla Läckberg este, de asemenea, o femeie de afaceri de succes şi una dintre fondatoarele Invest in Her, o companie de investiţii care susţine antreprenoriatul feminin şi luptă împotriva diferenţelor de salarizare dintre femei şi bărbaţi La Editura Trei, de aceeaşi autoare, au apărut toate romanele din seria Fjällbacka, precum şi primul volum despre Faye Adelheim, bestsellerul Colivia de aur 304 303